
„Archipelagas ugnyje“ 


Pirmą kartą romanas buvo išleistas 1884 metais su Leono Be- 
neto iliustracijomis. 

„Archipelagas ugnyje? - vienas iš geriausių Žiulio Verno is- 
torinių romanų. Šio kūrinio siužetą sudaro dramatiški graikų išsi- 
vaduojamojo karo iš turkų jungo įvykiai XIX amžiaus trečiajame 
dešimtmetyje. 

Nuo pat XIV šimtmečio vidurio Turkija dalimis užkariavo že- 
myninę Graikiją, tik kai kurie kalnuoti Peloponeso rajonai ir Jo- 
nijos jūros salos išvengė priespaudos. 

Ilgaamžis turkų jungas pakirto gyvybines Graikijos galias, slo- 
pino gamybines jėgas, smukdė žemdirbystę, skurdino visą tautą. 
Tačiau, kita vertus, stiprino pavergtųjų neapykantą ir troškimą 
išsivaduoti. Norėdama susilpninti šį pasipriešinimą ir supriešinti 
prispaustųjų interesus, Porta mielai priimdavo tarnauti turtingus 
ir išsilavinusius graikus, vadinamuosius fanariočius, taip pat glo- 
bojo graikų pirklius ir laivų savininkus, skatino juos prekiauti su 
Europos šalimis. Todėl palyginti palankias sąlygas turėjo graikų 
prekybos laivynas, kuriame karo pradžioje buvo beveik 600 laivų. 

Elados žemėje nuolatos kildavo įvairūs sukilimai, tačiau juos 
Žiauriai numalšindavo turkų policija ir janyčarai. 

Bene labiausiai paplitusi pasipriešinimo forma buvo kleftų ju- 
dėjimas. Kleftai -— tai tautos keršytojai, gyvenę miestuose laisvo- 
mis bendruomenėmis ir drąsiais išpuoliais vertę drebėti iš baimės 
turkų vietininkus, feodalus ir valdininkus. 

Iš kleftų kilo tokie narsūs išsivadavimo kovos didvyriai kaip 
garsusis sukilimo vadas Kolokotronis. Bet kai kurie kleftai ne- 

vengė plėšikauti jūrose ir prekiauti vergais. Archipelago piratai, 
garsėję kaip be galo žiaurūs ir negailestingi, dažnai neturėdavo 
Jokių patriotinių jausmų ar tautinių interesų: jie ne sykį atvirai 
palaikė turkus, tapdami savo tautos pikčiausiais išdavikais. Štai 
kodėl Porta, pati kentusi jūrų plėšikų antpuolius, nesiėmė ener- 
gingų veiksmų likviduoti šiems piratų lizdams. Taigi Nikolas Star- 
kas, piratų vadas, veikiantis „Archipelagas ugnyje" puslapiuose, 
atspindėjo istorinę tiesą. 

Stiprų postūmį graikų siekiams išsivaduoti padarė prancūzų 
Didžioji revoliucija ir po jos prasidėjusi išsivadavimo kova dau- 
gelyje Europos šalių. Pirrhieji Graikijoje į kovą stojo ir ją organi- 
zavo fanariočiai. 

XIX a. trečiajame dešimtmetyje Graikijoje ir už jos ribų susi- 
kūrė daug slaptų politinių bendrijų, vadinamųjų heterijų. 

Pirmoji aktyvių veiksmų ėmėsi slaptoji revoliucinė bendrija 
„Felike Heterija", kurią 1814 m. Odesoje įkūrė broliai Aleksandras 
ir Demetrijus Ipsilantai, rusų armijos karininkai. 1821 metais Alek- 
sandras Ipsilantas su heteriečių būriu įsibrovė į Valachiją ir pra- 
dėjo sukilimą, kuris nors ir baigėsi nesėkmingai, tačiau davė ženklą 
masiniam sukilimui, netrukus apėmusiam visą Graikiją. Ypač sėk- 
mingai sukilėliai kovėsi pietinėse provincijose, kur Kolokotro- 
nis, laimėjęs keletą mūšių su turkais, išlaisvino didesniąją Morė- 
jos dalį. 

Karas sausumoje ir jūrose suliepsnojo taip sparčiai ir sėkmin- 
gai, kad 1822 metais pavergėjai buvo išvyti bemaž iš visos Grai- 
kijos. Tačiau netrukus turkai, atsigavę po šių netikėtų pralaimėji- 
mų, ėmėsi žiauriausių represijų. Baisias skerdynes jie organiza- 
vo iš pradžių Kipre ir Kretoje, o vėliau —- 1822 metų balandį — 
Chijo saloje. Pavergėjai tiesiog nusiaubė Beotiją, Atiką ir Vakarų 
Graikiją. 

1823 metų pradžioje sukilėliai kleftai, susibūrę apie Kolokot- 
ronį, vėl užėmė Nafpliją, Korintą ir Atėnus. Sukilimas pasiekė 
aukščiausią fazę. Jis pažadino jausmus pažangiausių europiečių, 
vadinamų filhelenais, kurie graikų išsivadavimo kovą traktavo 

kaip įkvepiantį pavyzdį, kuriuo vėliau ar anksčiau turės sekti ir 
kitos tautos, dar kenčiančios svetimtaučių jungą. Petys į petį su 
graikų sukilėliais kovėsi ir savanoriai, atvykę iš įvairių šalių. Svar- 
bų vaidmenį suvaidino trijų tūkstančių prancūzų volontierių bū- 
rys priešakyje su pulkininku Šarliu Favjė, kurio vardas ne sykį 
minimas Ž. Verno romane. Bairono mirtis 1824 metų balandžio 
19 dieną apsiaustame Meselongione irgi labai sustiprino euro- 
piečių užuojautą ir paramą graikams. 

Graikų sukilimas visose Europos šalyse pagimdė vadinamąją 
filheleniškąją poeziją, kurios geriausius kūrinius parašė Bairo- 
nas, Puškinas ir Hugo. Stiprų įspūdį šis sukilimas paliko ir įžy- 
miajam prancūzų dailininkui romantikui Eženui Delakrua, nuta- 
piusiam „Chijo skerdynes". 

Deja, patys graikai neparodė vienybės: netrukus buvo sudary- 
tos dvi vyriausybės — turtingo laivų savininko Konduriočio ir vals- 
tiečių vado Kolokotronio. Abiejų vyriausybių šalininkai pradėjo 
tarpusavio pilietinį karą, kurį pralaimėjo ir buvo areštuotas Kolo- 
kotronis. 

Tuo pasinaudojo turkų sultonas Machmudas, pasikvietęs į pa- 
galbą egiptiečių kariuomenę ir vėl pradėjęs puolimą. Užėmęs 
centrinę Graikiją, egiptiečių vadas Ibrahimas pasiekė Atėnus ir 
1826 metų balandžio 22 dieną apgulė Akropolį. Po vienuolikos 
mėnesių apsupties turkai įsiveržė į Mesolongioną ir išžudė be- 
veik visus gyventojus. Šitaip baigėsi ir Akropolio apgultis. Grai- 
kija buvo apiplėšta, nuniokota ir sužlugdyta. Vergų turguose pa- 
sirodė tūkstančiai belaisvių graikų. 

Tik po šių įvykių didžiosios valstybės, nenorėdamos leisti su- 
stiprėti Turkijai, pagaliau ryžosi aktyviai įsikišti. 1827 m. spalio 
20 dieną jungtinė Rusijos, Anglijos ir Prancūzijos eskadra įplau- 
kė į Navarino įlanką, kur stovėjo turkų ir egiptiečių laivynas ir jį 
sutriuškino. 

Galutinai Graikijos likimą lėmė 1828-1829 metų rusų-turkų 
karas. Pagal Adrianopolio taikos sutartį, pasirašytą 1829 metų 
rugsėjo 14 dieną, Graikija gavo nepriklausomybę. 


Žiulio Verno romano veiksmas prasideda, kai turkams nebeil- 
gai buvo lemta valdyti graikus, ir tęsiasi trumpiau negu metus 
(nuo 1827 metų spalio 18 dienos iki 1828 metų rugsėjo 7 dienos). 

Bene daugiausia dėmesio autorius skiria pavaizduoti graikų 
laivyno kovos veiksmams Archipelago vandenyse. Ž. Vernas su- 
kuria gana įtikinamą ir teisingą graikų patriotų ir pulkininko Fav- 
Jė prancūzų savanorių kovų su Archipelago jūrų plėšikais paveiks- 
lą, kupiną įvairių negandų ir netikėtų nuotykių. Kaip tik 1827 ir 
1828 metais, kai valstybėje jau nebedaug buvo likę turkų kariuo- 
menės, graikai ypač aktyviai ėmė kovoti prieš piratus, kurie vis 
dar siautėjo Archipelago jūrose. 

Nė kiek istorinei tikrovei neprieštarauja ir svarbiausių roma- 
no veikėjų paveikslai, žmonių, kuriuos įtraukė įvykių verpetas, 
lėmęs ne tik jų gerovę, bet ir gyvybę. Siužeto pagrindą sudaro 
mirtina kova, taip sakant, ilga ir atkakli prancūzų savanorio Anri 
d' Albarė ir grėsmingo pirato Nikolo Starko, vadinamo Sakratifu, 
dvikova. 

Nikolas Starkas, išgama ir išdavikas, prakeiktas net motinos, 
nesustoja nė prieš jokias kliūtis ir negailestingai siekia užvaldyti 
slystančius iš rankų bankininko Elizundo milijonus. 

Anri d'Albarė — vienas iš tų filhelenų, kurie narsiai kovėsi 
sukilėlių kariuomenėje ir padėjo graikų tautai atgauti nepriklau- 
somybę. 

Anri d' Albarė pavesta vadovauti operacijoms, kurių tikslas — 
išnaikinti Archipelago piratus. Be to, jis turi rimtą pagrindą ne- 
kęsti Nikolo Starko — pastarasis pagrobė jo sužadėtinę. Bet ne tik 
asmeninė neapykanta skatina Anri d' Albarė veikti, — jis jaučia 
dorovinę pareigą padėti nuskriaustiems ir pavergtiems; O svar- 
biausia — Žino, jog jo pusėje istorinis teisingumas. 

Žiulis Vernas „Archipelagą ugnyje? parašė prabėgus dauge- 
liui metų po nepamirštamų įvykių Graikijoje, tačiau puikūs grai- 
kų sukilimo didvyrių paveikslai neišblėsta ir gyvena romane, ku- 
piname karštos užuojautos ir pritarimo pavergtosios tautos išsi- 
vadavimo siekiams. 


8 


ŽIULIS VERNAS 


ARCHIPELAGAS UGNYJE 


ROMANAS 


JULES VERNE 


L'ARCHIPEL EN FEU 


/J4 


== 


“| si 

Ss 
LL ky y 

iii WIUMS Dy 
|| /| 4! "/ /, 
UP | 0 
111]]] I) I 
J) | "2 


Uli U | 


||) | 


Pirmasis skyrius 
Laivas atviroje jūroje 


1827 metų spalio aštuonioliktąją apie penktą valandą po pietų 
nedidelis Levanto laivas, plaukdamas stačiai prieš vėją, stengėsi 
iki sutemų pasiekti Itilono uostą, išsidriekusį prie Koronio įlan- 
kos. 

Šis uostas - jį Homeras vadino Etilu - stūksojo vienos iš trijų 
įraižų, sudarančių Jonijos ir Egėjo jūras, pakrantėje; beje, dėl šių 
įraižų Pietų Graikija savo kontūrais primena platano lapą. Jo kar- 
pytoje dalyje ir plytėjo senasis Peloponesas — dabartinė Morėja. 
Pirmoji įraiža - Koronio įlanka - įsiterpusi tarp Mesenijos ir Ma- 
ni; antroji įlanka — Maratono - plačiu pusračiu įsirėžia į rūsčio- 
sios Lakonijos pakrantę; trečioji - Nafplio — atskiria Lakoniją 
nuo Argolidės. | 

Prie vakarinės — Koronio - įlankos ir glaudžiasi Itilono uos- 
tas. Jis įsitaisė gan giliai tarp Taigeto, šio Mani krašto kalvagūb- 
rio, atšakų uolų, kurios supa rytinį netaisyklingos formos užutė- 
kio krantą. Patogios laivų stovėjimo vietos, gilus farvateris, iš 
šiaurės supančios aukštumos daro Itilono uostą vienu iš geriausių 
prieglobsčių pakrantėje, kur amžinai siaučia Viduržemio jūros 
vėjai. 

Nuo Itilono prieplaukos buvo neįmanoma įžiūrėti artėjančio 
laivo, kuris plaukė stačiu beidevindu prieš gan stiproką nord 
nordvestą. (Beidevindas - burinio laivo kursas, kai laivo nosis ir 
vėjo kryptis sudaro mažiau kaip 907. - Čia ir toliau - Vert. past.) 

Iki kranto dar buvo likę apie šešias ar septynias mylias. Nors oras 
išsigiedrijo, tačiau net pačios aukščiausios burės vos vos matėsi 
saulės nušviestame horizonte. 

Bet jeigu nuo prieplaukos niekas negalėjo išvysti laivo, tai jis 
puikiausiai matėsi iš viršaus — nuo dantytų uolų, stūkstančių virš 
gyvenvietės. Itilonas pusračiu stūkso ant stačių skardžių - seno- 
vės Kelatės akropolio neprieinamoje papėdėje. Virš gyvenvietės 
styro keli seni bokštai — tikri griuvėsiai, bet ne tokie seni kaip tos 
susidomėjimą keliančios griuvenos Serapio šventyklos, kurios jo- 
nėniškos kolonos ir kapiteliai dar ir dabar puošia Itilono cerkvę. 
Netoli nuo šių bokštų dunkso dvi ar trys bemaž visų užmirštos 
varpinės, kur pamaldas laiko paprasti vienuoliai. 

Čia kaip tik dera paaiškinti, kaip reikia suprasti žodžius „pa- 
maldas laiko", taip pat, kas tokie yra Mesenės vienuoliai, vadina- 
mi „kaluheriais“. Beje, štai vienas iš jų ką tik išėjo iš varpinės, 
todėl galime jį gan tikroviškai aprašyti. 

Tais laikais religija Graikijoje dar tebebuvo pagoniškų legen- 
dų ir krikščioniškų dogmų mišinys. Dažnai tikintieji Antikos die- 
vus garbino kaip naujosios religijos šventuosius. Net dabar, kaip 
pabrėžia ponas Anri Belis, jie „tapatina pusdievius su apaštalais, 
lygumų dvasias su rojaus angelais ir nedaro jokio skirtumo tarp 
sirenų, furijų ir Dievo Motinos". Čia ir formuojasi kai kurios keis- 
tos apeigos ir kvaili papročiai, o dvasininkija dažnai tik trukdo 
tikintiesiems susigaudyti pusiau pagoniškų, pusiau krikščioniškų 
pažiūrų chaose. 

Pirmajame XIX amžiaus ketvirtyje, - mūsų pasakojimo veiks- 
mas prasideda prieš penkiasdešimt metų, - helenų pusiasalio dva- 
sininkai buvo tikri tamsuoliai, o vienuoliai, tingūs, siaurapročiai 
ir pataikūniški, be jokios abejonės, negalėjo teigiamai paveikti 
prietaringų gyventojų, su kuriais elgėsi ir bičiuliavosi kaip su ly- 
giais. 

Kad šie kaluheriai būtų buvę tik tamsuoliai! Kai kuriose Grai- 
kijos srityse, ypač atkampiose Mani vietovėse, šie vienuoliai — 
išeiviai iš žemųjų sluoksnių — garsėjo kaip pasiutę elgetos iš pri- 

gimties ir iš reikalo, tikri meistrai išvilioti drachmas iš jautriašir- 
džių keliautojų, dykaduoniai, kurie be didelio vargo gebėjo įbrukti 
maldininkams kokių nors prastų paveikslėlių ir prižiūrėti nišose 
lampadas, uždegtas prieš ikonas; beviltiškai nuskurdę dėl pasi- 
gailėtinų lėšų, gaunamų iš dešimtinės, išpažinčių, laidotuvių ir 
krikštynų, jie nesibjaurėjo vykdyti patrulių — ir kokių! - prieder- 
mių; už tai juos šelpė pakrantės gyventojai. 

Štai kodėl Itilono jūreiviai, tingiai drybsoję kaip buvo įpratę 
ant kranto tarsi beturčiai lacaroniai, kurie valandą triūsia, o visą 
pusdienį ilsisi, bemat pašoko, išvydę, kad jų bičiulis kaluheris, 
nirtulingai mojuodamas rankomis, skubiai leidžiasi į gyvenvietę. 

Tai buvo penkiasdešimt ar penkiasdešimt penkerių metų vy- 
riškis, labai storas, tiksliau, tuklus kaip ir visi dykaduoniai; jo 
klastinga fizionomija nekėlė nė menkiausio pasitikėjimo. 

— Ei, tėve, kas ten atsitiko? — šūktelėjo vienas jūreivis, kicen- 
damas prie vienuolio. 

Itilonietis gan stipriai sniaukrojo (matyt, jis savo rizika nusi- 
lenkė Venerai taip pat nuoširdžiai kaip ir meilės dainius Ovidijus 
Nazonas); jis šnekėjo Mani krašto tarme — tokia graikų, turkų, 
italų ir albanų kalbų mišraine, kuri galėjo atsirasti tik statant Ba- 
belio bokštą. 

— Ar tik Ibrahimo kareiviai neužgrobė Taigeto viršukalnių? — 
paklausė kitas jūreivis, palydėjęs savo žodžius nerūpestingu mos- 
tu, liudijančiu ganėtinai santūrų patriotiškumą. 

— Kad tik ne prancūzai, iš jų menka nauda! - atsiliepė pirma- 
sis itilonietis. 

— Vieni kitų verti, — įsikišo trečiasis. 

Ši replika parodė, kad išsivadavimo kova, netgi pačiu sun- 
kiausiu jos laikotarpiu, ne itin jaudino nuošalaus Peloponeso gy- 
ventojus, kurie gerokai skyrėsi nuo šiaurinio Mani žmonių, did- 
vyriškai kovojančių už tėvynės nepriklausomybę. 

Tačiau kaluheris nieko negalėjo atsakyti, nes leisdamasis nuo 
skardžio užduso. Jį smaugė astma, bet žmogelis mėgino prašnek- 
ti. Tiesa; vienas iš jo protėvių, Maratono karys, akimirką prieš 

mirtį vis dėlto rado jėgų pranešti apie Miltiado pergalę. Beje, da- 
bar kalba sukosi ne apie Miltiadą ir ne apie graikų bei persų karą. 
Vargu ar šiuos Mani pusiasalio umarius gyventojus galima ap- 
skritai laikyti Elados sūnumis. 

— Nagi, tėve, netempk, greičiau klok! — suriko senis, vardu 
Godzo, labai nekantrus žmogėnas, tarytum būtų pajutęs, kokią 
žinią atnešė vienuolis. 

Storulis pagaliau atgavo kvapą. Rodydamas ranka į horizontą, 
garsiai sušvokštė: 

— Netoliese laivas! 

Išgirdę šiuos žodžius, dykaduoniai bemat pašoko, suplojo del- 
nais ir nuskubėjo prie uolos, iškilusios virš uosto. Nuo jos toli 
matėsi jūros platybės. 

Šiaip koks prašalaitis šį triukšmingą jų entuziazmą laikytų na- 
tūraliu susidomėjimu, kurį pakrantės gyventojams - tikriems fa- 
natikams - kelia visa, kas siejasi su jūra, - šįsyk pasirodęs hori- 
zonte laivas. Bet šiuo konkrečiu atveju ne tai sudrumstė gyven- 
vietės ramybę, tiksliau — vietinius gyventojus išjudino ypatingos 
rūšies susidomėjimas. 

Net mūsų dienomis, kai rašoma ši istorija (jau nekalbu apie 
aną laiką, kai ji vyko), Mani užima ypatingą vietą tarp visų Grai- 
kijos provincijų, naujosios Graikijos, kuri Europos valstybių, pa- 
sirašiusių 1829 metų Adrianopolio sutartį, valia tapo nepriklau- 
soma karalyste. Maniečiai arba tie, kurie jų vardu savinasi šias 
aštrias išsikišusias į jūrą žemes, raižomas įlankų, kaip ir anksčiau 
tebėra pusiau barbarai ir labiau brangina asmeninę laisvę negu 
nepriklausomą tėvynę. Štai kodėl visais laikais mėginimai nuka- 
riauti Žemutinės Morėjos pakrantės juostą nedavė jokių rezultatų. 
Nepavyko jos pavergti nei turkų janyčarams, nei graikų žandarams. 
Vaidingi, kerštingi, kaip ir korsikiečiai perduodantys iš kartos į 
kartą kraujo kerštą, apsigimę plėšikai, beje, šventai gerbią sve- 
tingumo paprotį, pasirengę užmušti, jeigu kitaip nepasiseka pa- 
vogti, šie rūstūs kalniečiai, šiaip ar taip, laiko save tiesioginiais 
spartiečių palikuonimis; tvirtai įsikūrę tarp Taigeto atšakų, kur 


14 


stūkso šimtai „pirgosų“ — mažų, beveik neprieinamų tvirtovių, — 
jie mielai vaidina viduramžiškų pilių prie kelių valdytojus, kurie 
savo feodalines teises gina durklais ir muškietomis. 

Taig;, jeigu maniečiai ir dabar dar beveik laukiniai, tai lengva 
suprasti, kas jie tokie buvo prieš pusšimtį metų. Iki to laiko, kai 
buvo pradėti reguliarūs garlaivių reisai, kurie gan ryžtingai nu- 
traukė jūrų plėšikavimus XIX amžiaus pirmajame trečdalyje, ma- 
niečiai buvo patys įžūliausi piratai — tikra grėsmė prekybos lai- 
vams visose Levanto pakrantėse. | 

Dėl savo padėties Peloponeso pakraštyje, prie įėjimo į dvi jū- 
ras, netoli nuo Čerigoto salos, kurią ypač mėgo korsarai, Itilono 
uostas buvo pati tinkamiausia vieta jūrų plėšikams, šeimininka- 
vusiems Archipelago vandenyse ir kaimynystėje — Viduržemio 
Jūros pakrantėje. Ypač jie brangino Matapano smailų kyšulį, už- 
baigiantį labiausiai apgyvendintą Mani dalį, tada vadintą Kako- 
vonijos kraštu. Užgrobę šį kyšulį, jie arba puldavo laivus tiesiog 
Jūroje, arba melzgingais signalais priviliodavo prie kranto. Pas- 
kui jau grobdavo ir degindavo. O laivo įgulą, nepriklausomai nuo 
to, kas ją sudarydavo - turkai, maltiečiai, egiptiečiai ar net grai- 
kai, — piratai be gailesčio žudydavo arba parduodavo į vergiją 
Afrikos pakrantėse. Jeigu pasitaikydavo priverstinio dykinėjimo 
dienų, jeigu kabotažiniai laivai retai pasirodydavo netoli nuo Ko- 
ronio ir Maratono įlankų arba atviroje jūroje prie Čerigo salų ir 
Halo kyšulio, tai visi itiloniečiai —- nuo mažo iki didelio - maldau- 
davo Dievą atsiųsti audrą kartu su kokiu nors ganėtinos talpos lai- 
vu ir turtingu kroviniu. (Kabotažinis - pakrančių.) Kaluheriai dėl 
bendro reikalo irgi niekada neatsisakydavo padėti tikintiesiems sa- 
vo maldomis. 

Štai jau keletą savaičių itiloniečiams nepasitaikė progos pasi- 
mėgauti svetimu geru, — per visą šį laiką nė vienas laivas nepri- 
plaukė prie Mani kranto. Todėl nenuostabu, kad vienuolio žo- 
džiai, šiaip ne taip išspausti tarp dviejų priepuolių, sukėlė audrin- 
gą džiūgavimą. 

Tuoj pat pasigirdo dusliai gaudžiančios simandros — medinio 

varpo su geležies šerdimi (juos turėjo žmonės tose Graikijos pro- 
vincijose, kuriose pavergėjai turkai uždraudė skelbti aliarmą). Bet 
šio gailaus dundesio pakako, kad prie kranto subėgtų vyrai ir mo- 
terys — visi, kuriuos kamavo grobio troškulys, vertęs plėšti bei 
žudyti; net vaikai ir tingūs šunys čia pat susibūrė. 

Tuo metu jūreiviai ant aukštos uolos garsiai ir įnirtingai ginči- 
josi. Jie stengėsi atspėti, koks čia laivas artėja prie kranto. 

Genamas švelnaus nord nordvesto, kuris artėjant nakčiai vis 
stiprėjo, laivas sparčiai plaukė kairiuoju halsu. (Halsas - burlaivio 
padėtis vėjo atžvilgiu.) Buvo galima tikėtis, kad jis pasuks prie 
Matapano kyšulio. Sprendžiant iš visko, jis plaukė iš Kretos. Ste- 
bėtojai jau galėjo įžiūrėti korpusą laivo, skrodžiančio vandenį ir 
už savęs paliekančio putotą pėdsaką, bet jo burės vis dar liejosi į 
neaiškią dėmę. Todėl buvo sunku nustatyti, kuriam laivų tipui jis 
priklauso, — stebėtojai kas valandėlę reiškė pačias prieštaringiau- 
sias nuomones. 

— Tai šebeka, — tikino vienas jūreivis. - Antai šmėkštelėjo foks- 
tiebio tiesiosios burės. (Fokstiebis — priekinis stiebas. ) | 

— Najjau, ne! - paprieštaravo kitas. — Tai pinka. Pažiūrėk tik į 
pakeltą laivagalį ir išlenktą forštevenį! (Forštevenis - laivo prie- 
kio sija, jungianti abi šonines apkalas. ) 

— Šebeka, pinka! Tarytum būtų galima jas atpažinti iš tokio 
nuotolio! - nesutiko trečiasis. 

— Su tiesiosiomis burėmis gali plaukti ir polakra! — pareiškė 
kažkuris jūreivis, prisidėjęs prie akių abu pusiau sugniaužtus 
kumščius tarsi kokius žiūronus. 

— Duok Dieve! - atsiliepė senasis Godzo. - Ir polakra, ir šebe- 
kas, ir pinka — visi jie yra tristiebiai laivai, o kiekvienam aišku, 
kad trys stiebai geriau negu du, jeigu norima gabenti padorų Kan- 
dijos vyno arba Smirno audinių krovinį. 

Ši išmintinga pastaba paskatino visus dar akyliau įsmeigti akis 
į tolį. O laivas vis artėjo ir palengva didėjo; bet jis stačiai yrėsi 
prieš vėją, todėl jūreiviai ant kranto negalėjo jo gerai įžiūrėti iš 
traverso; taigi niekas nesumojo pasakyti, kiek jis turi stiebų - du 

ar tris, pagaliau kokias gėrybes žada jo triumas. (Traversas - lai- 
vo kursui statmena kryptis.) 

— Kur velnias maišosi, gerumo nesitikėk! - sumurmėjo Godzo, 
pagardindavo savo kalbą keiksmais, pasiskolintais iš įvairių tautų. 
— Čia gi viso labo tik feliuga... 

— Dar blogiau — speronara! — sušuko kaluheris, nusivylęs nė 
kiek ne mažiau negu jo ganomieji. 

Nėra ko ir sakyti, jog šias dvi spėliones minia sutiko apmaudo 
šūksniais. Bet kad ir kokiam laivų tipui priklausytų artėjantis lai- 
vas, jo vandentalpa aiškiai neviršijo šimto ar šimto dvidešimties 
tonų. Tačiau, be abejonės, svarbiausia krovinio vertė, 0 ne svoris. 
Dažnai paprastos feliugos ir net speronaros gabena brangų vyną, 
aromatingas medžiagas, brangius audinius. Šiuo atveju antpuolis 
pasiteisina — rūpesčių nedaug, o pelnas dideliausias! Vadinasi, 
dar per anksti nuleisti rankas. Be to, pakrantėje susibūrusios gau- 
jos vadeivos, puikiai išmanantys jūreivišką amatą, pareiškė, kad 
laivas plaukia labai jau grakščiai, o tai esąs geras ženklas. 

Tuo metu vakaruose saulė jau pasislėpė už horizonto; bet Jo- 
nijos jūroje spalio sutemos tęsiasi visą valandą - taigi gana ilgą 
laiko tarpą, kad pakaktų įsižiūrėti į laivą kaip reikiant, kol at- 
slinks visiška tamsa. Beje, rengdamasis įplaukti į įlanką, laivas 
aplenkė Matapano kyšulį, pasisuko per du rumbus ir prieš stebė- 
tojų akis stojosi visu savo gražumu. (Rumbas — plokščiasis kam- 
pas, lygus 1/8 stačiojo kampo.) 

Ir bemat senajam Godzo nejučiom išsprūdo: sakoleva! 

— Sakoleva! — pakartojo visi choru ir prapliupo keiktis. 

Tačiau ginčytis niekas nepuolė, nes tai buvo gryna teisybė. 
Laivas, manevravęs prie Koronio įlankos pradžios, iš tikrųjų bu- 
vo sakoleva. Tačiau Itilono gyventojai be reikalo nusiminė: ir šie 
laivai gan dažnai gabeno vertingus krovinius. 

Artimuosiuose Rytuose sakoleva vadinamas vidutinio tonažo 
laivas, kurio denis šiek tiek pakeltas laivagalyje, todėl atrodo tru- 
putį įgaubtas. Toks laivas turi tris medinius stiebus su tiesiosio- 
mis ir įstrižosiomis burėmis. Centre stovintis grotstiebis stipriai 

palenktas į priekį. Jis laiko vieną lotynišką burę. (Grotstiebis — 
vidurinis stiebas.) Fokas, formarselis su judančiu bombramseliu, 
du kliveriai priekyje ir dvi smailiakampės burės laivagalyje, pri- 
tvirtintos prie dviejų skirtingo aukščio stiebų, sudaro sakolevos 
burių sistemą, kuri laivui teikia tam tikrą savitumą. (Fokas - prie- 
kinio stiebo žemutinė tiesioji burė. Formarselis — tiesioji burė, 
tvirtinama prie priekinio stiebo. Bombramselis - burė, tvirtina- 
ma prie stiebo IV aukšto. Kliveriai - įstrižosios trikampės burės, 
tvirtinamos laivo priekyje prieš fokstiebį.) Ryškūs korpuso dažai, 
išdidus forštevenio išlinkis, įvairiopi rangautai, nuostabiai plaz- 
dančios burės — visa tai daro sakolevą vienu iš dailiausių pavyz- 
džių tų grakščių laivų, kurių šimtai laviruoja siauruose Archipe- 
lago sąsiauriuose. (Rangautas - laivo įranga: stiebai, skersiniai, 
krovinių kėlimo strėlės.) Kas gali dailiau atrodyti už šį lengvą 
laivą, kuris, nugalėdamas besipriešinančias bangas, supančias jį 
putomis, pakyla aukštyn, krenta žemyn, o paskui, laisvai šokinė- 
damas nuo bangos ant bangos, atrodo lyg didžiulis paukštis, ku- 
rio sparnai vos vos liečia jūros paviršių, nužertą sėdančios saulės 
spindulių. 

Nors vėjas ir stiprėjo, o dangų aptraukė grėsmingi debesys 
(Artimuosiuose Rytuose jie vadinami viesulais), sakoleva kaip ir 
anksčiau plaukė iškėlusi visas bures. Laivo įgula net nenuleido 
Judamojo bramselio, ką šiaip jau bet kuris save gerbiantis jūrei- 
vis būtinai padarytų. (Bramselis - III aukšto burė.) Matyt, kapi- 
tonas skubinosi kuo greičiau pasiekti krantą, nes nepageidavo pra- 
leisti naktį atviroje jūroje, kur stiprėjo bangavimas ir galėjo įsi- 
siautėti štormas. 

Nors itiloniečiai galutinai įsitikino, jog sakoleva plaukia į įlan- 
ką, vis dėlto nebuvo tikri, ar ji pasuks į jų uostą. 

— Ech! - suriko vienas iš jų. - Galima pamanyti, kad sakoleva 
pasiilgo ne užutėkio, o palankaus vėjo! 

— Nors ir pats velnias ją imtų tempti! — suburbuliavo kitas. — 
Ar tik ji negalvoja vėl pasukti į jūrą? 

— Žiū, ar tik neplaukia į Koronį? 

— Arba į Kalamą? 

Abi šios spėlionės galėjo būti teisingos. Mat į Koronį, įsikū- 
rusį Mani pakrantėje ir svarbiausiąjį alyvų aliejaus išvežimo punk- 
tą Pietų Graikijoje, neretai užsukdavo Levanto pirklių laivai. O 
Kalamos miestas, stūksantis įlankos gilumoje, garsėjo turgumis, 
į kuriuos Žmonės atgabendavo įvairiausių prekių - audinių ir puodų 
— iš visų Vakarų Europos kampų. Taigi galbūt sakoleva ir traukė į 
vieną iš šių uostų, vadinasi, galas visoms itiloniečių, šių mėgėjų 
lengvai pasipelnyti, viltims! 

O sakoleva, lydima godžių žvilgsnių, sparčiai lėkė pirmyn. 
Štai ji susilygino su Itilonu. Atėjo lemiama valandėlė. Jeigu lai- 
vas ir toliau plauks į įlankos gilumą, Godzo ir jo bendrininkai 
turės atsisveikinti net su menkiausia viltimi jį sučiupti. Iš tikrųjų 
net pačios greičiausios valtys negalėtų pasivyti laivo, kuris iškė- 
lęs milžiniškas bures lėkė pašėlusiu greičiu. 

— Ji gręžiasi! — ūmai suriko senasis jūreivis, ir jo ranka lenk- 
tais pirštais pakilo rodydama į laivą - tarsi koks abordažo kobinys. 

Godzo neapsiriko. Paklusdama vairui sakoleva lėkė tiesiai į 
Itiloną. Tuo metu laivo įgula nuleido judomąjį bramselį ir antrąjį 
kliverį, o vėliau gitovais suglaudė marselį. (Gitovai - virvės bu- 
rėms suglausti prie stiebo ar rėjos.) Dabar laivas, iš dalies nete- 
kęs burių, labiau priklausė nuo vairininko. 

Temo. Šviesaus laiko liko tiek, kad laivas dar spėtų įplaukti į 
Itilono uosto farvaterį. Čia vietomis esama povandeninių uolų, 
kurios ne juokais gresia laivams. Tačiau mažasis laivas neiškėlė 
grotstiebyje locmano vėliavėlės: matyt, drąsusis kapitonas pui- 
kiausiai pažinojo šias ganėtinai pavojingas vietas, jeigu nepagei- 
davo palydovo. O greičiausiai jis — ir visai pagrįstai - nepasitikė- 
Jo pernelyg patyrusiais itiloniečiais, kurie nepasidrovėtų užpluk- 
dyti laivą ant uolų, jau pražudžiusių nemažai laivų. 

Beje, tuo laiku nė vienas švyturys neapšvietė šios Mani pa- 
krantės dalies. Tiktai paprastas uosto žibintas rodė laivams kelią 
siaurame farvateryje. 

O sakoleva vis artėjo. Dar truputį, ir ji atsidurs už pusės my- 

lios nuo Itilono. Laivas drąsiai plaukė prie kranto. Matėsi, kad j Jį 
veda sumani ranka. 

Itilono piktadariai trypė iš nekantrumo ir keikėsi. Jie baisiai 
norėjo, kad trokštamasis laivas užšoktų ant kokios nors povande- 
ninės uolos, - mat pastarosios visada tenkindavo jų lūkesčius. 
Uolos pradėdavo darbą, o piratams likdavo tik jį baigti. Pirmiau 
— laivas sudūžta, paskiau — prasideda plėšimas, — šitaip paprastai 
ir vykdavo. Plėšikai išvengdavo ginkluotų susidūrimų, nesivargin- 
davo tiesiogiai pulti, nes, šiaip ar taip, galėtų patirti nuostolių. Tie- 
sa, ne sykį pasitaikė, kad narsūs jūreiviai Žiauriai pasipriešindavo. 

Štai piktadariai priešakyje su Godzo paliko stebėjimo postą 
ir, negaišdami nė valandėlės, vėl nusileido prie jūros. Jie rengėsi 
įvilioti į spąstus laivą, — šią gudrybę žinojo visi Vakarų ir Rytų 
jūrų plėšikai. 

Užplukdyti sakolevą ant seklumos, nurodžius jai klaidingą 
kryptį siaurose lankos protakose ir dar tamsoje, tiesa, šiek tiek 
delio o 

— Prie žibinto! — trumpai nurodė Godzo, kurio klausyti jau 
seniai įprato pakrantėje besišlaistanti gauja. 

Senojo jūreivio įsakymą visi suprato. Po valandėlės signalinė 
ugnis — paprasčiausias žibintas, degęs ant ilgos karties, įbestos į 
neaukštą dambą, - netikėtai užgeso. 

Tuoj pat jos vietoje užsidegė kita; bet jeigu pirmoji nejudėjo 
ir įprastai rodė laivams tikrąjį kelią, tai antroji, visą laiką keitusi 
savo vietą, siekė priešingo tikslo: priversti laivą išklysti iš kelio 
ir užlėkti ant kokios nors povandeninės uolos. 

Tai irgi buvo lygiai toks pat žibintas, tiktai piratai pririšo jį 
prie ragų ožkai, kurią vienas vyriškis lėtai vedžiojo po pakrantę. 
Ugnis, klaidžiodama kartu su gyvuliu, turėjo klaidinti artėjančios 
sakolevos jūreivius. 

Žinia, vietos gyventojai jau ne sykį krėtė šį pokštą. Šios jų 
nusikalstamos šunybės bemaž visada baigdavosi sėkmingai. 

Sakoleva vis dėlto pataikė į farvaterį. Ji jau nuleido grotą ir 

dabar plaukė iškėlusi tik kliverį ir lotyniškas bures laivagalyje. 
(Grotas - vidurinio stiebo žemutinė burė.) Daugiau jų ir neberei- 
kėjo pasiekti krantui ir nuleisti inkarui. 

Didžiausiai itiloniečių, stebėjusių mažąjį laivą, nuostabai, sa- 
koleva ramiai ir pasitikėdama įslinko į vingiuotąją protaką tarp 
uolų. Atrodė, kad laivas visiškai nepaiso nešiojamo žibinto, kurį 
vis dar ant ragų tampė ožka. Net dienos metu sakoleva negalėtų 
tiksliau manevruoti. Matyt, laivo kapitonas jau ne kartą gebėjo 
nugalėti kliūtis į Itilono uostą ir prisiminė jas taip puikiai, kad net 
visiškoje tamsoje neprarado galvos. 

Nuo kranto itiloniečiai jau galėjo įžiūrėti šį narsų jūreivį, sto- 
vintį laivo priekyje. Jo siluetas aiškiai išsiskyrė tamsoje. Kapito- 
nas nuo galvos iki kojų buvo susisupęs aba — vilnoniu plačiomis 
klostėmis apsiaustu su gobtuvu. Tiesa, vyriškis visai nepanėšėjo 
į kuklų kabotažinio laivo šeimininką, kuris, vesdamas savo sako- 
levą tarp uolų, pamaldžiai rankose varsto didelį rožančių; be jo 
neišsiverčia nė vienas jūreivis, plaukiojantis Archipelago vande- 
nyse. Bet šis, net nepakeldamas balso, kuo ramiausiai komanda- 
vo vairininkui. Netikėtai klajojanti po krantą ugnis užgeso. Ta- 
čiau ir tai nesutrukdė sakolevai tiesiai plaukti prie kranto. Štai 
laivas ūmai pasisuko, akimirką kilo pavojus, jog neįžvelgiamoje 
tamsoje jis tuoj užšoks ant uolos, išsikišusios virš vandens per 
kabeltovą nuo uosto įeigos. (Kabeltovas — 185,2 m.) Vos pastebi- 
mas vairo posūkis — ir sakoleva, pakeitusi kryptį, aplenkė uolą, 
tiesa, vos jos nekliudžiusi. 

Taip pat mikliai vairininkas praslydo ir pro kitą povandeninį 
akmenį, kuris gulėjo farvateryje, palikęs tik siaurą praėjimą; čia, 
jau nebetoli nuo švartavimosi vietos, sudužo ne vienas laivas, 
nepriklausomai nuo to, ar jo locmanas buvo susimokęs su itilo- 
niečiais ar ne. 

Taigi piratai jau nebegalėjo tikėtis, kad likimas atiduos jiems 
į rankas bejėgę sakolevą. Dar kelios minutės, ir ji nuleis inkarą 
uoste. Norėdami užgrobti laivą, piratai būtinai turėjo jį paimti 
abordažu. (Abordažas — taktinis burinių laivų kautynių būdas: 

laivai sukibdavo bortais, o kariai grumdavosi. ) 

Pasitarę tarpusavyje, apgavikai ilgiau nebegaišo ir griebėsi dar- 
bo. Gūdi tamsa labai tiko jų planams. 

— Į valtis! — sukomandavo senasis Godzo, kurio įsakymams 
niekas niekada neprieštaraudavo, ypač kai pastarasis ragindavo 
plėšikauti. 

Gal trisdešimt žaliūkų galvažudžių, apsiginklavusių pistole- 
tais, durklais ir kirviais, sušoko į valtis, plūduriavusias čia pat 
prieplaukoje, ir nusiyrė prie laivo; piratų, be abejonės, buvo kur 
kas daugiau negu laivo įgulos narių. 

Tą pat valandėlę sakolevoje pasigirdo kapota komanda. Lai- 
vas, išsukęs iš farvaterio, atsidūrė vidury uosto. Netrukus įgula 
nuleido lyną, paskui išmetė inkarą; laivas, virptelėjęs nuo atsi- 
trenkusio inkaro, sustingo vandenyje. 

Dabar valtys jau yrėsi tik per keletą sieksnių nuo sakolevos. 
Netgi pati nerūpestingiausia įgula, žinodama apie negirtiną itilo- 
niečių įprotį, būtų griebusis ginklų ir dėl visa ko pasirengusi duo- 
ti atkirtį. 

Tačiau šiame laive nesimatė jokio subruzdimo. Vos tik tekšte- 
lėjo į vandenį išmestas inkaras, kai kapitonas perėjo iš laivaprie- 
kio į laivagalį, o jūreiviai, nekreipdami nė menkiausio dėmesio į 
artėjančias valtis, kuo ramiausiai ėmėsi rišti bures, skubėdami 
įvesti tvarką denyje. 

Tačiau kiek buvo galima pastebėti, jie ne itin stipriai rišo bures, 
todėl pakaktų tik trūktelėti lynus, ir laivas bemat vėl pakeltų bures. 

Pirmoji valtis priplaukė prie sakolevos iš kairės. Paskui ir vi- 
sos kitos apspito laivą. Kadangi laivo falšbortas buvo neaukštas, 
tai puolantieji nesunkiai peržengė jį ir griausmingai rėkaudami 
pasipylė ant denio. (Falšbortas - ištisinis denio aptvaras.) 

Patys siutingiausi nušuoliavo į laivagalį. Vienas iš jų čiupo 
žibintą ir atsuko į kapitoną. 

Kapitonas staigiu judesiu nusismaukė nuo galvos gobtuvą, ir 
Jo ryškiai apšviestas veidas išniro iš tamsos. 

— Ei jūs, itiloniečiai! — priekaištingai riktelėjo jis. — Ar jau 

nebepažįstate savo tėviškėno Nikolo Starko? 
Ir vyriškis ramiai sukryžiavo rankas ant krūtinės. Nepraėjo nė 
valandėlė, kai valtys paskubom atitolo nuo laivo ir nusiyrė į krantą. 


Antrasis skyrius 
Akis į akį 


Po dešimties minučių nuo sakolevos atsiskyrė lengva irklinė 
valtis, vadinama gička, iš kurios netrukus prie molo išlipo niekie- 
no nelydimas ir neginkluotas jūreivis, ką tik privertęs sprukti iti- 
loniečius. 

Tai buvo „Karistos“ — šitaip vadinosi burinis laivas, neseniai 
išmetęs inkarą uoste, - kapitonas. 

Nikolas Starkas buvo vidutinio ūgio, galingos krūtinės, rau- 
meningų rankų ir kojų vyriškis. Ant galvos nešiojo glaudžią jū- 
reivišką kepurę, iš po kurios matėsi aukšta ir atkakli kakta; juodi 
jo plaukai raitėsi ant pečių. Žvitrios akys žvelgė rūsčiai. Ne taip 
kaip kiti kleftai, jis neraitė savo ilgų ir styrančių ūsų galų, kurie 
buvo tankūs ir puošnūs. (Kleftai — liaudies keršytojai, gyvenę 
Graikijos miestuose ir sudarę ginkluotus būrius. Jie dažnai 
puldinėjo turkų vietininkus, valdininkus ir turtuolius.) Kapitonui 
Starkui buvo galima duoti trisdešimt penkerius su trupučiu. Ta- 
čiau vėjų nugairinta oda, žiauri veido išraiška, gili raukšlė kakto- 
Je, — niūri ir nemaloni, liudijusi apie nepadorius polinkius, - stip- 
riai jį sendino. 

Kapitonas nevilkėjo nei striukės, nei liemenės, nei fustanelos 
— tradicinių palikaro drabužių. Jo švarkas su tamsiai rudos spal- 
vos gobtuvu ir išsiuvinėtas tamsia pynele, plačios žalsvos kelnės, 
sukištos į aukštus batus, greičiau priminė jūreivio iš Berberų pa- 
krantės rūbus. | 

Bet Nikolas Starkas buvo grynakraujis graikas, gimęs Itilone. 
Čia jis praleido vaikystę. Tarp šių uolų ir paauglystėje, ir jaunys- 
tėje tyrinėjo jūros gyvenimą. Šioje pakrantėje plaukiojo atsiduo- 
damas srovių ir vėjų valiai. Aplinkui nebuvo nė vieno užutėkio, 
kuriame jis nebūtų mėginęs matuoti vandens gilumos ir pakriau- 
šių statumo, nė vieno rifo, akmenuoto dugno ar povandeninės 
uolos, kurios nebūtų pažinęs. Nerastum nė vieno posūkio vin- 
giuotame farvateryje, kuriuo jis be kompaso ir nepasigedęs loc- 
mano pagalbos nepravestų bet kokio laivo. Todėl nieko nuosta- 
baus, jog klaidinantys tėviškėnų signalai nesutrukdė kapitonui 
užtikrintai valdyti sakolevą. Beje, jis puikiausiai žinojo, kad iti- 
loniečiai — nepatikimi žmonės: ne sykį matė juos plėšikaujan- 
čius. Iš esmės jie buvo apsigimę grobuonys, bet Starkas jų ne- 
smerkė - juk jo nelietė! 

Jeigu Starkas pažinojo itiloniečius, tai ir pastarieji jį puikiai 
prisiminė. Po to, kai jo tėvas, kaip ir tūkstančiai kitų patriotų, 
tapo turkų žiaurumų auka, Nikolo motina, kamuojama keršto troš- 
kimo, tik ir laukė progos, kad galėtų pulti į pirmąsias sukilėlių 
prieš Otomanų jungą gretas. Pats Nikolas, vos tik sulaukęs aštuo- 
niolikos metų, paliko Mani, — pirmosios kelionės jūromis, dau- 
giausia Archipelago vandenyse, virto jam rūsčia ne tik jūreivys- 
tės meno, bet ir piratavimo mokykla. Kokiuose laivuose tuo savo 
gyvenimo laikotarpiu jis tarnavo, kas iš įžymiųjų flibustjerų ir 
korsarų buvo jo vadeivomis, po kokia vėliava jis pirmą sykį ko- 
vėsi, kieno kraują praliejo — Graikijos priešų ar savo tėvynainių, 
— į visus šiuos klausimus, išskyrus patį Starką, niekas neatsakytų. 
(Flibusijerai, korsarai — piratai ir kontrabandininkai.) Jaunuolį 
ne kartą matė įvairiuose Koronio įlankos uostuose. Tiesa, kai ku- 
rie Starko tėviškėnai galėtų kai ką paporinti apie jo plėšikavimo 
žygius, įvykdytus ne be jų pagalbos ir dalyvavimo, apie užgrob- 
tus ir paskandintus prekybinius laivus, apie gausų grobį, patekusį 
Jiems į rankas. Tačiau tam tikra paslaptis visada gaubė Nikolo 
Starko vardą. Bet vyrukas vis dėlto buvo taip išgarsėjęs, jog visa 
Mani lenkė prieš jį galvą. 

Štai kaip galėtume paaiškinti, kodėl šitaip pagarbiai jį sutiko 
itiloniečiai, štai kodėl jį išvydę jie taip išsigando, jog bemat pra- 
rado bet kokį norą apiplėšti sakolevą, kai tik paaiškėjo, kas jai 
vadovauja. 

Vos tik „Karistos“ kapitonas pasiekė krantą truputį toliau už 
molo, kai ten sugužėjo daugelis vyrų ir moterų ir jį sutikdami 
pagarbiai išsirikiavo. Kai kapitonas išlipo ant prieplaukos, minia 
tylėjo lyg burnas vandens prisisėmusi. Atrodė, Starkas turėjo ma- 
gišką valdžią: jam pasirodžius viskas aplirkui nuščiuvo. Itilonie- 
čiai laukė kapitono žodžių, bet jis kaip buvo įpratęs tylėjo, ir nie- 
kas nedrįso pirmasis jį prašnekinti. 

Nikolas Starkas įsakė savo jūreiviams grįžti į sakolevą, o pats 
patraukė į prieplaukos galą, ten, kur ji sukosi nuo jūros. Nužen- 
gęs gal dvidešimt žingsnių, kapitonas sustojo. Įkandin jo tarsi 
laukdamas įsakymų sekė senasis jūreivis; pažinęs jį, Starkas tarė: 

— Godzo, man reikia papildyti komandą dešimčia stiprių vyrų. 

— Tu juos gausi, Nikolai Starkai, —- atsakė Godzo. 

Jeigu „Karistos“ kapitonas pageidautų ir šimto žmonių, galė- 
tų ramiai juos pasirinkti šioje pajūrio gyvenvietėje. Ir visi jie ne- 
siginčydami ir nepaklausę, kur vedami, kokiam darbui skiriami, 
kieno sąskaita turės plaukioti, kieno interesus ginti, - sektų pas- 
kui savo tėviškėną, pasirengę dalytis su juo likimu, nes gerai Ži- 
nojo, jog, šiaip ar taip, nebus nuskriausti. 

— Po valandos žmonės turi būti „Karistoje“! 

— Jie ten bus, — užtikrino Godzo. 

Parodęs, kad nebenori būti lydimas, Nikolas Starkas nupėdi- 
no aukštyn prieplauka, pasibaigusia molo gale, ir netrukus dingo 
vienoje siauroje uosto gatvelėje. 

Senis Godzo, paklusęs kapitono valiai, grįžo prie savųjų ir 
tuoj pat ėmė atrinkinėti sakolevai jūreivius. 

O tuo tarpu Nikolas Starkas lėtai kilo pakrantės šlaitais, ant 
kurių kūpsojo Itilonas. Čia, viršuje, girdėjosi tik įnirtingai lojan- 
tys šunys - ir plačiasnukiai dogai, ir šiaip įvairūs bjaurybės; šių 
šunų, nuo kurių nebuvo kur dėtis, keleiviai saugojosi ne mažiau 


28 


y Au 


' “ 7 . J 43 . 4 | 
J iv | 


1 


Bi 2 S 


"| 
nų 101] 
L || || 


Kalkis 


už šakalus ir vilkus. Dvi ar trys žuvėdros, skubiai plasnodamos 
plačiais sparnais, greitai sukosi ore, besirengdamos tūpti į savo 
lizdus tarp pakrantės uolų. 

Netrukus paskutinieji Itilono namai liko užpakalyje. Nikolas 
Starkas pasiekė statų taką, kuris vinguriavo apie Kerafo akropolį. 
Praėjęs pro griuvėsius tvirtovės, kurią pastatė Vil Arduenas dar 
toje tolimoje epochoje, kai kryžiuočiai buvo užvaldę įvairias Pe- 
loponeso vietoves, jis nesidairydamas paliko užpakalyje ir su- 
griautus senuosius bokštus, kurie vis dar čia tebestūkso. Netru- 
kus kapitonas sustojo ir apsidairė. 

Artėjo valanda, kai mėnulio pjautuvas, nusileidęs padange už 
Halo kyšulio, rengėsi nuskęsti Jonijos jūros vandenyse. Kelios 
retos Žvaigždės mirgėjo pro siauras properšas debesų, kuriuos gi- 
nė stiprokas nakties vėjas. Kai vėjas aprimdavo, apie akropolį 
įsivyraudavo mirtina tyla. Dvi ar trys mažytės, vos įžiūrimos bu- 
rės rėžė įlankos paviršių, kirsdamos jį Koronio kryptimi, o gal 
kildamos į Kalamą. Jeigu ne besisupančios stiebuose įtaisytų Ži- 
bintų šviesos, laivai susilietų su tamsa. Apačioje, pačiame pajū- 
ryje, tai šen, tai ten mirguliavo septynios ar aštuonios liepsnelės; 
atsispindėjusios vandenyje, jos virpuliavo ir dvejinosi. Ar ten buvo 
žvejų valčių žibintai, ar pakrantės namų langų šviesos? Kas Žino. 

Nikolas Starkas apžvelgė prie tamsos pripratusiomis akimis 
bekraštę erdvę. Jūreivis paprastai būna labai akylas: jis mato tai, 
ko negali įžvelgti kiti. Bet šią valandėlę aplinka tarsi neegzistavo 
„Karistos“ kapitonui, - prieš jo akis neabejotinai kilo kitokie vaiz- 
dai. Taip, dabar jis giliai susimąstė ir užsidarė savyje. Kapitonas 
tiesiog svaigo nuo gimtinės oro — jis kvėpavo tėvyne. Sukryžia- 
vęs rankas ir susimąstęs, ilgai stovėjo nejudėdamas, todėl jo gal- 
va, nuo kurios nuslydo gobtuvas, atrodė tarsi iškalta iš akmens. 

Praslinko ketvirtis valandos. Nikolas Starkas nenuleisdamas 
akių žvelgė į vakarus, ten, kur tolumoje, horizonte, dangus susi- 
liejo su jūra. Paskui jis žengė keletą žingsnių į šalį ir pradėjo 
įstrižai kopti į gan statų skardį. Neatsitiktinai kapitonas išsuko iš 
tako. Jį vedė slapta mintis; tačiau vyriškis, regėjosi, nedrįso Žvilg- 

telėti ten, dėl ko kopė ant Itilono uolų. 

Tarp kitko, sunku rasti tokią tuščią vietą kaip Matapano kyšu- 
lio pakrantė iki pat paskutinio įlankos užutėkio. Čia neauga nei 
apelsinų, nei citrinų giraitės, čia neaptiksi nei erškėčių, nei ole- 
andrų, nei Argolidės jazminų, čia neišvysi nei meškauogių, nei 
figmedžių, nei šilkmedžių - žodžiu, tos sodrios augmenijos, kuri 
taip puošia kai kurias Graikijos sritis. Niekur akis neužtiks nei 
skaistenio, nei platano, nei granatų medžių tamsios kiparisų ir 
kedrų sienos fone. Visur tik vulkaninės kilmės uolos, kurios tuoj 
pat nukristų į įlankos vandenis vos tik trinktelėtų pirmasis pože- 
minis smūgis. Visur neprieinama ir šykšti ši savotiška Mani že- 
mė, pusbadžiu maitinanti savo sūnus. Tik keliolika aukštų ir pli- 
kų pušų, keistai išsikreivinusių ir nusakintų — iš jų nusakinti visi 
sakai, — rodo gilias savo kamienų žaizdas. Tai šen, tai ten tarsi 
spygliuoti dagiai styro nuskurdę kaktusai, pašėlusiai panašūs į 
mažus pusiau nusišėrusius ežius. Užskurdę krūmokšniai ir be- 
veik nuplikusi žemė, kurioje daugiau smėlio negu trąšaus sluoks- 
nio, negali išmaitinti net ožkų, kurios tikrai nelepios ir nereiklios. 

Nužingsniavęs dar dešimtį kitą žingsnių, Nikolas Starkas vėl 
sustojo. Paskui atsigręžė į šiaurės rytus, — ten, šviesesnio dan- 
gaus fone, brėžėsi tolimojo Taigeto viršūnių siluetas. Dvi ar trys 
žvaigždės, pakilusios šiuo laiku, dar kybojo virš horizonto tarsi 
milžiniški jonvabaliai. 

Nikolas Starkas sustingo vietoje. Jis nenuleido akių nuo že- 
mos medinės trobos, už kokių penkiasdešimties žingsnių prisiglau- 
dusios prie atsikišusios uolos. Tik statūs takai vedė į aukštai virš 
gyvenvietės užkopusią kuklią sodybą, vienišai stūksančią tarp be- 
veik belapių medžių aikštelėje, kurią supo dygliųjų slyvų aptva- 
ras. Viskas čia bylojo, jog trobelėje senų seniausiai nebegyvena- 
ma. Aptvaras jau gerokai apnykęs, vietomis pernelyg išsikerojęs, 
o vietomis išretėjęs ir jau nebegalįs apsaugoti nuo pašalinės akies. 
Benamiai šunys ir šakalai, kai kada čia pasirodantys, ne kartą 
nusiaubė šį Mani žemės sulaukėjusį kampelį. Piktžolės ir žemi 
krūmokšniai - štai viskas, kuo gamta apdovanojo šią dykynę nuo 

to laiko, kai jos nebegloboja žmogaus ranka. 

Bet kodėl čia viskas taip apleista? Todėl, kad jau daug metų 
nebesilanko miręs šeimininkas. Todėl, kad jo našlė Andronika 
Starkas paliko gimtąjį kraštą ir stojo į narsiųjų moterų - šlovingų 
kovotojų už nepriklausomybę - gretas. Todėl, kad jo sūnus išėjo 
iš tėvų namų ir nė sykio nesugrįžo. 

Beje, po šia pastoge Nikolas Starkas ir gimė. Čia praleido vai- 
kystę. Po ilgų jūreiviško gyvenimo metų jo tėvas, garbingas žmo- 
gus, rado čia prieglobstį, — tiesa, jis laikėsi nuošaly nuo itilonie- 
čių, kurių piratiški įpročiai jam kėlė pasibjaurėjimą. Be to, skir- 
damasis nuo itiloniečių protu ir gabumais, vyresnysis Starkas su- 
gebėjo sukurti sau, Žmonai ir sūnui kitokį, ypatingą gyvenimą. 
Šitaip visų pamirštas, jis leido dienas supamas gilios ir taikios 
vienumos iki tos valandos, kai, pagautas pasipiktinimo, išdrįso 
pasipriešinti priespaudai ir užmokėjo gyvybe už savo drąsą. Nuo 
Portos tarnų buvo sunku pasislėpti net nuošaliausiame pusiasalio 
užkampyje. (Porta - Turkijos valdžia.) 

Po tėvo mirties Nikolas liko be jokios priežiūros - motina ne- 
pajėgė pažaboti sūnaus. Jis pabėgo iš namų ir klajojo po jūras, 
atiduodamas plėšikams ir galvažudžiams savo nuostabų apsigi- 
musio jūreivio talentą. 

Prabėgo dešimt metų nuo to laiko, kai sūnus paliko gimtuo- 
sius namus, ir šešeri, kai šią trobelę apleido ir motina. Tačiau 
Itilone retsykiais kalbėta, jog Androniką kažkas keletą kartų ma- 
tė netoli nuo gyvenvietės. Šiaip ar taip, jeigu tikėtume gandais, ji 
vis dėlto labai retai ir trumpam pasirodydavo čia, tačiau nė su 
vienu itiloniečiu nebendraudavo. 

O Nikolas Starkas, kurį kelionės retsykiais atblokšdavo į Ma- 
ni kraštą, iki šios dienos nerodė jokio noro vėl išvysti savo kuklią 
trobelę ant stataus skardžio. Jis niekada nesidomėjo, ar dar tebe- 
stovi gimtoji troba. Niekada nemėgino, nors netiesiogiai, sužino- 
ti, ar motina aplanko apleistąją sodybą. Bet galbūt grėsmingi įvy- 
kiai, užlieję krauju Graikiją, atnešė iki jo Andronikos vardą — 
vienintelį vardą, kuris galėjo pažadinti sūnaus sąžinę, jeigu ją 

turėjo. 

Tačiau šį kartą Nikolas Starkas atplaukė į Itiloną ne tik papil- 
dyti savo įgulą dešimčia vyrų. Troškimas, netgi labiau negu troš- 
kimas, — o valdingas postūmis, kurio jis, galimas dalykas, sąmo- 
ningai ir nesuvokė, paskatino šitaip padaryti. Starkas juto nenu- 
galimą norą vėl pamatyti, be jokios abejonės, paskutinį sykį gim- 
tąją gūžtą, vėl atsistoti ant tos žemės, kur mokėsi vaikščioti, įkvėpti 
kvapus trobos, kurioje pirmąsyk nuskambėjo jo balsas ir pasigir- 
do pirmasis kūdikiškas lemenimas. Taip! Štai kas privertė šį vy- 
riškį kopti stačiu taku į pažįstamą uolyną, štai kodėl jis tokią vė- 
lyvą valandą stovėjo prie mažosios sodybos apleistų pinučių. 

Stovėdamas čia, Starkas pajuto, jog praranda sau įprastą šal- 
tumą. Ar atsirastų tokia sudiržusi širdis, kuri nesuvirpėtų užlieta 
vaikystės prisiminimų? Nėra pasaulyje žmogaus, kuris pajėgtų 
stovėti abejingu veidu, žvelgdamas į trobelę, kur gimė, kur jį ne- 
šiojo ant rankų motina. Siela negali taip sušiurkštėti, kad nė vie- 
na jos styga neatsilieptų į praeities balsą. 

Visa tai dabar jautė Nikolas Starkas, stovėdamas priešais ap- 
leistą gimtinę — be galo niūrią ir nebylią, be gyvybės ženklų ir 
viduje, ir lauke. 

— Įžengti?.. Taip!.. Įžengti! 

Šiuos žodžius Nikolas Starkas po ilgos tylos ištarė pašnibždo- 
mis, tarsi baimindamasis, kad prieš akis išnirs kokia nors praei- 
ties šmėkla. 

O įžengti, atrodo, taip lengva ir paprasta! Aptvaras perpus jau 
sunykęs, kuolai guli ant žemės. Taigi nebėra reikalo net atidaryti 
vartelių ir atšauti skląsčio. 

Nikolas Starkas įėjo į kiemelį ir sustojo prie pat trobos, kurios 
stogas, pusiau sutrūnijęs nuo lietaus, vos laikėsi vien tik ant aplū- 
žusių gegnių. 

Tą akimirką iš tankios lapijos medžio, augusio prie pat durų, 
piktai klyktelėjusi pakilo pelėda. 

Čia Starkas vėl sudvejojo. Jis tvirtai nutarė apžiūrėti viską iki 
paskutinio užkaborio. Tačiau tai, kas dėjosi vyriškio širdyje, — 

skaudi ir nesutramdoma atgaila, - sukėlė aklą įniršį. Kapitonas 
pasijuto susijaudinęs ir tuo pat metu susierzinęs. Jam atrodė, kad 
gimtoji pastogė jį atstumia, siunčia jam baisiausius prakeiksmus! 

Todėl prieš įžengdamas į trobą, Starkas nutarė apžiūrėti ją iš 
išorės. Naktis tvyrojo tamsi. Aklinėdamas slankiojo Starkas ap- 
linkui ir nieko negalėjo įžiūrėti. Tačiau dieną tikriausiai Čia ir 
nebūtų atėjęs! Tamsoje kur kas lengviau atsikratyti prisiminimų. 

Ir štai tarsi koks piktadarys, ieškantis, kaip geriau įsibrauti į 
namus, kad galėtų juos apiplėšti, Nikolas Starkas dabar grabinėja 
sutrešusias sienas, apeina aplūžusias kertes, tirštai apaugusias sa- 
manomis, apčiupinėja judančius pamatų akmenis, tarsi norėda- 
mas įsitikinti, ar dar tebesama kokių nors gyvybės ženklų šioje 
apleistoje lūšnoje, stengiasi pajusti bent menkiausią jos širdies 
plakimą! Kieme už trobos viešpatauja visiška tamsa. Jaunatis jau 
baigia leistis, todėl jo spinduliai nebepasiekia sodybos. 

Lėtai apėjo Nikolas gimtąją trobą. Tamsus pastatas buvo ku- 
pinas kažkokios šiurpulingos tylos, regėjosi, jame slėpėsi dva- 
sios arba vaiduokliai. Kapitonas vėl atsidūrė priekinėje trobelės, 
atsuktos į vakarus, pusėje ir žengė prie durų, pasirengęs stipriu 
kumščio smūgiu jas atidaryti, jeigu jos tik užsklęstos velke, arba 
išlaužti, jeigu užrakintos. 

Netikėtai kraujas plūstelėjo jam į galvą. Kaip sakoma, pasiju- 
to tarsi nuplikytas — viduje išvydo ugnį. Dabar kapitonas jau ne- 
bedrįso žengti į gimtąją trobą, nors trokšte troško ten bent trum- 
pam pabūti. Vyriškiui pasivaideno, kad tuoj pat ant slenksčio pa- 
sirodys tėvas ir motina ir, parodę jam duris, prakeiks jį - šeimos 
ir tėvynės išdaviką, pamiršusį sūnaus ir piliečio pareigą! 

Tą akimirką durys iš tikrųjų lėtai atsivėrė. Ant slenksčio pasi- 
rodė moteris. Ji vilkėjo įprastus manietės drabužius — sijoną iš 
Juodos medvilninės medžiagos su siauru raudonu apvadu, tamsų 
įliemenuotą berankovį, o ant galvos —rudą gobtuvo formos kepu- 
rėlę, tarytum čalma apvyniotą šilkine Graikijos vėliavos spalvos 
skarele. 

Juodbruvas jos veidas, vėjų nugairintas kaip ir visų pajūrio 

žvejų moterų, stebino savo vidine galia, jos didelės juodos akys 
degė gyva, truputį niūria ugnimi. Žvelgdamas į šią aukštą ir liek- 
ną moterį, niekas nebūtų patikėjęs, kad ji turi daugiau kaip še- 
šiasdešimt metų. 

Tai buvo Andronika Starkas. Motina ir sūnus po ilgų išsisky- 
rimo ir visiško susvetimėjimo metų dabar susidūrė akis į akį. 

Nikolas Starkas tikrai nesitikėjo susitikti motiną... Jos pasiro- 
dymas tiesiog jį apstulbino. 

Andronika valdingu gestu užtvėrė sūnui kelią, o keletas šykš- 
čių žodžių, nusprūdusių nuo jos lūpų, nuskambėjo grėsmingai, 
taip, kaip ji viena ištardavo: 

— Niekada Nikolas Starkas neperžengs tėvų namų slenksčio!.. 
Niekada! 

Ir sūnus, sulinkęs nuo šio draudimo svorio, žingsnis po žings- 
nio atsitraukė. Ta, kuri kažkada nešiojo jį savo įsčiose, dabar va- 
rė jį šalin kaip vejami išdavikai. Ne, jis vis dėlto prieis prie moti- 
nos... Bet dar ryžtingesnis jos mostas, nebylus prakeikimas su- 
stabdė vyriškį. 

Nikolas Starkas atšlijo. Paskui išbėgo iš aptvaro ir neatsigręž- 
damas plačiais žingsniais nusileido taku nuo skardžio, tarsi kaž- 
kieno nematoma ranka būtų stūmusi žemyn. 

Andronika nejudėdama stovėjo ant slenksčio ir žvelgė įkan- 
din sūnaus, kol jis neišnyko nakties tamsoje. 

Po keletos minučių Nikolas Starkas atsigavo nuo išgyvento 
jaudulio ir susivaldė; pasiekęs uostą, šūktelėjo, ir atplaukusi val: 
tis nugabeno jį į sakolevą. Dešimt Godzo užverbuotų jūreivių jau 
laukė savo kapitono. 

Tylėdamas Starkas užlipo ant „Karistos“ denio ir liepė kelti 
inkarą. 

Įsakymą įgula įvykdė žaibiškai. Beliko tik kuo skubiau iškelti 
bures, - laivas jau buvo pasirengęs išplaukti. Nuo kranto pučian- 
tis vėjas padėjo sakolevai greičiau išnirti iš uosto. 

Neprabėgo nė penkios minutės, kai ,„Karista“ užtikrintai ir vi- 
siškoje tyloje nugalėjo vingiuotą farvaterį; laivo įgula ir Itilono 

gyventojai neištarė vieni kitiems nė trumpiausių atsisveikinimo 
žodžių. 

Sakoleva nenuplaukė dar nė mylios atviroje jūroje, kai ryški 
ugnis apšvietė pakrantės uolyną. 

Tai visa ugnies apimta liepsnojo Andronikos Starkas troba: ją 
padegė jos pačios ranka. Andronika norėjo be pėdsakų sunaikinti 
namą, kur gimė jos sūnus. 

Jau trys mylios skyrė Mani žemę nuo „Karistos“, bet kapito- 
nas vis dar negalėjo atitraukti akių nuo tos pašvaistės: sekė ją tol, 
kol tamsoje neužgeso net menkiausias gaisro pliūpsnis. 

Andronika vėl tarė: 

— Niekada Nikolas Starkas neperžengs tėvų namų slenksčio!.. 
Niekada!.. 


Trečiasis skyrius 
Graikai prieš turkus 


Priešistoriniais laikais, kai veikiamas vidinių Neptūno ar Plu- 
tono jėgų Žemės rutulys pasidengė kieta pluta, galingas katakliz- 
mas iškėlė į vandens paviršių šiek tiek sausumos, dabar vadina- 
mos Graikija, bet kartu jis, tasai kataklizmas, prarijo dalį Archi- 
pelago žemių, kurių aukštumos virto salomis. Graikija ir iš tiesų 
išsidėsčiusi ant ugnikalnių linijos, einančios nuo Kipro iki Tos- 
kanos. (Pradedant tais laikais, kai užsimezga mūsų pasakojimo 
veiksmas, Santorino sala keletą kartų buvo sukrėsta požeminių 
smūgių. 1661 metais žemės drebėjimas suniokojo Vostecą ir Tėbus, 
o vėliau ir Sen Morą. - Aut.) 

Matyt, iš neramios savo tėvynės žemė helenai paveldėjo tą 
įgimtą fizinį ir moralinį jaudrumą, kuris vėliau nesunkiai išugdė 
jų beribį didvyriškumą. Ši mintis taip pat teisinga kaip ir ta, jog 
dėl įgimtų savybių - nesuvaldomos narsos, gilaus patriotiškumo 
ir meilės laisvei - graikams pavyko sutelkti į nepriklausomą vals- 
tybę atskiras provincijas, daugelį šimtmečių buvusias turkų val- 
džioje. 

Neatmenamais laikais Graikijoje gyveno azijiečių gentys - pe- 
lazgai; bemaž mitologiniu laikotarpiu, Argonautų, Heraklitų ir 
Trojos karo epochoje — nuo XVI-XIV amžių iki mūsų eros — 
Graikija, pasirodžius helenams, tapo heleniška, beje, viena jų gen- 
tis - graijai - vėliau davė šiai žemei savo vardą; paskui po pusiau 
legendinio Likurgo, Miltiadas, Temistoklas, Aristidas, Leonidas, 

Eschilas, Sofoklis, Aristofanas, Herodotas, Tukididas, Pitagoras, 
Sokratas, Platonas, Aristotelis, Hipokratas, Fidijas, Periklis, Al- 
kibiadas, Pelopidas, Epaminondas, Demostenas pamažu pavertė 
šalį grynai graikiška valstybe; dar vėliau Pilypas ir Aleksandras 
šią valstybę padarė makedonietiška, kol galų gale likus šimtui 
keturiasdešimt šešeriems metams iki krikščionybės eros Graikija 
tapo Romos provincija Achėja ir jos valdžioje išbuvo keturis šim- 
tus metų. 

Nuo to laiko į Graikiją paeiliui įsiverždavo vestgotai, vanda- 
lai, ostgotai, bulgarai, slavai, arabai, normanai, siciliečiai, O try- 
liktojo amžiaus pradžioje ją nukariavo kryžiuočiai; penkiolikta- 
jame šimtmetyje suskilusi į daugybę feodalinių valdų, šalis, at- 
laikiusi šitiek išmėginimų Antikos laikais ir viduramžiais, galų 
gale pateko į turkų rankas, ir ją visu svoriu prislėgė musulmonų 
jungas. 

Galima sakyti, kad beveik du amžius politinis gyvenimas Grai- 
kijoje visiškai nutrūko. Ją valdžiusių otomanų despotiškumas buvo 
beribis. Savo padėtimi graikai negalėjo prilygti nei prijungtosioms, 
nei užkariautosioms, nei pagaliau nugalėtosioms tautoms: jie vir- 
to vergais, kuriuos negailestingai engė paša su imamu dešinėje ir 
dželachu (budeliu) kairėje. (Imamas — aukštas musulmonų dvasi- 
ninkas.) 

Tačiau gyvybė dar ne visai buvo palikusi šią mirštančią šalį. 
Stiprus skausmas pažadino ją gyvenimui ir būčiai. Iš pradžių juod- 
kalniečiai Epyre (1766 metais) ir maniečiai (1769 metais), o pas- 
kui albanai suliotai sukilo ir paskelbė savo nepriklausomybę; bet 
1804 metais šį maištą galutinai numalšino Ali Tepelinietis, Jani- 
nos paša. 

Tada išmušė valanda Europos valstybėms įsikišti į įvykių ei- 
g3, jeigu, Žinia, jos nenorėjo tapti galutinio Graikijos sunaikini- 
mo liudininkėmis. Palikta vienui viena, Graikija galėjo tik mirti, 
beviltiškai grumdamasi už savo nepriklausomybę. 

1821 metais Ali Tepelinietis savo ruožtu sukilo prieš sultoną 
Machmudą ir pasikvietė į pagalbą graikus, pažadėjęs už tai jienis 

laisvę. Graikai pakilo kaip vienas. Iš visų Europos kraštų grai- 
kams į pagalbą skubėjo filhelenai. Italai, lenkai, vokiečiai ir gau- 
siausiai prancūzai dėjosi prie kovotojų prieš engėjus. Gi de Sent- 
Elenas, Gajaras, Šovasenas, kapitonai Balestas ir Žurdenas, pul- 
kininkas Favjė, eskadrono vadas Renjo den Sen Žanas d' Anželis, 
generolas Mezonas, taip pat trys anglai - lordas Kokrenas, lordas 
Baironas ir pulkininkas Hastingsas — paliko apie save neišdildo- 
mą atmintį šalyje, į kurią atvyko kovoti ir mirti. 

Į šių žmonių žygdarbius, į jų begalinę ištikimybę pavergtųjų 
išlaisvinimo reikalui Graikija irgi atsakė savo nacionalinių did- 
vyrių, senųjų giminių atstovų narsumu: tai Tombazis, Camadas, 
Miaulis, vėliau Kolokotronis, Markas Bocaris, Maurokordatas, 
Mauromichalis, Konstantinas Kanaris, Negris, Konstantinas ir 
Demetrijus Ipsilantai, Odisėjas ir daugelis kitų. Nuo pirmų dienų 
maištas virto karu ne dėl gyvybės, o dėl mirties; jo devizas - akis 
už akį, dantis už dantį - sukėlė baisius abiejų kariaujančių pusių 
žiaurumus. 

1821 metais sukilo maniečiai ir suliečiai. Patruose vyskupas 
Germanas su kryžiumi rankose pirmasis metė kovos iššūkį. Mo- 
rėja, Moldavija, Archipelagas stojo po nepriklausomybės vėlia- 
va. Helenams, įpratusiems laimėti jūrų mūšius, pasisekė paimti 
Tripolicą. Į pirmuosius graikų laimėjimus turkai atsakė išžudy- 
dami jų tėvynainius, tuo metu buvusius Konstantinopolyje. 

1822 metais Ali Tepelinietis, apsuptas Janinos tvirtovėje, bu- 
vo išdavikiškai nužudytas per derybas, kurias jam pasiūlė turkų 
generolas Kuršidas. Netrukus po to Maurokordatas ir filhelenai 
pralaimėjo mūšį prie Artės, užtat privertė Omer-Vriono armiją 
nutraukti pirmąją Misolongio apsiaustį, beje, patyrusią nemen- 
kus nuostolius. 

1823 metais užsienio valstybės sustiprina kišimąsi į Graikijos 
reikalus. Jos siūlosi sultonui tarpininkauti. Tačiau sultonas atme- 
ta šiuos pasiūlymus ir išlaipina Eubojoje dešimt tūkstančių azi- 
jiečių kareivių. Paskui paskiria Turkijos armijos vyriausiuoju va- 
du savo vasalą Egipto pašą Muchamedą Ali. Viename mūšyje 

tais pat metais žuvo patriotas Markas Bocaris, apie kurį galima 
sakyti: jis gyveno lyg Aristidas, ir mirė kaip Leonidas. 

1824 metais, labai nesėkmingais kovotojams už nepriklauso- 
mybę, sausio 24 dieną į Misolongį atvyko didysis anglų poetas 
Baironas, o per Velykas mirė netoli nuo Lepanto, taip ir nesulau- 
kęs įsikūnijant savo vilčių. Ipsariečius išžudė turkai, o Kandijos 
miestas Kretoje pats atvėrė vartus Muchamedo Ali kareiviams. 
Vien tik pergalės jūrose galėjo šiek tiek paguosti graikus, prislėg- 
tus sunkių nelaimių. 

1825 metais Ibrahim-paša, Muchamedo Ali sūnus, su vienuo- 
likos tūkstančių kareivių armija išsilaipina prie Modono Morėjo- 
je. Jis užima Navariną ir sumuša Tripolicoje Kolokotronį. Tuo- 
met Graikijos vyriausybė savo reguliariosios kariuomenės kor- 
pusams vadovauti paskiria du prancūzus — Favjė ir Renjo de Sen 
Žaną d' Anželį; bet kol jie kariuomenę parengė kovai, Ibrahimas 
nusiaubė Mesiniją ir Mani. Ir jeigu jis nutraukė savo išpuolius, 
tai vien dėl to, jog panoro dalyvauti antrojoje Misolongio apsup- 
tyje ir prisidėti prie generolo Kiutagio, kuriam nesisekė užimti 
šio miesto, nors sultonas jam ir pasakė: „Misolongis arba tavo 
galva!" 

1826 metų sausio penktąją Ibrahimas, sudeginęs Pirgą, priėjo 
prie Misolongio. Per tris dienas — nuo sausio 25 iki 28 dienos — 
jis paleido į miestą aštuonis tūkstančius sviedinių, tris kartus sten- 
gėsi jį paimti antpuoliais, bet nepajėgė įžengti, nors apgultąjį mies- 
tą gynė viso labo tik du su puse tūkstančio bado iškamuotų karių. 
Tačiau vis dėlto jėgų persvarą turėjo turkai, ypač po to, kai jiems 
pasisekė nublokšti Miaulio eskadrą, kuri gabeno pagalbą apsiaus- 
tiesiems. Tiktai balandžio 23 dieną po atkaklios apsiausties, kai- 
navusios tūkstančiui devyniems šimtams graikų gyvybes, Ibrahi- 
mas paėmė Misolongį ir atidavė plėšti bei niokoti savo kareiviams, 
kurie nesirinkdami žudė vyrus, moteris ir vaikus — visus, kas dar 
buvo likęs gyvas iš devynių tūkstančių miesto gyventojų. Tais 
pačiais metais turkai, vadovaujami Kiutagio, nuniokoję Tokidą ir 
Beotiją, prislinko prie Tėbų, o liepos 10 dieną įsiveržė į Atiką, 


43 


apgulė Atėnus ir, čia įsikūrę, apsiautė Akropolį, kurio įgulą suda- 
rė tik pusantro tūkstančio žmonių. Padėti šiai tvirtovei — raktui į 
Graikiją — naujoji vyriausybė pasiuntė vieną iš Misolongio did- 
vyrių Karaiskakį ir pulkininką Favjė su jo reguliarios kariuome- 
nės korpusu. Jie susirėmė su turkais prie Chaidario ir pralaimėjo; 
po mūšio Kiutagis vėl tęsė Akropolio apsiaustį. Tuo metu Ka- 
raiskakis, prasiveržęs per Parnaso tarpeklius, gruodžio 5 dieną 
sumušė turkus prie Arachovės ir kovos lauke sukrovė piramidę iš 
trijų šimtų nukirstų priešų galvų. Beveik visa Šiaurės Graikija 
vėl išsilaisvino. 

Nelaimei, ši kova sudarė sąlygas patekti į Archipelagą patiems 
baisiausiems korsarams, kurie kada nors siautėjo jo jūrose. Iš jų 
bene pats kraugeriškiausias ir, galimas dalykas, įžūliausias pira- 
tas buvo Sakratifas, kurio vien vardas kėlė siaubą visai Levanto 
pakrantei. 

Prieš septynis mėnesius iki mūsų pasakojimo pradžios turkai 
buvo priversti užsidaryti kai kuriose Šiaurės Graikijos tvirtovėse. 
1827 m. vasario mėnesį graikai iškovojo nepriklausomybę visoje 
savo teritorijoje nuo Ambrakijos įlankos iki Atikos sienų. Turkų 
vėliava dabar tebeplevėsavo tik Misolongyje, Vonicoje ir Lepan- 
te. Kovo 31 dieną tarpininkaujant lordui Kokrenui Šiaurės Grai- 
kija ir Peloponesas nutraukė tarpusavio kovą, ir tautos atstovai, 
išrinkti į vieningą nacionalinį susirinkimą Trezene, nutarė sutelkti 
aukščiausiąją valdžią vienose rankose: šalies prezidentu buvo iš- 
rinktas Kapodistrija, rusų diplomatas, graikas, gimęs Korfu saloje. 

Tačiau Atėnai vis dar priklausė turkams. Birželio 5 dieną pa- 
sidavė ir Akropolis. Šiaurės Graikija buvo priversta vėl paklusti 
Turkijai. Tiesa, liepos 6 dieną Prancūzija, Anglija, Rusija ir Aust- 
rija pasirašė sutartį, kuri pripažinusi Portos suverenitetą paskelbė 
apie graikų tautos egzistavimą. Be to, slaptame straipsnyje vals- 
tybės, pasirašiusios sutartį, įsipareigojo susivienyti prieš sultoną, 
Jeigu jis atsisakys taikiai išspręsti graikų klausimą. 

Tokios buvo svarbiausios šio kruvino karo gairės; skaitytojui 
patartina jas prisiminti, nes jos turi tiesioginį ryšį su tuo, apie ką 

bus toliau pasakojama. 

Dabar nuo istorinių įvykių pereikime prie su jais susijusių vei- 
kėjų, tų, kurie jau pasirodė, ir tų, kurie dar tik pasirodys mūsų 
dramatiškos istorijos puslapiuose. 

Pirmiausia pakalbėkime apie Androniką, patrioto Starko našlę. 

Kova dėl Graikijos nepriklausomybės pagimdė ne tik didvy- 
rius, bet ir herojes, kurių šlovingi vardai skamba tų dienų įvy- 
kiuose. 

Štai prieš mus Bobolina - gimusi mažoje saloje, stūksančioje 
prie Nafplio (Argolidės) įlankos. 1812 metais turkai suėmė jos 
vyrą, išvežė į Konstantinopolį ir ten, sultonui įsakius, pasodino 
ant kuolo. Pasigirdo pirmasis kvietimas kovoti prieš turkų jungą. 
1821 metais Bobolina savo lėšomis nupirko ir apginklavo tris lai- 
vus ir, kaip pasakoja Anri Belis pagal vieno seno klefto žodžius, 
Ji, iškėlusi juose vėliavas su spartiečių moterų šūkiu — „Su skydu 
arba ant skydo" — nuplaukė prie Mažosios Azijos krantų ir ten 
pašėlusiai narsiai, taip kaip Camadas arba Kanaris, grobė ir degi- 
no turkų laivus; vėliau, kilniai padovanojusi savo laivus naujajai 
vyriausybei, ji dalyvauja Tripolicos apsiaustyje, organizuoja ke- 
turiolikos mėnesių Nafplio blokadą ir galų gale priverčia tvirtovę 
pasiduoti. Deja, šiai moteriai, kurios visas gyvenimas panašus į 
legendą, buvo lemta žūti nuo rankos brolio, nudūrusio ją durklu 
įprasto šeimos ginčo įkarštyje! 

Didingas kitos Graikijos dukters paveikslas irgi vertas būti 
šalia šios narsios idrietės. Vienodos priežastys sukelia vienodus 
padarinius. Sultono įsakymu Konstantinopolyje buvo pasmaug- 
tas Modenos tėvas Mavroeinis, moters, kurios grožis jungėsi su 
aukšta kilme. Modena tuoj pat žengia į sukilimo ugnį, kviečia 
Mikono gyventojus sukilti, apginkluoja laivus ir pati jais plau- 
kioja, rengia ir vadovauja partizanų išpuoliams, sustabdo Selim- 
pašos armiją siauruose Peliono tarpekliuose ir narsiai kaunasi iki 
karo pabaigos, neduodama turkams ramybės Ftiotidės kalnų tar- 
pekliuose. 

Taip pat turime paminėti Kaidas, susprogdinusią Vilijos sie- 

nas ir beprotiškai narsiai kovojusią Šv.Venerandos vienuolyne; 
Moskas, jos motiną, kovojusią kartu su vyru, po uolų skeveldro- 
mis laidojusią turkus; Despo, kuri, nenorėdama patekti į musul- 
monų rankas, susisprogdino kartu su dukterimis, marčiomis ir vai- 
kaičiais. O Sulioto moterys, o naujosios vyriausybės, įsikūrusios 
Salamine, gynėjos, ėmusios vadovauti flotilei, o Konstancija Za- 
charijas, kuri, davusi ženklą sukilti Lakonijos lygumoje, penkių 
šimtų valstiečių priešakyje puolė Leondarį! Visos jos, kaip ir dau- 
gelis kitų graikių — šio karo dalyvių, savo krauju įrodė, ko vertos 
kilniosios Elados dukros! 

Kaip ir jos, taip pasielgė ir Starko našlė. Atsisakiusi sūnaus 
suterštos pavardės, Andronika, genama nenugalimo troškimo ker- 
šyti ir grumtis už laisvę, visiškai pasiaukojo kovai dėl nepriklau- 
somybės. Savo lėšomis ji negalėjo įsigyti laivų ir apginkluoti bū- 
rių kaip tai padarė kankinio patrioto žmona Bobolina, Modena 
arba Konstancija Zacharijas, — ne, ji galėjo tik paaukoti savo gy- 
vybę, dalyvaudama didžiojoje šio sukilimo dramoje! 

1821 metais Andronika prisidėjo prie tų maniečių, kuriuos Ko- 
lokotronis, turkų nuteistas mirties bausme ir pasislėpęs Jonijos 
salose, pakvietė grumtis po savo vėliava, kai sausio aštuoniolik- 
tąją išsilaipino Skardamulyje. Ji dalyvavo pirmosiose didelėse 
kautynėse Tesalijoje, kur Kolokotronis užpuolė Fonario ir Kari- 
tenos gyventojus, prisidėjusius prie turkų Rufijos pakrantėse. Ge- 
gužės 17 dieną prie Valtezijos ji grūmėsi tarp karių, sutriuškinu- 
sių Mustafa-bėjaus armiją. Ypač ji pasižymėjo Tripolicos apgul- 
ties metu, kur spartiečiai turkus vadindavo „niekšingais persais“, 
o šie juos — „bailiais Lakonijos kiškiais"! Tačiau šį sykį kiškiai 
laimėjo. Spalio 5 dieną Peloponeso sostinė pasidavė, nes turkų 
laivynas nepajėgė pralaužti apgulties žiedo. Priešingai negu su- 
tarta, Tripolica buvo atiduota trims dienoms ugniai ir kardui, o tai 
mieste ir už miesto sienų gyvenusiems turkams kainavo dešimt tūks- 
tančių gyvybių; krito abiejų lyčių ir įvairaus amžiaus Žmonės. 

Kitų metų kovo ketvirtąją Andronika, buvusi viename admi- 
rolo Miaulio vadovaujamo laivyno laive, matė, kaip po penkių 

valandų mūšio turkų laivai puolė bėgti, ieškodami prieglobsčio 
Zantės uoste. Bet čia ji netikėtai išvydo ir savo sūnų, tarnaujantį 
priešo laivų locmanu; tai jis vedė Otomanų eskadrą per Patrų įlan- 
ką!.. Tą dieną prislėgta gėdos ji ieškojo mirties pačiose pavojin- 
giausiose grumtynėse... Bet mirtis jos pasigailėjo. 

Beje, Nikolas Starkas šiuo nusikaltimo keliu žengė dar toliau. 
Po kelių savaičių jis prisidėjo prie Kara-Ali, kuris apšaudė iš ar- 
tilerijos Chijo miestą to paties pavadinimo saloje. Tai jis dalyva- 
vo tose žvėriškose žudynėse, kurių metu žuvo dvidešimt trys tūks- 
tančiai krikščionių, neskaičiuojant keturiasdešimt septynių tūks- 
tančių, parduotų vergų turguose Smirnoje. Tai jis vadovavo vie- 
nam iš laivų, nugabenusių nelaiminguosius į Berberijos pakran- 
tę; jis, graikas, Andronikos sūnus, pardavinėjo į nelaisvę savo 
brolius! 

Vėliau, kai helenams teko kovoti su jungtinėmis turkų ir egip- 
tiečių armijomis, Andronika kovėsi taip pat didvyriškai kaip ir 
tos herojės, apie kurias jau skaitytojas Žino. 

Atėjo sunkūs laikai, ypač Morėjai. Ibrahimas ką tik atidavė ją 
savo kraujo ištroškusiems arabams, dar klastingesniems už pa- 
čius turkus. Kai Kolokotronis, paskirtas vyriausiuoju Pelopone- 
so kariuomenės vadu, subūrė apie save viso labo keturis tūkstan- 
čius karių, Andronika irgi buvo tarp jų. Ibrahimas, išlaipinęs į 
Mesinijos krantą vienuolikos tūkstančių kareivių desantą, pirmiau- 
sia stengėsi išlaisvinti graikų apsuptus Koronį ir Patrus, o tik vė- 
liau užėmė Navariną, kurio tvirtovė turėjo virsti turkų atramos 
baze, o uostas priimti jų laivyną. Paskui Ibrahimas sudegino Ar- 
gą ir iš graikų atėmė Tripolicą, todėl iki pat žiemos galėjo organi- 
zuoti kruvinus antpuolius į gretimas provincijas. Labiausiai nuo 
turkų antplūdžio nukentėjo Mesinija. Štai kodėl Andronika, ne- 
norėdama patekti arabams į rankas, dažnai slapstėsi Mani gilu- 
moje. Tačiau niekada net negalvojo apie ramybę. Argi galima 
ramiai gyventi, kai gimtoji žemė pavergta? Andronika dalyvauja 
1825 ir 1826 metų žygiuose, ji kaunasi Vergos tarpekliuose, gru- 
miasi mūšyje, po kurio Ibrahimas pasitraukė į Poliaravą, iš kur 

Šiaurės Mani gyventojams pasisekė jį nublokšti dar toliau. Vė- 
liau, prisidėjusi prie reguliariosios pulkininko Favjė kariuome- 
nės, Andronika 1826 metų liepos mėnesį dalyvavo mūšyje prie 
Chaidario. Ten ją sunkiai sužeistą iš Kiutagio negailestingų ka- 
reivių rankų išplėšė narsuolis jaunas prancūzas, kovojęs po filhe- 
lenų vėliava. 

Keletą mėnesių Andronika grūmėsi su mirtimi. Stipri prigim- 
tis išgelbėjo ją; bet 1826 metai seniai baigėsi, o moteris vis dar 
nepajėgė grįžti į kovą su turkais. 

Štai kokiomis aplinkybėmis ji 1827 metų rugpjūtį sugrįžo į 
Mani. Panoro vėl pamatyti savo židinį Itilone. Keistas atsitikti- 
numas tą pačią dieną ten atvedė ir jos sūnų... Mes jau Žinome, 
kaip baigėsi Andronikos susitikimas su Nikolu Starku, kokį bai- 
sų prakeikimą ji sviedė sūnui nuo savo namų slenksčio. 

Todėl dabar, kai daugiau niekas jos nebelaikė gimtinėje, 
Andronika nutarė kovoti tol, kol Graikija vėl atgaus nepriklau- 
somybę. 

Štai kaip viskas vyko, kai 1827 metų rudenį Starko našlė vėl 
traukė Mani keliais, kad prisidėtų prie Peloponeso gyventojų, kurie 
žingsnis po žingsnio atkovojo savo žemę iš Ibrahimo kareivių. 


Ketvirtasis skyrius 
Niūrūs turtuolio namai 


Kol „Karista“ plaukė į šiaurę, į paskyrimo vietą, žinomą tik 
jos kapitonui, vienas paprastas įvykis, atsitikęs Korfu, atkreipė 
visuotinį dėmesį į mūsų pasakojimo svarbiausius veikėjus. 

Turime priminti, kad pagal 1815 metų sutartį grupė Jonijos 
salų, kurios iki 1814 metų priklausė Prancūzijos protektoratui, 
atiteko Anglijai. (Jonijos salos, atgavusios savo nepriklausomy- 
bę ir išskirstytos į tris apygardas, 1864 metais buvo prijungtos 
prie helenų karalystės. — Aut.) 

Kalbame apie Čerigo, Zantės, Itakės, Kefalinijos, Leukadės, 
Paksio ir Korfu salas, beje, pati šiauriausia ir pati svarbiausia iš 
jų - Korfu, kuri senovėje buvo vadinama Kerkyra. Sala, kurią 
valdė karalius Alkinojus, kuri svetingai priėmė Jasoną ir Medėją, 
po Trojos karo priglaudė gudragalvį Odisėją, teisėtai vaidino svar- 
bų vaidmenį Antikos istorijoje. Atlaikiusi frankų antpuolius, ko- 
vojusi su bulgarais, saracėnais, neapoliečiais, XVI amžiuje api- 
plėšta Barbarosos, XVIII amžiuje globota grafo fon Šulenburgo, 
o Pirmosios imperijos pabaigoje ginta generolo Donzelo, Korfu 
sala galiausiai tapo vyriausiojo anglų komisaro rezidencija. 

Tuo metu vyriausiuoju Jonijos salų komisaru ir gubernatoriu- 
mi buvo seras Frederikas Adamas. Kadangi graikų kovoje prieš 
turkus pasitaikydavo įvairiausių netikėtumų, jis savo žinioje nuo- 
latos turėjo keletą fregatų, kurios vykdė policijos pareigas Archi- 
pelago jūrose. Tiktai linijiniai laivai ir galėjo palaikyti tvarką van- 

denyse, atviruose graikų ir turkų laivynams, taip pat turėjusiems 
kaperių liudijimus kapitonams, jau nekalbant apie piratus, kurie 
savo pareiga ir teise laikė grobti ir plėšti visus laivus. 

Tuo laiku Korfu gyveno nemažai užsieniečių; jie čia vyko ve- 
dami išsivaduojamojo karo peripetijų, ypač per pastaruosius tre- 
jus ar ketverius metus. Vieni jų čia plaukė dalyvauti kovos veiks- 
muose. Kiti gi tikėjosi pailsėti po kautynių. 

Atgauti jėgų į Korfu atsibeldė ir vienas jaunas prancūzas. Su- 
žavėtas aukšto tikslo, jis jau penkerius metus drąsiai ir pasiauko- 
jamai dalyvavo svarbiausiuose karo, apėmusio visą Graikijos pu- 
siasalį, įvykiuose. 

Anri d'Albarė, vienas iš pačių jauniausių prancūzų karališko- 
jo laivyno leitenantų, tada buvo gavęs neterminuotų atostogų. Kai 
sukilo Graikija, jis paliko tėvynę ir stojo po filhelenų vėliava. 
Vidutinio ūgio ir stiprus, jis, atrodė, buvo gimęs pakelti pačius 
didžiausius jūrų tarnybos sunkumus; šio puikiai išauklėto trisde- 
šimtmečio karininko lipšnumas, daili išvaizda, protingas atviras 
žvilgsnis, priedo - puikiausi ryšiai visuomenėje net pirmojo susi- 
tikimo metu jam pelnydavo palankumą; kuo artimiau žmonės jį 
pažindavo, tuo labiau jis patikdavo. 

Anri d' Albarė priklausė turtingai paryžiečių giminei. Savo mo- 
tinos jis bemaž neprisiminė, tėvo neteko vos sulaukęs pilname- 
tystės, prabėgus porai metų po jūrų mokyklos baigimo. Paveldė- 
jęs gana didelį palikimą, Anri net nepagalvojo atsisakyti savo pro- 
fesijos. Priešingai. Jis neišdavė savo pašaukimo - bene nuosta- 
biausio pasaulyje - ir jau buvo jūrų laivyno leitenantas, kai Šiau- 
rės Graikija ir Peloponesas pakilo su graikiška vėliava prieš tur- 
kų pusmėnulį. 

Anri d'Albarė nesvyravo. Kaip ir dauguma jaunų drąsuolių, 
nesulaikomai besiveržusių į išsivadavimo kovą, jis prisidėjo prie 
volontierių, kurie, vadovaujami karininkų, vyko prie Rytų Euro- 
pos sienų; jis buvo tarp tų pirmųjų filhelenų, praliejusių savo krau- 
ją už Graikijos nepriklausomybę. 1822 metais Anri dalyvavo gar- 
siajame mūšyje prie Artės ir atsidūrė tarp nugalėtų Maurokorda- 

to didvyrių, užtat pirmąsyk apgulus Misolongį - tarp nugalėtojų. 
Dalyvavo kovose ir kitais metais, kai žuvo Markas Bocaris. 1824 
metais jaunuolis keletą kartų pasižymėjo jūrų kautynėse, kurių 
metu graikai atsiskaitė su turkais už Muchamedo Ali pergales. 
1825 metais po Tripolicos paėmimo Anri d' Albarė vadovavo bū- 
riui reguliariosios kariuomenės, kurios vadu buvo paskirtas pul- 
kininkas Favjė. 1826 metų liepos mėnesį kruviname mūšyje prie 
Chaidario, kur filhelenai patyrė baisių nuostolių, leitenantas iš- 
gelbėjo gyvybę Andronikai Starkas: jos vos nesutrypė Kiutagio 
kavalerija. 

Anri d'Albarė liko ištikimas savo viršininkui ir netrukus vėl 
prie jo prisidėjo Metenuose. 

Tuo metu Atėnų Akropolį gynė komendantas Guras, vadova- 
vęs pusantro tūkstančio karių įgulai. Tvirtovėje rado prieglobstį 
penki šimtai moterų ir vaikų, kurie nesuspėjo pabėgti iki turkams 
užimant miestą. Guras turėjo maisto atsargų metams, keturiolika 
patrankų, tris haubicas, bet stokojo šaudmenų ir parako. 

Favjė nutarė aprūpinti paraku Akropolio gynėjus. Jis kreipėsi 
į savo kareivius, kviesdamas padėti įgyvendinti drąsų sumany- 
mą. Atsiliepė penki šimtai trisdešimt savanorių; tarp jų — ketu- 
riasdešimt užsieniečių priešaky su Anri d'Albarė. Favjė vado- 
vaujami narsieji kariai su parako maišais ant pečių Metenuose 
sulipo į laivą. 

Gruodžio tryliktąją būrys išsilaipina beveik prie pat Akropo- 
lio papėdės. Šviesi mėnesėta naktis padeda priešams. Turkai su- 
tinka narsuolius šautuvų papliūpomis. Favjė įsako: „Pirmyn!“ Nė 
vienas karys nenusviedžia maišo nuo pečių, o rizikuodami kiek- 
vieną akimirką išlėkti į orą, peršliaužia per griovį ir žengia pro 
atvertus tvirtovės vartus. Apgultieji pergalingai atmuša turkus. 
Tačiau Favjė sužeidžiamas, jo padėjėjas užmušamas, Anri 
d'Albarė irgi neišvengia priešo kulkos. Atėniečiai nebepaleidžia 
drąsiųjų išgelbėtojų, todėl būrys kartu su vadais lieka tvirtovėje. 

Jaunasis karininkas, kentėdamas, laimei, ne itin sunkios žaiz- 
dos skausmus, buvo priverstas dalytis visais sunkumais ir bėdo- 

mis'su apgultaisiais, gavusiais per dieną tik keletą saujų miežių. 
Šitaip praėjo pusmetis, kol kapituliavus Akropoliui leitenantas 
pagaliau atgavo laisvę. Tik 1827 metų birželio 5 dieną Favjė, jo 
volontieriai ir apsuptieji graikai, susitarus su Kiutagiu, galėjo pa- 
likti Atėnų tvirtovę ir lipti į laivus, kurie nugabeno juos į Salaminą. 

Jausdamasis dar gana silpnai, Anri d'Albarė nepanoro pasi- 
likti šiame mieste ir išvyko į Korfu. Čia jis gyveno du mėnesius, 
pailsėjo, galutinai išsigydė žaizdą ir jau buvo pasirengęs grįžti į 
priešakines pozicijas, kai netikėta aplinkybė apvertė visą jo gy- 
venimą, kuris iki tol buvo tik kario gyvenimas. 

Korfu, pačioje Strada Reale pabaigoje stūksojo seni neišvaiz- 
dūs namai, lyg tai graikų, lyg tai italų architektūros. Juose gyve- 
no žmogus, kurį mažai kas matė, bet apie kurį daug kalbėjo. Tai 
buvo bankininkas Elizundas. Niekas negalėtų pasakyti, kiek jis 
turėjo metų - šešiasdešimt ar septyniasdešimt. Jau dvidešimt me- 
tų tūnojo jis savo niūriuose namuose, iš kurių beveik niekada ne- 
išeidavo. Bet jeigu jis pats niekur nesirodydavo, tai į jo kontorą 
prigūžėdavo daugybė lankytojų — įvairių tautybių ir luomų žmo- 
nių, — tai buvo jo klientai. Žinia, bankininkas, turintis nepriekaiš- 
tingą reputaciją, sudarinėjo ganėtinai stambius sandorius. Tarp 
kitko, sklido gandai, jog Elizundas labai turtingas. Nė vienas ban- 
kas ne tiktai Jonijos salose, bet netgi jo verslo brolių bankai Dal- 
matijos Zare ir Raguze negalėjo lenktyniauti kreditiniais ištek- 
liais. Elizundo diskontuoti vekseliai prilygo aukso kainai. Savai- 
me aišku, senis nepasitikėjo pirmuoju pasitaikiusiu. Jis buvo itin 
apdairus ir visada reikalaudavo nepriekaištingų rekomendacijų, 
visiškų garantijų, bet jeigu jau bankininko kasa atsiverdavo, tai 
atrodydavo neišsemiama. Dar reikia pasakyti, kad visus savo rei- 
kalus, išskyrus retus atvejus, Elizundas tvarkė pats ir tik gan ne- 
reikšmingus popierius pavesdavo perrašyti ir tvarkyti vienam iš 
namiškių, apie kurį papasakosime vėliau. Senis savo banke dirbo 
ir kasininku, ir sąskaitininku. Jis pats asmeniškai pasirašydavo 
kiekvieną vekselį, kiekvieną laišką pats padiktuodavo. Todėl jo 
kontoroje ir nesimatė pašalinių tarnautojų. Ir nenuostabu, kad Eli- 

zundo operacijų niekas nežinojo ir neišmanė. 

Iš kur buvo kilęs šis bankininkas? Vieni kalbėjo - iš Ilirijos, 
kiti — iš Dalmatijos, tačiau tiksliai niekas negalėjo pasakyti. Pats 
Elizundas nė žodžiu neužsimindavo nei apie savo praeitį, nei apie 
dabartį; jis šalinosi miesto visuomenės. Kai Jonijos salų grupė 
virto Anglijos protektoratu, senojo bankininko gyvenimo būdas 
liko toks pat kaip ir prancūzų valdymo metais. Be abejonės, gan- 
dai apie jo turtus, vertinamus šimtais milijonų, buvo itin perdėti, 
bet vis dėlto jis turėjo valdyti ir, žinia, valdė didelius pinigus, 
nors ir gyveno ganėtinai kukliai. 

Elizundas tapo našliu dar prieš dvidešimt metų — iki atvykda- 
mas į Korfu salą, kur įsikūrė su dviejų metų dukrele. Dabar Ha- 
džinai, šitaip buvo vadinama jo duktė, jau suėjo dvidešimt dveji; 
ji jautėsi esanti savarankiška namų šeimininkė. 

Netgi čia, Rytuose, kur moterys tikrai puikios, Hadžina Eli- 
zundo išsiskyrė retu grožiu; jo negadino net gan rūsti ir liūdnoka 
veido išraiška. Ar galėjo merginai nepalikti kokių nors pėdsakų 
našlaitės vaikystė, gyvenimas be mielos auklėtojos motinos, be 
draugės, kuriai galima patikėti pirmąsias mergaitiškas svajas? Ha- 
džina buvo vidutinio ūgio ir pasižymėjo nepaprastu grakštumu. 
Graikė pagal motiną, ji priklausė tam Lakonijos jaunų moterų 
tipui, kurių išvaizda laikoma pavyzdžiu visame Peloponese. 

Tėvas ir dukra nebuvo, o ir negalėjo būti labai artimi. Tylus ir 
užsidaręs bankininkas gyveno nuo visų atsiskyręs, nuo visų nu- 
sigręžęs, į nieką nežiūrėdamas, tarsi žmogus, kurį akina ryški švie- 
sa. Nemėgęs plačiau bendrauti nei dalykiniais, nei asmeniniais 
reikalais, senis elgėsi sausai ir oficialiai netgi su nuolatiniais sa- 
vo klientais. Kaip jautėsi šitaip gyvendama Hadžina, uždaryta 
tarp keturių sienų, kur ji niekaip negalėjo rasti rakto į tėvo širdį? 
Ar galėjo džiaugtis savo būtimi? 

Laimei, šalia jos buvo šaunus, ištikimas, mylintis draugas, pa- 
sirengęs pasiaukoti dėl jaunosios panelės, draugas, kuris liūdėjo, 
kai nuliūsdavo Hadžina, ir džiaugėsi kiekviena jos šypsena. Jis 
tiesiog gyveno Hadžinos gyvenimu. Galimas daiktas, perskaitęs 

šiuos žodžius, skaitytojas gali pagalvoti, jog kalbame apie gerą ir 
ištikimą šunį, apie vieną iš tų, kuriuos Mišlė vadino „beveik žmo- 
gumi“, o Lamartinas - „nuolankiu draugu". Ne, kalbame viso la- 
bo apie Žmogų, nors ir šuo negalėtų labiau pasiaukoti! Hadžina 
gimė jo akivaizdoje, jis niekada nebuvo išsiskyręs su mergaite, 
prižiūrėjo ją, kai ji buvo vaikas, ir tarnavo, kai ji suaugo. 

Tai buvo graikas, vardu Ksaris, - Hadžinos motinos pieno bro- 
lis; jis niekada nepasitraukdavo nuo įseserės, todėl kartu atvyko į 
jos vyro namus Korfu saloje. Ksaris beveik ketvirtį amžiaus pra- 
leido Elizundo namuose, buvo laikomas daugiau negu paprastu 
tarnu, todėl kartais net perrašydavo bankininkui kai kuriuos po- 
pierius. 

Augalotas, plačiapetis, apdovanotas galiūno jėga, Ksaris įkū- 
nijo klasikinį lakoniečio tipą. Gražus veidas, nuostabios akys, at- 
viras žvilgsnis, ilga nosis su kuprele, burna, apriesta puikių juodų 
ūsų... Ant galvos šis graikas nešiojo tamsią vilnonę kepurę, vil- 
kėjo dailią tautinę fustanelą. 

Kai Hadžinai Elizundo tekdavo išeiti iš namų pirkinių arba 
aplankyti Šv.Spiridiono bažnyčią, arba apskritai pakvėpuoti gai- 
viu jūros oru, nepasiekusiu namų Strada Reale, Ksaris būtinai ją 
lydėdavo. Jaunieji korfujiečiai ne sykį matė, kaip Hadžina su juo 
vaikščiodavo esplanada arba gatvėmis Kastradeso priemiesčio, 
kuris driekėsi palei to paties pavadinimo užutėkį. (Esplanada — 
aikštė prieš rūmus.) Daugelis jų mėgino patekti į jos tėvo namus. 
Kurio gi jaunuolio galėjo nežavėti merginos grožis, o galbūt ir 
bankininko Elizundo milijonai? Bet Hadžina negailestingai nu- 
traukdavo šiuos mėginimus, o tėvas niekada nesistengė paveikti 
Jos norų. Ksaris dėl savo jaunosios šeimininkės laimės šioje Žže- 
mėje nedvejodamas būtų paaukojęs savo palaimą danguje, palai- 
mą, į kurią jam teisę davė beribė ištikimybė! 

Tokie tai buvo šie niūrūs ir uždari namai, nuošaliai stūksantys 
senosios Korkyros sostinės pakraštyje; toks buvo siauras jo gy- 
ventojų šeimos ratas, į kurį likimui lėmus įžengė Anri d' Albarė. 

Iš pradžių tarp bankininko ir prancūzo karininko užsimezgė 

grynai dalykiniai santykiai. Palikdamas Paryžių, jaunuolis nepa- 
miršo stambių čekių, su kuriais galėjo paimti pinigus Elizundo 
banke. Pasiimti atplaukdavo į Korfu salą. Filhelenų žygių metu 
jis Čia gaudavo reikalingų lėšų. Taigi jaunuoliui teko keletą sykių 
lankytis saloje; vieno tokio atvykimo metu susipažino su Hadži- 
na Elizundo. Merginos grožis sužavėjo jaunuolį. Jos vaizdas per- 
sekiojo karininką net kovos laukuose Morėjoje ir Atikoje. 

Po Akropolio kapituliacijos Anri d'Albarė manė, kad dabar 
geriausia grįžti į Korfu. Žaizda vis priminė save. Nežmoniškai 
sunkūs apsiausties mėnesiai išsekino jaunuolio jėgas. Apsigyve- 
nęs saloje, Anri kasdien po keletą valandų svečiuodavosi banki- 
ninko namuose, kur būdavo taip vaišingai priimamas, kaip nė vie- 
nas pašalinis Žmogus. 

Šitaip praslinko gal trys mėnesiai. Prancūzų karininko vizitai 
pas Elizundą, iš pradžių griežtai dalykiški, kasdien darėsi vis drau- 
giškesni. Hadžina tiesiog pribloškė Anri d' Albarė. Ji negalėjo ne- 
pajusti, kad jaunuolis ją įsimylėjęs, matydama, kaip susižavėjęs 
jis žvelgia į ją, kaip klausosi jos! Ir mergina daug nedvejodama 
ėmė rūpintis prancūzo sumenkusia sveikata. Jos globa darė ste- 
buklus. 

O čia dar ir Ksaris nesislėpdamas rodė palankumą Anri d'Al- 
barė, kurio atviras ir nuoširdus elgesys vis labiau jam patiko. 

— Tu teisingai elgiesi, Hadžina, — ne sykį sakė Ksaris. — Grai- 
kija —- mūsų tėvynė, todėl mes visi privalome prisiminti, ką išgy- 
veno šis karininkas kovodamas už ją! 

— Jis myli mane! - prasitarė kartą mergina Ksariui. 

Jaunosios merginos prisipažinimas nuskambėjo labai papras- 
tai, kaip ir viskas, ką ji darė ir kalbėjo. 

— Na, ką gi! Priimk jo meilę! - atsakė Ksaris.- Tavo tėvas jau 
sensta, Hadžina! Aš irgi neamžinas!.. Kur tu rasi patikimesnį gy- 
nėją už Anri d'Albarė? 

Hadžina nutylėjo. Mergina norėjo pasakyti, kad ir ji neabejin- 
ga jaunuoliui. Bet visiškai suprantamas santūrumas neleido atvi- 
rai prisipažinti netgi Ksariui: 

Beje, Hadžina ir Anri iš tikrųjų mylėjo vienas kitą. Ir visuo- 
menėje jų abipusis prieraišumas jau nebebuvo paslaptis. Dar nie- 
ko nebuvo paskelbta, o apie jų vedybas jau kalbėta kaip apie tikrą 
faktą. 

Reikia pastebėti, kad ir bankininkas palankiai vertino jaunuo- 
lio ketinimus. Kaip sakė Ksaris, senis jautė, jog sparčiai karšta. 
Kad ir kokia sudiržusi buvo jo širdis, bankininko negalėjo nejau- 
dinti mintis, kas bus su Hadžina, kai ji, paveldėjusi didžiulį pali- 
kimą, liks viena pasaulyje. Kas be ko, reikia pasakyti, kad turtinė 
reikalo pusė nė kiek nedomino Anri d' Albarė. Jis nė valandėlei 
nesusimąstė, ar labai turtinga bankininko duktė, ar ne. Jo meilė 
merginai kilo iš nuoširdžiai susižavėjusios širdies, o ne iš niekin- 
gų apskaičiavimų. Jaunuolis kamavosi matydamas, kaip nelinks- 
mai slenka jos gyvenimas tėvo namuose. Anri pavergė merginos 
sielos grožis ne mažiau kaip ir puiki išvaizda. Jaunuolis mylėjo 
Hadžiną už kilnias mintis, už plačias pažiūras, už stiprų charakte- 
rį ir neegoistišką sielą, gebančią bet ką paaukoti, jeigu pareika- 
laus aplinkybės. 

Tuo buvo nesunku įsitikinti: reikėjo tik pasiklausyti, kaip karš- 
tai Hadžina kalbėjo apie pavergtą Graikiją ir apie nežmoniškas 
pastangas jos sūnų, siekiančių grąžinti laisvę tėvynei; Anri visiš- 
kai pritarė jaunajai merginai. 

Kiek valandų juodu praleido karštai kalbėdamiesi gimtąja Ha- 
džinos kalba, kurią Anri tobulai išmoko! Kokį didžiulį džiaugs- 
pensuodami pralaimėjimus Morėjoje ir Atikoje! Anri d' Albarė 
nieko nepraleisdamas turėjo papasakoti apie nepamirštamus mū- 
šius, kuriuose jis pats dalyvavo; privalėjo be galo kartoti vardus 
graikų ir užsieniečių, pasižymėjusių kruvinose grumtynėse, var- 
dus visų moterų, kurių dalią Hadžina, jeigu turėtų savo valią, bū- 
tų mielai pati prisiėmusi; jaunuolis be perstojo vis pasakojo apie 
Boboliną, Modeną, Zacharijas, Kaidas, apie narsiąją Androniką, 
kurią jis išgelbėjo Chaidario žudynėse. 

Sykį Anri d'Albarė šios moters vardą paminėjo dalyvaujant 

Elizundui, todėl nevalingas judesys, kurį padarė bankininkas, nu- 
stebino jo dukterį. 

— Kas jums atsitiko, tėve? — paklausė ji. 

— Nieko, - atsakė bankininkas. 

Paskui apsimetęs abejingu kreipėsi į karininką: 

— Jūs tą moterį vadinote Andronika? — paklausė. 

— Taip, pone. 

— Ir žinote, kas jai nutiko? 

— Ne, - atsakė Anri d' Albarė. - Man regis, po mūšio prie Chai- 
dario ji grįžo į Mani, į gimtinę. Bet viliuosi, kad anksčiau ar vė- 
liau vėl ją sutiksiu kur nors kovos laukuose... 

— Ten, kur ir mums visiems vieta! - karštai pritarė Hadžina. 

Kodėl gi Elizundas klausinėjo apie Androniką? Niekas jo šito 
nepaklausė. Beje, bankininkas tikriausiai nebūtų tiesiai ir atsa- 
kęs. Hadžina apie tai nesusimąstė, nes nežinojo, kokių pažinčių 
turėjo jos tėvas. Beje, kas galėjo sieti bankininką su Andronika, 
kuria mergina šitaip žavėjosi? 

Reikia pasakyti, kad Elizundas nė karto ir nė vienu žodžiu 
neužsiminė apie išsivaduojamąjį karą. Kieno pusę jis palaikė — 
engiamųjų ar engėjų, — niekas nežinojo; beje, vargu ar šis žmo- 
gus galėjo ką nors palaikyti. Tiksliai žinotas tik vienas dalykas: 
bankininkas gaudavo tiek pat laiškų iš Turkijos, kiek ir iš Graiki- 
jos. 

Ne pro šalį būtų prisiminti, kad nors jaunasis karininkas ir 
ištikimai tarnavo helenų laisvei, Elizundas gan draugiškai jį suti- 
ko. 

Tarp kitko, Anri d'Albarė nebegalėjo ilgiau pasilikti Korfu. 
Išsigydęs sužeidimą, jaunuolis nutarė baigti iki galo tai, ką laikė 
savo pareiga. Jis dažnai kalbėjosi su jaunąja mergina apie savo 
planus. 

— Jūs sakote teisybę, Anri, — pareiga aukščiau visko! — sutik- 
davo Hadžina. - Nors man bus labai sunku be jūsų, bet suprantu, 
Jog turite grįžti pas savo ginklo draugus! Taip! Kol Graikija neat- 
gaus laisvės, turite kautis už ją! 

— Hadžina, po kelių dienų išvykstu! — kartą pasakė Anri. — 
Nuraminkite mane ir atsisveikindama pasakykite, kad esu jums 
brangus kaip ir jūs man... 

— Anri, — nutraukė jį Hadžina, — neturiu ko slėpti nuo jūsų 
savo jausmų. Aš jau tikrai suaugusi ir gana rimtai Žiūriu į ateitį. 
Aš tikiu jumis, - pridūrė ištiesdama jaunuoliui ranką, - tikėkite ir 
jūs manimi! Grįžęs rasite mano širdį vis tokią pat! 

Anri d'"Albarė paspaudė Hadžinos ranką, ištiestą jam lyg mei- 
lės laidą. 

— Dėkoju jums iš visos širdies, — atsakė prancūzas. — Taip! 
Mudu... jau priklausome vienas kitam. Nors dabar išsiskyrimas 
apkartins mūsų dienas, užtat Žinau — jūs mylite mane!.. Bet prieš 
išvykdamas noriu pasikalbėti su jūsų tėvu, Hadžina!.. Noriu įsiti- 
kinti, jog jis laimina mudviejų meilę ir nesipriešins... 

— Sutinku, Anri, — atsakė mergina. —- Gaukite jo žodį, kaip 
gavote manąjį! 

Anri d'Albarė nebegalėjo daugiau gaišti nė dienos, nes jau 
buvo nusprendęs vėl stoti į pulkininko Favjė dalinį. 

Nepriklausomybės kovotojų reikalai vis prastėjo. Londono su- 
tartis kol kas nedavė jokios apčiuopiamos naudos, todėl nejučio- 
mis atklysdavo mintys, jog prieš sultono norą Europos valstybės 
nedrįs toliau žengti, o pasitenkins tik gerais ir visiškai platoniš- 
kais palinkėjimais. 

Be to, turkai, apsvaigę nuo savo pergalių, regis, nė negalvojo 
daryti kokių nors nuolaidų. Nors tuo metu Egėjo jūroje bazavosi 
dvi eskadros — viena anglų, vadovaujama admirolo Kodringtono, 
kita prancūzų, vadovaujama admirolo de Rinji, o Graikijos vy- 
riausybė veikė Eginos saloje, kur visiškai saugiai tarėsi kiauras 
dienas, turkai demonstravo užsispyrimą, kuris kėlė aiškų pavojų. 

Beje, viskas paaiškėjo rugsėjo 7 dieną, kai ištisa armada, susi- 
dedanti iš devyniasdešimt dviejų turkų, egiptiečių ir tunisiečių 
laivų, įplaukė į platų Navarino reidą. Šis laivynas gabeno milži- 
niškas atsargas — visa, ko reikėjo ekspedicijai, kurią Ibrahimas 
organizavo prieš idriečius. 

Taigi Anri d'Albarė nutarė prisidėti prie savanorių korpuso 
kaip tik Idroje. Ši sala, stūksanti prie pat Argolidės kyšulio, buvo 
viena iš turtingiausių Archipelage. Gan gausiai paaukoję ir krau- 
Jo, ir pinigų bendram helenų reikalui, iškėlę tokius narsius, tur- 
kams kėlusius siaubą jūrininkus kaip Tombazis, Miaulis, Cama- 
das, Idros gyventojai galų gale patys atsidūrė po baisaus keršto 
kardu. 

Štai kodėl Anri d' Albarė nebegalėjo ilgiau gaišti Korfu mies- 
te, jeigu norėjo patekti į Idrą anksčiau už Ibrahimo kareivius. Ir 
jaunuolis galutinai nutarė iškeliauti spalio 21 dieną. 

Likus kelioms dienoms iki kelionės, jaunasis karininkas, kaip 
ir buvo pažadėjęs, atvyko pas Elizundą ir paprašė dukters rankos. 
Prancūzas neslėpė nuo bankininko, kad apie tai jau kalbėjęsis su 
Hadžina, todėl jam likę tik gauti tėvo susitikimą. Hadžina bū- 
sianti laiminga, jeigu tėvas pritarsiąs jos pasirinkimui, pridūrė 
Anri, o vestuves iškelsią, kai jis, Anri, grįšiąs iš karo. Beje, reikia 
tikėtis, jog išsiskyrimas nebūsiąs ilgas. 

Bankininkas gerai išmanė Anri d' Albarė turtinę padėtį; Žino- 
Jo apie jo šeimos padorumą. Jokių papildomų aiškinimų jis nepa- 
sigedo. Antra vertus, ir senis turėjo nepriekaištingą reputaciją, 
niekada kvaili plepalai nesklido apie jo namus. Kadangi karinin- 
kas neužsiminė apie Hadžinos kraitį, bankininkas irgi apie jį ne- 
pratarė nė žodžio. Kai dėl karininko prašymo, tai Elizundas nesi- 
priešino ir davė sutikimą. Jis esą džiaugiąsis šia santuoka, kuri, 
be abejonių, padarysianti jo dukterį laimingą. 

Visa tai bankininkas pareiškė gan šaltu tonu, bet, šiaip ar taip, 
vis dėlto sutiko. Elizundas prižadėjo Anri d' Albarė Hadžinos ranką 
ir sau būdinga santūria maniera priėmė dukters padėką. 

Regėjosi, viskas klostėsi taip, kaip jaunieji įsimylėjėliai galė- 
jo tik svajoti ir, turime pridurti, kaip galėjo trokšti Ksaris. Suži- 
nojęs visą Šią istoriją, gerasis žmogus apsiverkė kaip vaikas ir 
meiliai priglaudė prie krūtinės jaunąjį karininką! 

Taigi Anri d' Albarė jau nebe daug liko matytis su sužadėtine. 
Jaunuolis nutarė iškeliauti Levanto brigu, išplaukiančiu iš Korfų 

salos į Idrą spalio 21 dieną. (Brigas - dvistiebis XVII-XIX a. bur- 
laivis su tiesiosiomis burėmis. ) 

Kaip Anri ir Hadžina praleido paskutines dienas namuose Stra- 
da Reale, nesunku spėti be žodžių. Karininkas ir mergina nesi- 
skyrė nė vienai valandai. Ilgai juodu šnekučiuodavosi niūriųjų 
namų pirmojo aukšto žemoje svetainėje. Kilni meilė šiems ne- 
linksmiems pokalbiams teikė jaudinančio žavesio, šviesių vilties 
ir džiaugsmo gaidų. Sužadėtiniai guodėsi bent tuo, jog nors da- 
bartis ir sprūsta iš jų rankų, užtat ateitis garantuota. Apie dabartį 
stengėsi ramiai galvoti. Smagiai ir kupini vilčių juodu svarstė ir 
gerus, ir blogus dalykus, kurie galėtų lemti jų likimą. Ir kaip ir 
anksčiau karštai kalbėjosi apie kilnųjį tikslą, vėl kviečiantį Anri 
d' Albarė į žygį. 

Atėjo spalio 20 dienos vakaras; sužadėtiniai paskutinį sykį pa- 
kartojo vienas kitam tai, apie ką jau daugybę kartų kalbėjo, ta- 
čiau kas dabar jaudino kur kas labiau negu paprastai: juk rytoj 
Anri iškeliauja į nežinią. 

Netikėtai į svetainę įgriuvo Ksaris. Vyriškis negalėjo išspaus- 
ti nė žodžio. Jis tiesiog duso. Matyt, Ksaris bėgo iš paskutiniųjų 
Jėgų! Per keletą minučių stiprios kojos jį atnešė iš tvirtovės į Strada 
Reale - į kitą miesto galą. 

— Kas atsitiko?.. Kas tau yra, Ksari?.. Kas taip sujaudino?.. — 
puolė prie jo Hadžina. 

— Aš ką tiktai... sužinojau! Naujieną... svarbią... be galo svar- 
bią naujieną! 

— Sakykite!.. Greičiau sakykite!.. Ksari! - savo ruožtu sušuko 
d'Albarė, nežinodamas, ar džiaugtis, ar baimintis. 

— Negaliu!.. Negaliu! - sumurmėjo Ksaris, gaudydamas kva- 
pą iš susijaudinimo. 

— Kokia nors karinė žinia? - paklausė Hadžina, paimdama vy- 
riškio ranką. 

— Taip!.. Taip!.. 

— Sakykite pagaliau!.. Nebetylėkite, mielasis Ksari! - malda- 
vo mergina. — Kas gi atsitiko? 

— Turkai... šiandien sumušti... prie Navarino! 

Štai kaip Anri ir Hadžina sužinojo apie spalio dvidešimtosios 
jūrų mūšį. 

Išgirdęs triukšmingai grįžusį Ksarį, į svetainę atėjo ir senasis 
bankininkas. Sužinojęs naujieną, jis neparodė nei pasitenkinimo, 
nei apmaudo, tiktai nevalingai sučiaupė lūpas ir suraukė kaktą. O 
tuo metu abu jaunuoliai iš visos širdies audringai džiūgavo. 

Žinia apie Navarino mūšį ką tik pasiekė Korfu. Dar nespėjo ji 
pasklisti po miestą, kai oro telegrafu iš Albanijos buvo praneštos 
šių jūros kautynių smulkmenos. 

Anglų, prancūzų ir prisidėjusi prie jų rusų eskadros — viso 
labo dvidešimt septyni laivai, tūkstantis du šimtai septyniasde- 
šimt šešios patrankos, — uždariusios įėjimą į Navarino reidą, ata- 
kavo otomanų laivyną. Turkai, nepaisant jų kiekybinio pranašu- 
mo (jie turėjo šešiasdešimt įvairaus dydžio laivų, apginkluotų tūks- 
tančiu devyniais šimtais devyniasdešimt keturiomis patrankomis), 
buvo sumušti. Daugelis jų laivų nuskendo, kiti išlėkė į orą kartu 
su įgulomis. Dabar žygyje į Idrą Ibrahimas nebegalėjo tikėtis sul- 
tono pagalbos iš jūros. 

Tai buvo didelės svarbos įvykis. Navarino mūšis tapo Graiki- 
j0s istorijos naujojo laikotarpio posūkio punktu. Trys sąjunginin- 
kės valstybės iš anksto įsipareigojo nereikalauti sau jokios terito- 
rinės naudos iš Portos sutriuškinimo, todėl reikėjo tikėtis, kad jų 
suderinti veiksmai galų gale išvaduos graikus iš turkų jungo, tai- 
gi po kurio laiko bus įtvirtinta Graikijos karalystės nepriklauso- 
mybė. 

Tokia nuomonė vyravo bankininko Elizundo namuose. Ha- 
džina, Anri ir Ksaris džiūgavo. Kartu su jais džiaugėsi ir visi kor- 
fujiečiai. Navarino patrankų gaudesys skelbė laisvę Graikijos sū- 
nums. 

Sąjungininkių valstybių pergalė - tikriau pasakius, turkų lai- 
vyno pralaimėjimas — visiškai pakeitė Anri d'Albarė planus. Da- 
bar Ibrahimas turėjo atsisakyti sumanyto savo žygio į Idrą. Nuo 
šiol apie tai nebegalėjo būti net kalbos. 

Taigi Anri d' Albarė galėjo imtis kitų reikalų. Nebebuvo prie- 
žasties dėtis prie savanorių, skubėjusių padėti idriečiams. Todėl 
Jaunuolis nutarė pasilikti Korfu ir čia laukti natūralios įvykių ei- 
gos. 

Kad ir kaip ten būtų, tačiau Graikijos likimas nuo šiol įgavo 
logišką prasmę: Europa nebeleis jos sunaikinti! Netrukus visame 
helenų pusiasalyje nepriklausomybės vėliavos išstums pusmėnu- 
lį! Ibrahimas dabar išlaikė tik Peloponeso centrą ir pakrantės mies- 
tus, bet anksčiau ar vėliau jam teks apleisti ir paskutinius atramos 
punktus. 

Kurioje pusiasalio dalyje dabar reikėjo Anri d' Albarė paslau- 
gų? Pulkininkas Favjė, matyt, rengėsi palikti Mitilinį, kad galėtų 
pulti turkus, įsitvirtinusius Chijo saloje, tačiau nebuvo dar galuti- 
nai pasirengęs Žygiui, taigi veikiausiai sugaiš nemažai laiko. Va- 
dinasi, Anri irgi nėra ko labai skubintis. 

Šitaip manė Anri d'Albarė. Savaime suprantama, Hadžina vi- 
siškai jam pritarė. Taigi nutarė nebeatidėti vestuvių. Beje, ir Eli- 
zundas neprieštaravo. Jungtuves paskyrė po dešimties dienų, tai 
yra pačioje spalio pabaigoje. 

Sunku papasakoti, ką jautė įsimylėjėliai prieš jungtuves. Da- 
bar nebuvo net ko kalbėti apie vykimą į karą, kur Anri galėjo 
netekti gyvybės! Nebesikalbėjo juodu ir apie skaudų išsiskyrimą, 
kai Hadžina turėtų skaičiuoti dienas ir valandas! Bet pats laimin- 
giausias namuose, - jeigu, Žinia, kas nors gali būti laimingesnis 
už jaunikį ir nuotaką, - buvo Ksaris. Jis taip džiaugėsi, tarsi reng- 
tųsi savo vedyboms! Žodžiu, visi buvo patenkinti, netgi banki- 
ninkas, kurio veidas, šiaip jau paprastai šaltas, dabar spindėjo 
aiškiai patenkintas. Jo dukters ateitis perduodama į patikimas ran- 
kas. 

Jungtuves nutarė surengti kuo kuklesnes, todėl net nemanė 
sukviesti viso miesto. Hadžinos ir Anri laimei nereikėjo daugy- 
bės liudininkų. Bet vis dėlto iškilmės reikalavo šiek tiek pasi- 
rengti, taigi buvo tvarkomasi ir triūsiama be didelės pompos. 

Atėjo spalio 23 diena. Iki vestuvių liko viso labo tik savaitė. 

Atrodė, jau pats laikas atsikratyti visų abejonių ir baimės. Bet 
atsitiko vienas įvykis, kuris būtų stipriai sujaudinęs bei sukėlęs 
didelį nerimą Hadžinai ir Anri, jeigu juodu būtų apie jį sužinoję. 

Tą dieną Elizundas rytiniame savo pašte rado laišką, smogusį 
jam netikėtą smūgį. Bankininkas suglamžė laišką, paskui suplėšė 
ir net sudegino, — tai rodė, kaip baisiai sukrėstas pasijuto tasai 
žmogus, kuris niekada neprarasdavo savitvardos. 

Po visko senis vos girdimai sušnibždėjo: 

— Kodėl laiškas negalėjo ateiti po savaitės! Tebūna prakeiktas 
tas, kuris jį parašė! 


Penktasis skyrius 
Mesenės krantas 


Išplaukusi iš Itilono uosto, „Karista“ visą naktį traukė į piet- 
vakarius, kirsdama Koronio įlanką. Nikolas Starkas nusileido į 
savo kajutę ir liko ten iki rytmečio. 

Pūtė palankus vėjas — vienas iš tų gaivių pietryčių brizų, kurie 
šiose jūrose dažniausiai vyrauja baigiantis vasarai ir prasidedant 
pavasariui, — kai Viduržemio jūros garai virsta lietumi. 

Auštant „„Karista“ apiplaukė Mesenės kyšulį, o netrukus pas- 
kutinės Taigeto viršūnės, kaitaliodamosi su siaurais tarpekliais, 
ištirpo priešaušrio ūkanose. 

Kai kyšulys liko užpakalyje, Nikolas Starkas vėl pasirodė ant 
denio. Pirmiausia jis sviedė žvilgsnį į rytus. 

Mani žemė jau buvo dingusi iš akiračio. Dabar jos vietoje, 
truputį toliau už kyšulio, į dangų kilo galingas Agijo kalno Di- 
mitrijo gūbrys. 

Kapitonas ištiesė ranką į Mani pusę. Ar jis grasino šiai žemei? 
O gal visiems laikams atsisveikino su gimtuoju kraštu? Kas žino! 
Tačiau tą valandą Nikolo Starko žvilgsnis nieko gera nežadėjo! 

Sakoleva, iškėlusi tiesiąsias ir lotynų bures, spėriai lėkė pir- 
myn, — dešiniuoju halsu plaukė į žiemvakarius. Vėjas pūtė nuo 
kranto, todėl ir jūra padėjo laivui — sakoleva skriejo tarsi su spar- 
nais. 

„Karista“ kairėje paliko Enio, Kabreros, Šapiencos ir Vene- 
tikso salas, pranėrė per siaurą Sapiencos sąsiaurį ir išlindo prie 

Modono. 

Dabar prieš „„Karistą“ atsivėrė Mesenės krantas su nuostabia 
aiškiai vulkaninės kilmės kalnų panorama. Vėliau, jau po kara- 
lystės paskelbimo, Mesenė įėjo į trylikos nomų - apskričių, arba 
provincijų, sudėtį, nomų, kurie sudaro šių laikų Graikiją, įskai- 
tant ir Jonijos salas. Bet mūsų aprašomuoju laikotarpiu Mesenė 
priklausė nuo karinės laimės — pereidavo tai į Ibrahimo rankas, 
tai į graikų ir buvo vienas iš daugybės karo veiksmų teatrų, pana- 
šiai kaip kažkada buvo virtusi arena trijų karų, kuriuos kariavo 
prieš Spartą, kai išgarsėjo Aristomeno ir Epaminondo vardai. 

Tylėdamas, pagal kompasą patikrinęs laivo kursą ir įsitikinęs, 
kad niekas nežada oro kaitos, Nikolas Starkas įsitaisė sakolevos 
gale. 

Tuo metu laivo priekyje, pusbalsiu tarp savęs šnekučiuoda- 
miesi, susirinko visi „„Karistos“ įgulos nariai, kurių iš viso kartu 
su išvakarėse užverbuotais dešimčia itiloniečių buvo dvidešimt; 
jiems vadovavo paprastas bocmanas. Kapitono padėjėjas šį kartą 
liko krante. 

Vyrai kalbėjosi apie tai, kur traukia jų mažasis laivas, kokiu 
tikslu jis slenka palei Graikijos krantus. Savaime aišku, klausinė- 
jo naujokai, o atsakinėjo veteranai. 

— Ne itin jau šnekus jūsų kapitonas Starkas! 

— Taip, jis žodžių vėjais nemėto; bet jeigu jau prašneks, tai tik 
laikykis, spėk tiktai sukiotis. 

— O kur dabar plaukia „Karista“? 

— Šito, brolau, niekas nežino! 

— Ką gi! Mes nusisamdėme be ilgų kalbų, todėl esame pasi- 
rengę plaukti nors ir pas patį velnią! 

— Kas teisybė, tas teisybė! Kur kapitonas, ten ir mes! 

— Bet kur tau „Karistai“ su dviem mažom patrankėlėm puldi- 
nėti Archipelago prekybos laivus! 

— Ji ir nepuldinėja! Jūrų medžioklei kapitonas Starkas turi ki- 
tų laivų, o juose visko, ko tik reikia, — tr ginklų, ir įrangos. O 
„Karista“, kaip čia pasakius, tik pramogų laivas. Todėl ir jos 1š- 

vaizda nekelia įtarimų: šitaip lengviau apšauti prancūzų, anglų, 
graikų ir turkų kreiserius! 

— O kaip grobis?.. 

— Grobį gauna tas, kuris jį paima. Ir jūs nebūsite nuskriausti 
kampanijos pabaigoje! Nebijokite, darbo visiems užteks, o kur 
pavojai, ten ir pelnas! 

— Aha, vadinasi, kol mes plaukiosime Archipelago vandeny- 
se, darbo nebus? 

— Nebus... Taip pat kaip ir Adrijos jūroje, jeigu kapitonui šaus 
į galvą mus ten nuvesti! Tai žinokite, iki naujo įsakymo — mes 
garbingi jūreiviai, plaukiantys garbinga sakoleva, garbingai ke- 
liaujantys po Jonijos jūrą! Bet visa tai bemat pasikeis! 

— Kuo greičiau, tuo geriau! 

Taigi naujieji „Karistos“ jūreiviai niekuo nesiskyrė nuo senų- 
Jų —jų irgi niekas nesulaikys. Atgaila, gailestis, net paprasčiausi 
prietarai neslėgė šių Žemutinės Mani pakrančių gyventojų nei 
pečių, nei širdžių. Tiesa sakant, jie buvo verti to, kuris jiems va- 
dovavo, o jis puikiai Žinojo, jog gali ir jais pasikliauti. 

Jeigu itiloniečiai gerai pažinojo kapitoną Starką, tai ne kažką 
galėjo pasakyti apie jo padėjėją, atsidavusį Starkui kūnu ir siela, 
vienu metu ir jūrininką, ir pirklį. Jį vadino Skopelu; padėjėjas 
gimė Čerigote - prastos reputacijos mažoje salelėje, stūksančioje 
Archipelago pietinėje dalyje tarp Čerigo ir Kretos. Vienas naujo- 
kas, kreipdamasis į „Karistos“ bocmaną, paklausė: 

— O kur kapitono padėjėjas? 

— Jo laive nėra, - atsakė bocmanas. 

— Tai jo taip ir nepamatysime? 

— Pamatysite. 

— O kada? 

— Kai reikės! 

— Tai kur jis? 

— Ten, kur jam ir priklauso būti. 

Jūreiviams teko tenkintis tik šiuo gan miglotu atsakymu. Be- 
je, tą pačią akimirką bocmano švilpukas paragino visą įgulą rink- 

tis viršuje - įtempti škotų. (Škotas - laivavirvė žemutiniam burės 
kampui įtempti, pačioms burėms valdyti.) Smalsusis naujokas tu- 
rėjo liautis klausinėti ir griebtis darbo. 

Mat dabar sakoleva turėjo dar stačiau laikytis prieš vėją, kad 
galėtų ir toliau plaukti palei krantą mylios atstumu. Apie vidur- 
dienį „Karista“ praplaukė pro Modoną. Tačiau jos tikslas buvo 
kitas. Laivas net nesustojo prie miestelio, pastatyto iš senovės 
Metanos griuvėsių gale kyšulio, kuris tęsiasi bemaž iki pat Sa- 
piencos salos. Netrukus švyturys, stovintis prie uosto prieigų, din- 
go už pakrantės uolų. 

Tuo metu sakoleva davė ženklą: ant grotrėjos suplevėsavo juo- 
da vėliavėlė su raudonu pusmėnuliu. Bet iš kranto niekas neatsa- 
kė. „,Karista" toliau nuplaukė į šiaurę. 

Vakarop laivas įplaukė į Navarino reidą — savotišką didelį jū- 
rinį ežerą, supamą aukštų kalnų. Akimirką už milžiniškos uolos 
šmėkštelėjo miestas, virš jo neaiškiai dūlavo didžiulė tvirtovė. 
Čia baigėsi natūralus pylimas, sulaikantis įnirtingus žiemvakarių 
vėjus: Adrijos jūra sėmė juos tarsi iš maišo ir svaidė į Jonijos 
jūrą. 

Paskutiniai besileidžiančios saulės spinduliai dar apšvietė kal- 
nų viršūnes rytuose; tačiau platus reidas jau niro į tamsą. 

Šį kartą „Karistos“ įgula galėjo pagalvoti, jog jų laivas ren- 
giasi įplaukti į Navarino uostą. Iš tikrųjų sakoleva pasuko tiesiai 
į Megalo-Turo sąsiaurį, į pietus nuo siauros Sfakterijos salos, iš- 
tįsusios beveik keturis tūkstančius metrų. Joje jau dunksojo du 
paminklai, pastatyti ant dviejų kilniausių karo aukų kapų: pran- 
cūzų kapitono Malė, žuvusio 1825 metais, ir grotos gilumoje — 
grafo de Santa Rozo, italo filheleno, buvusio Pjemonto ministro, 
paaukojusio savo gyvybę tais pačiais metais ir už tą patį reikalą. 

Kai sakoleva jau buvo per dešimtį kabeltovų nuo miesto, iš- 
kėlė kliverį ir pradėjo dreifuoti. (Dreifuoti - plaukti pavėjui, kai 
inkaras velkasi dugnu.) Dabar jūreiviai ant jos grotrėjos iškėlė 
Žibintą — šį kartą signalas buvo ne juodas, o raudonas. Tačiau nuo 
kranto niekas neatsakė. 

Todėl „Karistai'* nebuvo ko likti reide, kur tuo metu stovėjo 
daugybė turkų laivų. Vikriai laviruodama ji apiplaukė beveik rei- 
do viduryje stūksančią mažytę Kuloneskio salelę. Paskui, boc- 
manui įsakius, įgula truputį atlaisvino škotus, vairininkas pasuko 
vairą į dešinę, ir laivas nulingavo link Sfakterijos kranto. 

Šioje Kuloneskio salelėje karo pradžioje, 1821 metais, grai- 
kai pasmerkė bado mirčiai kelis šimtus turkų, nors pastarieji ir 
pasidavė į nelaisvę po to, kai jiems buvo prižadėta, jog bus nuga- 
benti į tėvynę. 

Vėliau, 1825 metais, kai turkai apsiautė Sfakterijos salą, ku- 
rią gynė pats Maurokordatas, Ibrahimo kariuomenė keršydama 
papjovė aštuonis šimtus graikų. 

Dabar sakoleva pasuko į Sikio sąsiaurį, kurio plotis tik du šim- 
tai metrų, suspaustą tarp Kuloneskio salelės šiaurinio kranto ir 
Korifaziono kyšulio. Tiktai tas, kuris puikiai išmanė farvalterį, į 
kurį iš esmės negalėjo įplaukti giliavandeniai laivai, galėjo rizi- 
kuoti lįsti į šį sąsiaurį. Bet Nikolas Starkas drąsiai ir vikriai tarsi 
patyręs locmanas apiplaukė uolėtus salos pakrantės skardžius ir 
aplenkė Korifaziono kyšulį. Paskui, išvydęs atviroje jūroje su nu- 
leistais inkarais stovinčių daugybę užsienio laivų eskadrą — apie 
trisdešimt prancūzų, anglų ir rusų laivų, - jis atsargiai praslinko 
pro ją ir, prisidengęs nakties tamsa, vėl praplaukė palei Mesenės 
krantą, prasmukdamas tarp žemyno ir Prodano salos; auštant „Ka- 
rista", genama stiproko pietryčių vėjo, nuskubėjo palei vingiuotą 
ramios Arkadijos įlankos pakrantę. 

Saulė jau pakilo iš už Itomo viršūnės, iš kur akiai atsiveria 
senovės Mesenės teritorija, taip pat Koronio įlankos ir kitės, pa- 
vadintos Arkadijos įlanka — pagal Arkadijos miesto, įsikūrusio 
jos pakrantėje, pavadinimą, bekraštės platybės. Nuo prasidedan- 
čios dienos skaisčių spindulių jūroje mirguliavo ilgi blyksniai, 
kurie įsiplieksdavo kas sykį, kai tik rytmečio vėjelis pašiaušdavo 
bangas. 

Išaušus Nikolas Starkas jau manevravo, stengdamasis kaip ga- 
lima aiškiau pasirodyti miestui, įsikūrusiam viename kranto įlin- 

kyje, kuris platėdamas sudarė erdvų ir atvirą reidą. 

Dešimtą valandą ryto sakolevos laivagalyje pasirodė bocma- 
nas Ir sustingo priešais kapitoną laukdamas įsakymų. 

Rytuose tuo metu ėmė ryškėti milžiniški Arkadijos kalnų 
kontūrai. Ant nuožulnių kalvų įsikūrusios gyvenvietės skendo so- 
duose, slėpėsi tirštuose alyvmedžių ir migdolų giraičių šešėliuo- 
se; upokšniai čiurleno tarp mirtų gojų ir oleandrų krūmų, skinda- 
miesi kelią į upę; garsieji Korinto vynuogynai, įsikabinę į kiek- 
vieną kauburį, šliaužė į visas puses, o nesuskaičiuojami jų vy- 
nuogienojai dengė skardžius, nepalikdami nė pėdos tuščios že- 
mės; Žemiau, prie pat jūros, švietė raudoni miesto namai — ryš- 
kios dėmės tamsiai žalioje kiparisų skraistėje: šitaip atrodė vieno 
iš vaizdingiausių Peloponeso kampelių puikioji panorama. 

Bet kuo labiau artėjai prie Arkadijos — senovės Kiparisijos, 
kuri Epaminondo laikais buvo svarbiausias Mesenės uostas, o po 
kryžiaus Žygių — prancūzo Vil Ardueno feodalinė valda, tuo ryš- 
kiau prieš akis vėrėsi neaprašomai liūdnas vaizdas, kuris sugrau- 
dintų šventai gerbiantį praeities prisiminimus ir žadintų širdyje 
kartų gailestį. 

Prieš dvejus metus Ibrahimas sugriovė miestą, išžudė vaikus, 
moteris ir senius! Tik nykūs griuvėsiai liko iš senovinės pilies, 
sumūrytos vietoje antikinio Akropolio; tik griuvėsiai stūkso ir 
ten, kur buvo Šv.Georgo cerkvė; tik visur sugriauti gyvenamieji 
namai ir visuomeniniai statiniai! 

— Iš karto matosi, kad čia lankėsi mūsų draugai egiptiečiai! — 
sumurmėjo Nikolo Starkas, kurio širdis net nekrūptelėjo matant 
Šiuos griuvėsius. 

— O dabar čia turkai šeimininkauja! — atsiliepė bocmanas. 

— Taip... ilgam... reikia tikėtis, visam laikui! — pridūrė kapito- 
nas. 

— Švartuosimės čia ar plauksime toliau? 

Nikolas Starkas atidžiai pažvelgė į uosto pusę, nuo kurio jo 
laivas buvo tik už kelių kabeltovų. Paskui nukreipė žvilgsnį į patį 
miestą, stūksantį už mylios Psichro kalno papėdėje. Artėdamas 

prie Arkadijos, kapitonas, matyt, dar nenusprendė, ko imtis: švar- 
tuotis prie molo ar vėl leistis į atvirą jūrą. 

Bocmanas nepasitraukdamas laukė atsakymo. 

— Duok signalą! — pagaliau sukomandavo Nikolas Starkas. 

Raudona vėliavėlė su sidabriniu pusmėnuliu suplevėsavo ant 
grotrėjos. 

Po kelių minučių stiebe, iškeltame ant molo, suplazdėjo tokia 
pat vėliavėlė. 

— Vairą dešinėn! - įsakė kapitonas. 

Staigus vairo pasukimas, ir sakoleva pasigręžė pavėjui. Kai 
Nuleido bures — pirmiausia nuo fokstiebio, paskui suglaudė gro- 
tą, — ir sakoleva tik su kliveriu ir liseliu nuslinko pirmyn. (Liselis 
— pagalbinė burė, iškeliama pučiant silpnam vėjui.) Nedideliu 
greičiu pasiekė uosto vidurį. Čia nuleido inkarą; jūreiviai ėmėsi 
darbo, kurio visada atsiranda įplaukus į uostą. 

Kapitonui nuleido valtį; genama dviejų porų irklų, ji netrukus 
priplaukė prie nedidelių laiptų, iškirstų akmeninėje krantinėje. 
Ten lukūriuodamas stovėjo kažkoks žmogus, kuris, užuot pasi- 
sveikinęs, tarė: 

— Skopelas Nikolo Starko paslaugoms! 

Kapitonas atsakė draugišku gestu. Jis pirmasis užlipo laiptais 
ir patraukė prie netoliese stūksančių namų — miesto prieigos. Ap- 
lenkęs griuvėsius — paskutinės apsiausties pėdsakus - ir nužings- 
niavęs gatvėmis, pilnomis turkų bei arabų kareivių, Starkas su- 
stojo prie likusios sveikos smuklės, pasipuošusios iškaba „Mi- 
nevra“, ir, lydimas savo palydovo, įžengė į vidų. 

Po valandėlės kapitonas Starkas ir Skopelas jau sėdėjo atski- 
rame kambaryje prie staliuko, ant kurio stovėjo dvi stiklinės ir 
rakijos — stipriausio spirito, išvaryto iš skaistenio, — butelis. Pa- 
šnekovai susisuko, užsidegė ir užsirūkė aromatingas cigaretes iš 
auksaspalvio Miselongio tabako; paskui užsimezgė pašnekesys, 
kurio metu vienas iš jų mielai vaidino nuolankų antrojo tarną. 

Atstumiančią, bjauriai niekingą ir klastingą, bet sykiu ir nuo- 

vokią fizionomiją turėjo tasai Skopelas. Vyras tikriausiai jau bu- 
vo sulaukęs penkiasdešimties metų, bet atrodė vyresnis. Įsivaiz- 
duokite sau palūkininko veidą, gudrias ir žvalias akis, trumpai 
kirptus plaukus, kumpą nosį, kreivus pirštus ir tokias didžiules 
pėdas, apie kokias Albanijoje sakoma: „Didysis pirštas jau Ma- 
kedonijoje, nors kulnas dar tik Beotijoje". Galiausiai šis neaukš- 
tas ir geibus žmogelis turėjo didžiulę nuplikusią galvą ir apvalų 
veidą su pražilusia barzda; ūsų nenešiojo. Skopelas — arabų Žy- 
das pagal išvaizdą ir krikščionis pagal gimimą - vilkėjo labai pa- 
prastai: buvo užsitempęs Levanto jūreivio striukę ir kelnes, o ant 
viršaus — platų kelioninį apsiaustą. 

Skopelas buvo kaip tik toks verteiva, kokio tik galėjo trokšti 
Archipelago piratai: niekas geriau už jį neparduodavo grobio, nie- 
kas pigiau nesupirkdavo vergų turkų turguose ir pelningiau jų 
neperparduodavo Berberijos pakrantėse. 

Nesunku suprasti, apie ką šnekučiavosi Nikolas Starkas ir Sko- 
pelas, ką juodu aptarinėjo, kaip vertino tuo laiku siautėjusio karo 
įvykius, kokią naudą numatė gauti. 

— Kas dabar vyksta Graikijoje? — paklausė kapitonas. 

— Po jūsų išplaukimo beveik niekas nepasikeitė, —- atsakė Sko- 
pelas. - Turbūt per tą mėnesį be trupučio, kai „Karista“ sukiojosi 
prie Tripolitanijos krantų, jūs negavote jokių žinių? 

— Iš tikrųjų jokių. 

— Taigi pranešu jums, kapitone, kad turkų laivai jau visiškai 
pasirengę nugabenti Ibrahimo kareivius į Idrą. 

— Aš ir pats Žinau, —- atsakė Starkas. — Vakar vakare mačiau 
Juos Navarino reide. 

— Ar niekur nebuvote užsukęs po to, kai išplaukėte iš Tripo- 
lio? — susidomėjo Skopelas. 

— Buvau sustojęs... sykį! Viso labo keletą valandų Itilone... 
kad papildyčiau „Karistos“ įgulą. Bet po to, kai man iš akių išny- 
ko Mani krantai, iki pat Arkadijos niekas man neatsakė į signalus. 

— Matyt, neturėjo ko pranešti, - gūžtelėjo pečiais Skopelas. 

— Sakyk, — tęsė Nikolas Starkas, — ką dabar veikia Miaulis ir 

Kanaris? 

— Svarbiausia jų veikla buvo netikėti išpuoliai, davę tik šiokią 
tokią naudą, bet neatnešę tikros pergalės! Ir kol jie medžioja tur- 
kų laivus, piratai laisvai jaučiasi Archipelago vandenyse. 

— O kas kalbama apie... 

— Apie Sakratifą? — nutraukė Skopelas, truputį pritildęs balsą. 
— Taip!.. visur ir kur tik nori, Nikolai Starkai! Ir tiktai nuo jo 
paties priklauso, kad visi prabiltų kuo garsiau! 

— lr prabils! 

Nikolas Starkas vienu mostu ištuštino stiklinę, kurią Skopelas 
tuoj pat vėl pripylė, ir atsistojo. Keletą sykių perėjo pirmyn ir 
atgal per kambarį; paskui žengė prie lango ir sukryžiavęs rankas 
ilgai klausėsi iš toli atsklindančio šiurkštaus turkų kareivių dai- 
navimo. 

Pagaliau grįžęs prie stalo vėl atsisėdo priešais Skopelą ir, ūmai 
pakeitęs pokalbio temą, paklausė: 

— Iš tavo signalo supratau, jog, čia turi sukaupęs vergų? 

— Taip, Nikolai Starkai, ir tiek, jog jų galėčiau prigrūsti ir ke- 
turių šimtų tonų vandentalpos laivą! Čia visi, kurie liko po žudy- 
nių užimtame Kremidyje! Prisiekiu velniu! Turkai šį kartą persi- 
stengė! Būtų jų valia, jie nebūtų palikę gyvo nė vieno belaisvio! 

— Ten ir vyrai, Ir moterys? 

— Taip, ir vaikai... žodžiu, visų po truputį! 

— O kur jie? 

— Arkadijos pilyje. 

— Ar brangiai už juos sumokėjai? 

— Na, taip! Paša buvo ne per daug sušnekamas, - atsakė Sko- 
pelas. - Jis mano, kad kova dėl graikų nepriklausomybės jau bai- 
giasi... nelaimei! O jeigu baigsis karas, liausis ir kautynės! Kaip 
sakoma Berberijoje: nėra karo — nėra antpuolių, nėra antpuolių — 
nėra gyvųjų ir visokių kitokių prekių. Jeigu vergų nedaug, tai jų 
kaina pakyla! Vienas dalykas padengia kitą, kapitone! Iš patiki- 
mo šaltinio Žinau, kad dabar Afrikos turguose labai reikia vergų. 
taigi mes sėkmingai parduosime savuosius! 

— Šaunu! - atsakė Nikolas Starkas. - Ar tu viską esi paruošęs? 
Ar gali tuoj pat vykti į „Karistą“? 

— Taip, viskas paruošta, manęs čia jau niekas nebelaiko. 

— Gerai, Skopelai! Po savaitės, daugiausia po dešimties dienų, 
iš Skarpanto atsiųstas laivas paims mūsų prekę. Ar jam nebus 
kliūčių išplaukti? 

— Nebus. Aš tvirtai susitariau, — užtikrino Skopelas. - Kai tik- 
tai sumokėsime pinigus. Galbūt iš anksto reikia susisiekti su ban- 
kininku Elizundu, kad jis diskontuotų mūsų vekselius. Jo parašas 
daug reiškia — paša jį paims lyg tikrą monetą. 

— Aš tuoj pat parašysiu Elizundui, jog greitai atplauksiu į Kor- 
fu ir ten sutvarkysiu šį reikalą... 

— Ir šį... ir kitą, taip sakant, ne mažiau svarbų, ar ne taip, Star- 
kai? — prisimerkė Skopelas. 

— Galimas daiktas, - atsakė kapitonas. 

— Tiesą sakant, to reikalauja pats teisingumas! Elizundas tur- 
tingas... nežmoniškai turtingas, anot gandų!.. O kas sukrovė jam 
tuos turtus, jei ne mūsų prekyba?.. Taip, rizikuojant pakibti ant 
stiebo sušvilpus bocmanui!.. Ak, šiais laikais velniškai naudinga 
būti Archipelago piratų bankininku! Taigi kartoju, Nikolai Star- 
kai, to reikalauja teisingumas! 

— Ko reikalauja teisingumas? - paklausė Starkas, įdėmiai žvelg- 
damas savo padėjėjui į akis 

— Nejaugi jūs pats nežinote? — pakraipė galvą Skopelas. - Pri- 
sipažinkite, kapitone, pridėjęs ranką prie širdies, juk jūs mane 
spaudžiate pasakyti tai, ką norite gal šimtąjį kartą išgirsti. 

— Galbūt! 

— Tai štai, bankininko Elizundo.duktė... 

— Kas teisinga, tas ir bus padaryta!.. - nutraukė jį Starkas pa- 
kildamas nuo stalo. 

Paskui kapitonas išėjo iš smuklės ir, lydimas Skopelo, patrau- 
kė prie prieplaukos, kur jo jau laukė valtis. 

— Sėsk, — tarė jis Skopelui. - Atplaukę į Korfu, mes susitarsi- 
me su Elizundu dėl vekselių. O kai šį reikalą sutvarkysime, tu 

grįši į Arkadiją ir išpirksi krovinį. 
— Klausau! - atsakė Skopelas. 
Po valandos „Karista“ jau plaukė iš įlankos. Dar iki saulėly- 
džio Nikolas Starkas išgirdo tolimą dundėjimą. Jis sklido iš pietų. 
Ten dundėjo sąjungininkų eskadrų patrankos Navarino reide. 


Šeštasis skyrius 
Archipelago piratų gaudynės 


Nenukrypstamai laikydamasi nord nordvest kurso, sakoleva 
plaukė pro viena kitą keičiančias vaizdingas Jonijos jūros salas. 

„Karistos“ laimei, atrodydama kaip padorus Levanto laivas, — 
ar tai pramoginė jachta, ar tai prekybinis laivas, — ji sumaniai 
slėpė tikrąjį savo pobūdį. Priešingu atveju jos kapitonas labai ri- 
zikuotų atsidurti prieš britų tvirtovių patrankas arba atsiduotų 
Jungtinės Karalystės fregatų valiai. 

Tiktai penkiolika jūros Ijė skiria Arkadiją nuo Zantės salos — 
„Levanto žiedo", kaip poetiškai ją vadina italai. (Ljė — 5,556 km.) 
Tolumoje už įlankos, kurios vandenimis skubinosi ,„Karista“, ma- 
tėsi žaliuojančios Skopo kalno viršūnės; jo šlaitais kabarojosi tan- 
kios alyvmedžių ir apelsinmedžių giraitės, pakeitusios snaudžian- 
čius miškus, kadaise apdainuotus Homero ir Vergilijaus. 

Nuo kranto, iš pietryčių, pūtė lygus ir palankus vėjas, todėl 
sakoleva su liseliais sparčiai rėžė tą valandą ramios kaip ežeras 
Jūros prie Zantės vandenis. 

Vakarėjant „„Karista“ praplaukė pro pat salos sostinę, irgi taip 
pat vadinamą. Tai buvo gražus itališkas miestukas, įsikūręs Za- 
kinto, trojiečio Dardano sūnaus, žemėje. Nuo laivo denio matėsi 
tik miestelio ugnys, miestelio, besidriekiančio gerą pusę Ijė ap- 
valaus užutėkio krante. Šios ugnys, švietusios skirtingame aukš- 
tyje, — nuo uosto krantinės iki stogo venecijietiškos pilies, stūk- 
sančios apie tris šimtus pėdų virš jūros lygio, sudarė tarsi milži- 

nišką žvaigždyną, beje, kurio patys ryškiausi šviesuliai ženklino 
Renesanso epochos rūmus, dunksančius pagrindinėje gatvėje, ir 
Šv.Dionisijo Zakintiečio soborą. 

Zantės gyventojai išgyveno stiprius pokyčius, bendraudami 
su venecijiečiais, prancūzais, anglais ir rusais; jie, skirtingai ne- 
gu turkai, įsikūrusieji Peloponese, neprekiavo vergais su Nikolu 
Starku. Štai kodėl „Karistos“' kapitonui nebuvo jokio reikalo siųsti 
signalus uosto stebėtojui, nebuvo ko ir artintis prie salos - dviejų 
įžymių poetų tėvynės: italo Ugo Foskolo, pradėjusio rašyti XVIII 
amžiaus pabaigoje, ir Salomo - šiuolaikinės Graikijos šlovės. 

„Karista“ perkirto siaurą jūros protaką, skiriančią Zantę nuo 
Achėjos tr Elidės. Be abejo, kai kuriems sakolevoje labai nepati- 
ko dainos, atnešamos vėjo, kaip ir barkarolės, dainuojamos Lide! 
Bet teko su tuo susitaikyti. Kitą dieną laivas, ištrūkęs iš italų prie- 
dainių, jau plaukė pro Patrų įlanką, giliai įsirėžusią į žemyną; ją 
pratęsia Lepanto įlanka, kuri pasiekia net Korinto sąsmauką. 

Nikolas Starkas, stovėdamas „Karistos“ priekyje, apžiūrinėjo 
Akarnanijos, dunksančios į šiaurę nuo įlankos, pakrantę. Čia glū- 
dėjo didžiųjų ir nemirtingųjų atsiminimų šaltinis, — tie atsimini- 
mai galėtų sujaudinti tikro Graikijos sūnaus širdį, bet ne atskalū- 
no, jau seniai pardavusio savo motiną tėvynę. 

— Misolongis! - sušuko Skopelas, mostelėjęs į šiaurės rytus. - Bjau- 
rūs žmonės! Sutinka geriau išlėkti į orą, bet nepasiduoti priešui! 

Prieš dvejus metus jam čia velniškai nepasisekė su vergų pir- 
kimu ir pardavimu. Po dešimties mėnesių kovos Misolongio gy- 
nėjai, palaužti nuovargio, išsekinti bado, bet nenorėdami kapitu- 
liuoti prieš Ibrahimą, susprogdino miestą ir tvirtovę. Vyrai, mote- 
rys, vaikai — visi Žuvo, neišsigelbėjo ir nugalėtojai. 

O dar prieš metus į šias vietas, kur neseniai prieš minėtus įvy- 
kius buvo palaidotas Markas Bocaris, atvyko vienas iš kovos dėl 
nepriklausomybės didvyrių — mirštantis, nusivylęs, praradęs ti- 
kėjimą poetas Baironas, kurio palaikai dabar ilsisi Vestminstery- 
je. Vien tik jo širdis liko mylimojoje Graikijoje, išlaisvintoje jau 
po poeto mirties! 

Nikolas Starkas tik piktai mostelėjo, išgirdęs Skopelo žodžius. 
O sakoleva, aplenkusi Patrų įlanką, nuskubėjo į Kefaliniją. 

Pučiant palankiam vėjui pakanka kelių valandų nuplaukti nuo 
Zantės iki Kefalinijos. Beje, „Karista“" neįplaukė į jos sostinę Ar- 
gostolioną — puikų uostą, tiesa, tinkantį tik vidutinio tonažo lai- 
vams, nes dideliems jis truputį per mažas; „„Karista“, drąsiai ner- 
dama siauru farvateriu, aplenkė salą iš rytų ir šeštą valandą vaka- 
ro jau artėjo prie aštraus Biakio kyšulio — senosios Itakės. 

Ši sala, kurios ilgis - aštuonios Ijė, o pločio — pusantros Ijė, be 
galo akmenuota ir savotiškai puiki savo pirmykščiu atšiaurumu; 
čia labai gausu aliejaus ir vyno, o gyventojų priskaičiuojama iki 
dešimties tūkstančių. (Sausumos Ijė — 4,452 km.) Nesuvaidinusi 
jokio vaidmens istorijoje, Itakė vis dėlto paliko gana didelę šlo- 
vę, turėtą Antikos laikais. Itakė buvo Odisėjo ir Penelopės tėvy- 
nė; apie juos dar tebegyvi prisiminimai ir Anogio viršūnėse, ir 
gilioje Šv.Stefano kalno oloje, ir Eto kalno nuolaužose, ir Eumi- 
jos laukuose, ir Korbo uolos papėdėje, kur pagal poetišką legendą 
trykšta Aretūzos šaltinis. 

Artėjant nakčiai Laerto sūnaus žemė, nutolusi per penkiolika 
ljė, palengva dingo tamsoje už paskutiniojo Kefalinijos kyšulio. 
Naktį „Karista“, truputį pasitraukusi į atvirą jūrą, kad išvengtų 
siauro sąsiaurio tarp Itakės šiaurinio kyšulio ir Sen Moro salos 
pietinės iškyšos, praplaukė dviejų mylių atstumu pro šios salos 
rytinę pakrantę. 

Mėnulio šviesoje buvo galima šiaip ne taip įžiūrėti kažką pa- 
našaus į statų skardį, kybantį virš jūros šimto aštuoniasdešimties 
pėdų aukštyje: ten bolavo Leukido uola, apdainuota Sapfo ir Ar- 
temisės. Tačiau patekėjus saulei sala, irgi senovėje pavadinta Leu- 
kidu, jau be žymės dingo pietuose, nes sakoleva, iškėlusi visas 
bures, nuskriejo į Korfu, laikydamasi arti albanų kranto. 

Tą dieną laivui liko įveikti dar apie dvidešimt Ijė, nes Nikolas 
Starkas pageidavo iki sutemų įplaukti į salos sostinės uostą. 

Norėdama greičiau nuplaukti šį atstumą, ,„Karistos“ įgula drą- 
Siai iškėlė visas bures, todėl sakoleva lėkte lėkė į priekį. Vėjas 

gerokai sustiprėjo. Vairininkas turėjo Žiūrėti itin atidžiai, kad ne- 
leistų laivui, genamam visų burių, apsivožti. Laimei, stiebai bu- 
vo labai tvirti, takelažas beveik naujas ir ganėtinai kokybiškas. 
Nė vienas rifas nebuvo sutrauktas, nė vienas l:selis atleistas. (Rifas 
— skersinė eilė išvertų pro burę raiščių, kuriais sutraukiamos ir 
surišamos burių žemutinės dalys.) 

Sakoleva lėkė taip, tarsi dalyvautų tarptautinėse lenktynėse. 

Šitokiu greičiu ji praskriejo pro Paksio salelę. Šiaurėje jau 
ryškėjo pirmosios Korfu viršukalnės. Iš dešinės horizonte - alba- 
nų kranto pusėje — iškilo dantytas Akrokeronieno kalnų siluetas. 
Šioje gana judrioje Jonijos jūros dalyje „Karista“ keletą sykių 
buvo sutikusi karo laivus, plaukusius su anglų arba turkų vėliava. 
Sakoleva nevengė nei vienų, nei kitų. Pamačiusi pirmąjį signalą 
„dreifuoti“, ji nesvyruodama būtų paklususi reikalavimui, nes ne- 
turėjo nei krovinio, nei dokumentų. kurie galėtų ją išduoti. 

Ketvirtą valandą po pietų sakoleva pradėjo laikytis stačiau prieš 
vėją, rengdamas: įplaukti į įlanką, skiriančią Korfu salą nuo že- 
myno. Jūreiviai atleido škotus, o vairininkas pasuko per vieną 
rumbą, kad laivas aplenktų pietinę salos iškyšą - Bianko kyšulį. 

Šiauriau sąsiaurio farvateris ne itin patogus. Tačiau pietinė jo 
dalis džiugina akį ir laimingai kontrastuoja su albanų krantu, anais 
laikais beveik negyvenamu ir pustuščiu. Po kelių mylių sąsiauris 
praplatėja, sudarydamas užutėkį, kuris pusračiu įsirėžia į salos kran- 
tą. Sakoleva vėl padidino greitį ir perkirto užutėkį. Dėl labai raižy- 
tų krantų Korfu sala turi šešiasdešimt penkių Ijė perimetrą, nors 
ilgis siekia dvidešimt Ijė, o plotis — ne daugiau šešias Ijė. 

Apie penktą valandą „Karista“ praplaukė pro pat Uliso salelę 
sąsiauriu, jungiančiu Kalikiopulo ežerą — senovinį Ilaiko uostą — 
su jūra. Paskui ji pralingavo pro puikųjį „kanjoną“ - siaurą lygu- 
mą, kurioje tarp alojės ir agavų sąvašynų jau važinėjo ekipažais 
ir raiti lėkė miestiečiai, paprastai susirenkantys čia — už Ijė į pie- 
tus nuo miesto pakvėpuoti gaiviu jūros oru ir pasigrožėti nuosta- 
bia panorama, kurią anoje sąsiaurio pusėje užsklendžia Albani- 
jos kalnai. „Karista“ prašoko pro Kardakijo užutėkį ir jo krantus 

nusėjusius griuvėsius, pro aukščiausiojo lordo komisaro vasaros 
rūmus, palikusi kairėje Kastradžio užutėkį ir to paties pavadini- 
mo priemiestį, pusračiu jį supantį, vėliau Strada Mariną — grei- 
čiau plačią alėją negu gatvę, paskui kalėjimą, senovinę Salvado- 
ro tvirtovę ir pirmuosius salos sostinės namus. Ji praslinko pro 
Sidero kyšulį, kuriame stūkso tvirtovė — savotiškas karinis mies- 
telis, toks erdvus, jog čia telpa komendantūra, karininkų butai, 
ligoninė ir buvusi graikų cerkvė, anglų paversta protestantų baž- 
nyčia. Pagaliau, plaukdamas tiesiai į vakarus, kapitonas Starkas 
aplenkė San Nikolo iškyšą ir, laviruodamas palei šiaurinę miesto 
dalį, nuleido inkarą per pusę kabeltovo nuo molo. 

Jūreiviai nuleido valtį, Nikolas Starkas ir Skopelas įlipo į ją, 
beje, kapitonas nepamiršo už juostos užsikišti trumpų ir plačių 
ašmenų peilio - ginklo, paplitusio įvairiose Mesenės srityse. Išli- 
pę iš valties, juodu patraukė į karantino biurą, ten pateikė laivo 
dokumentus, kurie buvo visiškai tvarkingi. Dabar jau kiekvienas 
galėjo keliauti, kur tik širdis geidė, todėl juodu išsiskyrė, susitarę 
susitikti vienuoliktą valandą nakties ir kartu grįžti į sakolevą. 

Skopelas, kaip ir visada užsiėmęs ,Karistos“ reikalais, nužings- 
niavo į prekybinę miesto dalį, savo kreivomis gatvelėmis ir itališ- 
kais pavadinimais priminusią Neapolio kvartalą, kur taip pat gausu 
skliautėtų krautuvėlių ir spūsties. 

Nikolas Starkas šį vakarą nutarė, kaip sakoma, „ištempti au- 
sis"*. Šiuo tikslu jis patraukė į esplanadą — pačią aristokratiškiau- 
sią vietą Korfu salos sostinėje. 

Esplanada — paradinė aikštė, iš šonų apsodinta puikiais me- 
džiais, — stūksojo tarp miesto ir tvirtovės, nuo kurios ją skyrė 
platus griovys. Nors buvo paprasta diena, esplanada dviem nesi- 
baigiančiais priešpriešiniais srautais plūdo vietos gyventojai ir 
užsieniečiai. Pro Šv.Georgo ir Šv.Mykolo vartus, išeinančius abi- 
pus baltaplyčio fasado rūmų, pastatytų generolo Metlando šiauri- 
nėje aikštės dalyje, nuolatos siuvo kurjeriai. Šitaip nenutrūksta- 
mą ryšį palaikė gubernatoriaus rūmai ir tvirtovė; jos pakeliama- 
sis tiltas priešais feldmaršalo Šulenburgo statulą visą laiką stūk- 

sojo nuleistas. 

Nikolas Starkas įsimaišė į minią, kuri atrodė neįprastai susi- 
jaudinusi. Starkas buvo ne iš tų, kurie puola klausinėti, ne, jis 
nutarė pasiklausyti. Jį nustebino, kaip dažnai žmonės kartojo tą 
pačią pavardę, tik pridėdami pačius nepalankiausius epitetus, — 
Sakratifo pavardę. 

Pirmąją akimirką Starkas pajuto kylantį smalsumą; bet po to 
gūžtelėjęs pečiais palengva ėmė leistis esplanada į terasą, išsiki- 
šusią į jūrą. 

Nedidelė grupė žioplių susirinko prie apvalios varpinės, nese- 
niai pastatytos pagerbti serui Tomui Metlandui. Čia po kelių me- 
tų pagerbiant vieną jo įpėdinį - serą Hovardą Duglą, buvo pasta- 
tytas obeliskas prie anuometinio aukščiausiojo komisaro Frede- 
riko Adamo statulos, stūksojusios priešais gubernatoriaus rūmus. 
Tikriausiai, jeigu anglų protektoratas būtų gyvavęs dar kurį laiką 
ir Jonijos salos nebūtų įėjusius į helenų karalystės sudėtį, visos 
Korfu gatvės būtų buvusios pristatytos šių salų gubernatorių sta- 
tulų. Tačiau retai kuriam korfujiečiui šaudavo į galvą smerkti šią 
gausybę bronzinių ir marmurinių paminklų, todėl, galimas daik- 
tas, dabar, kai ankstesnioji tvarka jau praeityje, apie Žavėjimąsi 
monumentais prisimenama taip pat smagiai, kaip ir apie kitas įvai- 
riausias Jungtinės Karalystės administracijos iniciatyvas. 

Bet jeigu nuomonės šiuo klausimu kaip ir daugeliu kitų skyrė- 
si, nes septyniasdešimt tūkstančių senosios Korkyros gyventojų 
(iš kurių dvidešimt tūkstančių gyveno sostinėje) sudarė ir katali- 
kai, ir stačiatikiai, ir gausybė Žydų, toje epochoje gyvenusių izo- 
liuotai, tai yra savotiškuose getuose, jeigu įvairiausi interesai, bū- 
dingi skirtingų rasių ir tikėjimų atstovams, ryškėjo sunkiai sude- 
rinamų idėjų grumtynėse, — tai tą vakarą visus šiuos nesutarimus, 
regėjosi, į antrąjį planą nustūmė viena bendra mintis, plevenusi 
vieninguose prakeiksmuose, adresuojamuose žmogui, kurio var- 
dą linksniavo kaip kas sugebėjo: 

— Sakratifas! Sakratifas! Mirtis piratui Sakratifui! 

Kad ir kokia kalba buvo tariamas šis niekingas vardas — ar 

anglų, ar prancūzų, ar graikų, — visi vieningai jį smerkė. 

Nikolas Starkas kaip ir pirma klausėsi ir tylėjo. Nuo aukštos 
terasos jis galėjo patogiai stebėti bemaž visą įlanką, dabar plytė- 
jusią ramiai lyg kokia lagūna nuo Korfu salos iki pat ją juosian- 
čių Albanijos kalnų, kurių viršūnes nuauksino besileidžiančios 
saulės spinduliai. 

Paskui, atsigręžęs į uosto pusę, kapitonas atkreipė dėmesį į 
jame viešpatavusį pagyvėjimą. Daugybė valčių plaukė prie sto- 
vinčių prieplaukoje karo laivų. Atsakomieji signalai nuolatos švys- 
čiojo laivų stiebuose ir vėliavkotyje tvirtovės, kurios baterijos ir 
kareivinės slėpėsi už gigantiškų alavijų sienos. 

Iš visko aiškiai matėsi, — o patyrusio jūrininko neapšausi, - kad 
vienas, 0 gal ir keli laivai rengėsi palikti uostą; bet, kita vertus, kapi- 
tonas stengėsi suprasti, kodėl korfujiečiai šitaip neįprastai elgiasi. 

Bet štai saulė jau pasislėpė už salos kalnų viršūnių, todėl po neil- 
gos šiose platumose prieblandos netrukus turėjo atslinkti naktis. 

Nikolas Starkas nutarė, kad jau laikas iš čia keliauti. Jis vėl 
sugrįžo į esplanadą, palikęs terasoje minią smalsuolių. Paskui ne- 
skubriu žingsniu patraukė prie namų su arkadomis, nusitęsusio- 
mis palei vakarinę aikštės pusę. 

Čia netrūko nei ryškiai apšviestų kavinių, nei staliukų, pasta- 
tytų eilėmis tiesiai ant šaligatvio ir jau užimtų daugybės ,„,vartoto- 
Jų". Reikia pabrėžti, kad visi jie daugiau kalbėjo, negu „vartojo“, 
Jeigu šis šiuolaikinis žodis gali būti taikomas korfujiečiams, gy- 
venusiems prieš pusšimtį metų. 

Nikolas Starkas atsisėdo prie vieno tokio staliuko, tvirtai ke- 
tindamas nepraleisti nė vieno žodžio iš šnekų, kurios aidėjo aplin- 
kui. 

— Teisybė, jau pasidarė pavojinga prekiauti, - skundėsi kaž- 
koks laivo savininkas iš Strada Marinos. - Netrukus niekas nebe- 
siryš siųsti laivų su vertingu kroviniu palei Levanto pakrantę! 

— Greitai, - pritarė jo pašnekovas, atstovas tos nutukusių anglų 
padermės, kurie visada atrodo sėdintys ant vilnos ryšulio tarsi jų 
bendruomenių rūmų spikeris, - greitai neberasime nė vieno jū- 

reivio, kuris sutiktų tarnauti laivuose, plaukiojančiuose Archipe- 
lago vandenyse. 

— Ak, tasai Sakratifas!.. Bjaurusis Sakratifas! — aidėjo aplin- 
kui piktai ir tūžmai. 

— Nuostabus vardelis! - džiaugėsi vienas sau kavinės savinin- 
kas. — Nuo jo peršti gerklę ir visą laiką norisi gerti. 

— Kurią valandą išplaukia „Sifanta''? - paklausė negociantas. 
(Negociantas - pirklys didmenininkas.) 

— Aštuntą valandą, — atsakė jam vienas korfujietis. - Bet, — 
pridūrė gerokai abejodamas, - nepakanka išplaukti, dar reikia tiks- 
lą pasiekti! 

— Ė, pasieks! — sušuko kitas korfujietis. - Niekas juk neims 
teigti, kad kažkoks ten piratas sutrukdė veikti britų laivynui... 

— Ir graikų, ir prancūzų, ir italų! — abejingai išskaičiavo neto- 
liese sėdėjęs anglų karininkas, tarsi norėdamas, kad visos valsty- 
bės gautų savo nemalonumų dalį. 

— Tačiau, — tęsė negociantas, atsistodamas ir apsidairydamas, 
— laikas eina, taigi jeigu norime išleisti į kelionę „Sifantą“, tai 
pats metas grįžti į esplanadą! 

— Ne, - paprieštaravo jo pašnekovas, — nėra ko skubėti. Juk 
apie laivo išplaukimą praneš patrankos šūvis! 

Ir juodu vėl įsijungė į balsų chorą, siuntusį prakeiksmus ant 
Sakratifo galvos. 

Nusprendęs, kad dabar pats laikas užmegzti pokalbį, Nikolas 
Starkas kreipėsi į savo staliuko kaimynus; beje, kapitono tarsena 
niekuo nepriminė jį esant iš Pietų Graikijos. 

— Leiskite man, ponai, paklausti, kas tokia yra „Sifanta“, kad 
apie ją šiandien visi tik ir šneka? 

— Tai korvetė, pone, - atsakė vienas vyriškis. - Ją savo sąskai- 
ta nusipirko, įrengė ir apginklavo anglų, prancūzų ir graikų nego- 
ciantų kompanija; laivo įgulą irgi sudaro tų pačių tautų jūreiviai, 
o jiems vadovauja drąsus kapitonas Stradena! Galbūt korvetei 
pasiseks padaryti tai, ko iki šiol nesugebėjo nei anglų, nei pran- 
cūzų karo laivai! 

— Ak, štai kas, — ramiai atsakė Nikolas Starkas, — vadinasi, 
išplaukia korvetė!.. O kur, leiskite sužinoti? 

— Ten, kur ji galės aptikti, sučiupti ir sutvarkyti garsųjį 
Sakratifą! 

— Tokiu atveju paprašysiu man pasakyti, kas yra tasai visiems 
žinomas Sakratifas? 

— Ak, jūs klausiate, kas toks Sakratifas? — apstulbęs sušuko 
korfujietis, prie kurio prisidėjo anglas, savo nuostabą išreiškęs 
vien tik keistu žioptelėjimu: — O! 

Vyrams buvo sunku ramiai klausytis, jog Korfu ūmai atsirado 
žmogus, nieko negirdėjęs apie Sakratifą, kai aplinkui visi tik ir 
šneka apie jį. 

„Karistos“ kapitonas tuoj pat pastebėjo, kokį įspūdį visiems 
padarė jo nežinojimas. Todėl paskubėjo pridurti: 

— Aš čia esu pakeleivis, ponai. Ką tik atvykau iš Zarės, taip 
sakant, iš Adrijos jūros pačios širdies, todėl ir supratimo neturiu, 
kas čia vyksta Jonijos salose... 

— Geriau sakykite, kas vyksta visame Archipelage! — sušuko 
korfujietis. —- Mat Sakratifas iš tikrųjų pavertė Archipelagą savo 
plėšikavimo zona. 

— A! - sumurmėjo Nikolas Starkas. - Turbūt kalbate apie piratą? 

— Apie piratą, apie korsarą, apie jūrų plėšiką! — susinervino 
storasis anglas. - Taip! Sakratifas nusipelnė visų šių vardų ir dar 
daug baisesnių! Trūksta žodžių papasakoti apie jo piktadarybes! 

Visa tai išrėkęs anglas valandėlę giliai alsavo, paskui atgavęs 
kvapą tęsė: 

— Mane stebina, pone, kad dar esama europiečių, nieko negir- 
dėjusių apie Sakratifą! 

— Neimsiu neigti, malonusis pone, - atsakė Nikolas Starkas, — 
šį vardą esu girdėjęs, bet nežinojau, kad kaip tik jis šiandien ši- 
taip sujaudino miestą. Nejaugi piratas nori išsilaipinti Korfu? 

— Pamėgintų tiktai! - suriko negociantas. - Jis niekada neiš- 
drįs pastatyti kojos šioje saloje! 

— Iš tikrųjų? — suabejojo „Karistos“ kapitonas. 

— Be jokios abejonės, pone, o jeigu vis dėlto ryžtųsi, tai kartu- 
vės, girdite, kartuvės pačios išdygtų jo kelyje, o kilpa pati užsi- 
nertų jam ant kaklo kuriame nors skersgatvyje. 

— Na jeigu šitaip, tai kodėl visi jaudinasi ir nerimauja? — vėl 
paklausė Nikolas Starkas. - Čia esu jau apie valandą ir niekaip 
negaliu suprasti, kas sukėlė visuotinį nerimą... 

— Aš jums bemat viską paaiškinsiu, — atsakė anglas. — Prieš 
mėnesį Sakratifas užgrobė du prekybinius laivus: „Three brot- 
hers" ir „Carnatic“, dar daugiau — Tripolitanijos turguose parda- 
vė abiejų laivų jūreivius, likusius gyvus po kautynių. 

— O! - šūktelėjo Nikolas Starkas. — Tai iš tiesų tamsus reika- 
las, todėl Sakratifas, galimas daiktas, kada nors dėl to bus pri- 
verstas labai gailėtis. 

— Tuomet, — tęsė korfujietis, - keletas negociantų susivienijo 
ir bendromis jėgomis įsigijo ir apginklavo puikią karo korvetę — 
labai greitą, turinčią rinktinę įgulą, vadovaujamą narsaus jūrinin- 
ko kapitono Stradenos, kuris netrukus pradės medžioti Sakratifą, 
todėl dabar jau galime viltis, jog piratas neišvengs pelnytos baus- 
mės ir pagaliau liausis trukdyti prekybą Archipelage. 

— Na, pagauti jį nebus taip jau lengva! - sumurmėjo sau Nikolas 
Starkas. 

— Visas miestas virte verda, — vėl prabilo anglų pirklys, - visi 
gyventojai susirinko esplanadoje, kad entuziastingais šūksniais 
palydėtų „Sifantą“, kai ji išplauks žemyn Korfu sąsiauriu. 

Nikolas Starkas, matyt, sužinojo viską, ko pageidavo. Santū- 
riai padėkojo savo pašnekovams; paskui pakilęs nuo stalo vėl įsi- 
maišė į minią, užplūdusią esplanadą. 

Anglas ir korfujiečiai nieko neperdėjo. Jie pasakė gryną teisy- 
bę! Štai jau keleri metai, kai plėšikiški Sakratifo veiksmai darėsi 
vis įžūlesni. Daug prekybos laivų, plaukiojusių su įvairiomis vė- 
liavomis, pateko į šio įžūlaus ir kraugeriško pirato rankas. Iš kur 
jis atsirado? Kur gimė? Ar priklausė jis korsarams — išeiviams 
nuo Berberijos pakrančių? Sunku buvo pasakyti! Niekas jo nepa- 
žinojo. Niekas niekada jo nematė. Tie, kurie pakliūdavo po jo 


90) 


patrankų ugnimi, nebesugrįždavo, — arba žūdavo, arba būdavo 
parduoti į vergiją. Kaip atpažinti jo laivą? Mat Sakratifas kas sy- 
kį plaukdavo vis kitu. Jis visada puldavo iškėlęs grotstiebyje juo- 
dą vėliavą, — tai greitu Levanto brigu, tai viena iš tų lengvųjų 
korvečių, kurioms nė vienas laivas neprilygsta greičiu. Jeigu su- 
sitikęs su grėsmingu priešininku - karo laivu, pamatydavo, kad 
jėga ne jo pusėje, piratas gelbėdavosi pabėgdamas ir netikėtai 
dingdamas. Kokioje slėptuvėje, kuriame niekam nežinomame Ar- 
chipelago kampe reikėjo jo ieškoti? Jis puikiausiai žinojo pačius 
slapčiausius praplaukimus šioje anuomet dar menkai ištirtoje pa- 
krantėje, kurioje hidrografija dar daug ko nebuvo atskleidusi. 

Sakratifas buvo puikus jūrininkas ir negailestingas banditas. 
Jis vadovavo ištikimai įgulai, pasirengusiai bet kam, nes po mū- 
šio ji visada gaudavo savo „juodąją dalį" — galėdavo keletą va- 
landų žudyti ir plėšikauti. Todėl jo bendrai sekė paskui savo ka- 
pitoną visur, kur tik jis vedė. Įgula vykdė visus jo įsakymus, jū- 
reiviai buvo pasirengę dėl jo net galvas padėti. Jokie grasinimai, 
Jokie kankinimai nepriverstų korsarų išduoti savo vadeivą, turė- 
jusį jiems iš tikrųjų stebuklingą valdžią. Retas laivas galėdavo 
atsilaikyti prieš šių galvažudžių, imančių abordažu, puolimą; ypač 
bejėgiai buvo prastai ginkluoti prekybos laivai. 

Reikia pasakyti, kad jeigu Sakratifą, nepaisant jo vikrumo, vis 
dėlto užkluptų koks nors karo laivas, piratas greičiau susprogdin- 
tų savo laivą, negu pasiduotų. Net buvo pasakojama, jog sykį, kai 
Jis pačiame mūšio įkarštyje pritrūko sviedinių, tai esą užtaisinėjo 
galvomis, nukirstomis nuo lavonų, gulėjusių čia pat denyje. 

Štai koks buvo žmogus, kurio neapkenčiamas vardas sukėlė 
šitiek aistrų Korfu mieste, - tasai rūstus piratas, kurį sugauti susi- 
ruošė „Sifanta“. 

Netrukus nuaidėjo patrankos šūvis. Ryškus blyksnis — ir virš 
tvirtovės žemės pylimo pakilo dūmų debesis. Tai buvo signalas 
išplaukti. „Sifanta“ pakėlė inkarą ir įplaukė į Korfu sąsiaurį, pa- 
sukdama į Jonijos jūros pietinę dalį. 

Visa minia puolė prie esplanados krašto, į terasą, papuoštą 

sero Metlando skulptūra. 

Starkas, valdingai pagautas jausmo, galimas daiktas, stipres- 
nio negu paprastas smalsumas, netrukus atsidūrė pirmose žiūro- 
vų gretose. 

Korvetė su uždegtomis skiriamosiomis ugnimis lėtai išplaukė 
į mėnesieną. Ji slinko stačiai prieš vėją, laikydamasi kurso į pie- 
tinę salos iškyšą — Bianko kyšulį. Tvirtovėje pasigirdo antrasis 
šūvis, paskui trečiasis, „Sifanta“ irgi atsakė trim šūviais, apšvie- 
tusiais jos patrankų portus. (Portai - angos laivo borte patrankų 
vamzdžiams.) Patrankų dundesiui pritarė tūkstantbalsis „valio“, 
kurio paskutiniai garsai pasiekė korvetę tą akimirką, kai ji jau 
lenkė Kardakio užutėkį. 

Paskui viskas vėl nugrimzdo į tylą. Minia pamažu tirpo, skirs- 
tydamasi po Kostradžio priemiesčio gatves; dabar čia skubėjo tik 
reti praeiviai, kuriuos reikalai ar malonumai sulaikė esplanadoje. 

Dar bemaž visą valandą susimąstęs stovėjo Nikolas Starkas 
erdvioje ir beveik tuščioje aikštėje. Tačiau nei galvoje, nei širdy- 
Je kapitonas nejautė ramybės. Jo akys liepsnote liepsnojo, — jų 
ugnies nepajėgė paslėpti net nuleisti vokai. Jo žvilgsnis nevalin- 
gai sekė korvetę, kuri ką tik dingo už vos įžiūrimos salos kontūrų. 

Kai Šv.Spiridiono cerkvės varpinė išmušė vienuolika valan- 
dų, Nikolas Starkas prisiminė, jog šią valandą susitarė susitikti 
prie karantino biuro su Skopelu. Jis nužingsniavo gatve, vedan- 
čia į Naująją tvirtovę, ir netrukus atsidūrė krantinėje. 

Skopelas jau laukė kapitono. 

Priėjęs prie jo, Nikolas Starkas tarė: 

— Ką tik išplaukė korvetė „Sifanta“! 

— A! - murmtelėjo Skopelas. 

— Taip... sugauti Sakratifą! 

— Ar korvetė, ar kitas laivas - mums tas pat!.. - trumpai atsakė 
Skopelas ir mostelėjo į valtį, siūbuojančią apačioje šalia laiptų. 

Po kelių minučių ta valtis priplaukė prie „Karistos“, ir Nikolas 
Starkas užlipo ant denio pusbalsiu ištaręs: 

— Iki rytojaus pas Elizundą! 

Septintasis skyrius 
Netikėtumas 


Kitą rytmetį apie dešimtą valandą Nikolas Starkas išlipo prie 
molo ir patraukė į bankininko namus. Jau ne sykį jis lankėsi Eli- 
zundo kontoroje, kurios šeimininkas visada jį priimdavo kaip 
klientą, į kurio reikalus nevalia numoti ranka. 

Elizundas gerai pažinojo Starką. Tikriausiai galėtų daug ką 
papasakoti apie jo gyvenimą. Bankininkas net žinojo, kad Nikolas 
— herojės, patriotės, kurią išgelbėjo Anri d' Albarė, sūnus. Tačiau 
mieste daugiau niekas nenumanė, beje, ir negalėjo Žinoti, kas iš 
tikrųjų yra „„Karistos“ kapitonas. 

Aišku, Starko jau buvo laukiama. Svečią bemat priėmė, vos 
tik jis peržengė namų slenkstį. Mat tą laišką, kurį Elizundas prieš 
dvi dienas gavo iš Arkadijos, parašė Nikolas. Klientas be gaiša- 
ties buvo įvestas į kabinetą bankininko, kuris tuoj pat įžvalgiai 
užrakino duris. Dabar Elizundas ir Starkas atsidūrė akis į akį. 
Niekas negalėjo jiems sutrukdyti. Niekas negalėjo pasiklausyti, 
apie ką juodu kalbėjosi. 

— Laba diena, Elizundai, - tarė „Karistos'' kapitonas, nerūpes- 
tingai sėsdamasis į krėslą ir jausdamasis tarsi savo namuose. — 
Netrukus bus pusmetis, kai mudu nesimatėme,; tiesa, jūs dažnai 
gaudavote iš manęs žinučių! Todėl praplaukdamas pro pat Kortu, 
neiškenčiau ir nutariau čia užsukti: labai troškau paspausti jums 
ranką! 

— Ne, ne todėl, kad įsigeidėte pasimatyti su manimi ir pasakyti 

man keletą malonių žodžių, jūs čia atplaukėte, Nikolai Starkai! — 
kimiu balsu paprieštaravo bankininkas. - Ko pagaliau norite? 

— Ak, - sušuko kapitonas, — pažįstu savo seną bičiulį Elizun- 
dą! Kuo mažiau jausmų, kuo daugiau reikalų! Matyt, jau senų 
seniausiai jūs uždarėte širdį į patį slapčiausią savo kasos stalčių, 
o raktą kažkur pametėte. 

— Prašau pasakyti, ko čia atvykote ir kuriam galui man rašėte? 
— nenusileido Elizundas. 

— Iš tikrųjų sakote gryną teisybę, Elizundai! Nėra ko juokauti! 
Kalbėkime rimtai! Taigi šiandien mudu turime pasišnekučiuoti 
apie labai svarbius ir neatidėliotinus dalykus! 

— Savo laiške rašote apie du reikalus, — tęsė bankininkas, — 
vienas Iš jų tėra paprasčiausias sandėris, kokių nemažai turėjo- 
me, antrasis jus liečia asmeniškai. 

— Visiškai teisingai, Elizundai! 

— Na, ką gi, dėstykite, Nikolai Starkai! Ganėtinai nekantrauju, 
norėdamas žinoti, kas jus atvijo pas mane. 

Bankininkas prabilo gana dalykiškai. Matyt, jis norėjo priversti 
savo lankytoją šnekėti atvirai, be jokių išsisukinėjimų. Tačiau jo 
kimus balsas kažkaip nesiderino su atvirai ištartais klausimais. 
Aiškiai jautėsi, kad šioje dvikovoje jėgų persvara buvo ne banki- 
ninko pusėje. 

Todėl „„Karistos“ kapitonas net nemėgino slėpti gan pašaipios 
šypsenos, bet Elizundas nepakėlė akių ir jos nepastebėjo. 

— Kurį reikalą apsvarstysime pirmiau? — paklausė Starkas. 

— Tą, kuris jus domina asmeniškai, - skubiai pareiškė banki- 
ninkas. 

— O aš pageidauju pradėti nuo antrojo, - kietai atrėžė kapitonas. 

— Kaip malonėsite! Kalbėkite. 

— Tai štai. Mes norime Arkadijoje nupirkti vergų transportą. 
Du šimtus trisdešimt septynis žmones — vyrus, moteris ir vaikus, 
— kurie pirmiau bus nuboginti į Skarpantą, iš kur aš imsiuosi juos 
nugabenti prie berberų pakrantės... Juk mudu jau ne sykį esame 
sudarę tokius sandėrius, todėl jūs, Elizundai, žinote, kad turkai 

šią savo prekę perleidžia arba už grynuosius pinigus, arba pagal 
vekselius, garantuotus patikimo žmogaus parašu. Dėl to aš ir at- 
plaukiau pas jus ir tikiuosi, jog kai pasirodys Skopelas su paruoš- 
tais vekseliais, jūs neatsisakysite jų pasirašyti. Jie tikriausiai ne- 
sukels jums didelių sunkumų, ar ne teisybė? 

Bankininkas tylėjo, tačiau jo tylėjimas tegalėjo reikšti tik su- 
tikimą. Tokios operacijos bankininkui nebuvo pirmiena, todėl jį 
savotiškai įpareigojo. 

— Turiu pridurti, - šiurkštokai tęsė Starkas, - kad sandėris ga- 
na naudingas. Įvykiai Graikijoje klostosi Portai gan nepalankiai. 
Navarino mūšis ir Europos valstybių kišimasis grėsmingai atsi- 
lieps Otomanų imperijos padėčiai. Jeigu turkai bus priversti nu- 
traukti karą, tai nebeturėsime daugiau belaisvių, vadinasi, nei ver- 
gų prekybos, nei pelno. Štai kodėl šias paskutines partijas, kurias 
dar gauname pakankamai palankiomis sąlygomis, parduosime Af- 
rikoje už gerą kainą. Mes tikrai neprašausime, galimas dalykas, 
nenusiskriausite ir jūs. Taigi ar galiu tikėtis jūsų parašo? 

— Aš diskontuosiu jūsų vekselius, - atsakė bankininkas, - to- 
dėl jums mano parašo nebereikės. 

— Darykite, kaip jums patinka, Elizundai, - sutiko kapitonas, 
— bet mums pakaktų ir jūsų laidavimo. Anksčiau nė negalvoda- 
mas laiduodavote už mus. 

— Maža kas buvo seniau, nes šiandien aš kitaip galvoju! - at- 
rėžė Elizundas. 

— Ak, štai kaip! - sušuko kapitonas. — Beje, jūsų valia! Girdė- 
Jau, jog rengiatės mesti visus reikalus? Ar teisybė? 

— Taip, rengiuosi! — atsakė bankininkas kur kas tvirtesniu balsu. 
— O kai dėl jūsų, Nikolai Starkai, tai bus paskutinė operacija, kurią 
mudu kartu darome...jeigu jau spiriatės, kad aš ją padaryčiau! 

—Taip, Elizundai, neabejodamas spiriuosi! — sausai pareiškė 
kapitonas. 

Paskui jis atsistojo ir keletą sykių perėjo bankininko kabinetą, 
kas sykį nužvelgdamas Elizundą gan atšiauriu žvilgsniu. Paga- 
liau sustojęs priešais senį, Starkas pašaipiai iškošė: 

— Vadinasi, garbusis Elizundai, esate labai turtingas, kad nuta- 
rėte atsisakyti reikalų. 

Bankininkas nieko neatsakė. 

— Ką gi veiksite su tais prigyventais milijonais, - paklausė 
kapitonas, — juk nenusinešite jų į aną pasaulį? Šitoks bagažas 
pernelyg jau sunkus paskutinėje kelionėje! Kam gi jie atiteks po 
jūsų mirties? 

Tačiau Elizundas atkakliai tebetylėjo. 

— Žinau, jie atiteks jūsų dukteriai, - po valandėlės tęsė Nikolas 
Starkas, - gražuolei Hadžinai Elizundo! Tai ji paveldės tėvo tur- 
tus! Visiškai teisingai! Bet ką ji su jais darys? Būdama visiškai 
vieniša, kaip ji valdys tuos milijonus? 

Bankininkas atsitiesė ir susikaupęs kaip Žmogus, rengdamasis 
daryti kažką labai nemalonaus, sunkiai išspaudė žodžius: 

— Mano dukra nepasiliks vieniša! 

— Jūs ją išleidžiate už vyro? — sukluso kapitonas. —- O už ko, 
leiskite paklausti? Kas panorės vesti Hadžiną Elizundo, kai suži- 
nos, kaip jos tėvas sukaupė didžiąją savo turtų dalį? Kas be ko, 
pridėsiu: kam ji pati, sužinojusi teisybę, išdrįs atiduoti ranką? 

— O kaip ji sužinos? — paprieštaravo bankininkas. —- Hadžina 
iki šiol absoliučiai nieko nenutuokia, tai kas gi jai atvers akis? 

— Aš, jeigu jau taip išėjo. 

— Jūs? 

— Taip, aš! - įžūliai atrėžė „Karistos“ kapitonas. — Klausykite, 
Elizundai, ir atidžiai įsidėmėkite mano žodžius, nes aš daugiau 
nebekartosiu to, ką dabar rengiuosi jums pasakyti. Jūs įsigijote 
didžiulį turtą pirmiausia mano dėka, mudviejų sandėrių dėka; be- 
je, visą laiką tai aš rizikavau savo galva. Valdydamas prisigrob- 
tus turtus, prekiaudamas vergais, kol Graikija grūmėsi dėl savo 
nepriklausomybės, jūs kimšte prisikimšote savo kišenes: juk jūsų 
pelnas skaičiuojamas milijonais! Ką gi, jeigu tie milijonai pereis 
į mano rankas, bus atstatyta teisybė! Juk žinote, kad Starkas ne- 
paiso prietarų! Jis tikrai neklaus, iš kur šitokie turtai! Pasibaigus 
karui ir aš pats mesiu šį amatą! Tačiau manęs nežavi vieniša eg- 

zistencija, todėl reikalauju, suprantate, reikalauju, kad Hadžina 
Elizundo taptų Nikolo Starko žmona! 

Bankininkas atsilošė į krėslo atkaltę. Pajuto, kad atsidūrė pi- 
rato, seno bendrininko, rankose. Jis žinojo, kad „„Karistos“ kapi- 
tonas nesustos nė prieš nieką, kad tik savo pasiektų. Senis neabe- 
Jojo, kad, siekdamas savo užmačių, Nikolas Starkas net nesuabe- 
jojęs atskleis jo, bankininko, paslaptį. 

Kad ir kaip Elizundas bijojo supykdyti Starką, tačiau šiuo at- 
veju neturėjo jokios galimybės atmesti pirato pretenzijų, todėl 
šiek tiek padvejojęs tarė: 

— Mano dukra negali tapti jūsų žmona, Starkai! Ji išteka už kito! 

— Už kito! - sušuko Nikolas Starkas. — Vadinasi, atvykau pa- 
čiu laiku! Ak štai kaip! Vadinasi, jūsų duktė, bankininke Elizun- 
dai, išteka? 

— Taip, po penkių dienų! 

— Ir kas gi tas jaunikis? — paklausė kapitonas virpančiu iš įsiūčio 
balsu. 

— Prancūzas karininkas. 

— Prancūzas karininkas! Be jokių abejonių, vienas iš tų filhe- 
lenų, Graikijos gelbėtojų?! 

— Taip! 

— Kokia jo pavardė? 

— Kapitonas Anri d'Albarė. 

— Štai ką, garbusis Elizundai, - suurzgė Nikolas Starkas, pri- 
ėjęs prie pat bankininko ir žvelgdamas jam tiesiai į akis, — dar 
sykį kartoju: kai kapitonas Anri d'Albarė sužinos, kas jūs toks 
esate, jis ir pats nepanorės vesti jūsų dukters, o kai Hadžina gaus 
žinių apie savo tėvo turtų šaltinį, Irgi nebedrįs net galvoti apie 
kapitoną Anri d' Albarė! Taigi, jeigu jūs šiandien neatsisakysite 
net minties apie šią santuoką, rytoj ji pati savaime iširs, nes rytoj 
Jaunikis ir nuotaka sužinos viską!.. Taip!.. Taip!.. Prisiekiu vel- 
niu, jie viską sužinos! 

Bankininkas pašoko iš vietos. Jis atidžiai pažvelgė į „Karis- 
tos" kapitoną ir kupinu nevilties, bet ryžtingu balsu tarė: 

— Tokiu atveju... aš nusižudysiu, Nikolai Starkai, kad mano 
dukrai netektų gėdytis tėvo! 

— Na, jau ne, - pasipriešino kapitonas, - jūs visada būsite jos 
gėda. Jūsų mirtis neištrins iš Žmonių atminties, kad buvote Ar- 
chipelago piratų bankininkas. 

Elizundas, neturėdamas jėgų prieštarauti, bejėgiškai susmuko 
krėsle. 

— Štai kodėl Hadžina Elizundo negali tapti Anri d' Albarė žmo- 
na, todėl jai norom nenorom teks tekėti už Nikolo Starko! - pri- 
dūrė „„Karistos“ kapitonas. 

Dar pusvalandį tęsėsi pašnekesys, kurio metu vienas malda- 
vo, o kitas grasino. Piratas atkakliai siekė savo tikslo toli gražu 
ne iš meilės merginai! Jis troško užvaldyti jos milijonus, ir niekas 
negalėjo priversti jį atsisakyti šios užmačios. 

Hadžina nieko nežinojo apie laišką, pranešusį apie atvykstan- 
tį „Karistos“ kapitoną, bet pastarosiomis dienomis tėvas jai atro- 
dė dar liūdnesnis ir niūresnis negu paprastai, — tarsi jį graužė 
kažkokia slapta negalia. Todėl, kai Starkas pasirodė bankininko 
namuose, merginą apėmė stiprus nerimas. Tiesa, Hadžina keletą 
sykių šio karo metu matė jį kontoroje, todėl prisiminė vyriškio 
veidą. Nikolas Starkas visada Hadžinai kėlė neaiškų bjaurėjimą- 
si. Kai jis retsykiais įsmeigdavo į ją akis, iš jo žvilgsnio mergina 
suvokdavo, kad jam patinkanti, tačiau Nikolas Starkas kalbėjosi 
su ja tik apie menkniekius kaip koks nors eilinis bankininko lan- 
kytojas. Tačiau mergina negalėjo nepastebėti, jog po kiekvieno 
„Karistos“ kapitono apsilankymo jos tėvas kurį laiką atrodydavo 
labai nusiminęs ir tarsi kažko nusigandęs. Todėl Hadžina ir jautė 
šiam svečiui neprielankumą, nors iki šiol neturėjo jokio pagrindo. 

Hadžina nė karto nesikalbėjo su Anri d'Albarė apie Nikolą 
Starką. Starko santykiai su bankininko namais galėjo būti tik da- 
lykiški. Kita vertus, Elizundo reikalai, apie kuriuos duktė nieko 
nenumanė, niekada nedomino įsimylėjėlių. Taigi jaunasis kari- 
ninkas, išgelbėjęs mūšyje prie Chaidario narsiąją Androniką, vi- 
siškai nieko nenutuokė nei apie kraujo ryšį, siejusį moterį su „Ka- 

ristos?' kapitonu, nei apie jo bendrininkavimą su bankininku. 

Ksaris kaip ir Hadžina ne sykį matė Nikolą Starką Strada Re- 
ale kontoroje. Jis taip pat nejuto simpatijos tam vyriškiui. Tiktai 
Ksaris, stiprus ir ryžtingas žmogus, savo priešiškumą rodė visai 
kitaip. Jeigu Hadžina bet kuria proga stengėsi nesusitikti su kapi- 
tonu, tai Ksaris, priešingai, nė kiek nevengė susidurti su tuo žmo- 
gumi ir, kaip ne sykį sakė, „įlaužti jam bent vieną šonkaulį". 

„Žinia, kol kas neturiu jokio preteksto - galvojo Ksaris, — bet, 
galimas daiktas, jis kada nors atsiras". 

Todėl visiškai aišku, kad šis „Karistos“ kapitono pasirodymas 
bankininko namuose nenudžiugino namiškių. Priešingai. Jie leng- 
viau atsiduso, kai baigėsi slaptasis pokalbis, ir Nikolas Starkas, 
išėjęs iš kontoros, pasuko į uostą. 

Dar ištisą valandą po jo išėjimo Elizundas sėdėjo užsirakinęs 
kabinete. Iš ten nesigirdėjo nė menkiausio garso. Tačiau senis 
visiems laikams buvo uždraudęs įeiti pas jį be kvietimo. Hadžina 
ir Ksaris labai sunerimo dėl tokio ilgo vizito. 

Netikėtai nuaidėjo skambutis, bet taip silpnai, tarsi skambi- 
nančiojo ranka stipriai drebėtų. 

Išgirdęs skambutį, Ksaris atvėrė duris — jos jau buvo atrakin- 
tos — ir įžengė į bankininko kabinetą. | 

Elizundas sėdėjo krėsle panarinęs galvą kaip Žmogus, išgyve- 
nęs sunkią vidinę kovą. Jis pakėlė akis, pažvelgė į Ksarį, sun- 
kiai jį atpažino ir, persibraukęs ranką sau per kaktą, slopiu balsu 
paklausė: 

— Kur Hadžina? 

Ksaris linktelėjo ir išėjo. Po valandėlės mergina jau stovėjo 
prieš tėvą. Senis be ilgos įžangos ir nepakeldamas akių tarė jai 
pasikeitusiu iš jaudulio balsu: 

— Hadžina...tau teks...teks atsisakyti santuokos su kapitonu Anri 
d'Albarė. 

— Tėve, ką jūs sakote?.. — sušuko mergina, kuriai šis netikėtas 
smūgis trenkė tiesiai į širdį. 

— Taip reikia, Hadžina! - piktokai tarė Elizundas. 

— Tėve, pasakykite, kodėl atsi1mate savo žodį? - paklausė mer- 
gina. — Juk puikiai Žinote, jog aš esu įpratusi visur jums paklusti, 
todėl ir dabar nesipriešinsiu... Bet nejaugi man nepasakysite, ko- 
dėl privalau atsisakyti santuokos su Anri? 

— Todėl, kad taip reikia, Hadžina... tu privalai ištekėti už kito! 
— neaiškiai sumurmėjo Elizundas. 

Bet duktė išgirdo tėvo žodžius. 

— Už kito! — riktelėjo ji, palaužta antrojo smūgio, nė kiek ne 
silpnesnio už pirmąjį. - Bet kas jis?.. 

— Kapitonas Starkas! 

— Už jo!.. Už šito žmogaus! — nejučiomis išsprūdo šie žodžiai 
Hadžinai iš lūpų; ji griebėsi už stalo krašto, kad nesukniubtų. 

Paskui, nebetramdydama savo pasipiktinimo ir protesto prieš 
šį Žiaurų nuosprendį, ji tarė: 

— Tėve, šis jūsų įsakymas, kurį galbūt ištarėte net prieš savo 
valią, man atrodo, yra neįsivaizduojamai baisus! Jūsų įsakyme 
glūdi mįslė, kurios jūs nenorite man atskleisti! 

— Neklausinėk manęs daugiau apie nieką! - šūktelėjo Elizun- 
das. — Girdi: apie nieką! 

— Apie nieką?.. Gerai, tėve!.. Paklusdama jūsų valiai, aš atsi- 
sakysiu Anri d'Albarė, net jei toks poelgis man kainuos gyvybę, 
bet vis tiek netekėsiu už Nikolo Starko!.. Neverskite manęs to da- 
ryti! 

— Taip reikia Hadžina! — vėl patvirtino Elizundas. 

— Bet juk mes kalbame apie mano laimę! - nebesusivaldė mer- 
gina. 

— Ir apie mano garbę! 

— Nejaugi Elizundo garbė gali nuo ko nors priklausyti, išsky- 
rus jus patį? — paklausė Hadžina. 

— Taip, gali...tas kas nors — Nikolas Starkas! 

Bankininkas pakilo iš krėslo, jo žvilgsnis keistai klajojo, vei- 
do raumenys mėšlungiškai trūkčiojo, tarsi jis lauktų dar vieno 
smūgio. 

Išvydusi šitaip nusiminusį tėvą, Hadžina susitvardė ir, sukau- 

pusi visas jėgas, sušuko: 

— Gerai, tėve!.. Aš įvykdysiu jūsų valią!.. 

Ištarusi šiuos žodžius, mergina skubiai išėjo iš kambario. 

Jos gyvenimas nuo šiol buvo amžiams sudaužytas, bet Hadži- 
na suprato, kad kažkokia siaubinga paslaptis sieja jos tėvą ir „Ka- 
ristos?' kapitoną. Ji suvokė, kad bankininkas pakliuvo į to niekšo 
rankas!.. Ką gi, ji paklus, pasiaukos!.. Šios aukos reikalauja šei- 
mos garbė! 

Bemaž netekusi sąmonės mergina krito Ksariui'ant rankų. Tar- 
nas nunešė Hadžiną į jos kambarį. Ten ji papasakojo ištikimajam 
vyriškiui viską, kas atsitiko, ir kad jai teko sutikti!.. Ir Ksario 
neapykanta Nikolui Starkui padvigubėjo! 

Po valandos Anri d' Albarė kaip paprastai pasirodė bankinin- 
ko namuose. Viena tarnaitė, paprašyta pranešti Hadžinai apie sve- 
čią, pasakė, kad merginos nėra namuose. Tada Anri paprašė nu- 
vesti jį pas bankininką... Bet ir Elizundas negalėjo jo priimti. 

Tada panoro pamatyti Ksarį... Pastarasis irgi kažkur išėjęs. 

Anri d' Albarė grįžo į viešbutį labai sunerimęs. Niekada nieko 
panašaus jam nebuvo atsitikę Elizundo namuose. Nutarė dar sykį 
apsilankyti ir, kamuojamas didelio nerimo, laukė vakaro. 

Šeštą valandą viešbučio tarnas jam padavė laišką. Žvilgtelė- 
Jęs į voką, jaunuolis pažino paties Elizundo braižą. Laiške rado 
viso labo tik kelias eilutes: 


Ponas Anri d'Albarė prašomas laikyti, kad jo sužadėtuvės su 
bankininko Elizundo dukterimi nebegalioja. Dėl priežasčių, ku- 
rios neturi nieko bendra su juo, santuoka negali įvykti, todėl po- 
nas Anri d'Albarė tegu malonėja nutraukti savo vizitus į banki- 
ninko namus. 

Elizundas 


Pirmą akimirką jaunuolis nieko nesuprato. Dar sykį perskaitė 
laišką... Pasijuto pritrenktas. Kas ten atsitiko pas Elizundus? Ko- 
dėl tokia netikėta permaina? Jis svečiavosi pas juos dar vakar, 

namuose jautėsi, jog rengiamasi vestuvėms! Bankininkas elgėsi: 
su juo kaip paprastai! Nuotaka nerodė jokių atšalimo ženklų. 

„Bet juk laišką pasirašė bankininkas, o ne Hadžina! - kartojo 
sau jaunuolis. — Jį juk atsiuntė Elizundas!.. Ne! Ji nežinojo ir 
nežino, ką nusprendė tėvas!.. Jis be Hadžinos žinios atsiėmė savo 
žodį!.. Kodėl? Aš nedaviau jokio preteksto... O, aš vis tiek Išsi- 
aiškinsiu, kokios kliūtys atsirado tarp manęs ir Hadžinos!" 

Kadangi nuo šiol bankininko namai jam nebeprieinami, Anri 
parašė Elizundui, jog mano turintis teisę sužinoti, kokia yra šio 
atsakymo, pareikšto jam vos ne vestuvių išvakarėse, priežastis. 

Jokio atsakymo. Jaunuolis pasiuntė antrąjį laišką, vėliau tre- 
čiąjį... Elizundas atkakliai tylėjo. 

Tada Anri parašė Hadžinai. Jaunuolis abipusės meilės vardu 
maldavo duoti Žinutę apie save, net jeigu ji ir nebenori jo daugiau 
matyti!.. Irgi jokio atsakymo. 

Galimas daiktas, jo laiškas nepasiekė adresatės. Bent jau ši- 
taip galvojo vargšas Anri d' Albarė. Gerai pažindamas Hadžiną, 
jaunuolis negalėjo net pamanyti, kad ji gali jam neatsakyti. 

Pagautas nevilties, jaunasis karininkas ieškojo progos pasi- 
matyti su Ksariu. Dieną ir naktį slankiojo po Strada Reale. Valan- 
dų valandas stoviniavo netoli nuo bankininko namų. Viskas vel- 
tui. Paklusdamas šeimininko įsakymui, o gal ir nusileisdamas Ha- 
džinos prašymams, Ksaris nesirodė gatvėje. 

Šitaip tuščiai laukdamas, jaunuolis nepastebėjo prabėgus dvi 
dienas — spalio 24 ir 25. Pagautas baisaus liūdesio, Anri manė, 
kad pasiekė paskutinę žmogiško skausmo ribą! 

Jis apsiriko. 

Spalio dvidešimt šeštąją mieste pasklido gandas, privertęs pran- 
cūzą dar labiau nusiminti. 

Negana to, kad iširo jo vestuvės, apie ką jau šnekėjo visas 
miestas, — pasirodo, jog Hadžina Elizundo vis dėlto išteka! 

Anri pasijuto sugniuždytas. Hadžina taps kito vyro žmona! 

— Būtinai sužinosiu, kas-jis toks! — sušuko Anri. - Kad ir kas 
jis būtų, jam nepavyks pasprukti nuo manęs... Aš jį visur pasiek- 

siu!.. Pasišnekėsiu su juo!.. Turės vyrukas rimtai man atsakyti! 

Netrukus karininkas sužinojo, kas jo varžovas. Anri užklupo 
Jį prie Hadžinos namų durų; palaukė, kol anas vyriškis iš ten iš- 
eis; sekė įkandin varžovo iki pat uosto, kur prie molo pastarojo 
laukė valtis; jaunuolis matė, kaip valtis prisišliejo prie sakolevos, 
stovėjusios už pusės kabeltovo nuo kranto. 

Tai buvo Nikolas Starkas, „Karistos“ kapitonas. 

Visa tai vyko spalio 27 dieną. Surinkęs gana tikslias Žinias, 
Anri d' Albarė sužinojo, kad Hadžinos ir Nikolo Starko vestuvės 
įvyks artimiausiu laiku, nes joms labai jau skubiai rengiamasi. 
Jungtuvės turėjo įvykti šv. Spiridiono cerkvėje spalio trisdešim- 
tąją, tai yra tą dieną, kuri iš pradžių ir buvo paskirta paties Anri 
vestuvėms. Tiktai jaunikis jau ne jis! Prie altoriaus eis tasai ka- 
pitonas, kuris dievažin iš kur atsibeldė ir nežinia kur rengiasi traukti! 

Be galo įtūžęs Anri d' Albarė nutarė nieko nepaisydamas susi- 
tikti su varžovu net ir prie altoriaus ir iškviesti vyruką į dvikovą. 
Jų ginčą išspręs mirtis! O jeigu jam lemta kristi nuo Starko ran- 
kos, - ką gi! - jis nesiskųs, nes pagaliau baigsis šis nepakeliamas 
skausmas. 

Veltui jaunuolis sau kartojo, kad šios vestuvės vyks Elizundo 
valia! Veltui sau įrodinėjo, jog tėvas turi teisę lemti Hadžinos 
likimą. 

„Taip tai taip, bet ją prievarta leidžia už vyro!.. — prieštaravo 
Jis pats sau. — Ji teka prieš savo valią!.. Ji aukojasi!" 

Visą spalio 28 dieną Anri d' Albarė stengėsi susitikti su Nikolu 
Starku. Lūkuriavo varžovo prieplaukoje, paskui prie kontoros du- 
rų. Viskas veltui! Dar dvi dienos, ir baisiosios vestuvės įvyks! 
Todėl jaunasis karininkas, negaišdamas nė valandėlės, darė vis- 
ką, kad kaip nors patektų pas Hadžiną arba bent jau susidurtų 
akis į akį su Nikolu Starku. 

Tačiau dvidešimt devintąją apie šeštą valandą vakaro atsitiko 
absoliučiai netikėtas įvykis, pagreitinęs atomazgą. 

Po pietų mieste pasklido gandas, kad bankininką ištiko apo- 
pleksija. Ir iš tikrųjų po dviejų valandų Elizundas mirė. 

Aštuntasis skyrius 
Atlygis - dvidešimt milijonų 


Niekas iš anksto negalėjo numatyti, ką pakeis bankininko mir- 
tis. Savaime aišku, kad sužinojęs apie ją Anri d' Albarė atgavo 
drąsą. Šiaip ar taip, Hadžinos vestuvės bus atidėtos. 

Suprasdamas, kad tėvo mirtis turėjo labai nuliūdinti ir prislėgti 
merginą, karininkas bemat išlėkė į bankininko namus Strada Re- 
ale, tačiau nepamatė nei Hadžinos, nei Ksario. Nieko kita nebeli- 
ko, tik kantriai laukti. 

„Jeigu sutikusi tekėti už Starko, — galvojo jaunuolis, - Hadži- 
na pakluso tėvo valiai, tai dabar, kai jis mirė, vestuvių tikrai ne- 
bebus!" 

Šis jo samprotavimas buvo gana logiškas. Todėl piršosi išva- 
da: jeigu Anri d'Albarė šansai padidėjo, tai Nikolo Starko gali- 
mybė sumažėjo. 

Taigi nieko nuostabaus, kad kitą dieną Skopelas nedelsdamas 
pasikvietė „Karistos“ kapitoną atvirai pasikalbėti dėl šio svar- 
baus įvykio. 

Žinią apie Elizundo mirtį, sukėlusią mieste daugybę gandų, 
Starkui atnešė jo padėjėjas, pasirodęs sakolevoje kaip paprastai 
devintą valandą ryto. 

Atrodė labai tikėtina, kad, išgirdęs pirmuosius jo žodžius, 
Nikolas Starkas ne juokais pašėls. Bet nieko panašaus neatsitiko. 
Kapitonas gebėjo valdytis ir nemėgo grumtis su neišvengiamybe. 

— Aha, tai Elizundas mirė? - perklausė kapitonas. 

— Taip... mirė! 

— Greičiau pats nusižudė, — pridūrė Starkas pusbalsiu, tarsi 
kalbėdamas pats su savimi. 

— Ne, - atrėmė Skopelas, vis dėlto išgirdęs kapitono žodžius. 
— Ne! Gydytojai konstatavo širdies smūgį... 

— Taip sakant, staigi mirtis?.. 

— Bemaž. Elizundas tuoj pat prarado sąmonę ir iki paskutinės 
akimirkos neišspaudė nė žodžio. 

— Gerai, kad viskas taip baigėsi, Skopelai! 

— Be abejo, kapitone, o svarbiausia, kad Arkadijos reikalas 
jau sutvarkytas!.. 

— Visiškai, — atsakė Starkas. — Vekselius senis diskontavo, to- 
dėl belaisvių transportas jau mūsų rankose. 

— Velniai rautų, viską pačiu laiku sutvarkėme! - šūktelėjo Sko- 
pelas. — Vadinasi, kapitone, vienas reikalas jau sutvarkytas, o ki- 
tas? 

— Kitas?.. — ramiai perklausė kapitonas. — Ką gi, ir jis baigsis 
taip, kaip reikia. Nematau jokių kliūčių! Hadžina Elizundo, be 
abejo, įvykdys mirusio tėvo valią taip pat, kaip ir būtų tą dariusi, 
jei bankininkas tebebūtų gyvas, be to, dėl tų pačių priežasčių! 

— Vadinasi, kapitone, jūs nesirengiate trauktis? 

— Trauktis! - suriko Starkas tokiu balsu, kuris rodė jį nė nema- 
nant sustoti prieš bet kurias kliūtis. - Sakyk, Skopelai, nejaugi tu 
galvoji, jog atsiras pasaulyje Žmogus, kuris sutiktų atitraukti ran- 
ką tą akimirką, kai į ją turi nukristi dvidešimt milijonų! 

— Dvidešimt milijonų! — šypsodamasi ir linkčiodamas pakar- 
tojo Skopelas. — Taip! Lygiai tiek aš ir vertinau mūsų senojo bi- 
čiulio Elizundo turtus! 

— Solidus kapitalas, be to, paverstas patikimomis vertybėmis, 
— tęsė Nikolas Starkas, — nors tuoj pat leisk į apyvartą... 

— Nuo to momento, kai jis pereis į jūsų rankas, kapitone, — 
nutraukė jį Skopelas, — o kol kas jį valdo gražuolė Hadžina... 

— O ji atiteks man! Būk dėl to tikras, Skopelai! Tik vienas 
mano žodis — ir velionio bankininko vardas bus sumaišytas su 

purvais, 0 jo dukrai tėvo garbė ir dabar brangesnė už pinigus! Bet 
aš nepratarsiu nė pusės žodžio, nes nebus reikalo ką nors skelbti! 
Diktavau savo valią Elizundui, o nuo dabar diktuosiu Hadžinai. 
Ji su didžiausiu džiaugsmu atneš Nikolui Starkui savo dvidešim- 
ties milijonų kraitį, o jeigu tu tuo abejoji, Skopelai, vadinasi, men- 
kai pažįsti „Karistos“ kapitoną! 

Nikolas Starkas kalbėjo taip pasitikėdamas, jog net jo niekuo 
netikintis padėjėjas linko manyti, kad šis nenumatytas įvykis ne 
išardys, o tik atidės sutartas vestuves. 

Kuriam laikui jos bus atidėtos, — štai kas domino Skopelą, 
beje, ir patį Starką, nors jis niekam apie tai neprasitarė. Kitą die- 
ną kapitonas nepraleido progos ir nuvyko į turtuolio bankininko 
laidotuves, kurios nebuvo labai prabangios, be to, dalyvavo ne- 
daug žmonių. Ten jis susitiko su Anri d' Albarė; vyriškai tik kele- 
tą sykių pasikeitė žvilgsniais, ir tiek. 

Penkias dienas, praėjusias po bankininko mirties, „,Karistos“ 
kapitonas kuo atkakliausiai mėgino patekti į Elizundo namus. Kon- 
toros durys buvo uždarytos visiems klientams. Atrodė, išėjus į 
aną pasaulį Elizundui, išmirė ir visi namai. 

Beje, Anri d' Albarė sekėsi ne geriau kaip ir jo varžovui. Pran- 
cūzui nepavyko gauti bent menkiausio atsakymo iš Hadžinos nei 
žodžiu, nei raštu. Ne sykį jaunuolis klausė savęs, ar tik mergina 
neišvyko iš Korfu su savo ištikimuoju gynėju Ksariu, kuris irgi 
niekur nesirodė. 

Tačiau „Karistos' kapitonas net negalvojo atsisakyti savo planų 
ir visiems mielai kartojo, kad juos kol kas laikinai atidedąs. To- 
dėl nė vienas Žmogus, išgirdęs šiuos jo žodžius, be to, paveiktas 
Skopelo gudrybių - sumaniai skleidžiamų gandų, neabejojo, kad 
Hadžinos ir Nikolo Starko vestuvės tikrai įvyks. Reikia tik pa- 
laukti, kol baigsis gedulas, be to, sutvarkyti bankininko pinigi- 
nius reikalus. 

Visi žinojo, kad Elizundas valdė milžiniškus turtus. Žinia, 
viso kvartalo plepaluose, pagaliau net miesto apkalbose jie pa- 
gausėjo gal penkis sykius. Žmonės sakė, kad bankininkas pali- 


108 


22251 9 


< *Z = ži 
> >; "M / Zl "a 


kęs ne mažiau kaip šimtą milijonų. Kokia turtinga jaunoji Ha- 
džina ir koks laimingas jos išrinktasis Nikolas Starkas! Apie tai 
tik ir sukosi visos kalbos Korfu mieste, abiejuose jo priemies- 
čiuose ir net nuošaliausiuose salos kaimeliuose! Strada Reale 
traukė visus miesto žioplius. Neturėdami kuo užsiimti, jie ten- 
kinosi tuo, jog spoksojo į įžymiuosius namus, kur atitekėjo ši- 
tiek pinigų ir kur jie visi susikaupė, - juk bankininkas labai tau- 
piai juos leido! 

Po teisybei, turtai buvo tikrai milžiniški. Jie siekė dvidešimt 
milijonų ir juos sudarė, kaip savo padėjėjui ir sakė Nikolas Star- 
kas, ne žemės nuosavybė, o lengvai realizuojamos vertybės. 

Apie šiuos turtus pirmosiomis dienomis po Elizundo mirties 
sužinojo Ksaris, o netrukus ir Hadžina. Tačiau merginai teko su- 
žinoti ir tai, kaip jos tėvas prigyveno šiuos turtus. Šiek tiek išma- 
nydamas bankų operacijas, Ksaris, knisdamasis po velionio po- 
pierius ir sąskaitybos knygas, suprato, kodėl šitaip klestėjo Eli- 
zundo firma. Be abejonės, senis vėliau planavo sunaikinti šiuos 
dokumentus, tačiau jo mirtis, netikėtai jį užklupusi, aplenkė. Įro- 
dymai buvo kuo aiškiausi. Jie patys už save bylojo! 

Dabar Hadžina ir Ksaris kuo puikiausiai suprato, kokiais bū- 
dais bankininkas sukaupė milijonus! Už jų glūdėjo vergų preky- 
ba ir tūkstančiai pražudytų gyvybių! Štai kodėl Nikolas Starkas 
laikė savo rankose Elizundą! Senis buvo jo bendrininkas! „,Ka- 
ristos“ kapitonas galėjo jį demaskuoti vienut vienu žodžiu! O pats, 
aišku, dingtų be pėdsakų! Todėl už tylėjimą nusipirko bankinin- 
ko dukterį! 

— Niekšas!.. Niekšas!.. - šūkavo Ksaris. 

— Tylėk! - tramdė jį Hadžina. 

Vyriškis nutilo, jausdamas, kad jo žodžiai tinka ne vien tik 
Nikolui Starkui! 

Šiaip ar taip, bet aplinkybės vertė Hadžiną nedelsiant ko nors 
griebtis. Visų labui ji privalėjo pagreitinti atomazgą. 

Šeštą dieną po Elizundo mirties, septintą valandą vakaro, 
Nikolas Starkas sutiko Ksarį, laukusį jo prieplaukoje prie laiptų. 

Vyriškis pasiūlė kapitonui be gaišaties žygiuoti paskui jį į banki- 
ninko namus. 

Sunku teigti, kad šis Ksario kvietimas skambėjo maloniai. 
Vyriškio tonas nerodė nei svetingumo, nei bičiuliškumo. Tačiau 
Starkas buvo ne iš tų, kuriuos gali trikdyti tokia smulkmena, to- 
dėl jis ramiai patraukė paskui Ksarį. 

Kaimynai, matę, kaip Starkas įžengė į bankininko namus, kur 
iki šiol veltui mėgindavo patekti pašaliniai, galutinai patikėjo, 
kad vyruką lydi sėkmė. 

Nikolas Starkas buvo nuvestas į Elizundo kabinetą, kur išvy- 
do Hadžiną. Mergina sėdėjo už stalo, apkrauto daugybe popierių 
ir sąskaitybos knygų. Kapitonas bemat suprato, kad ji jau susi- 
gaudė velionio tėvo reikaluose, ir neapsiriko. Bet ar ji Žinojo apie 
bankininko ryšius su Archipelago piratais, - štai ko savęs klausė 
lankytojas. 

Įėjus Starkui, Hadžina atsistojo, todėl išvengė pareigos pasiū- 
lyti svečiui sėstis ir mostelėjo Ksariui, kad tas pasišalintų. Mergi- 
na vilkėjo gedulingais drabužiais. Nors alinanti nemiga ir paliko 
savo pėdsakus jos griežtame veide, tačiau pavargusios akys švie- 
tė valia ir ryžtu. Kapitonas pajuto, jog mergina geba visiškai su- 
sivaldyti, todėl ramiai kalbės apie reikalus, kurie be galo svarbūs 
jiems visiems. 

— Esu jūsų paslaugoms, Hadžina Elizundo, — prabilo kapito- 
nas. - Dėl ko mane kvietėte? 

— Dėl dviejų priežasčių, Nikolai Starkai, - atsakė mergina. — 
Pirma, noriu jums pareikšti, kad atsisakau vedybų, kurias man, 
kaip puikiai Žinote, primetė mano tėvas. 

— O aš, - šaltai paprieštaravo Nikolas Starkas, - pasakysiu tik 
vieną dalyką: galimas daiktas, kad Hadžina Elizundo nepagalvo- 
jo apie šio atsisakymo padarinius. 

— Pagalvojo, - atkirto mergina, — todėl jūs, Nikolai Starkai, 
tuoj suprasite, kaip ryžtingai aš nusprendžiau, jeigu pasakysiu, 
jog puikiai žinau, kokie ryšiai siejo Elizundo kontorą su jumis ir 
į jus panašiais! 

Klausydamasis šių merginos žodžių, „„Karistos“ kapitonas be- 
mat paniuro. Žinia, jis tikėjosi, jog Hadžina kuo mandagiausiai 
atsiims savo duotą Žodį, tačiau manė palaužti jos priešinimąsi 
pasakęs tiesą apie tėvą, korsarų bendrininką. O pasirodo, Hadži- 
na viską žino. Mergina išmušė jam iš rankų patikimiausią ginklą. 
Tačiau kapitonas nepasidavė. 

— Taigi, — tęsė jis šiek tiek pašaipiai, - jūs jau žinote Elizundo 
banko paslaptį; ką gi, nejaugi ją žinodama vis dėlto ryžtatės kal- 
bėti su manimi šitokiu tonu? 

— Taip, ryžtuosi, nes tai mano pareiga, todėl niekada kitaip su 
jumis ir nekalbėsiu. 

— Tokiu atveju ar galiu manyti, kad Anri d' Albarė... 

— Nepainiokite čia Anri d' Albarė vardo! - karštai nutraukė jį 
Hadžina. 

Paskui susivaldžiusi ir norėdama užgniaužti bet kokias šnekas 
šia tema, mergina pridūrė: 

— Jūs puikiai žinote, kad kapitonas d' Albarė niekada nesutiks 
vesti bankininko Elizundo dukters! 

— Koks išrankus! 

— Ne, padorus! 

— Ką norite tuo pasakyti? 

— Kad padorus žmogus nesusies savo likimo su piratų banki- 
ninko dukterimi! Ne, jis atsisakys turtų, įgytų negarbingu būdu! 

— Man regis, mudu nukrypome nuo to, ką privalome nuspręs- 
ti! - ūmai pareiškė Nikolas Starkas. 

— Viskas jau nuspręsta! 

— Leiskite jums priminti, jog Hadžina Elizundo rengėsi tekėti 
už kapitono Starko, o ne už kapitono d" Albarė! Tėvo mirtis netu- 
rėtų pakeisti jos ketinimų, kaip ji nepakeitė ir manųjų. 

— Aš paklusau tėvo valiai, - atrėmė Hadžina, —- nežinodama, 
dėl ko aukojuosi! Dabar supratau, kad paklusdama apgyniau jo 
garbę! 

— O jeigu jau taip... - prasižiojo Starkas. 

— Žinau, - neleido jam baigti Hadžina, — viskas prasidėjo nuo 


8. 79 113 


Jūsų, tai jūs įtraukėte tėvą į šiuos bjaurius reikalus, tai jums pade- 
dant purvini milijonai atėjo į jo banką, iki tol neturėjusį nė dėme- 
lės! Žinau, kad jūs grasinote jam viešai apdrabstyti purvais, jeigu 
jis neišleis už jūsų savo dukters! Nejaugi, Nikolai Starkai, jūs ir 
iš tikrųjų galėjote pagalvoti, kad aš sutikau tapti jūsų Žmona vien 
tik paklusdama tėvui? 

— Sakykime, Hadžina Elizundo, kad neturiu ko nors pridėti 
prie to, ką jau Žinote! Bet jeigu jūs saugojote garbingą tėvo var- 
dą, kai jis dar buvo gyvas, tai tikriausiai jį branginsite ir po jo 
mirties; O jeigu drįsite sulaužyti man duotą žodį, tai... 

— Tai jūs viską viešai atskleisite! - sušuko mergina taip panieki- 
namai ir pasibjaurėjusi, jog raudonis bemat išmušė niekšo veidą. 

— Taip... Viską! — patvirtino Starkas. 

— Jūs to nepadarysite, Nikolai Starkai! 

— O kodėl gi? 

— Tuo pačiu demaskuosite ir save! 

— Save! Nejaugi jūs manote, kad sandėriai buvo sudaromi 
mano vardu? Nejaugi jūs įsivaizduojate, Hadžina Elizundo, kad 
Nikolas Starkas plėšikauja Archipelage ir pardavinėja į vergiją 
karo belaisvius? Ne! Aš nė kiek sau nepakenksiu, demaskuoda- 
mas jūsų tėvą! O aš jį tikrai demaskuosiu, jeigu jūs mane pri- 
versite! 

Mergina pažvelgė piratui tiesiai į akis. Kad ir koks baisus bu- 
vo kapitono žvilgsnis, ji nenuleido savo išdidžių ir garbingų akių. 

— Nikolai Starkai, — vėl prabilo Hadžina, — aš galėčiau jus 
nuginkluoti vienu žodžiu, nes ne meilė, ne simpatija ragina jus 
mane vesti! Jūs tik trokštate užvaldyti mano tėvo milijonus! Štai 
Jie!.. Imkite juos! Ir nešdinkitės iš čia, kad niekada daugiau jūsų 
nebematyčiau! Bet aš šitaip nepasakysiu, Nikolai Starkai!.. Pa- 
veldėti mano turtai jums neatiteks!.. Aš juos pasiliksiu!.. Ir tvar- 
kysiu taip, kaip man šaus į galvą!.. O jūs niekada jų nematysite!.. 
O dabar lauk iš šio kambario! Lauk iš mano namų!.. Lauk!.. 

Aukštai iškėlusi galvą, ištiesusi pirmyn ranką, Hadžina, atro- 
dė, prakeikė kapitoną, kaip prieš keletą savaičių prie tėvo namų 

slenksčio jį prakeikė Andronika. Bet jeigu anądien Starkas atšli- 
jo nuo rūstaus motinos gesto, tai šį sykį jis ryžtingai žengė prie 
merginos. 

— Hadžina Elizundo, - tyliai tarė kapitonas,- man reikia tų 
milijonų!.. Jų man labai reikia, ir aš juos gausiu... bet kuria kaina. 

— Ne!.. Greičiau aš juos sunaikinsiu, greičiau juos išmesiu į 
jūrą! — atkirto Hadžina. 

— O aš sakau, kad gausiu juos!.. Aš to noriu! 

Nikolas Starkas griebė merginą už rankos. Iš pasiutimo nebe- 
juto, ką darąs. Jam aptemo akys. Jis buvo pasirengęs ją užmušti! 

Tą pačią akimirką Hadžina suprato, kas jai gresia. Mirti! Ak, 
ar ne vis vien dabar! Mirtis merginos nė kiek negąsdino! Bet stip- 
rus charakteris įsakė jai kitaip pasukti savo likimą... Hadžina pa- 
smerkė save gyventi. 

— Ksari! — riktelėjo ji. 

Durys bemat atsivėrė. Ant slenksčio stovėjo Ksaris. 

— Išmesk šį žmogų! 

Starkas nespėjo net susivokti, kaip pajuto patekęs į geležinį 
vyro glėbį. Net priduso. Mėgino dar kažką pasakyti, riktelėti... 
Bet nieko nebepajėgė išspausti, kaip ir išsivaduoti iš gniaužtų. Ir 
štai visas sulamdytas, pusiau pridusęs, nepajėgdamas net sustaugti 
iš nuoskaudos, buvo išmestas už durų. 

Ksaris dar pasilenkęs sušnypštė: 

— Nudėčiau čia pat tave, jeigu būtų mano valia! Bet taip pada- 
rysiu, kai tik ji įsakys. 

Ir užrakino duris. 

Gatvė tuo metu jau niūksojo lyg išmirusi. Niekas nematė, kaip 
Nikolas Starkas buvo išmestas iš bankininko Elizundo namų. Už- 
tat visi regėjo, kaip jis ten įžengė, ir to visiškai pakako. Kai Anri 
d'Albarė pasiekė žinia, kad jo varžovas buvo priimtas ten, kur jis 
pats negalėjo užeiti, karininkas pagalvojo kaip ir visi kiti, jog 
„Karistos“ kapitonas, naudodamasis jaunikio teise, aplankė Ha- 
džiną. 

Koks tai buvo jaunajam prancūzui smūgis! Starką priėmė ten, 

kur jam nevalia nė slenksčio peržengti! Pirmą akimirką jis vos 
neprakeikė Hadžinos; beje, kas jo vietoje galėtų kitaip pasielgti! 
Tačiau karininkas šiaip ne taip susitvardė, ir nors visos aplinky- 
bės, regis, atsigręžė prieš merginą, meilė vis dėlto nugalėjo įniršį. 

— Ne! Ne!.. - suriko jaunuolis. - Neįmanoma!.. Ji ir tasai žmo- 
gus! Negali būti!.. Neįsivaizduojama! 

Beje, gerokai pagalvojęs, Starkas, nepaisydamas savo grasi- 
nimų, nutarė tylėti. Jis suvokė, jog kol kas neverta atskleisti ve- 
lionio bankininko paslapties. Taigi šitaip elgdamasis jis laikys 
savo rankose Hadžiną: juk visada spės apjuodinti Elizundo atmi- 
nimą, jeigu to pareikalaus aplinkybės. 

Šitaip kartu nutarė Starkas ir Skopelas. Kapitonas nieko ne- 
Hadžiną. Skopelas pritarė kapitono nuomonei ir pareiškė, jog jei- 
gu reikalai šitaip kvailai susiklostė, tai dabar geriausia laukti ir 
nieko nedemaskuoti. Labiausiai bendrininkus trikdė tai, kad mer- 
gina net nepagalvojo nupirkti jų tylėjimą. Kaip suprasti jos elge- 
sį? Nesuvokiama! 

Po to keletą dienų iki pat lapkričio 12 dienos Nikolas Starkas 
neiškėlė kojos iš savo sakolevos. Jis ieškojo ir kūrė priemones, 
galinčias jį nuvesti į tikslą. Kita vertus, kapitonas labiausiai pasi- 
kliovė sėkme, nė sykio neapšovusia niekingame pirato kelyje... 
Bet dabar veltui jis vylėsi. 

Anri d'Albarė irgi užsidarė nuo visų. Jis daugiau nebemėgino 
susitikti su buvusia savo sužadėtine, manydamas, kad nieko dora 
iš to neišeis. Ir vis dėlto viltis jo nepaliko. 

Lapkričio dvyliktosios vakare tarnas padavė karininkui laiš- 
ką. Širdis bylojo Anri, kad jį parašė Hadžina. Atplėšęs pirmiau- 
sia metė žvilgsnį į parašą: nuojauta jaunuolio neapgavo: 


Anri! 


Tėvo mirtis grąžino man laisvę, bet vis dėlto jūs turite manęs 
atsisakyti! Bankininko Elizundo duktė neverta jūsų! Aš niekada 

neištekėsiu už niekšo Nikolo Starko, bet negaliu tapti ir jūsų žmo- 
na, garbingo žmogaus žmona! Atleiskite ir sudie! 


Hadžina Elizundo 


Perskaitęs laišką, Anri d' Albarė tą pačią akimirką puolė į Stra- 
da Reale... 

Namai stūksojo užrakinti, palikti ir tušti, tarsi Hadžina ir jos 
ištikimasis Ksaris visiems laikams juos apleido. 


Devintasis skyrius 
Liepsnojantis Archipelagas 


Skijo, arba kaip ją jau kuris laikas vadina, Chijo sala stūkso 
Egėjo jūroje į vakarus nuo Smirno įlankos Mažosios Azijos pa- 
krantėje. Kartu su Lesbo sala šiaurėje ir Samo sala pietuose ji 
priklauso Sporadų saloms, išsidriekusioms rytinėje Archipelago 
dalyje. Jos perimetras neviršija keturiasdešimties Ijė. Chijo salo- 
je kyla Pilinėjaus kalnas, dabar vadinamas Elijo kalnu, siekiantis 
dviejų tūkstančių penkių šimtų pėdų aukštį virš jūros lygio. 

Svarbiausi salos miestai — Volisas, Pitis, Delfiniumas, Leuko- 
nija, Kaukasa, bet pats didžiausias — sostinė Chijas. Čia 1827 
metų spalio 30 dieną išsilaipino pulkininkas Favjė su nedideliu 
ekspediciniu korpusu, kuris turėjo septynis šimtus reguliariosios 
kariuomenės kareivių ir du šimtus raitelių, taip pat pusantro tūks- 
tančio gyventojų išlaikomų kareivių; korpusas gabenosi dešimt 
haubicų ir dešimt patrankų. 

Europos valstybių įsikišimas po Navarino mūšio vis dėlto dar 
nepadėjo galutinai išspręsti Graikijos klausimo. Iš esmės Angli- 
ja, Prancūzija ir Rusija stengėsi įkurti naująją karalystę tik toje 
teritorijoje, kur vyko sukilimas. Tačiau Graikijos vyriausybė ne- 
galėjo su tuo sutikti. Be žemyninės Graikijos, ji reikalavo Kretos 
ir Chijo salų, kurios galėjo užtikrinti šalies nepriklausomybę. To- 
dėl tuo metu, kai Miaulis kovojo Kretoje, o Diuka - žemyne, 
Favjė nurodytą jam dieną išsilaipino Maurolimene, Chijo saloje. 

Nesunku suprasti, kodėl graikai taip stengėsi atimti iš turkų 

šią nuostabią salą — tikrą Sporadų perlą. Jos įstabus klimatas — 
žydro dangaus dovana, dangaus, su kuriuo nepajėgė varžytis visa 
Mažosios Azijos padangė, — čia žmonės nejaučia nei didžiulės 
kaitros, nei stiprių šalčių. Lengvas brizas neša į Chiją vėsą, dary- 
damas jos klimatą patį maloniausią iš visų Archipelago salų. Him- 
ne, Kuris priskiriamas Homerui, - o Chijo sala jį laiko vienu iš 
savo sūnų, — poetas salą vadina „labai derlinga“. Vakarinė jos 
dalis garsėja subtiliausiais vynais, galinčiais pasivaržyti su ge- 
riausiais senovės gėrimais, ir medumi, nenusileidžiančiu Himeto 
medui. Rytų pusėje noksta apelsinai ir citrinos, kurie labai verti- 
nami visoje Vakarų Europoje. Pietuose auga įvairios atmainos 
mastikmedžių, teikiančių šaliai jos brangiausią turtą —- puikiuo- 
sius lipus, mastiką, plačiai vartojamą dailėje ir net medicinoje. 
Pagaliau šiame dievų palaimintame krašte auga finikinės palmės, 
figmedžiai, migdolmedžiai, granatmedžiai ir alyvmedžiai — pui- 
kios rūšys vaismedžių, sutinkamų pietinėse Europos srityse. 

Taigi Graikijos vyriausybė stengėsi įjungti šias salas į naujo- 
sios karalystės sudėtį. Štai kodėl narsusis Favjė, nepaisydamas 
visų nemalonumų, kuriuos jam darė net tie, už kuriuos jis liejo 
kraują, nutarė ją išlaisvinti. 

Beje, paskutiniais tų metų mėnesiais turkai kaip ir anksčiau 
žiauriai ir negailestingai siautėjo visame helenų pusiasalyje; visa 
tai darė prieš pat atvykstant Kapodistrijai į Nauplioną. Šio politi- 
nio veikėjo atvykimas turėjo užbaigti graikų tarpusavio kivirčus 
ir sutelkti valdžią į vienas rankas. Po pusmečio Rusija turėjo pa- 
skelbti karą sultonui, šitaip paremdama ir padėdama stiprinti nau- 
Jjąją karalystę, bet kol kas Ibrahimas savo rankose laikė Pelopo- 
neso viduriniąją dalį ir pajūrio miestus. Po aštuonių mėnesių, 1828 
metų liepos šeštąją, jam vis dėlto teko išvesti savo kariuomenę iš 
nuniokotos šalies, todėl tų pačių metų rugsėjo pradžioje Graiki- 
Jos žemėje jau nebebuvo nė vieno egiptiečio; bet kol kas jų lauki- 
nės ordos niokojo Morėją. 

Kadangi turkai ir jų sąjungininkai dar valdė kai kuriuos Pelo- 
Poneso ir Kretos salos pakrančių miestus, todėl nenuostabu, kad 

gretimose jūrose knibždėte knibždėjo piratų. Jeigu jie dažnai pul- 
dinėjo prekybos laivus, kurie plaukiojo tarp salų, tai darė toli gra- 
žu ne todėl, kad juos liovėsi persekioti graikų flotilių vadai Miau- 
lis, Kanaris ir Camadas; tiesiog įsiveisė daugybė piratų, kurie dieną 
naktį plėšikavo, todėl plaukioti prie šių krantų pasidarė labai pa- 
vojinga. Visą Archipelagą - nuo Kretos iki Mitilenės ir nuo Rodo 
iki Negreponto —- apėmė ugnis. 

Piratų gaujos, sudarytos iš visų tautų atmatų, trainiojosi ir apie 
Chijo salą, padėdamos pašai, apsuptam tvirtovėje, kurios apgultį 
pačiomis nepalankiausiomis sąlygomis rengėsi pradėti pulkinin- 
kas Favjė. 

Skaitytojas prisimena, kad Jonijos salų stambieji pirkliai, iš- 
gąsdinti susiklosčiusios padėties visoje Levanto pakrantėje, susi- 
vienijo ir apginklavo korvetę, kurios paskirtis - persekioti pira- 
tus. Štai kodėl prieš penkias savaites „Sifanta" ir išplaukė iš Kor- 
fu į Archipelago jūras. Du ar trys laimėti mūšiai, paimti keli įtar- 
tini laivai gerokai padrąsino korvetės įgulą ir padidino jos ryžtą 
atkakliai siekti savo tikslo. Korvetė ne sykį pasirodė prie Psaros, 
Skyro, Kėjos, Limno, Paro, Santorino krantų, jos kapitonas Stra- 
dena vykdė savo misiją taip pat narsiai, kaip ir sėkmingai. Tačiau 
jam kol kas nepasisekė susitikti su nepagaunamuoju Sakratifu, 
kurio pasirodymą visada lydėdavo kruviniausi susidorojimai. Apie 
Šį piratą visi nuolatos kalbėjo, tačiau niekas jo nematė. 

Taigi ne daugiau kaip prieš dvi savaites, t.y. lapkričio tryliktą- 
ją, „Sifanta“ buvo pastebėta netoli nuo Chijo. Tą pačią dieną į jo 
uostą korvetė atplukdė vieną iš paimtų piratų laivų, todėl Favjė 
surengė greitą plėšikų įgulos teismą. 

Bet nuo to laiko apie korvetę nebebuvo jokių žinių. Niekas 
negalėjo pasakyti, prie kurių krantų ji dabar persekioja piratus. 
Net buvo pagrindo manyti, kad ją ištiko nelaimė. Iš tikrųjų iki 
šiol šiose ankštose jūrose, ištisai nusėtose salų ir, be abejonės, 
daugybės užutėkių, kur lengva išmesti inkarą, retai pasitaikyda- 
vo, kad koks nors laivas ilgam dingtų iš akių. 

Štai tokiomis aplinkybėmis lapkričio 27 dieną, prabėgus sa- 

vaitei po to, kai išvyko iš Korfu, Anri d' Albarė pasiekė Chiją. Jis 
norėjo prisidėti prie savo ankstesniojo kapitono ir tęsti kovą su 
turkais. 

Hadžindos Elizundo dingimas lyg perkūnas pritrenkė jaunąjį 
karininką. Mergina atstūmė Starką kaip niekingą ir nevertą jos 
žmogų; deja, ji atsisakė ir nepanoro savo išrinktojo, laikydama, 
kad neverta jo! Kokia gi paslaptis šitaip viską pakeitė? Kaip ir 
kur ją įminti? Nejaugi ji glūdi pačios Hadžinos gyvenime, kuris 
iki šiol buvo toks tyras ir aiškus? Ne, be abejo! Galbūt viską lėmė 
jos tėvo gyvenimas? Bet kas galėjo sieti bankininką Elizundą ir 
kapitoną Starką? 

Kas pajėgtų atsakyti į šiuos klausimus? Bankininko namai iš- 
tuštėjo. Matyt, Ksaris irgi išvyko kartu su Hadžina. Niekas nega- 
lėjo padėti Anri d' Albarė prasiskverbti prie Elizundų šeimos pa- 
slapčių, — teko jaunuoliui pasikliauti tik savimi. 

Tada jam šovė mintis merginos ieškoti Korfu mieste, o vėliau 
ir visoje saloje. Galbūt Hadžina rado prieglobstį kokiame nors 
nuošaliame kaimelyje? Iš tikrųjų Korfu saloje yra daugybė kai- 
mų ir šiaip sodybų, kur nesunku patikimai pasislėpti. Benica, Santa 
Deka, Leukimnas ir dar dvi dešimtys gyvenviečių gali patikimai 
priglobti, atskirti nuo Žmonių ir priversti visus pamiršti apie sa- 
ve. Anri d'Albarė klajojo visais įmanomais salos keliais, steng- 
damasis net mažiausiuose kaimeliuose rasti jaunosios merginos 
pėdsakus. Deja, niekur nieko nerado. 

Beje, kai kurios neaiškios žinios leido manyti, kad Hadžina 
Elizundo paliko Korfu. Nedideliame Alipos uoste, stūkstančia- 
me prie salos šiaurės vakarų kyšulio, jam buvo pranešta, kad ne- 
seniai į jūrą išplaukė nedidelė speronara su dviem keleiviais, ku- 
rie slapta ją buvo nusisamdę. 

Bet ši Žinia, šiaip ar taip, buvo labai jau nekonkreti. Beje, kai 
kurių faktų ir datų sutapimas davė jaunuoliui pagrindą dar labiau 
nerimauti. 

Sugrįžęs į Korfu miestą, jis sužinojo, kad ir sakoleva išplaukė 
Iš uosto. Nemaloniausia buvo tai, kad ji išplaukė iš Korfu tą pa- 

čią dieną, kai dingo ir Hadžina Elizundo. Ar reikėtų ieškoti kokio 
nors ryšio tarp šių dviejų įvykių? Ar tik jaunoji mergina kartu su 
Ksariu nebuvo kur nors užklupta ir išgabenta jėga? Ar ji dabar ne 
„Karistos“ kapitono valdžioje? 

Ši mintis tiesiog draskė Anri d' Albarė širdį. Bet ko griebtis? 
Kur ieškoti Starko? Kas jis, šis avantiūristas? Nežinia iš kur pasi- 
rodžiusi ir nežinia kur išplaukusi, „Karista“ iš tiesų galėjo kelti 
rimtus įtarimus! Tačiau šiaip ne taip susitvardęs jaunasis karinin- 
kas ryžtingai atmetė šią mintį. Kadangi Hadžina Elizundo pareiš- 
kė esanti jo, Anri, neverta, kadangi ji nenorėjo su juo pasimatyti, 
natūraliausia manyti, jog mergina, globojama Ksario, savanoriš- 
kai pasislėpė. 

Jeigu iš tikrųjų yra šitaip, tai jis gebės ją surasti! Galbūt pa- 
triotiniai jausmai paskatino Hadžiną stoti į kovą, kur buvo lemia- 
mas jos tėvynės likimas. Galbūt mergina panoro paaukoti kovos 
už nepriklausomybę dalyviams savo milžiniškąjį turtą, kurį pa- 
veldėjo iš tėvo? Kodėl gi ji negalėtų sekti Bobolinos, Modenos, 
Andronikos ir daugelio kitų herojų, kurios ją be galo žavėjo, pa- 
vyzdžiu? 

Galutinai įsitikinęs, kad Hadžinos Elizundo jau nebėra Korfu, 
Anri d' Albarė nutarė vėl grįžti į filhelenų korpusą. Pulkininkas 
Favjė su savo kariais jau buvo Chijo saloje. Anri sumanė prie jų 
prisidėti. Palikęs Jonijos salas, jaunasis karininkas perkirto Šiau- 
rės Graikiją, aplenkė Patrų ir Lepanto įlankas, o Egino įlankoje 
įlipo į laivą ir, vargais negalais pasprukęs nuo gausybės piratų, 
vagojusių jūrą apie Kikladų salas, netrukus pasiekė Chiją. 

Favjė nuoširdžiausiai priėmė jaunąjį karininką, o tai rodė, kaip 
labai jis vertino Anri d' Albarė. Drąsusis karys laikė jį ne tik išti- 
kimu ginklo broliu, bet ir patikimu bičiuliu, kuriam galėjo at- 
skleisti savo nusivylimą ir kartėlį, kamavusius jo širdį. Prasta sam- 
dinių, sudariusių didelę ekspedicinio korpuso dalį, drausmė, men- 
kos algos, kurios mokėtos labai jau nereguliariai, visokie sunku- 
mai, kuriuos nuolat kėlė patys Chijo gyventojai, — visa tai sunki- 
no ir lėtino jo karines operacijas. 

Tačiau Chijo tvirtovė vis dėlto buvo apgulta. Anri d' Albarė 
atvyko kaip tik pačiu laiku, nes galėjo dalyvauti apgultyje. Są- 
jungininkės valstybės du sykius siūlė pulkininkui Favjė nutraukti 
pasirengimą apgulčiai, tačiau, naudodamasis atvira Graikijos vy- 
riausybės parama, jis ignoravo šiuos nurodymus ir kuo ramiau- 
siai vykdė savo pareigas. 

Netrukus apgultis virto kažkuo panašiu į blokadą, tačiau taip 
prastai organizuotą, jog apgultieji visą laiką galėjo gauti maisto 
produktų ir amunicijos. Nepaisydamas visų šių nesklandumų, Fav- 
jė tikriausiai būtų gebėjęs užimti tvirtovę, jeigu jo kariuomenė, 
diena po dienos silpnėjusi iš bado, nebūtų išsisklaidžiusi po salą 
ir nepradėjusi plėšikauti. Kaip tik tuo laiku otomanų laivynui, 
susidedančiam iš penkių laivų, pavyko prasibrauti į Chijo uostą 
ir atgabenti apsuptiems turkams dviejų su puse tūkstančio karei- 
vių pastiprinimą. Tiesa, po kurio laiko Favjė paramą suteikė Miau- 
lis su savo eskadra, bet jau buvo pernelyg vėlu, todėl pulkininkas 
turėjo atsitraukti. 

Graikų admirolą lydėjo keli laivai, kuriais atplaukę savano- 
riai papildė ekspedicinį korpusą Chijo saloje. 

Tarp jų buvo ir moteris. 

Andronika, kovojusi iki paskutinės akimirkos su Ibrahimo ka- 
reiviais Peloponese, tautos sukilime dalyvavo nuo pirmųjų jo die- 
nų, todėl norėjo grumtis ir iki karo pabaigos. Štai kodėl ji ir at- 
plaukė į Chiją, kupina ryžto žūti, jeigu reikės, šioje saloje, kurią 
graikai stengėsi prijungti prie savo naujosios karalystės. Andro- 
nikai atrodė, kad šitaip ji atperka tą blogį, kurį jos niekingasis 
sūnus padarė šiam kraštui baisiųjų 1822 metų skerdynių metu. 

„. Tai atsitiko tomis dienomis, kai sultonas paskelbė Chijo 
salai savo baisųjį nuosprendį: ugnis, kardas, vergija. Įvykdyti jį 
sultonas pavedė kapitanpašai Kara-Ali. Paša padarė savo darbą. 
Jo kraugeriškos ordos užplūdo salą. Turkai negailestingai išžudė 
visus vyrus virš dvylikos metų ir visas moteris virš keturiasde- 
šimties metų. Likusieji gyvi buvo paversti vergais; juos reikėjo 
nugabenti į Smirnos ir Berberijos turgus. Taigi trisdešimt tūks- 

tančių turkų paskandino visą salą ugnyje ir kraujuje. Žuvo dvide- 
šimt trys tūkstančiai Chijo gyventojų. Keturiasdešimt septyni tūks- 
tančiai tapo vergais. 

Štai tada čia ir pasirodė Nikolas Starkas. Jis ir jo bendrinin- 
kai, iki kaklo prisisotinę žudynių ir grobimų, tapo svarbiausiais 
gėdingojo amato tarpininkais; jie turėjo pasotinti turkų godulį, 
parduodami visos salos gyventojus. Šio išdaviko laivai nugabeno 
daugybę tūkstančių nelaimingųjų prie Mažosios Azijos ir Afri- 
kos krantų. Kaip tik šių šlykščiųjų operacijų metu Nikolas Star- 
kas ir užmezgė ryšius su bankininku Elizundu. Iš čia ir sruvo tie 
didžiuliai pelnai, kurių liūto dalis atiteko Hadžinos tėvui. 

Andronika pernelyg gerai žinojo, kokį vaidmenį jos sūnus 
Nikolas Starkas vaidino Chijo skerdynėse, dėl ko dalyvavo bai- 
siojoje tragedijoje. Štai kodėl ji jautė nenugalimą norą atvykti 
čia, kur ją būtų apipylę baisiausiais prakeiksmais, jeigu būtų Ži- 
noję, kad ji yra to niekšo motina. Moteriai atrodė, kad kovodama 
šioje saloje, liedama savo kraują už Chijo gyventojus, ji tarsi at- 
perka savo sūnaus nusikaltimus. 

Atplaukusi į Chiją, Andronika vieną gražią dieną neišvengia- 
mai turėjo susitikti su Anri d" Albarė. Ir iš tikrųjų po kurio laiko, 
sausio penkioliktąją, moteris netikėtai susidūrė su jaunuoju kari- 
ninku, išgelbėjusiu jai gyvybę mūšyje prie Chaidario. 

Moteris puolė prie karininko ir, išskėtusi rankas, sušuko: 

— Anri d'Albarė! 

— Andronika! Čia jūs! — savo ruožtu šūktelėjo ir jaunasis pran- 
cūzas. — Ir jūs čia? 

— Taip! — atsakė moteris. — Argi mano vieta ne ten, kur dar 
tęsiasi kova prieš pavergėjus? 

— Andronika, — nusišypsojo Anri d' Albarė, - jūs galite didžiuo- 
tis savo šalimi! Galite didžiuotis Graikijos sūnumis ir dukteri- 
mis, gynusiais ją kartu su jumis! Dar truputį, ir Graikijos žemėje 
nebeliks nė vieno Turkijos kareivio! 

— Aš be galo to trokštu, Anri d' Albarė, ir meldžiu Dievą, kad 
jis leistų man sulaukti tos dienos. 

Ir Andronika papasakojo karininkui apie savo gyvenimą nuo 
tos dienos, kai juodu išsiskyrė po mūšio prie Chaidario, apie savo 
kelionę į gimtinę — Mani kraštą, kurį panoro išvysti dar sykį, pas- 
kui apie grįžimą į kariuomenę, kovojusią Peloponese, ir pagaliau 
apie atvykimą į Chiją. 

Savo ruožtu Anri d'Albarė išdėstė moteriai, kokiomis aplin- 
kybėmis grįžo į Korfu, papasakojo apie savo santykius su banki- 
ninku Elizundu, apie savo iširusias vedybas, apie dingusią Ha- 
džiną, kurią vis dėlto tikėjosi rasti. 

— Anri d' Albarė, - tarė Andronika, - nors jūs ir nežinote, ko- 
kia paslaptis gaubia šios jaunos merginos gyvenimą ir gyvybę, 
patikėkite, Hadžina tikrai jūsų verta! Taip! Jūs vėl susitiksite ir 
būsite laimingi, kaip to abu nusipelnėte. 

— Pasakykite man, Andronika, - paklausė jaunasis karininkas, 
— ar kartais nepažinojote bankininko Elizundo? 

— Ne, — atsakė Andronika. — Iš kur galėčiau jį pažinoti? Ir 
kodėl to manęs klausiate? 

— Todėl, kad man ne sykį jo akivaizdoje paminėjus jūsų vardą, 
— tarė Anri d'Albarė, - bankininkas kas kartą labai keistai rea- 
guodavo. Kartą jis manęs paklausė, ar aš nežinąs, kaip jums se- 
kasi po to, kai mudu išsiskyrėme. 

— Ne, aš nepažinojau jo, Anri d' Albarė, niekada net negirdė- 
jau bankininko Elizundo pavardės! 

— Čia kažkur slypi, man regis, paslaptis, kurios negaliu įspėti 
ir kurios tikriausiai niekada neatskleisiu, nes Elizundas jau ana- 
me pasaulyje! 

Anri d'Albarė nutilo. Jį užplūdo Korfu prisiminimai. Jaunuo- 
lis vėl ėmė galvoti, kiek jis kentėjo ir kiek dar turės kentėti šitaip 
ūmai išsiskyręs su Hadžina! 

Po valandėlės jaunuolis kreipėsi į Androniką. 

— Ką rengiatės veikti, kai baigsis karas? — paklausė. 

— Tada Dievas pasigailės manęs ir pagaliau paims iš šio pa- 
saulio, kur mane graužia sąžinė dėl to, kad vis dar gyvenu, - atsa- 
kė moteris. 


— Graužia sąžinė? Jums, Andronika? 

— Taip! 

Nikolo Starko motina norėjo dar pasakyti, kad pats jos gyve- 
nimas yra nusikaltimas, nes ji pagimdė tokį sūnų! 

Tačiau nuginusi šias mintis ji tęsė: 

— Kai dėl jūsų, Anri d' Albarė, tai jūs esate jaunas, ir tegu Die- 
vas leidžia jums ilgai gyventi! Pasistenkite surasti tą, kurią prara- 
dote, tą, kuri jus myli! 

— Taip, Andronika, aš jos visur ieškosiu, kaip ir to nekenčia- 
mojo varžovo, kuris pasirodė, kad atsistotų tarp mudviejų! 

— Kas tas žmogus? - paklausė Andronika. 

— Kažkokio įtartino laivo kapitonas, — atsakė Anri d' Albarė, 
— tas laivas išplaukė iš Korfu tuoj pat, kai dingo Hadžina. 

— Koks to vyro vardas? 

— Nikolas Starkas! 

— Jis!.. 

Dar vienas žodis, ir Andronikai būtų išsprūdusi baisioji pa- 
slaptis — moteris būtų prisipažinusi, kad Nikolas Starkas — jos 
sūnus. 

Šis vardas, taip netikėtai ištartas Anri d' Albarė, sukėlė jai siau- 
bą. Kad ir kokia stipri buvo Andronika, vis dėlto baisiai išblyško. 
Taigi, blogį, ištikusį jaunąjį karininką; kuris ją išgelbėjo rizikuo- 
damas savo gyvybe, — tą blogį pasėjo Nikolas Starkas! 

Tačiau Anri d' Albarė pastebėjo įspūdį, kurį Andronikai pada- 
rė Starko pavardė. Savaime aišku, jaunuolis panoro sužinoti pa- 
šnekovės susijaudinimo priežastį. 

— Kas atsitiko?.. Kas jums?.. — sušuko prancūzas. — Kodėl iš- 
girdusi „Karistos“ kapitono pavardę šitaip sutrikote? Sakykite!.. 
Sakykite!.. Ar pažįstate tą vyriškį? 

— Ne... Anri d'Albarė, ne! - išspaudė Andronika nutrūkstan- 
čiu balsu. 

— Bet aš matau!.. Jūs jį pažįstate!.. Andronika, maldauju, pa- 
sakykite man, kas tas žmogus... ką jis veikia... kur šiuo laiku yra... 
kur galiu su juo susitikti? 

— Nežinau! 

— Ne, žinote!.. Jūs jį pažįstate, Andronika, bet nežinia kodėl 
atsisakote prisipažinti... ir kam... man! Galbūt vienu vieninteliu 
žodžiu jūs galite man padėti rasti jo pėdsakus... galbūt ir Hadži- 
nos pėdsakus... bet jūs atsisakote jį ištarti! 

— Anri d" Albarė, - tvirtai atsakė Andronika, - aš tikrai nieko 
nežinau!.. Tikrai nenumanau, kur dabar tas kapitonas!.. Aš nepa- 
žįstu Nikolo Starko! 

Ištarusi šiuos žodžius, moteris nuėjo palikdama jaunąjį kari- 
ninką be galo susijaudinusį. Bet nuo tos dienos visi jo mėginimai 
susitikti su Andronika nuėjo veltui. Be abejonės, moteris paliko 
Chiją ir grįžo į žemyną. Taigi Anri d' Albarė turėjo atsisakyti bet 
kokios minties ją rasti. 

Tuo tarpu pulkininko Favjė organizuota kampanija, nedavusi 
jokių rezultatų, artėjo prie pabaigos. 

Bėda buvo ta, kad po kurio laiko ekspedicinio korpuso vyrai 
ėmė dezertyruoti. Nepaisydami karininkų įkalbinėjimų, kareiviai 
spruko kas kur ir, sulipę į laivus, danginosi iš salos. Net artileris- 
tai, kuriais Favjė labiausiai pasitikėjo, metė savo patrankas. Ši- 
taip pairus drausmei, apėmusiai net geriausius žmones, Favjė nu- 
sviro rankos! 

Teko nutraukti apgultį ir grįžti į Syrą, iš kur ir buvo pradėta ši 
nelaiminga ekspedicija. Čia vietoj apdovanojimo už didvyrišką 
kovą Favjė susilaukė priekaištų ir paties bjauriausio nedėkingumo. 

Jaunasis Anri d'Albarė nutarė palikti Chijo salą kartu su savo 
vadu. Bet kurioje Archipelago vietoje tęsti savo paieškas? Jau- 
nuolis kol kas to nežinojo, kol neįtikėtinas įvykis nutraukė jo dve- 
Jones. 

Kai jau pasirengė plaukti į Graikiją, išvakarėse gavo laišką. 
Laiškas buvo antspauduotas Korinte, adresuotas kapitonui Anri 
d'Albarė; jame jaunuolis rado tokį pranešimą: 


Korfu uoste prirašyta korvetė „Sifanta“ kol kas neturi kapito- 
no. Ar kapitonas Anri d'Albarė nemalonėtų užimti vakuojančią 

vietą ir tęsti kampaniją prieš Sakratifą ir Archipelago piratus ? 
Kovo pradžioje „Sifanta“ priplauks prie Anapomero kyšulio 
šiaurinėje salos dalyje, o jos valtis visą laiką lūkuriuos Oro užu- 
tėkyje prie kyšulio pagrindo. 
Tegu kapitonas Anri d'Albarė pasielgia taip, kaip jam liepiu 
pareiga. 


Jokio parašo nebuvo. Braižas nepažįstamas. Niekas negalėjo 
jaunajam karininkui padėti įspėti, kas parašė laišką. 

Šiaip ar taip, laiškas informavo apie korvetę, apie kurią ilgą 
laiką nebuvo jokių žinių. Anri d' Albarė pasitaikė proga grįžti į 
Jūrą. Jis gaus galimybę persekioti Sakratifą ir, jeigu pasiseks, iš- 
vaduos nuo šio pirato Archipelagą; kartu atgyja ir viltis, - kuri 
gerokai paveikė jaunuolio sprendimą, — susitikti šiose jūrose 
Nikolą Starką ir jo sakolevą. 

Anri d'Albarė nedelsdamas nutarė priimti pasiūlymą, kurį jam 
pateikė paslaptingasis laiškas. Jaunuolis atsisveikino su Favjė. 
išplaukusiu į Syrą, paskui nusisamdė nedidelį laivelį ir nusigavo 
prie šiaurinio salos kyšulio. 

Plaukti reikėjo ne per ilgiausiai, ypač dėl to, kad iš sausumos 
pūtė pietvakarių vėjas. Laivelis praplaukė pro Kolokinto uostą 
tarp Anosajo salos ir Pampako kyšulio. Aplenkęs šį kyšulį. jis 
pasuko prie Oro kyšulio ir nuplaukė palei krantą, ketindamas pa- 
tekti į to paties pavadinimo užutėkį. 

Kovo pirmąją po vidurdienio Anri d'Albarė ir išlipo į šio užu- 
tėkio krantą. 

Prie aukštos uolos papėdės jo laukė nuleidusi inkarą didoka 
valtis. Atviroje jūroje dreifavo korvetė. 

— Aš esu kapitonas Anri d' Albarė, - tarė jaunasis karininkas 
vairininkui, vadovavusiam valčiai. 

— Ar kapitonas Anri d'Albarė malonės plaukti į korvetę? - 
paklausė vyriškis. 

— Tuojau pat. 

Valtis atsišvartavo. Varoma trijų porų irklų, ji greitai nuplau- 

kė vieną mylią, skyrusią pakrantę nuo laivo. 

Vos tik Anri d'Albarė pasirodė „Sifantos“ denyje, pasigirdo 
ilgas švilpukas, paskui viena paskui kitą nugriaudėjo trys patran- 
kos. Tą valandėlę, kai jaunasis karininkas žengė ant denio, visa 
įgula, išrikiuota tarsi paradui, atidavė jam pagarbą, o ant bizan- 
stiebio gafelio suplevėsavo Korfu vėliava. 

„Sifantos“ kapitono padėjėjas išėjo į priekį ir skardžiu balsu, 
aiškiai nuaidėjusiu tyloje, tarė: 

— „Sifantos“ karininkai ir jūreiviai yra laimingi galėdami kor- 
vetėje pasveikinti savo kapitoną Anri d" Albarė! 


Dešimtasis skyrius 
Kampanija Archipelage 


„Sifanta“ — antrojo rango korvetė - savo baterijoje turėjo dvi- 
dešimt dvi dvidešimt keturių svarų patrankas, o denyje, nors tais 
laikais jos tipo laivams tai ir buvo neįprasta, — šešias dvylikos 
svarų patrankėles. Išdidžiai išsikišęs į priekį forštevenis ir grakš- 
tus laivagalis, aukšta korpuso antvandeninė dalis leido korvetei 
lenktyniauti su geriausiais anų laikų laivais. Nesunkiai pasiekda- 
ma patį didžiausią greitį, „Sifanta“, turėjusi lengvą šoninį supimą, 
kaip ir visi geri burlaiviai puikiai plaukė stačiu beidevindu, o pu- 
čiant stipriam vėjui galėjo lėkti iškėlusi visas bures, net bombram- 
selius. Jeigu korvetės kapitonas pasižymėjo narsumu, tai galėjo 
kelti jos bures be jokios rizikos. „Sifanta“ buvo stabili kaip ir 
fregatos. Ji greičiau prarastų visą rangautą, negu iškėlusi bures 
apvirstų. Todėl ji galėjo netgi siaučiant štormui plaukti didžiau- 
siu greičiu, vadinasi, turėjo gana rimtų šansų, persekiodama Ar- 
chipelago piratus; o tai ir buvo svarbiausia jos užduotis. 

Nors korvetė ir nebuvo laikoma karo laivu, nes priklausė ne 
vyriausybei, 0 privatiems asmenims, tačiau pakluso karinei va- 
dovybei. Jos karininkai ir jūreiviai būtų darę garbę geriausiai Pran- 
cūzijos arba Jungtinės Karalystės korvetei. Jie lygiai taip pat ge- 
bėjo tiksliai manevruoti, buvo itin drausming;, laikėsi griežtos 
tvarkos ir jūroje, ir uostuose. Laive nesimatė jokio aplaidumo, 
būdingo skubiai parengtiems ir apginkluotiems laivams, kurių įgu- 
los, pasižymėdamos narsumu, ne visada atitinka reikalavimus, 

keliamus karinio laivyno laivams. 

Korvetės įgulą sudarė du šimtai penkiasdešimt Žmonių; iš jų 
gerą pusę sudarė prancūzai — bretonai ir provansiečiai; kai dėl 
likusių, tai dauguma jų buvo anglai, graikai ir korfujiečiai. Visi 
jie puikiai išmanė jūreivystę, buvo patikimi nfūšyje — žodžiu, jū- 
rininkai iki kaulų smegenų, kuriais galima visiškai pasikliauti: 
jie nevengė jokių išmėginimų. Kvartirmeisteriai, bocmanmatai ir 
bocmanai gerai ėjo tarnybą ir sumaniai tarpininkavo tarp karinin- 
kų ir jūreivių. Korvetei vadovavo vyresnysis kapitonas, keturi 
leitenantai ir aštuoni mičmanai, irgi korfujiečiai, anglai ir pran- 
cūzai. Vyresnysis karininkas, patyręs jūrininkas kapitonas Tod- 
ras puikiausiai pažinojo Archipelago jūras, kurias korvetė turėjo 
apžiūrėti iki nuošaliausių vietų. Sunku buvo rasti salą, kurios jis 
nepažinotų iki smulkmenų - su visais jos užutėkiais ir vingiuo- 
tais krantais. Dar sunkiau rasti salelę, kurios jis nebūtų aplankęs 
per ankstesnius žygius. Vargu ar buvo tokių farvaterių, kurių gy- 
lis taip įsirėžė į jo atmintį, kad kuo tiksliausiai juos prisiminė. 

Šis penkiasdešimtmetis karininkas, graikas iš Idros salos, anks- 
čiau tarnavęs kapitonams Kanariui ir Tomaziui, turėjo tapti pui- 
kiausiu „Sifantos“ kapitono padėjėju. 

Pirmąją savo ekspedicijos po Archipelago jūras pusę korvetė 
plaukiojo vadovaujama kapitono Stradenos. Kaip jau sakėme, iš 
pradžių korvetei neblogai sekėsi. Nuskandinti laivai ir paimti į 
nelaisvę piratai — tokia buvo sėkminga pradžia. Tačiau vėliau lai- 
vo įgula patyrė gana skaudžių nuostolių — ir tarp jūreivių, ir tarp 
karininkų. Jeigu ilgą laiką apie „Sifantą“ nebuvo jokių Žinių, tai 
šią padėtį galima paaiškinti tuo, kad vasario 27 dieną prie Lim- 
no salos korvetei teko susigrumti su ištisa piratų flotile. 

Šiame mūšyje „Sifanta“ prarado ne tik keturiadešimt užmuš- 
tųjų ir sužeistųjų, bet ir savo kapitoną Stradeną, kurį ant juto mir- 
tinai sužeidė sviedinys. 

Tada korvetei pradėjo vadovauti kapitonas Todras; pasiekęs 
šiame mūšyje pergalę, jis nuplaukė į Eginos uostą, nes būtinai 
reikėjo tvarkyti korvetės korpusą ir rangautą. 

Čia po kelių dienų, prabėgusių po ,„Sifantos“ atplaukimo, visų 
nuostabai paaiškėjo, kad korvetę už labai stambią pinigų sumą 
įsigijo kažkoks bankininkas iš Raguzos, jo įgaliotinis atvyko į 
Eginą apiforminti laivo dokumentų. Visa tai vyko taip sklandžiai, 
kad nekilo jokių ginčų; laikantis visų formalumų, buvo konsta- 
tuota, kad korvetė nebepriklauso ankstesniems savo šeimininkams 
— laivų savininkams korfujiečiams, kurių pelnas pardavus korve- 
tę buvo tikrai didelis. 

Nors „Sifanta' ir pakeitė savininką, jos paskirtis liko ta pati. 
Išvalyti Archipelago vandenis nuo knibždėte knibždančių bandi- 
tų, grąžinti kiek įmanoma į tėvynę tuos vergus, kuriuos pasiseks 
išlaisvinti, nesudėti ginklų tol, kol nebus sunaikintas pats bai- 
siausias jūrų plėšikas Sakratifas, — tokia kaip ir anksčiau buvo 
„Sifantai“ skirta misija. Baigus remonto darbus, kapitono padė- 
jėjas gavo įsakymą plaukti prie šiaurinės Chijo pakrantės; ten tu- 
rėjo pasirodyti naujasis kapitonas, kuriam buvo lemta tapti „pir- 
muoju po Dievo“. 

Tuo metu Anri d' Albarė ir gavo minėtą lakonišką laišką, ku- 
riuo jam pranešta, kad „Sifantos“ korvetėje yra laisva vieta. 

Skaitytojas jau žino, kad jaunuolis priėmė pasiūlymą net ne- 
įtardamas, kad toji laisva vieta — laivo vado. Tačiau vos tik jis 
žengė ant denio, karininkai ir jūreiviai atsidavė jo nuožiūrai, O 
patrankų saliutas pranešė, kad turi būti iškelta Korfu vėliava. 

Visus duomenis apie korvetę Anri d'Albarė gavo iš kapitono 
Todro. Aktas, kuriuo jis patvirtintas vadovauti korvetei, buvo vi- 
siškai sutvarkytas. Taigi niekas negalėjo prieštarauti jaunojo ka- 
rininko paskyrimui, beje, niekas ir neprieštaravo. Dauguma kor- 
vetės karininkų jau pažinojo savo vadą. Jie žinojo, kad, turėda- 
mas kapitono leitenanto laipsnį, jis buvo vienas iš jauniausių Ir 
kartu pačių talentingiausių šio rango karininkų prancūzų laivyne. 
Dalyvavimas kare už nepriklausomybę pelnė jam didelį populia- 
rumą. Todėl jau po pirmosios apžiūros, įvykdytos „Sifantos“ lai- 
ve, jo pavardė skambėjo visos įgulos lūpose. 

— Karininkai ir jūreiviai, — paprastai tarė Anri d' Albarė, - Ži- 

nau, kokia misija patikėta „Sifantai“. Mes ją įvykdysime iki galo, 
jeigu panorės Dievas! Amžina šlovė jūsų ankstesniam kapitonui, 
garbingai žuvusiam savo poste! Pasitikėkite manimi, kaip aš pa- 
sitikiu jumis! Laisvai! 

Kitą dieną, kovo antrąją, korvetė, plaukdama iškėlusi visas 
bures, nutolo nuo Chijo krantų, paskui jos įgulai iš akių dingo 
Elijo kalnas, kuris aukštai dunksojo salos centre, ir pasuko į Ar- 
chipelago šiaurę. 

Rimtam jūrininkui pakanka vieno žvilgsnio ir kelių plaukimo 
valandų, kad įvertintų savo laivo pranašumus. Pūtė gaivus šiau- 
rės vakarų vėjas, todėl nebuvo reikalo mažinti burių. Anri d' Al- 
barė jau pirmąją dieną galėjo susipažinti su puikiomis korvetės 
plaukiojimo ypatybėmis. 

— Ji gali atiduoti savo bramselius bet kuriam laivui ir gali juos 
iškelti pučiant bet kokiam vėjui, kai reikia suimti du žemutinių 
burių rifus, — tarė jam kapitonas Todras. 

Šio šaunaus jūrininko kalba tai reiškė du dalykus: pirmiausia, 
kad joks kitas burlaivis negali lenktyniauti su „Sifanta“, antra, 
kad patikimas rangautas ir stabilumas leidžia jai iškelti bures to- 
kiu oru, kuris priverstų bet kurį kitą laivą jas nuleisti, kad tik 
neapvirstų. 

Plaukdama kairiojo halso beidevindu, „Sifanta“ lėkė į šiaurę, 
palikdama rytuose Mitilino, arba Lesbo, salą, vieną iš pačių di- 
džiausių Archipelage. 

Kitą dieną korvetė praplaukė pro pat šią salą, prie kurios jau 
pačioje karo už nepriklausomybę pradžioje, 1821 metais, graikai 
pasiekė didelį pranašumą prieš turkų laivyną. 

— Aš ten buvau, - tarė kapitonas Todras vadui d' Albarė. - Tai 
atsitiko gegužės mėnesį. Septyniasdešimt mūsų brigų persekiojo 
penkis turkų laivus, keturias fregatas ir keturias korvetes, kurie 
pasislėpė Mitilino uoste. Vienas iš jų, turintis septyniasdešimt 
keturias patrankas, išplaukė į Konstantinopolį pagalbos, bet mes 
Jau davėme garo, ir jis išlėkė į orą, o kartu su juo devyni šimtai 
penkiasdešimt jūreivių. Taip! Aš ten buvau, tai aš ir padegiau tą 

sierą ir degutą, kuriais apmėtėme tą laivą! Puikus ir šiltas 
„apsiaustas“, kapitone! Rekomenduoju jį pasitaikius progai... žo- 
džiu, ponams piratams! 

Reikėjo tik pasiklausyti kapitono Todro, kai jis jūreiviams ant 
bako pasakodavo apie savo žygius, pridėdamas geroką humoro 
dozę! Tačiau „Sifantos“ vado padėjėjas sakė gryną teisybę: jis ir 
iš tikrųjų darė tai, apie ką pasakojo, ir darė kuo puikiausiai. 

Pradėjęs vadovauti korvetei, Anri d'Albarė ne be priežasties 
nuplaukė į šiaurę. Likus kelioms dienoms iki jo išvykimo iš Chi- 
jo, prie Limno ir Samotrakės buvo pastebėti įtartini laivai. Keli 
Levanto kabotažiniai laivai buvo užgrobti ir apiplėšti prie pat Eu- 
ropinės Turkijos krantų. Galimas daiktas, piratai, atkakliai perse- 
kiojami „Sifantos“', nutarė laikinai pasislėpti šiauriniuose Archi- 
pelago vandenyse. Be abejonės, šitaip padarę, jie būtų protingai 
pasielgę. 

Prie Mitilino krantų nieko nepasisekė rasti. Čia plaukiojo tik 
keli prekybos laivai, pasikeitę signalais su korvete, kurios pasiro- 
dymas labai padrąsino jų įgulas. 

Per dvi savaites, grumdamasi su be galo prastais orais, pa- 
prastai čia nusistovinčiais lygiadienio laiku, „Sifanta“ sąžiningai 
vykdė savo misiją ir užduotį. Kai stiprus škvalas keletą sykių pa- 
grečiui užgriuvo laivą, Anri d' Albarė buvo priverstas sumažinti 
burių skaičių; dabar jis galėjo aiškiai įvertinti ir korvetės savy- 
bes, ir jos įgulos sumanumą. Savo ruožtu ir jaunasis karininkas 
turėjo progą pasirodyti, taip sakant, pateisinti prancūzų laivyno 
karininkų, garsėjančių itin sumaniu manevravimu, reputaciją. Jo 
puikus jūrų mūšio taktikos išmanymas išaiškėjo vėliau. Kai dėl 
asmeninės kapitono drąsos, tai ja niekas neabejojo. 

Šiomis sunkiomis aplinkybėmis jaunasis karininkas pasirodė 
kaip itin gabus vadas. Jaunuolis turėjo tvirtą charakterį, pasižy- 
mėjo didele dvasios galia, nuolatos elgėsi šaltakraujiškai, gebėjo 
ne tik numatyti įvykius, bet ir daryti teisingus sprendimus. Trum- 
pai kalbant, Anri buvo tikras jūrininkas, ir tuo viskas pasakyta. 

Antrojoje kovo pusėje korvetė ištyrė Limno salos pakrantes. 

Ši sala, pati didžiausia šioje Egėjo jūros dalyje, siekia penkiolika 
Ijė ilgio ir penkis ar šešis pločio. Kaip ir gretima Imbrozo sala, ir 
Ji visiškai nenukentėjo per karą dėl nepriklausomybės, tačiau pi- 
ratai ne sykį įsiverždavo į patį jos reidą ir grobdavo prekybos 
laivus. Norėdama papildyti savo atsargas, korvetė išmetė inkarą 
Limno uoste, kur tuo metu stovėjo daugybė laivų. Anuo metu 
Limne buvo statoma nemažai laivų; jeigu čia naujų laivų neuž- 
baigdavo statyti dėl piratų grėsmės, tai dėl tos pačios priežasties 
ir baigtieji nepalikdavo uosto. Todėl čia ir grūdosi tokia gausybė 
laivų. 

Duomenys, kuriuos saloje gavo Anri d' Albarė, galėjo tik su- 
stiprinti jo ketinimus toliau traukti į Archipelago šiaurę. Jis pats 
ir jo karininkai ne sykį girdėjo minint Sakratifo vardą. 

— Ak! - šūktelėjo kapitonas Todras. - Tiesiog nekantrauju su- 
sidurti akis į akį su tuo niekšu, kuris atrodo bemaž legendinis! 
Šiaip ar taip, bent jau įsitikinčiau, jog jis tikrai egzistuoja! 

— Nejaugi tuo abejojate? — guviai paklausė Anri d" Albarė. 

— Tiesą sakant, vade, - atsakė Todras, — jeigu norite Žinoti 
mano nuomonę, aš beveik netikiu Sakratifo egzistavimu. Kas ga- 
li pasigirti, jog kada nors jį matė? Galbūt tai tiesiog kovinė pra- 
vardė, kurią paeiliui prisiima piratų vadeivos! Matote, aš manau, 
kad daug tų, kurie savinosi šį vardą, jau kabo ant fokstiebio rėjų. 
Beje, tai visai nesvarbu! Svarbiausia juk buvo pakarti šiuos niek- 
šus, ir tai padaryta! 

— Visiškai pritariu, kapitone Todrai, - tarė Anri d'Albarė. — 
Jūsų prielaida galėtų paaiškinti, kodėl jo visur pilna! 

— Sakote teisybę, vade, - pridūrė vienas prancūzas karininkas. 
— Jeigu, kaip pasakojama, vienu metu Sakratifą matė skirtingose 
vietose, vadinasi, šiuo vardu prisidengia net keli piratų vadeivos. 

— Ir šitaip daro dėl to, kad suklaidintų padorius žmones, kurie 
Juos medžioja! — palaikė jo mintį ir kapitonas Todras. - Bet aš 
pareiškiu dar kartą: yra tik vienas būdas pasiekti, kad šis vardas 
galutinai išnyktų, — sučiupti ir pakarti tuos, kurie juo naudojasi... 
ir net tuos, kurie juo nesinaudoja! Tada jau ir tikrajam Sakratifui, 

jeigu jis egzistuoja, nebepavyks išvengti virvės, kuri senų seniau- 
siai jo pasiilgo! 

Kapitonas Todras sakė teisybę, bet didžiausia bėda buvo ta, 
kaip sugauti tuos vikriuosius piktadarius. 

— Kapitone Todrai, - vėliau paklausė Anri d' Albarė, - ar jums 
plaukiojant pirmaisiais mėnesiais „Sifanta“ arba ankstesnių jūsų 
kampanijų metu nepasitaikė susidurti su šimto tonų vandental- 
pos sakoleva, pavadinta „Karista''? 

— Nė karto, - atsakė vyriškis. 

— O jums, ponai? — pridūrė vadas, atsigręžęs į karininkus. 

Tačiau nė vienas iš jų nieko negirdėjo apie sakolevą, nors be- 
veik visi plaukiojo Archipelago jūromis nuo pat karo už nepri- 
klausomybę pradžios. 

— Ar neteko jums girdėti „Karistos“ kapitono Starko pavar- 
dės? - atkakliai toliau klausinėjo Anri d' Albarė. 

Ir šios pavardės nė vienas karininkas nebuvo girdėjęs. Beje, 
nieko čia nuostabaus, nes buvo kalbama viso labo apie paprasto 
prekybos laivo, kokių Levanto uostuose šimtai, savininką. 

Tačiau Todras gan miglotai prisiminė, jog tarsi kažkur buvo 
girdėjęs Starko pavardę, tikriausiai, kai stovėjo Arkadijos uoste 
Mesenėje. Šia pavarde vadintas kapitonas vieno iš tų besiverčian- 
čių kontrabanda laivų, kurie gabeno prie Berberijos pakrančių 
vergus, parduotus turkų valdžios. 

— Beje, tai tikriausiai kitas Starkas, - pridūrė jis. — Šis, kaip 
sakote, yra sakolevos savininkas, o sakoleva netinka tokiai pre- 
kybai. 

— Iš tikrųjų, —- sutiko Anri d' Albarė ir liovėsi klausinėti. 

Tačiau Anri negalėjo negalvoti apie Starką, nes jo mintys nuo- 
latos sukosi apie nesuvokiamą dviejų moterų - Hadžinos Elizun- 
do ir Andronikos - dingimo paslaptį. Dabar šie du vardai glau- 
džiai siejosi jaunuolio atsiminimuose. 

Kovo dvidešimt penktąją „Sifanta“ atsidūrė prie Samotrakės 
salos, už šešiasdešimties Ijė nuo Chijo. Jeigu turėsime galvoje, 
kiek laiko korvetė sugaišo šitam neilgam keliui, tai pasidarys aiš- 


140 


ku, kad šiose vietose ji atidžiai apžiūrinėjo kiekvieną kampą. Ir iš 
tikrųjų ten, kur dėl seklumo negalėjo praplaukti korvetė, žvalgy- 
bą vykdė jos valtys. Bet kol kas visos paieškos buvo bergždžios. 

Samotrakės sala karo metu labai smarkiai nukentėjo, bet tur- 
kai vis dar ją laikė savo rankose. Buvo galima manyti, jog dėl to, 
kad čia nėra patogios įlankos, korsarai rado patikimą prieglobstį 
daugybėje užutėkių. Saloje stūksojo Saoso kalnas, siekęs penkis 
šešis tūkstančius pėdų aukščio; iš tokio aukščio sargybiniai ne- 
sunkiai galėjo pastebėti bet kokį laivą ir duoti apie jį Žinią, jeigu 
jis pasirodytų įtartinas. Šitaip iš anksto įspėti piratai galėjo kuo 
ramiausiai pasislėpti anksčiau, negu jiems būtų užkirstas kelias. 
Tikriausiai taip ir buvo, nes šiuose bemaž tuščiuose vandenyse 
„Sifanta“ nesutiko nė vieno laivo. 

Tada Anri d' Albarė pasuko į šiaurės vakarus, norėdamas pra- 
plaukti pro Taso salą, stūksančią apytikriai dvidešimt Ijė nuo Sa- 
motrakės. Korvetei teko gerokai laviruoti grumiantis su stipriu 
priešiniu vėju; bet netrukus ji atsidūrė netoli nuo kranto, kur jūra 
mažiau bangavo, o plaukimo sąlygos pasidarė kur kas palankes- 
nės. 

Kaip skirtingai susiklostė įvairių Archipelago salų likimai! Tuo 
metu, kai Chijui ir Samotrakei teko labai skaudžiai nukentėti nuo 
turkų, Tasas, kaip ir Limnas arba Imbrozas, nepatyrė karo baisu- 
mų. Visi Taso gyventojai yra graikai; jų papročiai itin patriarcha- 
liški; vyrai ir moterys iki pat šių laikų išlaikė antikinio meno grakš- 
tumą ir nešiodami drabužius, ir šukuodami plaukus, ir tvarkyda- 
mi savo gyvenamuosius būstus. Turkų valdžia, kuriai ši sala pri- 
klausė nuo penkioliktojo amžiaus pradžios, galėjo be kliūčių ją 
apiplėšti, nepatirdama nė menkiausio pasipriešinimo. Tačiau vei- 
kiant nežinia kokiai privilegijai ir nepaisant to, kad salos gyven- 
tojų turtai savaime galėjo žadinti šių tikrai įžūlių barbarų godulį, 
Tasas iki šiol liko nenuniokotas. 

Ir vis dėlto, jeigu čia nebūtų pasirodžiusi „Sifanta“, salai tik- 
riausiai būtų tekę patirti visus plėšikų antpuolio baisumus. 

Mat balandžio antrąją uostui, kuris stūkso Taso šiaurėje ir mūsų 

laikais vadinamas Pirgu, grėsė piratų antpuolis. Prie salos pri- 
siartino penki ar šeši piratų laivai, pagal savo tipą — mistikos ir 
žermos, lydimi brigantinos, ginkluotos tuzinu patrankų. Jeigu ban- 
ditai būtų išsilaipinę saloje, ją būtų ištikusi katastrofa, nes gyven- 
tojai visai nemokėjo kautis, be to, neturėjo jokių pajėgų atmušti 
užpuolikams. 

Bet vos reide pasirodė korvetė, kai brigantinos grotstiebyje 
suplevėsavo vėliava, ir visi piratų laivai išsirikiavo kovos linija; 
tai, be abejo, buvo įžūlus piratų iššūkis. 

— Artik jie nesirengia mūsų atakuoti? — sušuko kapitonas Tod- 
ras, stovėjęs ant juto šalia vado. 

— Atakuoti... ar gintis? - šyptelėjo Anri d" Albarė, nors ir gero- 
kai nustebęs dėl šitokio piratų elgesio. 

— Velniai rautų! Aš tikėjausi, jog šie niekšai spruks iškėlę vi- 
sas bures! 

— Priešingai, kapitone Todrai, tegu priešinasi! Tegu net ata- 
kuoja! Jeigu jie sumanytų bėgti, kai kuriems iš jų, be abejonės, 
pavyktų išnešti kudašių! Įsakykite skelbti kovos parengtį! 

Vado įsakymas buvo bemat įvykdytas. Jūreiviai užtaisė pa- 
trankas, o sviedinius sukrovė šalia; mažąsias patrankėles irgi pa- 
rengė mūšiui; jūreiviai apsiginklavo muškietomis, pistoletais, kar- 
dais ir abordažiniais kirviais. Stiebų aikštelėse esantys vyrai irgi 
pasiruošė manevruoti - vienaip, kai mūšis vyks vietoje, kitaip - 
kai reikės vytis bėglius. Visa tai įgula padarė taip sparčiai ir tiks- 
liai tarsi tikrame karo laive. 

O tuo metu korvetė prisiartino prie flotilės, vienodai pasiruo- 
šusios ir pulti, ir pasipriešinti. „Sifantos“ vadas ketino paleisti 
ugnį į brigantiną ir pavaišinti salve, galinčia išvesti ją iš rikiuo- 
tės, o paskui, priplaukus prie pat jos borto, pasiųsti jūreivius abor- 
dažui. 

Bet buvo visiškai įtikėtina, jog piratai, vaizduodami, kad ren- 
giasi mūšiui, iš tikrųjų galvoja tik apie bėgimą. To padaryti nepa- 
vyko anksčiau todėl, kad atplaukusi korvetė užklupo juos nety- 
čia, o dabar štai užtvėrė išėjimą į atvirą jūrą. Vienintelė nūnai jų 

išeitis — kaip nors apšauti „Sifantą“ ir pasprukti. 

Pirmoji salvę paleido brigantina. Jos pabūklai buvo taip nu- 
taikyti, kad sunaikintų korvetės rangautą ir geriausiu atveju nu- 
muštų bent vieną stiebą. Jeigu piratams būtų pasisekę, tai brigan- 
tina galėtų kur kas lengviau pasprukti nuo priešo. 

Sviediniai prašvilpė virš „Sifantos" denio per septynias ar aš- 
tuonias pėdas, kai kur nukirto lynus, apgadino brasus, sudaužė į 
šipulius medinį klojinį tarp grotstiebio ir fokstiebio ir lengvai su- 
žeidė tris ar keturis jūreivius. (Brasas — laivavirvė, naudojama 
burei kartu su rėja pasukti.) Apskritai piratai nepadarė rimtos 
žalos. 

Anri d' Albarė atsakė ne iš karto. Jis įsakė šauti į brigantiną 
tiesiu taikymu, tačiau salvė nuo dešiniojo borto trenkė tik tada, 
kai išsisklaidė pirmųjų šūvių dūmai. 

Brigantinos laimei, jos kapitonas, pasinaudodamas vėju, su- 
gebėjo taip manevruoti, jog tik keletas sviedinių pataikė į korpu- 
są virš vaterlinijos. Nors brigantinoje ir buvo nemažai nukautų, ji 
vis dėlto neišėjo iš rikiuotės. 

Tačiau korvetės sviediniai, nepataikę į brigantiną, nenuėjo vel- 
tui. Beveik visi jie smogė į kairįjį vienos mistikos bortą, kurį ati- 
dengė manevruodama brigantina; į laivą tuoj pat ėmė plūsti van- 
duo. 

— Pataikėme! Jei ne į brigantiną, tai į jos palydovą, tą seną 
kaliošą! — rėkavo jūreiviai ant „Sifantos“ bako. 

— Statau savo vyno davinį, kad po penkių minučių mistika nu- 
grims į dugną! 

— Po trijų! 

— Sutinku! Tegu tavo vynas taip liejasi į mano gerklę, kaip 
antai vanduo į to piratų laivo borto pralaužą! 

— Skęsta!.. Skęsta!.. 

— Žiūrėkite! Ji jau perpus nuskendo... Tuoj vanduo ją visą už- 
lies! 

— Ir visus tuos velnio vaikus, kurie antai puola į jūrą ir mėgina 
plaukti! 

— Na ką gi! Kadangi jie pasirinko vandenį vietoj virvės, ne- 
trukdysime! 

Iš tikrųjų mistika palengva skendo. Todėl, kol dar vanduo ne- 
pasiekė falšborto, jos įgula šoko į jūrą, kad nusikastų iki kurio 
nors kito flotilės laivo. 

Tačiau kiti piratų laivai nesuko sau galvos dėl skęstančių mis- 
tikos žmonių. Dabar visi jie turėjo vienintelį norą — bėgti. Štai 
kodėl nelaimingieji nuskendo, taip ir nesulaukę, kad kas nors iš- 
mestų bent virvę, kuria galėtų įsiropšti į denį. 

Tuo metu „Sifanta“ iššovė antrą salvę, sugadinusią vieną žer- 
mą, kuri neatsargiai atsuko bortą. Tos salvės ir pakako: gana grei- 
tai žerma dingo už ištisinės ugnies sienos, iškilusios jos denyje, 
kurį uždegė gal pusė tuzino įkaitusių sviedinių. 

Išvydusios, koks likimas ištiko žermą, dviejų kitų nedidelių 
laivų įgulos suprato, kad ir jos nepasislėps nuo korvetės patran- 
kų. Pasidarė aišku, kad pamėginę sprukti vis vien bus pavyti grei- 
taeigės korvetės. 

Todėl brigantinos kapitonas priėmė vienintelį teisingą spren- 
dimą, kaip išgelbėti savo žmones. Jis davė signalą susirinkti vi- 
siems į vieną vietą. Po kelių minučių piratai bemat sušoko į bri- 
gantiną, palikę mistiką ir žermą, kurios netrukus sprogo. 

Brigantinos įgula, šitaip netikėtai gavusi gal šimto vyrų pa- 
stiprinimą, dabar atsidūrė kur kas palankesnėmis sąlygomis, jei- 
gu stotų į abordažinį mūšį tuo atveju, kai nepasisektų pabėgti. 

Nors brigantinos įgula dabar skaičiumi ir prilygo korvetės įgu- 
lai, vis dėlto jai geriausia išeitis — kuo greičiau dumti. Todėl bri- 
gantinos kapitonas nedvejodamas nutarė pasinaudoti savo laivo 
greitumu ir plaukti prie turkų kranto. Ten brigantina galėtų suma- 
niai pasislėpti tarp pakrantės uolų, todėl korvetė vargu ar ją ten 
rastų ir pasiektų. 

Vėjas pastebimai stiprėjo. Tačiau brigantina iškėlė visas bu- 
res, net ir triumselį ir, rizikuodama sugadinti savo rangautą, pra- 
dėjo tolti nuo „Sifantos“. 

— Ką gi! - sušuko kapitonas Todras. - Labai nustebsiu, jeigu ji 

turės tokias pat ilgas kojas kaip tr mūsų korvetė! 

Ir jis atsigręžė į Anri d' Albarė laukdamas įsakymų. 

Tačiau tą akimirką jaunojo prancūzo akys buvo nukrypusios 
visai į kitą pusę. Jis daugiau nebežiūrėjo į brigantiną. Atsukęs 
žiūroną į Taso salą, vadas sekė lengvą laivą, kuris kėlė bures, 
rengdamasis palikti uostą. 

Tai buvo sakoleva. Genama stiproko šiaurės vakarų vėjo, lei- 
dusio jai iškelti visas bures, sakoleva pasuko prie pietinio įlankos 
išėjimo, kuriuo dėl savo nedidelės vandentalpos galėjo nesunkiai 
išplaukti. 

Gerai apžiūrėjęs laivą, Anri d' Albarė ūmai nuleido žiūroną. 

— „Karista"! - šūktelėjo jis. 

— Kaip, ta pati sakoleva, apie kurią mums pasakojote? — su- 
kluso kapitonas Todras. 

— Taip, tai ji! Aš pasivysiu ir užimsiu ją... 

Bet Anri d'Albarė nebaigė sakinio. Pareiga neleido jam rink- 
tis tarp brigantinos su gausybe piratų ir „Karistos“, nors pastara- 
jai, be jokių abejonių, vadovavo Nikolas Starkas: Atsisakęs per- 
sekioti brigantiną ir plaukdamas pačiu didžiausiu greičiu, jis tik- 
riausiai spėtų užkirsti kelią sakolevai, galėtų pasivyti ir užimti ją. 
Bet tai reikštų paaukoti bendrą tikslą dėl asmeninių interesų. Anri 
d'Albarė neturėjo tokios teisės. Pareiga liepė jam nė sekundės 
negaišti ir tuoj pat persekioti brigantiną,padaryti viską, kad ji 
būtų paimta ir sunaikinta; taip jis ir padarė. Anri sviedė paskutinį 
žvilgsnį į „Karistą“, kuri neįtikėtinai sparčiai tolo laisvu išėjimu, 
ir įsakė persekioti piratų laivą, sprunkantį į priešingą pusę. 

Netrukus „Sifanta“, iškėlusi visas bures, spėriai nulėkė įkan- 
din brigantinos. Jos priekinės patrankos buvo nutaikytos į piratų 
laivą, o kadangi abu laivus vieną nuo kito kol kas skyrė ne dau- 
giau kaip pusė mylios, korvetė prabilo. 

Jos šneka, matyt, labai nepatiko brigantinai. Todėl pasukusi 
per du rumbus prieš vėją, ji pamėgino pasprukti nuo priešo. 

Bet, deja, jai nepasisekė. 

„Sifantos“ vairininkas irgi truputį pasuko šturvalą, ir korvetė 

savo ruožtu dar stačiau nuplaukė prieš vėją. 

Persekiojimas tęsėsi gerą valandą. Korvetė aiškiai priartėjo 
prie piratų, todėl neliko abejonių, kad ji pasivys brigantiną dar 
iki sutemų. Bet dviejų laivų dvikovai buvo lemta baigtis kitaip. 

Vienas iš „Sifantos“ sviedinių nukirto brigantinos fokstiebį. 
Laivas bemat pradėjo dreifuoti, todėl korvetei reikėjo tik plaukti 
ankstesne kryptimi, kad po ketvirčio valandos atsidurtų briganti- 
nos traverse. 

Ir tada pasigirdo baisus dundesys. Priartėjusi per pusę kabel- 
tovo, „Sifanta“ paleido ugnį iš visų dešiniojo borto pabūklų. At- 
rodė, ši įkaitusio metalo lavina mestelėjo brigantiną aukštyn, ta- 
čiau salvė sunaikino tik jos antvandeninę dalį, todėl laivas nenu- 
skendo. 

Vis dėlto laivo, kurio įgula gerokai išretėjo po šios salvės, ka- 
pitonas suprato, kad nebepajėgs ilgiau priešintis, ir nuleido vėlia- 
vą. 

Tą pačią valandėlę korvetės valtys priplaukė prie brigantinos 
ir paėmė nedaugelį likusių gyvų piratų. Padegta brigantina lieps- 
nojo tol, kol ugnis pasiekė vaterliniją. Po to ji nuskendo. 

„Sifanta“ padarė gerą ir naudingą darbą. Kas vadovavo piratų 
flotilei, kaip jis vadinosi, kur jis gimė, kas buvo jo protėviai, 
viso to taip ir nepavyko sužinoti, nes piratų vadeiva kuo griež- 
čiausiai atsisakė atsakinėti į klausimus. Jo draugeliai irgi tylėjo; 
galimas daiktas, jog jie ir iš tikrųjų nieko nežinojo apie ankstesnį 
savo vadeivos gyvenimą, kaip dažnai pasitaikydavo tarp piratų. 
Tačiau, kad jie visi piratai, nebuvo ko abejoti, todėl netrukus įvy- 
ko teisingas ir greitas teismas. 

Tuo tarpu netikėtai pasirodžiusi ir taip pat netikėtai dingusi 
sakoleva privertė Anri d'Albarė giliai susimąstyti. Juk aplinky- 
bės, kuriomis ji skubiai paliko Tasą, nejučiomis vertė lengvai ne- 
numoti ranka. Ar sakoleva norėjo pasinaudoti jūrų mūšiu, kurį 
korvetė pradėjo su piratų flotile, kad laiku pasislėptų? Ar baimi- 
nosi susidurti akis į akį su „Sifanta“, kurią turbūt atpažino? Gar- 
bingas prekybos laivas kuo ramiausiai liktų uoste, nes juk pirata! 

nieko kita nenorėjo, kaip iš ten pasprukti! Vietoj to „Karista" pas- 
kubėjo pakelti inkarą ir lėkti į atvirą jūrą, rizikuodama pakliūti 
korvetei į nagus! Nieko įtartinesnio nesugalvosi už šitokį elgesį, 
todėl savaime kilo klausimas, ar sakoleva ne kartu su piratais? 
Tiesą sakant, jaunasis Anri d'Albarė nė kiek nebūtų nustebęs, 
sužinojęs, kad Nikolas Starkas yra korsaras. Deja, dabar tik atsi- 
tiktinumas gali padėti korvetei užtikti sakolevos pėdsakus. 

Atėjo naktis, ir „Sifanta“ plaukdama į pietus nebeturėjo jokių 
šansų susidurti su „Karista“. Taigi, nepaisant visų apgailestavi- 
mų, kuriuos jautė Anri d' Albarė, praleidęs progą sučiupti Nikolą 
Starką, turėjo susitaikyti su padėtimi; užtat jis įvykdė savo prie- 
dermę. Mūšio prie Taso rezultatas - penki sunaikinti piratų lai- 
vai, o pačios korvetės įgula beveik nepatyrė nuostolių. Po šio su- 
sirėmimo šiaurinėse Archipelago jūrose kuriam laikui turėjo įsi- 
viešpatauti ramybė. 


Vienuoliktasis skyrius 
Signalai be atsako 


Prabėgus aštuonioms dienoms po mūšio prie Taso, „Sifanta“, 
apieškodama visus turkų pakrantės užutėkius nuo Kavalos iki Or- 
fano, perkirto Kontesino įlanką; paskui, nuplaukusi nuo Depra- 
nono kyšulio iki Paliuros kyšulio, paliko užpakalyje Monte San- 
to ir Kasandros įlankas, kol pagaliau balandžio 15 dieną išleido 
iš akių Ato kalno viršūnes, kurios siekia beveik du tūkstančius 
metrų virš jūros lygio. 

Šiose vietose korvetė nesutiko nė vieno įtartino laivo. Keletą 
sykių matė turkų eskadras; tačiau „Sifanta“, plaukusi su Korfu 
vėliava, nė negalvojo atsakyti į signalus šių laivų, kuriuos jos 
vadas būtų mieliau sutikęs patrankų salve negu mandagiu sveiki- 
nimu. Kitaip jis žiūrėjo į graikų kabotažinius laivus, perdavusius 
jam kai kuriuos gana vertingus duomenis. 

Šiomis aplinkybėmis balandžio 26 dieną Anri d' Albarė suži- 
nojo vieną didelės svarbos įvykį. Sąjunginės valstybės nutarė su- 
laikyti visus pastiprinimus, siunčiamus Ibrahimui jūrų keliais. Dar 
daugiau — Rusija oficialiai paskelbė karą sultonui. Taigi Graiki- 
jos padėtis pamažu gerėjo; nepaisydama visų sunkumų, kuriuos 
dar turėjo įveikti, ji pasitikėdama žengė nepriklausomybės atga- 
vimo keliu. 

Balandžio trisdešimtąją korvetė įplaukė gilyn į Salonikų įlan- 
ką, pasiekdama pačias tolimiausias jos pakrantes — galinį savo 
maršruto punktą šiaurės vakarų Archipelage. Čia ji turėjo progą 


150 


sumedžioti dar kelis piratų laivus - šebekas, šniavas ir polakras, 
— kuriems pavyko pasprukti nuo persekiojimo tik iššokus į kran- 
tą. Nors jų įgulos ir nebuvo sunaikintos iki paskutinio žmogaus, 
patys laivai, šiaip ar taip, išėjo iš rikiuotės. 

Paskui „Sifanta“ vėl pasuko į pietryčius, kad kruopščiai apieš- 
kotų pietinį Salonikų įlankos krantą. Bet, matyt, piratai jau pakė- 
lė aliarmą, nes korvetė nebesutiko nė vieno plėšikų laivo, kuriam 
reikėtų įvykdyti teisingumą. 

Tada laive ir atsitiko gan keistas ir nepaaiškinamas įvykis. 

Gegužės 10 dieną apie septintą valandą vakaro įžengęs į ka- 
jutkompaniją, užėmusią visą „Sifantos“ laivagalį, Andri d' Alba- 
rė išvydo ant stalo kažkokį laišką. Paėmė jį ir, prikišęs prie lem- 
pos, besisiūbuojančios palubėje, perskaitė adresą ant voko. 

Ten buvo parašyta: 


Kapitonui Anri d'Albarė, „Sifantos“ korvetės vadui, atviroje 
Jūroje. 


Braižas jaunajam karininkui pasirodė pažįstamas. Jis priminė 
laišką, kurį gavo Chijo saloje ir kuriame buvo pranešta, kad laivo 
vadovybėje esanti laisva vieta. 

Štai kas buvo parašyta šiame laiške, atėjusiame taip nejtikėti- 
nai ir be pašto pagalbos: 


Jeigu vadas d Albarė panorės parengti savo kampanijos Ar- 
chipelage planą taip, kad pirmąją rugsėjo savaitę galėtų atplaukti 
prie Skarpanto krantų, jis padarys puikų darbą, taip pal pasitar- 
naus jam patikėtam reikalui. 


Nei datos, nei parašo, kaip ir laiške, gautame Chijo saloje. 
Sulyginęs abu laiškus, Anri d' Albarė įsitikino, jog abu juos rašė 
ta pati ranka. 

Ką tai reiškia? Pirmąjį laišką jaunuoliui pristatė paštas. Kai 
dėl antrojo, tai jį galėjo padėti ant stalo tik žmogus, plaukiojantis 

šiuo laivu. Matyt, jis saugojo pastarąjį laišką nuo pat kelionės 
pradžios arba gavo neseniai, kai „Sifanta“ buvo nuleidusi inkarą 
kažkuriame uoste. Dar daugiau - laiško dar nebūta prieš valandą, 
kai jis išėjo iš kajutkompanijos ir patraukė į denį duoti nurodymų 
nakčiai. Taigi laiškas, be jokių abejonių, padėtas ant stalo vėliau 
negu prieš valandą. 

Anri d'Albarė paskambino. 

Įėjo budintysis. 

— Ar kas nors čia buvo įėjęs, kai aš daviau nurodymus denyje? 
— paklausė vadas. 

— Ne, pone kapitone, - atsakė jūreivis. 

— Ne?.. Oar niekas negalėjo čia įeiti taip, kad tu jo nepastebė- 
tum? 

— Ne, pone kapitone, juk aš nė akimirkos nepasitraukiau nuo 
durų. 

— Gerai. 

Pridėjęs ranką prie beretės, jūreivis pasišalino. 

„Ir iš tikrųjų atrodo neįtikėtina, — tarė sau Anri d' Albarė, - 
kad kas nors galėtų įeiti pro šias duris nepastebėtas. Tačiau gal- 
būt įmanoma prisidengus sutemomis nusėlinti iki išorinės galeri- 
jos ir įlįsti pro vieną iš kajutkompanijos langų?" 

Anri d' Albarė patikrino iliuminatorius, atsiveriančius į denį. 
Tačiau čia jie, kaip ir jo kajutėje, uždaromi iš vidaus, todėl tikrai 
neįmanoma iš išorės įlįsti per vieną Iš šių angų. 

Visa tai, Žinia, negalėjo sukelti Anri d' Albarė nė mažiausio 
nerimo; jaunuolis jautė tik nuostabą ir tą nepatenkintą smalsumą, 
kurį Žmogus patiria susidūręs su nepaaiškinamu faktu. Aiškus buvo 
tik vienas dalykas: šiaip ar taip, anoniminis laiškas pasiekė adre- 
satą, 0 tas adresatas ne kas kitas, o jis pats - „Sifantos“ vadas. 

Pasvarstęs Anri d' Albarė nutarė niekam nesakyti apie šį įvy- 
kį, netgi vyresniajam karininkui. Ką tai jam duotų? Jo paslaptinga- 
sis korespondentas, kad ir kas jis būtų, tikriausiai neprisipažintų. 

Bet ar priims kapitonas patarimą, išdėstytą laiške? „Be abejo- 
nės! — tarė sau jaunuolis. — Tas, kuris nešė man pirmąjį kartą, 

neapgavo teigdamas, kad „Sifantos“ vadovybėje esanti laisva vie- 
ta. Kodėl jis dabar turėtų mane apgaudinėti antrajame laiške, kvies- 
damas atplaukti prie Skarpanto salos pirmąją rugsėjo savaitę? 
Taip! Aš pakeisiu kampanijos planą ir tiksliai, nevėluodamas at- 
vyksiu ten, kur man nurodyta!“ 

Anri d' Albarė rūpestingai sulankstė laišką su naujuoju nuro- 
dymu; paskui, pasiėmęs žemėlapius, ėmė sudarinėti naujos ke- 
lionės planą, stengdamasis kuo naudingiau praleisti tuos keturis 
mėnesius, likusius iki rugpjūčio pabaigos. 

Skarpanto sala dunkso pietryčiuose, priešingoje Archipelago 
pusėje, tai yra apytikriai už šimto Ijė tiesia linija nuo tos vietos, 
kur plaukė „Sifanta“. Šiaip ar taip, Anri d' Albarė turėjo pakan- 
kamai laiko, kad galėtų ištirti Morėjos pakrantes, kur gana dažnai 
slapstydavosi piratai, taip pat visą grupę Kikladų salų, išsibars- 
čiusių Egino įlankos prieigose iki pat Kretos salos. 

Reikia pasakyti, kad kvietimas atvykti nurodytu laiku prie Skar- 
panto salos tik truputį keitė maršrutą, kurį jau anksčiau buvo nu- 
matęs Anri d' Albarė. Jis galėjo gana ramiai įgyvendinti visa tai, 
ką buvo numatęs, ir nė kiek nesutrumpinti savo programos. Todėl 
gegužės 20 dieną, apžiūrėjusi nedideles Pelerio, Piperio, Saraki- 
nono ir Skandzūros salas į šiaurę nuo Negrepontės, „Sifanta“ nu- 
plaukė žvalgytis prie Skyro krantų. 

Skyras — pati Žymiausia iš devynių sudarančių grupę salų, ku- 
rią senovės graikai visiškai teisėtai būtų galėję paversti devynių 
mūzų buveine. Jos puikiai apsaugotoje ir plačioje šv. Georgijo 
įlankoje, kur gausu gilių vietų nuleisti inkarams, korvetės įgula 
galėjo be didelio vargo apsirūpinti maisto produktais — aviena, 
kviečiais, miežiais, taip pat nusipirkti puikaus vyno — vieno iš 
svarbiausių krašto turtų. Ši sala, glaudžiai susijusi su pusiau le- 
gendiniais Trojos karo įvykiais, išgarsinta Likomedo, Achilo ir 
Odisėjo, netrukus turėjo įeiti į naujosios graikų karalystės sudėtį, 
į Eubojos vyskupiją. 

Skyro pakrantes giliai išraižė daugybė įlankų ir užutėkių, kur 
lengvai sau prieglobstį galėjo rasti piratai; todėl Anri d'Albarė 

įsakė visas pakrantes itin kruopščiai apžiūrėti. Kol korvetė drei- 
favo už kelių kabeltovų nuo salos, jos valtys šniukštinėjo po visą 
pakrantę iki nuošaliausių užkampių. 

Ši žvalgyba nedavė jokių rezultatų. Visos vietos, kur galima 
pasislėpti, stūksojo tuščios. Vienintelės Žinios, kurias Anri d'Al- 
barė pasisekė išpešti iš salos valdžios, buvo tokios: prieš mėnesį 
laivas, plaukęs su piratų vėliava, atakavo, užgrobė ir sunaikino 
prie šių krantų kelis prekybos laivus. Plėšikiškąjį antpuolį salie- 
čiai priskyrė pagarsėjusiam Sakratifui. Tik vieno dalyko niekas 
negalėjo pasakyti —- kuo pagrįstas šis teiginys, nes garsųjį piratą 
gaubė neperregima ir mistinė skraistė, netgi abejota jo egzistavi- 
mo faktu. 

Po penkių dienų stovėjimo korvetė paliko Skyro vandenis. Ge- 
gužės pabaigoje ji pasiekė didelės Eubojos salos, taip pat vadina- 
mos ir Negreponte, pakrantę ir atidžiai ištyrinėjo visas jos priei- 
gas daugiau negu per keturiasdešimt Ijė. 

Žinoma, kad ši sala sukilo viena iš pirmųjų pačioje karo pra- 
džioje — 1821 metais; bet turkai, įsitaisę Negrepontės citadelėje 
ir sykiu įsitvirtinę Karisto tvirtovėje, atkakliai priešinosi. Vėliau 
gavę pašos Jusufo kariuomenės pastiprinimą, jie pasklido po visą 
salą ir pradėjo daryti sau įprastus žvėriškumus, kol galiausiai vie- 
nas iš graikų vadų, Diamantis, nesustabdė jų 1823 metų rugsėjo 
mėnesį. Netikėtai atakavęs turkų kareivius, jis didžiumą jų sunai- 
kino, o likusieji gyvi buvo priversti persikelti per įlanką ir slėptis 
Tesalijoje. 

Tačiau galiausiai pranašumą vis dėlto išlaikė turkai, kurių čia 
gyveno kur kas daugiau. Po nesėkmingo mėginimo juos sutriuš- 
kinti, kurio 1826 metais ėmėsi pulkininkas Favjė ir eskadrono 
vadas Renjo de Sen Žanas d" Anželis, turkai galutinai pradėjo šei- 
mininkauti saloje. 

Kai „Sifanta“ plaukė pro Negrepontės krantus, sala vis dar 
tebebuvo turkų valdžioje. Nuo korvetės denio Anri d' Albarė vėl 
galėjo matyti kruvinos kovos, kurioje jis pats dalyvavo, areną. 
Dabar susirėmimų čia nebepasitaikė, o po naujosios karalystės 

pripažinimo Eubojos sala su šešiasdešimčia tūkstančių gyvento- 
jų turėjo sudaryti vieną iš Graikijos provincijų. 

Kad ir kaip pavojinga patruliuoti šiuose vandenyse tiesiog turkų 
pakrantės baterijų panosėje, korvetė toliau tęsė savo misiją ir su- 
naikino dar apie dvidešimt piratų laivų, šmirinėjusių apie Eubo- 
ją. 

Ekspedicija prie Eubojos tęsėsi beveik visą birželio mėnesį. 
Paskui „Sifanta“ pasuko į pietryčius. Paskutinėmis šio mėnesio 
dienomis ji pasiekė Andrą, pirmąją iš Kikladų salų, stūkstančią 
netoli nuo Eubojos; šios didvyriškos salos gyventojai sukilo prieš 
turkų viešpatavimą vienu metu su Psaros graikais. 

Čia vadas d' Albarė nutarė pakeisti korvetės kursą ir pasuko 
tiesiai į pietvakarius, norėdamas priartėti prie Peloponeso krantų. 
Liepos 2 dieną korvetė išvydo Zėjos salą, kažkada vadintą Kėja 
arba Kos, virš kurios kyla didinga Elio kalno viršūnė. 

Kelias dienas korvetė stovėjo nuleidusi inkarą Zėjos uoste, 
viename iš geriausių šioje pakrantėje. Anri d'Albarė ir jo kari- 
ninkai sutiko čia nemažai narsių zėjiečių, kurie pirmomis karo 
dienomis buvo jų ginklo broliai. Štai kodėl korvetė susilaukė la- 
bai džiaugsmingo sutikimo. O kadangi nė vienam piratui neateitų 
į galvą mintis slapstytis šios salos užutėkiuose, tai „Sifanta“ ne- 
trukus vėl patraukė į kelionę ir liepos penktąją aplenkė Kolono 
kyšulį Atikos pietrytiniame pakraštyje: 

Baigiantis savaitei atsidūrė prie pat Egino įlankos, giliai įsirė- 
žusios į Graikijos žemę iki pat Korinto sąsmaukos; čia korvetė 
vos slinko pirmyn, nes nusilpo vėjas. Teko itin atidžiai laive bu- 
dėti. Prasidėjo visiškas štilis, todėl „Sifanta“ stovėjo nejudėdama 
ir subliuškusiomis burėmis. Jeigu šiuose tuščiuose vandenyse prie 
korvetės būtų priplaukusios šimtas ar du šimtai valčių, jai būtų 
buvę striuka. Todėl „,Sifantos“ įgula budėjo, nuolatos pasirengusi 
atremti antpuolį; ji elgėsi visiškai teisingai. 

Ir iš tikrųjų prie korvetės kelis sykius prisiartino valtys, kurių 
karingi ketinimai nekėlė jokių abejonių, tačiau vis dėlto jos neri- 
zikavo iš arčiau mesti iššūkį laivo patrankoms ir muškietoms. 

Liepos dešimtąją vėl papūtė šiaurės vėjas, ir kaip tik laiku, 
todėl „Sifanta“, praplaukusi pro pat nedidelį Damalos miestelį, 
sparčiai aplenkė Skylos kyšulį šalia Nafplio įlankos. 

Vienuoliktąją ji pasirodė prie Idros salos, o dar po dienos — 
netoli nuo Specės salos. Nėra reikalo priminti, kaip nepriklauso- 
mybės kovose dalyvavo šių dviejų salų gyventojai. Karo pradžioje 
Idros, Specės ir Psaro salų gyventojai turėjo daugiau kaip tris 
šimtus prekybos laivų. Pavertę juos karo laivais, jie gana sėkmin- 
gai grūmėsi su turkų laivynu. Šiose salose gimė Konduriotis, Tom- 
bazis, Miaulis, Orlandas ir kiti aukštos kilmės vyrai, atlikę parei- 
gą tėvynei ir sumokėję už jos laisvę iš pradžių savo turtu, o vėliau 
ir savo krauju. Iš čia išplaukė tie baisūs branderiai, kurie netru- 
kus tapo turkų siaubu. (Branderis sprogmenų prikrautas laivas.) 
Todėl nepaisydamos vidinių nesklandumų šios salos niekada ne- 
gyveno po engėjo padu. 

Tuo laiku, kai jas aplankė Anri d" Albarė, jos pamažu traukėsi 
iš kovos, jau silpnėjančios ir iš vienos,ir iš kitos pusės. Artėjo 
valanda, kai joms bus lemta įeiti į naujosios karalystės sudėtį ir 
sudaryti dvi vyskupijas Korinto ir Argolidės provincijose. 

Liepos dvidešimtąją korvetė nuleido inkarą Hermopolio uos- 
te, Syro saloje — ištikimojo Eumajaus tėvynėje, kurį itin poetiškai 
apdainavo Homeras. Tuo metu sala buvo ta vieta, kur slėpėsi visi 
tie, kuriuos turkai išvarė iš žemyno. Syro sala, kurios katalikų 
vyskupą nuolatos gynė Prancūzija, pasiūlė Anri d' Albarė visus 
savo resursus. Nė viename savo tėvynės uoste jaunasis vadas ne- 
būtų radęs nuoširdesnio priėmimo. 

Tik viena aplinkybė aptemdė jo džiaugsmą, kurį jaunuolis jautė 
ryšium su tokiu šiltu sutikimu: tai, kad jis neatplaukė čia prieš 
tris dienas. | 

Iš pokalbio su prancūzų konsulu laivo vadas sužinojo, jog prieš 
šešiasdešimt valandų „Karistos“ sakoleva, plaukusi su Graikijos 
vėliava, paliko uostą. Tai leido padaryti išvadą, kad, pasprukusi 
iš Taso salos uosto korvetei besikaunant su piratais, ji nuplaukė 
prie pietinių Archipelago pakrančių. 


158 


— Bet galbūt kas nors žino, kur ji nuplaukė? — gyvai paklausė 
Anri d' Albarė. | 

— Sprendžiant iš to, ką girdėjau, sakoleva, matyt, keliauja prie 
pietrytinių salų, jeigu tik nepatraukė į kurį nors Kretos uostą. 

— Ar jums neteko susitikti su jos kapitonu? — vėl klausė Anri. 

— Ne, kapitone. 

— O gal girdėjote, kaip jį vadina? Nikolas Starkas? 

— Deja, nežinau. 

— Ar esama kokio nors pagrindo įtarti, kad sakoleva priklauso 
piratų, kurių knibždėte knibžda šioje Archipelago dalyje, floti- 
lei? 

— Ne. Bet jeigu taip būtų iš tikrųjų, — atsakė konsulas, - tai 
nieko nuostabaus, kad sakoleva nuplaukė į Kretą, kurios daugu- 
moje uostų šie niekšai vis dar randa prieglobstį! 

Naujiena negalėjo nesujaudinti „Sifantos“ vado, kaip ir visa, 
kas tiesiogiai ar netiesiogiai siejosi su dingusia Hadžina Elizun- 
do. Kokia bjauri nesėkmė - atplaukti čia po tokio trumpo laiko 
tarpo, praslinkusio po „Karistos“' išplaukimo! Kadangi ji pasu- 
ko į pietus, galimas daiktas, korvetei, kuri irgi turi lėkti ta pačia 
kryptimi, pasiseks ją pasivyti? Todėl Anri d' Albarė, be galo troš- 
kęs susitikti akis į akį su Nikolu Starku, tą patį liepos 21 dienos 
vakarą paliko Syrą; „Sifanta“ pakėlė inkarą pučiant silpnam vė- 
jui, kuris, sprendžiant iš barometro parodymų, netrukus turėjo 
sustiprėti. 

Reikia pripažinti, kad per dvi savaites kapitonas Anri d' Alba- 
rė ieškojo sakolevos taip pat nuoširdžiai kaip ir piratų. Mat jis 
aiškiai matė, kad „Karista“ nusipelnė tokio pat elgesio kaip ir 
korsarai ir dėl tų pačių priežasčių. Jeigu tik jam nusišypsotų sėk- 
mė, jaunuolis žinotų, kaip elgtis! 

Ir vis dėlto, nepaisant visų paieškų, korvetei nepasisekė aptik- 
ti sakolevos pėdsakų. Nakso saloje, kur „Sifanta“ aplankė visus 
uostus, ,,Karista“ nepasirodė. Tarp salelių ir rifų, supusių šią sa- 
lą, irgi pasisekė ne ką geriau. Be to, čia visiškai nesimatė jokių 
piratų laivų, nors šiaip jie gana mielai lankydavosi šiose vietose. 

Juk tarp turtingų Kikladų salų vyksta gyva prekyba, todėl šansai 
pasinaudoti svetimu geru, regis, turėtų čia privilioti jūrų plėšikus. 
Tokia pat nesėkmė laukė korvetės ir prie Paro salos: ją nuo 
Nakso skiria paprastas sąsiauris, kurio plotis — tik septynios my- 
lios. Parkio, Navo, šv. Marijos, Agulo, Diko uostai neturėjo ma- 
lonumo priimti Nikolą Starką. Be abejonės, Syro konsulas sakė 
teisybę: sakoleva patraukė į kurį nors Kretos pakrantės uostą. 

Rugpjūčio devintąją „Sifanta“ nuleido inkarą Milo salos uos- 
te. Ši sala, klestėjusi iki pat XVIII amžiaus vidurio, nuskurdo dėl 
ugnikalnio išsiveržimų; dabar jos gyvūniją ir augaliją nuodija 
kenksmingi garai, todėl Milo gyventojų vis mažėja. 

Ir čia visos paieškos pasirodė bergždžios. „„Karista“ nė nema- 
nė čia svečiuotis; negana to, nepasisekė išvysti nė vieno piratų 
laivo, paprastai vagojančių jūrą apie Kikladus. Nejučiomis kilo 
įtarimas, kad, laiku pastebėję pasirodžius „Sifantą“, jie spėjo pa- 
sislėpti. Korvetė padarė didelių nuostolių piratams Archipelago 
šiaurėje, todėl nieko nuostabaus, kad plėšikai nepanoro jos susi- 
tikti pietuose. Šiaip ar taip, niekada prie šių krantų nevyravo to- 
kia ramybė. Atrodė, kad nuo šiol prekybos laivai čia gali visiškai 
saugiai plaukioti. Kai kurie stambūs kabotažiniai laivai, — šebe- 
kos, šniavos, polakros, tartanai, feliugos ir karavelės, - kuriuos 
sutiko korvetė, buvo apiplėšti, bet iš jų savininkų ir kapitonų at- 
sakymų Anri d'Albarė nieko nauja nesužinojo, kas padėtų jam 
aiškiau suvokti padėtį. 

Netrukus išaušo rugpjūčio 14 diena. Liko tik dvi savaitės iki 
to laiko, kai pirmąją rugsėjo savaitę reikėjo nusigauti iki Skar- 
panto salos. Palikusi Kikladų salas, „Sifanta“ turėjo nuplaukti 
septyniasdešimt ar aštuoniasdešimt Ijė į pietus. Kaip žinia, Egėjo 
Jūrą pietuose uždaro pailga Kretos sala; ir štai horizonte pasirodė 
aukšti šios salos kalnai, apdengti amžinojo sniego. 

Anri d' Albarė nutarė ir toliau plaukti šia kryptimi. Priplaukęs 
prie Kretos, jis turės pasukti į rytus, kad pasiektų Skarpantą. 

Palikusi Milą, „Sifanta“ nuplaukė toliau į pietryčius, pasiekė 
Santorino salą ir apieškojo visus jos niūrias ir uolėtas pakrantes. 

Plaukioti šiuose vandenyse gana pavojinga, nes kiekvieną valan- 
dėlę, veikiamas ugnikalnio jėgų, čia gali iškilti naujas rifas. Pas- 
kui pasirinkusi orientyru senovinį Idės kalną, dabartinį Psilantį, 
kuris kyla virš Kretos daugiau kaip septynis tūkstančius pėdų, 
korvetė nuskubėjo į savo tikslą, genama stipraus vest nordvesto, 
leidusio iškelti visas bures. 

Kitą dieną, rugpjūčio penkioliktąją, giedrame horizonte su- 
šmėžavo vaizdingai išraižyti Kretos krantai - nuo Spados kyšulio 
iki Stavros kyšulio. Staigus pakrantės įlinkis dar ilgai slėpė nuo 
korvetės tą gilų užutėkį, kurio gale dunksojo Kandija, šios di- 
džiausios Archipelago salos sostinė. 

— Ar ketinate, mano vade, - paklausė kapitonas Todras, - nu- 
leisti inkarą kuriame nors uoste? 

— Kreta kaip ir anksčiau priklauso turkams, — atsakė Anri d'Al- 
barė, — todėl manau, kad mums čia nėra ko veikti. Jeigu tikėtume 
žiniomis, kurias gavau Syro saloje, Mustafos kareiviai, užėmę 
Retimnoną, tapo visos salos šeimininkais, nepaisydami sfakio- 
niečių didvyriškumo. 

— Narsūs kalniečiai tie sfakioniečiai, - atsakė kapitonas Tod- 
ras, - savo drąsa jie visiškai teisėtai pelnė sau šlovę nuo pat karo 
pradžios... 

— Taip, savo drąsa... ir godumu, Todrai, - šyptelėjo Anri d'Al- 
barė. — Viso labo dar prieš porą mėnesių Kretos likimas buvo jų 
rankose. Mustafa ir jo kariuomenė vos nežuvo, kai kretiečiai juos 
netikėtai užklupo; tačiau Mustafos įsakymu turkų kareiviai ėmė 
mėtyti brangenybes, papuošalus, brangius ginklus — viską, ką tu- 
rėjo vertingiausia, o kai sfakioniečiai puolė rinkti šiuos daiktus, 
turkams pavyko išsprūsti iš tarpeklio, kuriame turėjo rasti sau 
galą! 

— Tai labai liūdnas faktas, bet galų gale, mano vade, Kretos 
gyventojai nėra tikri graikai! 

Nereikia stebėtis girdint tokius žodžius iš vyresniojo „Sifan- 
tos" karininko, heleno iš prigimties, lūpų. Kretos gyventojai, pri- 
dėjus visą jų patriotiškumą, nebuvo graikai ne tik kapitono Todro 

akyse; jiems nebuvo reikalo jais tapti, net kai galutinai susikūrė 
naujoji karalystė. Kaip ir Samo sala, Kreta liko turkų valdžioje 
geriausiu atveju iki 1832 metų, kai sultonas buvo priverstas ati- 
duoti savo teisę į šią salą Muchamedui Ali. 

Kaip matote, esant tokiai padėčiai, Anri d'Albarė nebuvo ko 
užsukti į įvairius Kretos uostus. Kandija tapo svarbiausiu egip- 
tiečių arsenalu, todėl kaip tik iš čia paša metė į Graikiją sužvėrė- 
jusius savo kareivius. Kai dėl Kandijos, tai pakurstyti turkų val- 
džios jos gyventojai galėjo, kas be ko, gana prastai sutikti Korfu 
vėliavą, plevėsavusią ant „Sifantos“ gafelio. Žodžiu, niekur - nei 
Jerapetroje, nei Sude, nei Kisame - Anri d'Albarė negautų žinių, 
kurios padėtų jam vainikuoti savo ekspediciją kokio nors stam- 
baus piratų laivo užgrobimu. 

— Ne, - atsakė jis kapitonui Todrui, — man regis, bergždžia 
tyrinėti šiaurinį krantą, bet mes galėtume apiplaukti salą iš šiau- 
rės vakarų, aplenkdami Spados kyšulį, ir dieną ar dvi patruliuoti 
prie Grabūzos. 

Matyt, šis sprendimas buvo geriausias. Grabūzos vandenyse, 
garsėjusiuose prasta šlove, „Sifantai“ galbūt pasitaikytų proga iš- 
šauti keletą salvių į piratus, kurių ji jau nebesutiko daugiau kaip 
mėnesį. 

Be to, kadangi sakoleva tikriausiai atplaukė prie Kretos, ne- 
būtų didelė staigmena, jeigu ji nuleistų inkarą Grabūze. Tai dar 
labiau sustiprino Anri d' Albarė ketinimus apžiūrėti šios įlankos 
prieigas. 

Tais laikais Grabūza buvo tikras piratų lizdas. Prieš septynis 
mėnesius, norėdama išardyti šią plėšikų lindynę, čia atplaukė vi- 
sa anglų-prancūzų eskadra ir reguliariosios graikų kariuomenės 
dalinys, vadovaujamas Maurokordato. Ir nuostabiausia, Kretos 
valdžia atsisakė perduoti anglų eskadros vadui tuziną nusikaltė- 
lių, kurių jis reikalavo. Norėdamas pasiekti savo, jis turėjo ap- 
šaudyti tvirtovę, sudeginti kelis laivus ir išlaipinti į salą savo jū- 
reivius. 

Taigi natūralu buvo manyti, kad pasitraukus sąjungininkų es- 

kadrai piratai mielai gali slapstytis Grabūze, kur rastų netikėtus 
sąjungininkus. Todėl Anri d'Albarė nutarė plaukti į Skarpantą 
palei pietinę Kretos pakrantę, kad iš arčiau žvilgtelėtų į Grabūzą. 
Jis davė atitinkamus nurodymus, o kapitonas Todras pasiskubino 
juos vykdyti. 

Oras buvo nuostabus. Beje, šiuose palaiminguose kraštuose 
žiema prasideda gruodžio mėnesį, o baigiasi sausio. Laimingoji 
Kretos sala, karaliaus Mino ir pirmojo senovės inžinieriaus De- 
dalo tėvynė! Čia Hipokratas siųsdavo iš Graikijos savo turtin- 
guosius pacientus, čia jis pats keliaudavo, mokydamas gydymo 
meno! 

Plaukdama tiesiai prieš vėją, „„Sifanta“ laviravo, norėdama ap- 
lenkti Spados kyšulį, kuris išlenda į jūrą lyg koks sausumos lie- 
žuvis tarp Kandijos ir Kisamo įlankų. Kyšulį korvetė apiplaukė 
vakare, o naktį, skaidrią Rytų naktį, ji aplenkė tolimiausią žemės 
tašką vakaruose. Todėl pakako „Sifantai“ pakeisti halsą, kad vėl 
laikytų kursą į pietus; rytą iškėlusi tik mažąsiais bures, ji jau lavi- 
ravo priešais Grabūzos uostą. 

Šešias dienas vadas d'Albarė nesiliovė apžiūrinėti vakarinę 
salos pakrantę, besidriekiančią tarp Grabūzos ir Kisamo. Iš uosto 
slinko daugiausia prekybos laivai — feliugos ir šebekos. Kai ku- 
riuos korvetė „apklausė“, neabejodama jų atsakymais. Tačiau į 
klausimus apie piratus, kurie galbūt rado prieglobstį Grabūze, jie 
atsakinėjo labai atsargiai. Jautėsi, kad prekeiviai baiminasi per- 
nelyg daug pasakyti. Anri d' Albarė netgi nepasisekė sužinoti, ar 
šiuo metu uoste yra „„Karistos“ sakoleva. 

Tada korvetė išplėtė savo stebėjimų zoną. Ji praslinko palei 
krantą, tysantį tarp Grabūzos ir Krijo kyšulio. Paskui 22 dieną 
pučiant stipriam vėjui, kuris stiprėjo dieną, o silpnėjo naktį, api- 
plaukė šį kyšulį ir pradėjo lėtai slinkti Libijos jūra, kiek galėda- 
ma arčiau salos pakrantės, kuri čia buvo kur kas lygesnė, ne taip 
raižyta ir turėjo mažiau kyšulių negu Kretos jūra. Šiaurės hori- 
zonte driekėsi Asprovunės kalnų grandinė, iškeldama rytų pusėje 
poetiškąją Idos viršūnę, kurios amžinas sniegas atkakliai prieši- 

nosi kaitriai Archipelago saulei. 

Neužsukusi nė į vieną nedidelį uostą, kurių pilna šioje pakran- 
tėje, korvetė vis dėlto ne sykį stoviniavo per pusę mylios nuo 
Rumelio, Anopolio ir Sfakio uostų, tačiau jos budintieji šiuose 
vandenyse neišvydo nė vieno piratų laivo. 

Rugpjūčio dvidešimt septintąją, išnaršiusi didelę Mesaros įlan- 
ką, „Sifanta“ apiplaukė Matalo kyšulį — patį piečiausią tašką Kre- 
tos, kurios plotis šioje vietoje neviršija dešimties ar vienuolikos 
Ijė. Buvo sunku tikėtis, kad ši apžiūra duos kokių nors rezultatų, 
praversiančių ekspedicijai. Iš tikrųjų tik nedaug laivų kerta Libi- 
jos jūrą šioje platumoje. Paprastai jie plaukia arba šiauriau - per 
Archipelagą, arba piečiau, labai nenutoldami nuo Egipto krantų. 
Štai kodėl korvetė regėjo bemaž visur tik žvejų laivelius, nu!ei- 
dusius inkarus prie uolų, ir retsykiais ilgus barkasus, prikrautus 
jūrų sraigių, šių gana retų moliuskų, kuriuos Kreta milžiniško- 
mis partijomis pristato į kitas Archipelago salas. 

Nieko nesutikusi šioje pakrantėje, pasibaigiančioje Matalo ky- 
šuliu, kur tarp gausybės salelių gali pasislėpti daug nedidelių lai- 
vų, „Sifanta“ turėjo mažai šansų ką nors pešti, plaukiodama palei 
kitą Kretos pietų pakrantės dalį. Anri d' Albarė nutarė plaukti tie- 
siai į Skarpantą, rizikuodamas ten atsidurti anksčiau laiko, nuro- 
dyto paslaptingajame laiške. Tačiau rugpjūčio 29 dienos vakare 
jo ketinimai netikėtai pasikeitė. 

Buvo šešios valandos. Susirinkę ant juto — vadas, vyresnysis 
karininkas ir keli kiti karininkai — visi apžiūrinėjo Matalo kyšulį. 
Tą akimirką pasigirdo budėjusio marse jūreivio balsas: 

— Priekyje už kairiojo borto laivas! 

Visi Žiūronai tuoj pat nukrypo į nurodytą tašką, esantį už ke- 
lių mylių nuo korvetės. | 

— Iš tikrųjų, — tarė Anri d' Albarė, - antai laivas, plaukiantis 
palei pačią pakrantę. 

— Matyt, jis gerai pažįsta šią žemę, jeigu laikosi taip arti kran- 
to, - pridūrė kapitonas Todras. 

— Arjis iškėlęs vėliavą? 

— Ne, mano vade, - atsakė vienas karininkas. 

— Paklauskite budinčiųjų, ar negalima sužinoti šio laivo na- 
cionalinės priklausomybės? 

Įsakymas tuoj pat buvo įvykdytas. Atsakymas, gautas po ke- 
lių sekundžių, teigė, kad nei ant gafelio, nei ant stiebų nematyti 
jokios vėliavos. 

Tačiau dar buvo pakankamai šviesu, todėl korvetės karininkai 
galėjo nustatyti jeigu ne nacionalinę priklausomybę, tai blogiau- 
siu atveju bent laivo vandentalpą ir tipą. 

Ten plaukė laivas, kurio grotstiebis buvo stipriai pasviręs at- 
gal. Labai ilgas, itin grakščios formos, įsitaisęs neįprastai aukš- 
tus stiebus ir plačias bures, brigas, kiek buvo galima spręsti iš 
tokio nuotolio, turėjo gal šešis ar septynis šimtus tonų vandental- 
pos ir, matyt, pasižymėjo didžiuliu greičiu. Bet ar jis ginkluotas? 
Ar jo denyje stūkso pabūklai? Ar jo falšborte yra angos patrankų 
vamzdžiams, žinia, dabar užmaskuotos nuimamais skydais? Viso 
šito niekas korvetėje negalėjo nustatyti, nors ir turėjo tikrai pui- 
kius žiūronus. 

Šiaip ar taip, brigą nuo „Sifantos“ skyrė geriausiu atveju ketu- 
rios mylios. Be to, vos tik saulė pasislėpė už Asprovunės viršū- 
nių, tuo pat ėmė tirštėti sutemos, o pakrantės uolų papėdes bemat 
užliejo sunki tamsa. 

— Keistas laivas! — pareiškė kapitonas Todras. 

— Galima pagalvoti, kad jis stengiasi praslysti tarp Platano sa- 
los ir pakrantės! — pridūrė vienas karininkas. 

— Iš tiesų! Atrodo, jog laivas baiminasi būti pastebėtas ir sten- 
giasi pasislėpti, — pakraipė galvą d' Albarė padėjėjas. 

Anri d' Albarė neišspaudė nė žodžio, bet, matyt, pritarė savo 
karininkų nuomonei. Brigo manevras tą valandą ir jam pasirodė 
įtartinas. 

— Kapitone Todrai, - pagaliau jis prabilo, - mes šiąnakt turė- 
tume nepamesti šio laivo pėdsakų. Manau, kad mums dabar pro- 
tingiausia iki aušros slinkti paskui jį. Tačiau brigas neturi mūsų 
pamatyti, todėl įsakykite korvetėje užgesinti visus žibintus. 

Vyresnysis karininkas davė reikalingus nurodymus. Brigas bu- 
vo stebimas tol, kol jūreiviai jį įžiūrėjo pakibusių virš jo uolų 
fone. Kai atėjo naktis, brigas visiškai dingo iš akių, neįžiebęs nė 
vieno žibinto. 

Kitą dieną su pirmaisiais aušros spinduliais Anri d' Albarė jau 
stovėjo „Sifantos“ priekyje, laukdamas, kol jūros paviršiuje išsi- 
sklaidys rūkas. 

Septintą valandą toji migla ištirpo, ir visi žiūronai bemat nu- 
krypo į rytus. 

Brigas kaip ir pirma plaukė palei pat krantą; dabar jis buvo 
priešais Alikaporito kyšulį, apytikriai per šešias mylias nuo „Si- 
fantos“. Per naktį vis dėlto jis gebėjo šiek tiek nutolti, nors visiš- 
kai nepridėjo burių prie tų, kurias buvo iškėlęs išvakarėse, - tai 
yra foką, for ir grotmarselį, taip pat forbramselį; o grotas ir įstri- 
žasis grotas buvo priglausti gitovais. 

— Jis nelabai panašus į laivą, kuris nori pasislėpti, — tarė padė- 
Jėjas Todras. 

— Nesvarbu! — atkirto vadas. — Pasistengsime žvilgtelėti į jį iš 
arčiau! Kapitone Todrai, įsakykite sekti įkandin brigo! 

Bocmanui švilpčiojant bemat jūreiviai iškėlė aukštutinės bu- 
res, ir korvetės greitis aiškiai padidėjo. 

Bet brigas, aišku, irgi stengėsi išlaikyti ankstesnį atstumą, nes 
savo ruožtu iškėlė įstrižąjį grotą ir didįjį bramselį. Ir viskas. Nors 
brigas nepageidavo prisileisti arčiau „Sifantos“, bet, matyt, ir ne- 
sistengė nuo jos pasprukti. Kaip ir pirma jis laikėsi palei pakran- 
tę, glausdamasis prie jos kiek galėdamas arčiau. 

Dešimtą valandą ryto ar dėl to, kad korvetei pūtė palankesnis 
vėjas, ar dėl to, kad nepažįstamasis laivas nutarė leisti korvete! 
truputį priartėti, atstumas tarp laivų sutrumpėjo iki keturių my- 
lių. 

Dabar brigas kuo puikiausiai atsivėrė korvetės karininkams. 
Jis buvo apsiginklavęs dvidešimčia patrankėlių ir, galimas daik- 
tas, turėjo nemenką tarpdenį, nors turėjo gana nemažą grimzlę. 

— Iškelti vėliavą! - įsakė Anri d'Albarė. 


166 


—— 


NU 


» 


A 7 J 


J 


AND "p 5 
L] LJ 


Nuaidėjo patrankos šūvis, ant gafelio suplevėsavo vėliava. Tai 
reiškė, kad korvetė nori sužinoti sutikto laivo nacionalinę pri- 
klausomybę. Tačiau į šį Signalą brigas nereagavo. Be to, laivas 
nepakeitė nei kurso, nei greičio ir tik trumpam nukrypo per vieną 
rumbą, norėdamas aplenkti Keratono užutėkį. 

— Bernelis nelabai jau mandagus! - supyko jūreiviai. 

— Bet, matyt, jis sau patinka! — pritarė jiems senas marso bu- 
dėtojas. — Su savo palenktu grotstiebiu jis atrodo taip, tarsi nešio- 
tų kepurę ant šalies ir sveikindamasis labai jau nemėgtų jos nusi- 
imti! 

Antrasis korvetės šūvis irgi nepasiekė tikslo. Brigas nesusto- 
jo, o ramiausiai tęsė savo kelionę, į korvetės reikalavimus kreip- 
damas ne daugiau dėmesio, negu į kokį nors tik miražą. 

Netrukus tarp abiejų laivų prasidėjo tikros lenktynės. „Sifan- 
ta" iškėlė visas bures — liselius, triumselius, bombramselius, — 
visas, net ir blindą. Tačiau savo ruožtu ir brigas išskleidė daugiau 
burių ir gebėjo išlaikyti distanciją. 

— Galimas daiktas, kad jo triume velnias tupi! - sušuko sena- 
sis marso budėtojas. 

Tiesą sakant, korvetėje pradėjo niršti ne tik jūreiviai, bet ir 
karininkai, o labiausiai — nekantrusis kapitonas Todras. Viešpatie 
aukščiausias! Jis mielai atiduotų savo dalį grobio, kad tik galėtų 
sučiupti šį brigą, kad ir kokiai nacijai jis priklausytų! 

„Sifantos“ priekyje stovėjo toliašaudė patranka, kuri galėjo 
pasiųsti trisdešimties svarų sviedinį beveik dviejų mylių atstu- 
mu. 

Vadas d" Albarė, šiaip ar taip, išlaikęs išorinį šaltakraujiškumą, 
įsakė šauti. 

Pasigirdo šūvis, bet sviedinys, atšokęs rikošetu nuo vandens, 
nukrito per dvidešimt sieksnių nuo brigo. 

Vietoj kokio nors atsakymo brigas padarė tik tiek, jog iškėlė 
liselius ir netrukus vėl šiek tiek nutolo nuo korvetės. 

Nejaugi jo negalima pasivyti neiškeliant daugiau burių, paga- 
liau neapšaudant? Tai labai žemino tokį greitaeigį laivą kaip „Si- 

fanta 

Tuo tarpu atėjo ir naktis. Korvetė dar plaukė netoli nuo Peri- 
stero kyšulio. Vėjas taip aiškiai sustiprėjo, kad teko nuleisti lise- 
lius, o nakčiai palikti tinkamesnes bures. 

„Sifantos“ vadas manė, kad išaušus rytmečiui daugiau jau ne- 
bepamatys net brigo stiebų viršūnių, kurios dings arba rytuose, 
už horizonto linijos, arba už kokio nors kyšulio. 

Jis apsiriko. 

Pakilus saulei, brigas vis dar buvo aiškiai matomas, nes plau- 
kė ankstesniu greičiu ir išlaikė tą patį atstumą. Galėjai pagalvoti, 
kad jis lygino savo greitį su korvetės greičiu. 

— Jeigu taip bus toliau, atrodys, kad jis mus buksyruoja! - 
juokavo jūreiviai ant bako. 

Kas teisybė, tai teisybė! 

Tuo metu brigas, įsukęs į Kufonio įlanką tarp to paties pava- 
dinimo salos ir Kretos, aplenkė Kakialičio kyšulį, norėdamas pa- 
siekti rytinę Kretos dalį. 

Ar tik nesirengė jis pasislėpti kokiame nors uoste arba dingti 
kokiame siaurame pakrantės užutėkyje? 

Nieko panašaus neatsitiko. 

Apie septintą valandą ryto brigas ryžtingai pasuko į šiaurės 
rytus ir nutolo į atvirą jūrą. 

— Nejaugi jis plaukia į Skarpantą? — gerokai nustebęs savęs 
paklausė Anri d' Albarė. 

Ir vis stiprėjant vėjui, rizikuodamas sugadinti dalį savo ran- 
gauto, jaunasis prancūzas tęsė šias nepabaigiamas gaudynes, ku- 
rias nutraukti jam neleido nei misija, nei laivo garbė. 

Čia, šioje Archipelago dalyje, atviroje visomis kryptimis, be- 
kraštėse jūros platybėse, neribojamose Kretos salos, „Sifanta“ iš 
pradžių įstengė šiek tiek priartėti prie brigo. Vidurdienį atstumas 
tarp laivų sutrumpėjo geriausiu atveju iki trijų mylių. Korvetė 
paleido dar keletą sviedinių, tačiau jie nepasiekė tikslo ir nė kiek 
nepakeitė brigo elgesio. 

Horizonte jau pasirodė Skarpanto kalvos, kurias buvo galima 

įžvelgti iš už Kaso salos, kuri stūkso šalia Skarpanto panašiai 
kaip Sicilija dunkso šalia Italijos. 

Vadas d'Albarė, jo karininkai ir įgula dabar galėjo tikėtis ga- 
lų gale užmegzti pažintį su šiuo paslaptingu laivu, kuris buvo toks 
nemandagus, jog neatsakė nei į signalus, nei į sviedinius. 

Tačiau penktą valandą vakaro, kai aptyko vėjas, brigas vėl įsi- 
veržė pirmyn. 

— Ak, tu šunsnuki!.. Pats velnias jam padeda!.. Žiū, jis pa- 
spruks nuo mūsų! - suriko kapitonas Todras. 

Ir tada korvetėje buvo griebtasi visko, ką tik gali sugalvoti 
patyrę jūreiviai, norintys padidinti savo laivo greitį, - jie sušlapi- 
no bures, kad geriau išsitemptų, pakabino hamakus, kurių sūpa- 
vimasis galėjo palankiai paveikti korvetės greitį; visa tai laidavo 
tam tikrą sėkmę. Iš tikrųjų septintą valandą, netrukus po saulėly- 
džio, abu laivus jau skyrė ne daugiau kaip dvi mylios. 

Bet šiose platumose naktis ateina labai staiga. Sutemos čia 
tęsiasi neilgai. Norėdama pavyti brigą iki nakties, korvetė turėjo 
dar labiau padidinti greitį. 

Tuo metu brigas plaukė tarp Kaso Pulo salelių ir Kaso salos. 
Netrukus jis dingo siaurame sąsiauryje, skiriančiame Kaso salą 
nuo Skarpanto. 

Po pusvalandžio „Sifanta' irgi pasiekė tą pačią vietą, glausda- 
masi prie kranto, kad neprarastų vėjo. Buvo dar gana šviesu, to- 
dėl korvetės jūreiviai galėjo įžvelgti net nedidelį laivą kelių my- 
lių atstumu. 

Bet brigas dingo. 


Dvyliktasis skyrius 
Aukcionas Skarpanto saloje 


Jeigu Kreta, kaip skelbia mitai, kažkada buvo dievų gimtinė, 
tai senasis Karpatas, dabar vadinamas Skarpantu, tarnavo tita- 
nams - drąsiesiems tų dievų priešininkams. Nors mūsų laikų pi- 
ratai puola tik paprastus mirtinguosius, jie nėra menkesni pali- 
kuonys tų mitologinių piktadarių, drįsusių anuomet šturmuoti 
Olimpą. Tais laikais, kuriems priklauso mūsų pasakojimas, įvai- 
riausi korsarai, atrodo, įrengė šioje saloje savo štabą, čia, kur gi- 
mė keturi Japeto sūnūs, Titano ir Žemės vaikaičiai. 

Ir iš tikrųjų Skarpanto sala kuo puikiausiai pritaikyta tiems 
manevrams, kurių reikalauja piratų amatas. Ji stūkso gana nuoša- 
liai Archipelago pietryčių dalyje daugiau kaip už keturiasdešim- 
ties mylių nuo Rodo salos; Skarpanto kalnų viršūnės matyti iš 
toli. Salos kranto linija tęsiasi dvidešimt Ijė ir yra išraižyta, iš- 
draskyta, iškramtyta, pilna šukių, kurias saugo begalybė rifų. Se- 
novės jūrininkams sala buvo dar baisesnė negu mūsų laikų vy- 
rams, todėl dėl šios priežasties krantus skalaujantys vandenys ir- 
gi pavadinti jos vardu. Manyta, o ir dabar dar manoma, kad pavo- 
jinga plaukioti po Karpato jūrą, nuosekliai ir visapusiškai jos ne- 
išstudijavus. 

Ir vis dėlto šioje saloje, sudarančioje ilgos Sporadų grandinės 
paskutinę grandį, esama gerų vietų, kur patogu nuleisti inkarą. 
Pradedant nuo Sidro ir Pernio kyšulių iki Bonandrio ir Andremo 
kyšulių, jos šiaurinėje pakrantėje galima rasti ne vieną uostą. Ke- 

turis uostus — Agato, Porto di Tristano, Porto Grato ir Porto Malo 
Nato — anais laikais ypač dažnai lankydavo kabotažiniai Levanto 
laivai, kol šių uostų neužtemdė Rodas, atėmęs iš jų bet kokią pre- 
kybos reikšmę. Dabar gi retai pamatysi laivą, norintį nuleisti in- 
karą šiose vietose. 

Skarpantas - Graikijos sala arba blogiausiu atveju graikų ap- 
gyventa vieta, tačiau priklauso Otomanų imperijai. Galutinai su- 
siformavus Graikijos karalystei, salai vis dėlto buvo lemta likti 
Turkijos valdžioje; ją valdė kadis, gyvenęs stiprioje pilyje, stūk- 
sančioje virš Arko miestelio. 

Tais laikais saloje galėjai sutikti daugybę turkų, o graikų gy- 
ventojai, nedalyvavę nepriklausomybės kare, reikia pasakyti, el- 
gėsi su jais visiškai draugiškai. Tapęs didžiausių nusikalstamų 
komercinių operacijų centru, Skarpantas vienodai palankiai pri- 
ėmė ir turkų, ir piratų laivus, gabenusius čia vergus. Pelninguose 
turguose, kur pardavinėtos gyvos prekės, grūdosi Mažosios Azi- 
jos ir Berberijos pakrantės pirkliai. Čia vyko turgūs, čia buvo 
nustatomos kainos už vergus, nuolat kintančios priklausomai nuo 
paklausos ir pasiūlos. Reikia pripažinti, kadis irgi buvo gan suin- 
teresuotas šiomis operacijomis, daromomis jo akivaizdoje, nes 
pirkliai laikė savo pareiga jam atiduoti tam tikrą pelno dalį. 

Kai dėl šių nelaimėlių gabenimo į Smirnos arba Afrikos tur- 
gus, tai jie buvo plukdomi laivais, kurie paprastai paimdavo kro- 
vinį Arko uoste, vakarinėje salos pakrantėje. Jeigu šie laivai ne- 
sutalpindavo visų vergų, tai į priešingą krantą siųsdavo žygūną, 
ir piratai mielai atplukdydavo savo laivus padėti šiai gėdingai 
prekybai. 

Tuo laiku prie rytinio salos kranto, giliuose užutėkiuose slaps- 
tydavosi iki dvidešimties didelių ir mažų laivų, kurių įgulos 
bendrai sudėjus turėjo tūkstantį du šimtus ar tūkstantį tris šimtus 
vyrų. Ši flotilė laukdavo tik pasirodant savo vadeivos, kad vėl 
pultų į naują nusikalstamą avantiūrą. 

Rugsėjo antrosios vakare „Sifanta“ nuleido inkarą Arko uoste 
dešimties sieksnių gilumoje per vieną kabeltovą nuo molo. Išli- 

pęs į salą, Anri d' Albarė neabejojo, jog ekspedicijos aplinkybės 
atvedė jį į patį vergų prekybos centrą. 

— Ar ilgai būsime Arke, vade? — paklausė kapitonas Todras, 
kai „„Sifanta“ nuleido inkarą. 

— Nežinau, — atsakė Anri d' Albarė. - Kai kurios aplinkybės 
gali mus priversti labai greitai palikti šį uostą, o kitos, priešingai, 
gali čia sulaikyti! 

— Ar leisti jūreivius į krantą? 

— Taip, bet tiktai grupėmis. Bet žiūrėkite, kad pusė įgulos nuo- 
latos būtų „Sifantoje“. 

— Savaime aišku, vade, — atsakė kapitonas Todras. — Mes da- 
bar esame greičiau turkų, o ne graikų žemėje, todėl atsarga gėdos 
nedaro! 

Skaitytojas prisimena, jog Anri d' Albarė nieko nepasakojo sa- 
vo padėjėjui ir karininkams nei apie motyvus, dėl kurių jie at- 
plaukė į Skarpantą, nei apie tai, jog anoniminiame laiške, nežinia 
kaip atsidūrusiame laive, jam šioje saloje buvo paskirtas pasima- 
tymas pirmąją rugsėjo savaitę. Beje, Anri vylėsi čia gauti kokių 
nors naujų žinių, kurios atskleistų, ko paslaptingasis korespon- 
dentas tikėjosi iš to, jog korvetė pasirodytų Karpato jūros vande- 
nyse. 

Jaunasis karininkas nesiliovė galvoti apie mįslingą dingimą 
brigo, netikėtai pasislėpusio išplaukiant iš Kaso sąsiaurio, kai vi- 
si „Sifantoje“ buvo įsitikinę, kad netrukus jį prisivys. 

Tačiau Anri d'Albarė nemanė pralaimėjęs. Prisiartinęs prie 
kranto tiek, kiek leido korvetės grimzlė, jis įsakė įdėmiai ištirti 
visus pakrantės vingius. Tačiau laivas, toks kaip brigas, nesun- 
kiai galėjo pasislėpti tarp daugybės rifų, saugojusių salos priei- 
gas arba siauras praeigas tarp uolėtų krantų. Kapitonas, pažįstan- 
tis šias vietas, be galo lengvai galėjo paklaidinti tuos, kurie jį 
vijosi, paprasčiausiai šmurkštelėjęs štai už šio povandenininių 
uolų barjero, prie kurio „Sifanta“ nedrįso net artintis, baiminda- 
masi, kad nesudužtų. Jeigu brigas pasislėpė viename iš šių slap- 
tingų užutėkių, jį rasti bus taip pat sunku, kaip ir aptikti kitus 

piratų laivus, radusius užuobėgą slaptose salos vietose. 

Korvetė ieškojo dvi dienas, tačiau visiškai nesėkmingai. Ga- 
lėjai pagalvoti, kad praplaukęs Kasą brigas paniro į vandenį, — 
šitaip be pėdsakų dingo. Kad ir kaip apmaudavo vadas d' Albarė, 
turėjo atsisakyti vilties galų gale rasti tą laivą. Tada ir nutarė nu- 
leisti inkarą Arko uoste. Dabar liko tik viena išeitis: laukti. 

Kitą dieną tarp trečios ir penktos valandos po pietų Arko mies- 
telyje turėjo susirinkti visi arba beveik visi salos gyventojai, jau 
nekalbant apie svetimšalius, europiečius ir azijatus, tokiais atve- 
jais nemėgstančius vėluoti. Mat tą dieną buvo paskirtas didelis 
turgus parduoti nelaimingiems visų amžiaus tarpsnių ir padėčių 
žmonėms, neseniai turkų paimtiems į nelaisvę. 

Tuo laiku Arke egzistavo „batistanas“ — specialus turgus, skir- 
tas šios rūšies prekybai, vergų turgus, panašus į tuos, kokių netrūko 
kai kuriuose Berberijos pakrantės miestuose. Šį sykį turguje ma- 
tėsi gal koks šimtas vergų — vyrų, moterų, vaikų, pagautų per pas- 
kutiniuosius turkų antpuolius į Peloponesą. Jie netvarkingai bū- 
riavosi atvirame kieme, po pliekste plieskiančios saulės spindu- 
liais; jų suplyšę drabužiai, liūdnos pozos, veidai, kupini nevil- 
ties, bylojo, kiek daug šiems nelaimėliams teko iškentėti. Šie be- 
daliai, malšinę alkį skurdžiu ir bjauriu maistu, o troškulį —- nešva- 
riu vandeniu, stoviniavo šeimomis, bet tik tol, kol pirkėjo užgai- 
da negailestingai neatplėšdavo vyrų nuo žmonų, vaikų nuo tėvų. 
Jie galėjo sukelti didžiausią užuojautą visų, išskyrus savo sargy- 
binius — Žiaurius „baši“, nepažįstančius gailesčio. Bet ką reiškė 
šios kančios palyginti su tomis, kurios laukė jų daugybėje Alžy- 
ro, Tuniso ir Tripolio katorgose, kur mirtis taip sparčiai retindavo 
vergų gretas, jog tekdavo nuolatos jas papildyti! Ir vis dėlto išsi- 
laisvinimo viltis nepalikdavo belaisvių. Jeigu vergus nusipirkę 
pirkėjai padarydavo vykusį sandėrį, tai labai nesipriešindavo juos 
ir grąžinti už gana didelę išpirką; ypač už tuos, kurių kainą itin 
padidindavo reikšminga visuomeninė padėtis tėvynėje. Šitaip ne- 
mažai žmonių buvo išplėšti iš vergijos grandinių arba oficialiai, 
kai belaisvius išpirkdavo valstybė dar iki išsiuntimo į svetimus 


175 


kraštus, arba kai savininkai susitardavo tiesiogiai su vergų šei- 
momis, arba pagaliau kai Gailestingumo ordino vienuoliai, pra- 
turtėję iš rinkliavų, vykstančių visoje Europoje, atplaukdavo dėl 
jų į didžiausius Berberijos miestus. Pasitaikydavo, kad ir priva- 
tūs asmenys, įkvėpti gailestingumo idėjų, šiems kilniems tiks- 
lams paaukodavo dalį savo turtų. Neseniai vergų išpirkai pradėjo 
plaukti didelės sumos iš nežinomo šaltinio; tačiau šios sumos bu- 
vo skiriamos išpirkti tik išimtinai vergams, gimusiems Graikijo- 
je, kuriuos karo negandos per pastaruosius šešerius metus atida- 
vė į Afrikos ir Mažosios Azijos pirklių rankas. 

Arko turguje vyko viešas pardavimas. Jame galėjo dalyvauti 
visi — ir vietos gyventojai, ir svetimšaliai; kadangi tą dieną pirkliai 
supirkinėjo vergus tik dėl Berberijos turgų, tai buvo pasiūlyta vi- 
so labo viena belaisvių partija. Priklausomai nuo to, kuriam pirkliui 
pavyktų ją nupirkti, belaisviai būtų išsiųsti į Alžyrą, Tripolį arba 
Tunisą. 

Vis dėlto čia galėjai išskirti dvi belaisvių grupes. Vieni - jų 
dauguma - atvyko iš Peloponeso. Kiti neseniai buvo sučiupti grai- 
kų laive, gabenusiame juos iš Tuniso į Skarpantą, iš kur jiems 
reikėjo grįžti į tėvynę. 

Visų šių nelaimėlių, kurių laukė daugybė vargų, likimą lėmė 
paskutinis kainos padidinimas, o kainą kelti buvo galima tik tol, 
kol neišmuš penktos valandos. Patrankos šūvis iš Arko tvirtovės, 
pranešantis apie uosto uždarymą, kartu užbaigdavo ir turgų. 

Taigi tą dieną, rugsėjo trečiąją, apie batistaną irgi būriavosi 
pirkliai. Čia matėsi dauguma agentų, atvykusių iš Smirnos ir kitų 
artimų Mažosios Azijos miestų, ir visi jie, kaip jau sakyta, atsto- 
vavo Berberijos valstybių interesams. 

Visą šią sumaištį galima gan nesunkiai paaiškinti: mat pasku- 
tinieji įvykiai pranašavo greitą nepriklausomybės karo pabaigą. 
Ibrahimas buvo stipriai aptalžytas Peloponese, o Morėjoje ką tik 
išsilaipino maršalas Mezonas su dviejų tūkstančių prancūzų eks- 
pediciniu korpusu. Taigi artimiausiu laiku belaisvių labai suma- 
žės, o jų pardavimo kaina, didžiam kadžio pasitenkinimui, padi- 

dės. 

Visą rytmetį pirkliai šniukštinėjo po batistaną ir jau susidarė 
vaizdą apie vergų kiekį, kokybę ir apie tai, jog jie, be abejonės, 
bus parduodami už labai aukštą kainą. 

— Prisiekiu Mahometu! — teigė agentas iš Smirnos, postrin- 
gaudamas savo bendrų būrelyje. - Naudingų sandėrių laikas pra- 
ėjo! Ar prisimenate tuos laikus, kai laivai čia atgabendavo ne šim- 
tus, o tūkstančius belaisvių? 

— Žinoma! Kaip tai atsitiko po Chijo skerdynių! - pritarė kitas 
pirklys. — Vienu ypu daugiau kaip keturiasdešimt tūkstančių ver- 
gų! Visi triumai buvo grūste prigrūsti! 

— Ką ir kalbėti, - pareiškė trečiasis pirklys, kuris darė veiklaus 
žmogėno įspūdį. - Bet vergų perteklius labai padidina pasiūlą, o 
padidėjusi pasiūla labai numuša kainas! Geriau jau atvežti ma- 
Žiau, bet parduoti naudingiau, - kad ir kaip didėja išlaidos, rinklia- 
vos nemažėja! 

— Va, va! Ypač Berberijoje... Dvidešimt procentų įplaukų ati- 
duok pašai, kadžiui ar valdytojui! Neskaičiuojant dar vieno pro- 
cento molo ir pakrantės baterijų išlaikymui. 

— Ir dar vienas procentas iš mūsų kišenės pereina į marabutų 
kišenę. (Marabutas — musulmonų šventikas.) 

— Iš tikrųjų visų laukia nuskurdinimas - ir korsarų, ir pirklių! 

Šitaip šnekučiavosi agentai, net nesuvokdami savo prekybos 
viso niekšingumo. Jie amžinai skundėsi esą neteisingai skriau- 
džiami! Be abejonės, kaltinimai ir toliau būtų plūdę iš jų lūpų, 
jeigu šnekės nebūtų nutraukęs varpas, pranešantis apie turgaus 
pradžią. 

Savaime aišku, turguje dalyvavo ir pats kadis. Pasirodyti jį 
skatino ne tik turkų vyriausybės atstovo priedermė, bet ir asmeni- 
nis interesas. Įsitaisęs ant tentu dengtos pakylos, virš kurios ple- 
vėsavo raudona vėliava su pusmėnuliu, jis drybsojo ant didelių 
pagalvių su tikru rytietišku tingumu. 

Šalia jo stovėjo aukciono vedėjas, kuris, vykdydamas savo 
priedermes, pernelyg neplėšė gerklės! Anaiptol! Šios rūšies pre- 

kyboje pirkliai niekada nesiskubindavo didinti kainos. Daugiau 
ar mažiau varžytinės dėl galutinės sumos prasidėdavo iš esmės 
per paskutinės valandos ketvirtį. 

Pirmąją kainą - tūkstantį turkiškų lirų — pasiūlė vienas iš Smir- 
nos pirklių. 

— Tūkstantis turkiškų lirų! - pakartojo aukciono vedėjas ir už- 
simerkė, tarsi rengdamasis užsnūsti, kol sulauks kito pasiūlymo. 

Per pirmąją valandą kaina pakilo viso labo nuo tūkstančio iki 
dviejų tūkstančių turkiškų lirų, tai yra apytikriai iki keturiasde- 
šimt septynių tūkstančių prancūziškų frankų. Pirkliai žvilgčiojo 
vienas į kitą, susipažino, plepėjo apie visokius reikalus. Kiekvie- 
nas iš anksto buvo apmąstęs, ką jis pasiūlys. Jie drįs riktelėti savo 
didžiausią kainą tik paskutinėmis minutėmis, prieš pat baigiamą- 
Jį patrankos šūvį... 

Tačiau pasirodęs naujas konkurentas greitai pakeitė jų planus 
ir sukėlė netikėtą azartą. 

Apie ketvirtą valandą Arko turguje visi išvydo du naujus žmo- 
nes. Iš kur jie atvyko? Be jokios abejonės, iš rytinės salos dalies, 
— sprendžiant iš to, iš kur pasirodė arba, atvežusi juos tiesiai prie 
batistano vartų. 

Jų atvykimas sukėlė nuostabą ir nerimą. Žinia, pirkliai nesiti- 
kėjo, jog atsiras asmuo, su kuriuo reikės varžytis. 

— Prisiekiu Alachu! — šūktelėjo vienas iš jų. — Juk tai pats 
Nikolas Starkas! 

— Ir jo nelabasis Skopelas! — pritarė jam kitas. - O mes juk 
manėme, kad juodu prasmego į pragarą! 

Atvykėlius puikiai pažinojo Arko turgininkai. Jau ne sykį juo- 
du čia sudarė stambius sandėrius, pirkdami belaisvius Afrikos 
vergų pirkliams. Jiems niekada netrūko pinigų, nors niekas neži- 
nojo, iš kur jų ima; tai buvo jų pačių reikalas. Kai dėl kadžio, tai 
jis tik džiaugėsi, pasirodžius tokiems pavojingiems pirklių kon- 
kurentams. 

Skopelui, savo amato žinovui, pakako mesti žvilgsnį, kad be- 
mat nustatytų tikrąją vergų partijos vertę. Tačiau jis garsiai ne- 

prabilo, o pasilenkęs prie Starko ausies sušnibždėjo kelis žodžius; 
pastarasis pritariamai linktelėjo. 

Kad ir labai įžvalgus buvo „Karistos'' kapitono padėjėjas, bet 
nepastebėjo to siaubo, kurį Nikolo Starko pasirodymas sukėlė vie- 
nai belaisvei. 

Tai buvo aukšta pagyvenusi moteris, sėdėjusi nuošaliame ba- 
tistano kampe. Ji ūmai atsistojo tarsi pakylėta nenugalimos jė- 
gos, žengė keletą žingsnių, o riksmas jau vos neišsprūdo iš jos 
lūpų... Tačiau moteriai pakako valios susitvardyti. Paskui lėtai 
atsitraukusi ji susisupo nuo galvos iki kojų į nudryžusį apsiaustą 
ir vėl atsisėdo į savo vietą už belaisvių, stengdamasi neatkreipti 
niekieno dėmesio. Matyt, moteris troško paslėpti nuo Nikolo Star- 
ko žvilgsnio ne tik veidą, bet ir visą varganą savo kūną. 

Tuo tarpu nemėgindami kalbinti „Karistos“ kapitono, pirkliai 
vis dėlto nenuleido nuo jo akių. O jis, regėjos, apskritai nekreipė 
į juos dėmesio. Ar Starkas čia pasirodė, kad paveržtų iš jų šią 
vergų partiją? Žinodami apie Starko ryšius su Berberijos valsty- 
bių pašomis ir bėjais, pirkliai visiškai pagrįstai galėjo to baimintis. 

Netrukus ši mintis užvaldė visus. Tuo tarpu aukciono vedėjas 
pakilo ir garsiu balsu pakartojo paskutinį siūlymą: 

— Du tūkstančiai lirų! 

— Du tūkstančiai penki šimtai, — pareiškė Skopelas, kuris to- 
kiais atvejais veikė savo kapitono vardu. 

— Du tūkstančiai penki šimtai lirų! - garsiai pakartojo aukcio- 
no vedėjas. 

Ir vėl atskirai susibūrusios pirklių grupės, atsargiai stebėju- 
sios vienos kitas, ėmė gyvai šnekėtis. 

Praslinko ketvirtis valandos. Po Skopelo kol kas niekas nepa- 
siūlė didesnės kainos. Starkas, abejingas ir išdidus, vaikščiojo 
apie batistaną. Niekas neabejojo, kad galų gale jis nupirks šią 
partiją, ir net be rimtesnės kovos. 

Tuo laiku pirklys iš Smirnos, preliminariai pasitaręs su dviem 
ar trim savo amato broliais, pasiūlė naują priedą - iki dviejų tūks- 
tančių septynių šimtų lirų. 

— Du tūkstančiai septyni šimtai lirų, - pakartojo aukciono ve- 
dėjas. 

— Trys tūkstančiai! 

Šį sykį tai buvo paties Nikolo Starko balsas. 

Kas čia atsitiko? Kodėl jis pats asmeniškai įsikišo į kovą? Ko- 
dėl jo balse, visada tokiame šaltame, pasigirdo stiprus jaudulys, 
nustebinęs netgi Skopelą? Skaitytojas greitai sužinos. 

Prieš keletą minučių Starkas, įžengęs į batistano aptvarą, vaikš- 
čiojo tarp vergų grupelių. Senoji moteris, pamačiusi jį artėjant, 
dar stipriau įsikniaubė į savo apsiaustą. Starkas taip jos ir nepaži- 
no. 

Netikėtai kapitono dėmesį patraukė du belaisviai, sėdėję nuo- 
šaliai nuo kitų. Starkas sustojo taip, tarsi pačios kojos priaugo 
prie Žemės. 

Priešais jį šalia augaloto vyriškio tiesiog ant žemės gulėjo nuo- 
vargio iškamuota mergina. 

Išvydęs stovintį Nikolą Starką, vyriškis ūmai atsitiesė. Mergi- 
na irgi bemat atsimerkė. Tačiau, pamačiusi „Karistos“ kapitoną, 
atšlijo. 

— Hadžina! — riktelėjo Starkas. 

Taip, tai buvo Hadžina Elizundo, kurią Ksaris apglėbė, tarsi 
stengdamasis apsaugoti nuo pavojaus. 

— Ji! - pakartojo kapitonas. 

Hadžina išsilaisvino iš Ksario glėbio ir pažvelgė tiesiai į bu- 
vusio savo tėvo kliento akis. 

Kaip tik tą akimirką, net nepamėginęs sužinoti, kaip banki- 
ninko Elizundo paveldėtoja atsidūrė Arko turguje tarp vergų, 
Nikolas Starkas iš susijaudinimo pasikeitusiu balsu pasiūlė naują 
— trijų tūkstančių lirų - kainą. | 

— Trys tūkstančiai lirų! - pakartojo aukciono vedėjas. 

Jau buvo šiek tiek po pusės penkių. Po dvidešimt penkių mi- 
nučių nuaidės patrankos šūvis, ir vergų partija atiteks tam, kas 
brangiau sumokės. 

Pasitarę tarpusavyje, pirkliai jau rengėsi keliauti iš turgaus, 

tvirtai nusprendę nebesiūlyti didesnės kainos. Jau neabejotinai 
atrodė, jog nesant varžovų „Karistos“ kapitonas paims viršų, kai 
staiga pirklys iš Smirnos susigalvojo dar sykį įsikišti į kovą. 

— Trys tūkstančiai penki šimtai lirų! — riktelėjo jis. 

— Keturi tūkstančiai! — bemat atsakė Nikolas Starkas. 

Skopelas, nepastebėjęs Hadžinos, nežinojo, kaip suprasti šį 
gan keistą savo šeimininko įkarštį. Jo galva, keturių tūkstančių 
lirų suma jau gerokai viršijo partijos vertę. Jis tiesiog nesusigau- 
dė, kas galėjo paskatinti Nikolą Starką šitaip pulti į neprotingą 
kovą. 

Po paskutinio aukciono vedėjo sumos paskelbimo stojo ilga 
tyla. Net pirklys iš Smirnos, išvydęs savo draugužių ženklą, pasi- 
traukė iš žaidimo. Tai, kad paskutinis žodis priklausys Starkui, 
kuriam reikėjo viso labo dar kelių minučių, kad sutvirtintų savo 
pergalę, niekam nebekėlė abejonių. 

Ksaris tai suprato. Jis dar stipriau suspaudė glėbyje Hadžiną. 
Ją atims iš jo tik kartu su gyvybe! 

Tą akimirką spengiančioje tyloje nuskambėjo susijaudinęs bal- 
sas, riktelėjęs aukciono vedėjui tris žodžius: 

— Penki tūkstančiai lirų! 

Starkas atsigręžė. 

Prie batistano vartų ką tik priėjo jūreivių grupė. Jos priešaky- 
Je stovėjo karininkas. 

— Anri d' Albarė! — sušuko Nikolas Starkas. - Anri d' Albarė... 
Čia... Skarpante! 

Grynas atsitiktinumas atvedė „Sifantos“ kapitoną į turgaus 
aikštę. Jis netgi nežinojo, kad tą dieną — tai yra po paros, kai 
korvetė atplaukė į Skarpantą — salos sostinėje bus parduodami 
vergai. Jis uoste nematė sakolevos, todėl dabar Arke išvydęs Starką 
buvo nustebęs ne mažiau už savo varžovą. 

Nikolas Starkas savo ruožtu nežinojo, kad „Sifantai“ vado- 
vauja Anri d' Albarė, nors tikrai žinojo, jog korvetė nuleido inkarą 
Arke. 

Paliekame skaitytojui spręsti apie jausmus, apėmusius abu prie- 

šininkus, kai juodu susidūrė akis į akį. 

Anri d" Albarė netikėtai paskelbė naują priedą, nes ką tik pa- 
stebėjo tarp batistano vergų Hadžiną ir Ksarį, - Hadžiną, kuri 
tuoj pat gali atsidurti Nikolo Starko valdžioje! Hadžina irgi išgir- 
do jo balsą, pažino jaunąjį karininką ir buvo pasirengusi pulti 
prie jo, jeigu nebūtų sustabdžiusi sargyba. 

Vienu vieninteliu judesiu Anri d' Albarė nuramino jaunąją mer- 
giną ir grąžino jai pasitikėjimą. Nors jį apėmė apmaudas ir pyk- 
tis, šitaip arti išvydus bjaurųjį varžovą, Anri neprarado savitvar- 
dos. Jis gebės išplėšti iš Nikolo Starko rankų šiuos vergus, suva- 
rytus į Arko turgų, o sykių su jais ir tą, kurios šitaip ilgai ieškojo 
ir nebesitikėjo daugiau pamatyti. Taip! Jis tai padarys, o jeigu 
reikės, net savo viso turto kaina! 

Šiaip ar taip, laukė įnirtinga kova. Nors Nikolas Starkas ir 
negalėjo suprasti, kaip Hadžina Elizundo atsidūrė tarp belaisvių, 
ji kaip ir anksčiau jam atrodė esanti turtinga Korfu bankininko 
paveldėtoja. Juk negalėjo merginos milijonai dingti kartu su ja! 
Jie tuoj pat vėl pasirodys, kad išpirktų Hadžiną iš to, kurio verge 
Ji taps. Taigi keldamas kainą jis niekuo nerizikavo. Ir Nikolas 
Starkas nutarė toliau varžytis su dar didesniu azartu, nes likimas 
lėmė grumtis su varžovu, negana to — su laimingu varžovu! 

— Šeši tūkstančiai lirų! — riktelėjo Starkas. 

— Septyni tūkstančiai! - atsakė „Sifantos“ vadas, net neatsisu- 
kęs į Starką. 

Kadis galėjo tik džiūgauti, kad šitaip pasisuko reikalai. Valdi- 
ninkas ir nesistengė nuo šių dviejų konkurentų slėpti savo pasi- 
tenkinimo, prasimušančio net pro rytietišką pompastiškumą. 

Šis godus valdininkas jau sumetė, kiek lirų sudarys jo dalį. 
Tuo tarpu Skopelas pradėjo nebesitvardyti. Jis pažino Anri d'Al- 
barė, o paskui ir Hadžiną Elizundo. Jeigu neapykantos pagautas 
Nikolas Starkas pradės spyriotis, tai sandėris, iš pradžių galėjęs 
duoti nemenką naudą taps visiškai nuostolingas, ypač jeigu mer- 
gina prarado savo turtus taip kaip laisvę; o juk taip gali būti! 

Todėl pasikvietęs Nikolą Starką į šalį be galo nuolankiai pa- 

mėgino jam pasakyti keletą protingų minčių. Tačiau Starkas savo 
padėjėjo patarimus priėmė taip, jog pastarasis daugiau nebedrįso 
rizikuoti. Dabar „Karistos“ kapitonas pats skelbė pasiūlymus to- 
nu, įžeidžiančiu savo varžovą. 

Nesunku suprasti, kad pirkliai, matydami, kaip įsiplieskia var- 
žybos, sustojo ir sekė visos tos kovos peripetijas. Smalsuolių mi- 
nia, stebėjusi šią dvikovą, kurios smūgiai buvo matuojami tūks- 
tančiais lirų, savo susidomėjimą reiškė garsiais šūksniais. Jeigu 
dauguma dalyvių pažinojo sakolevos kapitoną, tai „„Sifantos“ va- 
das jiems buvo visai nežinomas žmogus. Niekas net neįtarė, ko- 
kiu tikslu į Skarpantą atplaukė korvetė, plaukiojusi su Korfu vė- 
liava. Tačiau karo metu vergų gabenimu užsiėmė tokia daugybė 
įvairių tautų laivų, jog nesunku buvo įtarti ir „Sifantą“. Todėl visi 
galvojo, kad ir kuriam iš jų - Anri d" Albarė ar Starkui - atiteks 
vergai, vis tiek nelaimingųjų laukia ta pati dalia. 

Šiaip ar taip, po penkių minučių šis reikalas turėjo būti galuti- 
nai baigtas. 

Po paskutinės kainos, kurią pakartojo aukciono vedėjas, Star- 
kas atsakė: 

— Aštuoni tūkstančiai lirų! 

— Devyni tūkstančiai! - nenusileido Anri d" Albarė. 

Stojo gūdi tyla. „Sifantos“ vadas kaip tr pirma šaltakraujiškai 
sekė akimis Nikolą Starką, kuris įsiutęs Žingsniavo pirmyn ir at- 
gal, visiškai nekreipdamas dėmesio į išsigandusį Skopelą. Beje, 
Jokie blaivūs samprotavimai dabar nebegalėtų suvaldyti įsilieps- 
nojusių aistrų! 

— Dešimt tūkstančių lirų! - sukliko Starkas. 

— Vienuolika tūkstančių! - atkirto Anri d'Albarė. 

— Dvylika tūkstančių! — sviedė nesusimąstydamas Starkas. 

Anri d' Albarė atsakė ne iš karto. Ne todėl, kad abejotų, bet 
pastebėjo, kaip Skopelas puolė prie Nikolo Starko, matyt, mėgin- 
damas jį perkalbėti, kad nutrauktų beprotiškas varžybas, ir tai 
akimirką atitraukė ,„Karistos“ kapitono dėmesį. 

Tuo laiku pagyvenusioji vergė, iki šiol atkakliai slėpusi savo 

veidą, atsitiesė tarsi norėtų pasirodyti Starkui... 

Tą akimirką virš Arko tvirtovės plykstelėjo liepsna, kurią be- 
mat apsupo baltų dūmų kamuoliukai; bet anksčiau negu šūvio 
garsas pasiekė batistaną, skambus balsas ištarė naują sumą: 

— Trylika tūkstančių lirų! 

Tada pasigirdo šūvis, po kurio ėmę skardėti ilgai nenutylantys 
šūksniai „valio“! 

Starkas taip stipriai atstūmė Skopelą, jog tas nugriuvo ir nusi- 
rito žeme... Bet jau buvo per vėlu! 

„Karistos“ kapitonas nebeturėjo teisės kelti kainos! Hadžina 
Elizundo išslydo iš jo rankų, ir, matyt, visam laikui! 

— Eime! - kimiu balsu riktelėjo Skopelui. 

Paskui nesunku buvo išgirsti, kaip jis sumurmėjo: „Šitaip bus 
ir patikimiau, ir pigiau!" 

Abu įsiropštė į arbą ir dingo už kelio, vedančio salos gilumon, 
posūkio. 

Štai pagaliau Hadžina Elizundo, palaikoma Ksario, išėjo iš 
batistano užtvaros. Ji puolė Anri d' Albarė į glėbį, kuris, glausda- 
mas merginą prie krūtinės, kalbėjo: 

— Hadžina! Hadžina! Atiduočiau visą savo turtą, kad tik jus 
išpirkčiau... b 

— Kaip ir aš atidaviau savo turtus, kad išpirkčiau savo gerą 
vardą! - atsakė mergina. - Taip, Anri!.. Hadžina Elizundo dabar 
neturtinga, užtat verta jūsų! 


Tryliktasis skyrius 
„Sifantoje“ 


Kitą dieną, dešimtą valandą ryto, papūtus palankiam vėjui, 
„Sifanta“ pakėlė inkarą ir, kelių burių genama, ėmė slinkti iš Skar- 
panto uosto. 

Anri d'Albarė išpirkti belaisviai išsisklaidė - dalis ant tvinde- 
ko, dalis ant baterijos denio. (Tvindekas — laivo patalpos tarp 
denių kroviniams ir kajutėms.) Nors perplaukti Archipelagą rei- 
kėjo kelių dienų, karininkai ir jūreiviai stengėsi kiek galima pato- 
giau įtaisyti nukamuotus žmones. 

Vadas d' Albarė dar išvakarėse pasirengė išplaukti į jūrą. Kai 
dėl trylikos tūkstančių lirų, tai jis kadžiui pateikė tokias tvirtas 
garantijas, dėl kurių pastarasis liko visai patenkintas. Ką tik bu- 
vusieji belaisviai tyliai ir tvarkingai sulipo į korvetę; ką gi, po 
trijų dienų šie nelaimėliai, dar neseniai buvę pasmerkti kentėti 
berberų katorgos siaubą, galės išlipti bet kuriame Šiaurės Grai- 
kijos uoste, kur jiems daugiau nebereikės baimintis dėl savo lais- 
vės. 

Bet už išvadavimą jie buvo dėkingi tam, kuris išplėšė juos iš 
Nikolo Starko rankų! Todėl vos sulipę į korvetę jie be galo nuo- 
širdžiai puolė reikšti savo dėkingumą. 

Tarp belaisvių buvo ir senas šventikas iš Leondario. Kartu su 
savo nelaimės draugais jis prisiartino prie juto, kur kelių karinin- 
kų apsupta įsitaisė Hadžina Elizundo, o šalia jos Anri d' Albarė. 
Paskui visi, vadovaujami šventiko, atsiklaupė; ištiesęs rankas į 

vadą, senis tarė: 

— Anri d'Albarė, visi tie, kuriems grąžinote laisvę, jums dėkoja! 

— Bičiuliai mano, aš tik įvykdžiau savo pareigą! — atsakė labai 
susijaudinęs „Sifantos“ vadas. 

— Taip!.. Visi jus laimina... visi... aš irgi, Anri! — pritarė ir 
Hadžina, taip pat atsiklaupdama prieš jaunuolį. 

Anri d' Albarė skubiai ją pakėlė; tada nuo juto iki bako, nuo 
baterijos iki žemutinių rėjų, ant kurių užsiropštė gal penkiasde- 
šimt jūreivių, garsiai šaukusių valio, nusirito šūksniai: „Tegyvuoja 
Anri d'Albarė! Tegyvuoja Hadžina Elizundo!" 

Tiktai viena belaisvė, ta pati, kuri vakar dieną be galo atkak- 
liai slėpėsi batistane, — nedalyvavo šioje ceremonijoje. Įlipusi į 
laivą, ji rūpinosi tik tuo, kad kaip nors neatkreiptų dėmesio. Tai 
Jai pavyko, ir nuo pat tos valandėlės, kai ji įsitaisė tamsiausiame 
vidurinio denio kampe, jos niekas nepasigedo. Matyt, ji vylėsi 
likti niekieno nepastebėta iki kelionės galo. Bet kodėl ši moteris 
griebėsi tokių atsargumo priemonių? Ar kas nors ją pažinojo iš 
korvetės karininkų ar jūreivių? Šiaip ar taip, tik svarbios priežas- 
tys galėjo versti moterį taip atkakliai vengti žmonių per tas tris ar 
keturias dienas, kurių reikės perplaukti Archipelagą. 

Beje, jeigu Anrė d' Albarė tikrai nusipelnė korvetės keleivių 
dėkingumo, tai už ką šie varguoliai nuoširdžiai dėkoja ir Hadži- 
nai? Ką ji nuveikė nuo to laiko, kai dingo Korfu saloje? 

— Anri, - pasakė ji vakar batistane, — Hadžina Elizundo dabar 
neturtinga, užtat verta jūsų! 

Ji iš tikrųjų buvo neturtinga! Bet ar verta jaunojo karininko?.. 
Tegu apie tai sprendžia pats skaitytojas. 

Jeigu Anri d'Albarė mylėjo Hadžiną, nepaisydamas juos iš- 
skyrusių skaudžių aplinkybių, tai kaip turėjo sustiprėti jo meilė, 
kai sužinojo, kas užpildė merginos gyvenimą per šį ilgą išsiskyri- 
mo laiką! 

Vos tik Hadžina Elizundo sužinojo, iš kur radosi turtai, ku- 
riuos jai paliko tėvas, tuoj pat nutarė juos visus paskirti išpirkti 
vergams, nuo kurių pardavimo tėvas ėmė didelę dalį. Ji nenorėjo 

išsaugoti nė grašio iš tų dvidešimties milijonų, pelnytų tokiu gė- 
dingu būdu! Apie savo planą papasakojo tik Ksariui. Vyriškis nuo- 
širdžiai pritarė, todėl netrukus visi Elizundo banko vertybiniai 
popieriai buvo realizuoti. 

Anri d' Albarė gavo laišką, kuriame jaunoji mergina atsiėmė 
Jam duotąjį žodį ir atsisveikino. Paskui, lydima garbingojo ir ištiki- 
mojo Ksario, Hadžina slapta paliko Korfu ir išvyko į Peloponesą. 

Tuo laiku Ibrahimo kareiviai vis dar negailestingai persekiojo 
Centrinės Morėjos gyventojus, jau ir taip patyrusius daugybę sun- 
kių išmėginimų. Nelaiminguosius, kuriems pavykdavo išvengti 
žūties, siuntė į didžiausius Mesenės, Patrų arba Navarino uostus. 
Ir čia laivai, nusamdyti turkų vyriausybės arba pateikti Archipe- 
lago piratų, tūkstančiais gabeno juos arba į Skarpantą, arba į Smir- 
ną, kur be pertrūkio veikė vergų turgūs. 

Per du mėnesius, praėjusius po išvykimo iš Korfu, Hadžinai 
Elizundo ir Ksariui, kurių niekada nesulaikydavo kaina, pasisekė 
išpirkti daugybę vergų, kurių pirkliai dar nebuvo spėję išsiųsti iš 
Mesenės. Jie padarė viską, ką tik galėjo, apgyvendindami šiuos 
žmones saugiose vietose: vienus — Jonijos salose, kitus — išlais- 
vintose Šiaurės Graikijos srityse. 

Čia baigę kilnų darbą, juodu išvyko į Mažąją Aziją - į Smir- 
ną, kur tuo metu vergų prekyba klestėte klestėjo. Ištisi laivų kara- 
vanai gabeno čia daugiausia graikų belaisvius, kuriuos išlaisvinti 
ypač stengėsi Hadžina. Ji siūlė kainas, gerokai viršijusias Berbe- 
rijos ir Mažosios Azijos pakrančių pirklių pasiūlymus, todėl tur- 
kų valdžia mielu noru tvarkė su ja reikalus, laikydama juos sau 
labai naudingus. Nesunku suprasti, kaip visi tie gobšuoliai piktnau- 
džiavo kilniais merginos siekiais; tačiau tūkstančiai belaisvių iš- 
vengė katorginio darbo pas Afrikos bėjus. 

Ir vis dėlto reikėjo dar labai daug nuveikti; tada Hadžina ir 
sugalvojo siekti tikslo dviem skirtingais būdais. 

Iš tikrųjų buvo per maža išpirkti belaisvius, pardavinėjamus 
viešuosiuose turguose, arba už auksą išvaduoti juos iš katorgos. 
Reikėjo sunaikinti piratus, grobusius laivus visose Archipelago 

jūrose. 

Hadžina Elizundo dar buvo Smirne, kai ten atėjo žinios apie 
nelinksmą „Sifantos“ likimą, kuris užklupo laivą po pirmųjų plau- 
kiojimo mėnesių. Mergina puikiai žinojo, kad ši korvetė pastaty- 
ta ir apginkluota už Korfu laivų statytojų lėšas, kad ji skirta ko- 
voti su piratais. Ji taip pat žinojo, kad kampanijos pradžia buvo 
sėkminga; bet vėliau atėjo žinia, kad kaudamasi su piratų flotile, 
kuriai, kaip kalbėta, vadovavo pats Sakratifas, „Sifanta“ neteko 
savo vado, daug karininkų ir dalies įgulos. 

Hadžina Elizundo bemat užmezgė ryšius ir pradėjo derybas 
su patikėtiniu, atstovavusiu „Sifantos“ savininkų Korfu saloje in- 
teresams. Per jį mergina pasiūlė jiems tokią sumą už korvetę, jog 
korfujiečiai nutarė parduoti. Nors korvetę nupirko kažkoks ban- 
kininkas iš Raguzos, iš tikrųjų ji priklausė Elizundo paveldėtojai, 
kuri žengė pėdomis Bobolinos, Modenos, Zacharijos ir kitų įžy- 
miųjų patriočių, kurių laivai, įrengti ir apginkluoti už jų lėšas nepri- 
klausomybės karo pradžioje, padarė didžiulę žalą turkų laivynui. 

Hadžina nupirko korvetę jau žinodama, kad pasiūlys Anri d'Al- 
barė vadovauti šiam laivui. Ištikimas vyriškis, Ksario giminaitis, 
jūreivis ir graikas pagal kilmę kaip ir jo dėdė, slapta sekė įkandin 
Jaunojo karininko ir Korfu saloje, kur pastarasis ilgai ir bergž- 
džiai ieškojo merginos, ir Chijo saloje, kur vėliau iškeliavo, no- 
rėdamas prisidėti prie pulkininko Favįė. 

Hadžinos įsakymu, šis vyriškis stojo tarnauti jūreiviu korve- 
tėje, kai jos įgula buvo papildoma po mūšio prie Limno. Jis ir 
pristatė Anri d' Albarė tuos du laiškus, parašytus Ksario; pirmąjį, 
pranešusį, kad „Sifantos“' vadovybėje yra laisva vieta, jis išsiuntė 
į Chiją paštu, antrąjį, kuriame buvo pranešama apie skiriamą pa- 
simatymą rugsėjo pirmąją savaitę prie Skarpanto krantų, padėjo 
ant kajutkompanijos stalo, kai šalia jos ėjo sargybą. 

Čia į Skarpanto salą Hadžina kaip tik tuo laiku irgi planavo 
atvykti, atlikusi savo kilnumo ir mielaširdingumo priedermę. Mer- 
gina norėjo, kad „Sifanta“ pargabentų atgal į tėvynę paskutinę 
vergų partiją, jos išpirktą už turto likučius. 

Bet kiek sunkumų jai teko pakelti per tuos šešis išsiskyrimo 
mėnesius, kokius pavojus ji turėjo išgyventi! 

Norėdama įgyvendinti savo misiją, narsioji mergina, neabejo- 
dama ir Ksario lydima, išvyko į pačią Berberijos širdį, į jos uos- 
tus, prisigrūdusius piratų, į Afrikos pakrantės gilumą, kur iki Al- 
žyro nukariavimo šeimininkavo rinktiniai banditai. Hadžina rizi- 
kavo savo laisve, savo gyvybe, bet vis dėlto nugalėjo visus pavo- 
jus, kuriuos kėlė jaunystė ir grožis. 

Tačiau niekas negalėjo jos sustabdyti: ji vykdė savo misiją. 

Vilkinčią Gailestingumo ordino vienuolės drabužiais ją tada 
galėjai sutikti Tripolyje, Alžyre, Tunise, pačiuose mažiausiuose 
Berberijos pakrantės turguose. Visur, kur tik buvo parduodami 
graikai vergai, ji išpirkdavo nelaimėlius, duodama didelę naudą 
jų savininkams. Su paruoštais mokėti pinigais Hadžina rodėsi vi- 
sur, kur vergų pirkliai tarsi gyvulius iš varžytinių pardavinėjo žmo- 
nių minias. Štai kada ji galėjo savo akimis regėti visą vergystės 
siaubą šalyje, kur aistrų netramdo jokie žąslai. 

Tuo laiku Alžyrą valdė kariniai būriai, sudaryti iš musulmonų 
ir renegatų - trijų žemynų, supančių Viduržemio jūrą, paskutinių 
atmatų; jie vertėsi vien tik iš vergų prekybos - pirko vergus iš 
piratų ir parduodavo juos krikščionims. Jau septynioliktajame am- 
žiuje Afrikos Žemėje gyveno iki keturiasdešimties tūkstančių abie- 
jų lyčių vergų - prancūzų, italų, anglų, vokiečių, flamandų, olan- 
dų, graikų, vengrų, rusų, lenkų, ispanų, sugautų įvairiose Euro- 
pos jūrose. 

Pašos katorgos kalėjimuose Alžyre, Ali Mami, Kulugio ir Sidi 
Hasano Tunise, Jusif Dėjaus, Galere Patrono ir Čikalos 
kankyklose, Tripolio katorgoje Hadžina Elizundo be galo rūpes- 
tingai ieškojo tų, kurie tapo vergais per helenų nepriklausomybės 
karą. Tarsi saugojama kokio nors talismano, ji sveika ir gyva 
prasiskverbdavo pro galybę pavojų ir lengvino belaisvių kančias. 
Kažkaip stebuklingai mergina gebėjo išsisukti iš visų jai gresian- 
čių bėdų. Per šešis mėnesius, plaukiodama lengvais kabotažiniais 
laivais, Hadžina aplankė pačius tolimiausios šios pakrantės punk- 

tus — nuo Tripolio iki pat nuošaliausių Maroko vietovių, iki Tetu- 
ano, kažkada buvusio gerai organizuota piratų respublika, iki Tan- 
žero, kurio uoste mėgo Žiemoti visi tie jūrų plėšikai, iki Salo Af- 
rikos vakarų krante, kur nelaimingieji vergai gyvi puvo dvylikos 
penkiolikos pėdų gylio duobėse. 

Pagaliau, kai Hadžinos misija baigėsi ir jai nebeliko nė men- 
kiausio grašio iš tėvo milijonų, mergina nutarė kartu su Ksariu 
grįžti į Europą. Ji įlipo į graikų laivą, priėmusi paskutinę jos 
išpirktų vergų partiją ir plaukiantį į Skarpantą. Čia ji tikėjosi su- 
sitikti su Anri d'Albarė. Iš salos Hadžina vylėsi grįžti į Graikiją 
Jau „Sifanta“. Bet praėjus trims dienoms po išplaukimo iš Tuni- 
so, laivą užgrobė turkai,paskui atgabeno į Arką, kad parduotų į 
vergiją kartu su tais, kuriuos ką tik ji išlaisvino!.. 

Taigi Hadžinos Elizundo pastangomis daug tūkstančių vergų 
buvo išpirkti už pinigus, kažkada gautus juos pardavus. 

Atsisakiusi šių turtų, mergina kiek tik galėdama atpirko blogį, 
padarytą jos tėvo. 

Štai ką sužinojo Anri d' Albarė! Taip! Neturtėlė Hadžina da- 
bar buvo verta jo; norėdamas ją išplėšti iš Nikolo Starko nagų, jis 
irgi tapo toks pat vargšas! 

Tuo tarpu kitos dienos apyaušriu „Sifanta“ priartėjo prie Kre- 
tos krantų. Korvetė dabar pasuko į Archipelago šiaurės vakarus. 
Vadas Anri d' Albarė ketino plaukti palei rytinę Graikijos pakrantę, 
pro Eubojos salą. Ten, Negreponte arba Egine, bus galima išlai- 
pinti keleivius saugioje vietoje, kur nebėra turkų, tuo metu nu- 
blokštų į Peloponeso gilumą. Beje, tada helenų pusiasalyje nebe- 
galėjai sutikti nė vieno Ibrahimo kareivio. 

Nelaimingieji vergai, su kuriais „Sifantos“ įgula elgėsi kuo 
nuoširdžiausiai, palengva tiesėsi po patirtų siaubingų kančių. Die- 
ną jie būriavosi ant denio, kvėpuodami gaiviu Archipelago oru; 
čia buvo moterys su vaikais, žmonos su vyrais, kuriuos turkai ir 
pirkliai vos neatskyrė amžiams, bet dabar vėl visi susijungė, kad 
niekada nebeišsiskirtų. Jie žinojo, kokį žygdarbį atliko Hadžina 
Elizundo, todėl, kai ji praeidavo pro šalį, remdamasi į Anri d' Al- 

barė ranką, iš visų pusių pasigirsdavo jautriausios ir nuoširdžiau- 
sios padėkos. 

Po kelių valandų „Sifantai“ dingo iš akių Kretos kalnų viršū- 
nės, bet kadangi vėjas ėmė silpnėti, ji tą dieną toli nenuplaukė, 
nors ir buvo iškėlusi visas bures. Tačiau kokią reikšmę dabar ga- 
lėjo turėti sugaišta para arba net dvi? Ar vertėjo dėl to nerimauti? 
Lygutėlis jūros paviršius žvilgėte žvilgėjo, danguje — nė debesė- 
lio. Niekas nepranašavo, kad oras greitai keisis. Beliko tik „atsi- 
duoti bangų valiai“, kaip sako jūreiviai; kelionė, šiaip ar taip, 
baigsis, kai panorės Dievas. 

Ramus plaukimas labai tiko pašnekesiams, nes laive bemaž 
nebuvo ko veikti. Budintys karininkai ir jūreiviai ant bako kaip 
paprastai stebėjo jūrą, kad praneštų apie pasirodžiusią žemę arba 
laivus. 

Hadžina ir Anri d'Albarė labai pamėgo vietelę ant juto, kur 
specialiai jiems buvo skirtas suoliukas. Čia juodu paprastai šne- 
kėdavosi ne apie praeitį, o apie ateitį, kuri, regis, dabar jiems 
visiškai priklausė. Jaunuoliai kūrė planus artimiausiai ateičiai, 
nepamiršdami apie juos pasakyti šauniajam Ksariui, tapusiam tarsi 
šeimos nariu. Vestuves nutarė iškelti, vos tik sugrįš į Graikiją. 
Toks buvo jų sprendimas. Hadžinos Elizundo padėtis dabar ne- 
beturėjo kokių nors sąlyginumų ir dviprasmybių. Vienut vieneri 
metai, kuriuos ji paskyrė labdaringai veiklai, viską supaprastino! 
Paskui, jau po vestuvių, Anri d' Albarė perduos korvetės vadova- 
vimą kapitonui Todrui ir išsiveš jaunąją žmoną į Prancūziją, iš 
kur po kurio laiko tikriausiai sugrįš į Hadžinos tėvynę. 

Tą vakarą juodu kaip tik apie tai ir kalbėjosi. Švelniai dvel- 
kiantis vėjelis vos ištempė aukštutinės korvetės bures. Besilei- 
džianti saulė apšvietė horizontą, jos auksiniai spinduliai dar kla- 
jojo po dangų, vakarų pusėje aptrauktą lengvų debesų. Rytuose 
jau sužibo pirmosios žvaigždės. Jūra žiburiavo fosforescuojan- 
čiais blyksniais. Naktis žadėjo būti nuostabi. 

Anri d' Albarė ir Hadžina gerėjosi šio žavingo vakaro kerais. 

vėrinį, kurį paliko korvetė. Tylą drumstė tik pliaukšinti bizanbu- 
rė, kurios klostės plakėsi vėjyje. Jaunuoliai nugrimzdo į savo min- 
tis, nieko aplinkui nebepastebėdami. Ir tiktai balsas, atkakliai šau- 
kęs Anri d' Albarė, pažadino juodu iš malonaus apsvaigimo. 

Priešais juos stovėjo Ksaris. 

— Vade!.. - pašaukė vyriškis jau trečiąjį kartą. 

— Ko norėtumėte, mano drauge? — paklausė Anri d'Albarė, 
kuriam pasidingojo, jog Ksaris lyg ir sutriko, nesiryžta prabilti. 

— Ko gi tu nori, mano gerasis Ksari? - nusišypsojo ir Hadžina. 

— Turiu jums šį bei tą pranešti, vade. 

— Ką konkrečiai? 

— Mat korvetės keleiviams... šiems geriesiems Žmonėms, ku- 
riuos vežate į tėvynę, nejučiomis šovė mintis, ir jie paprašė ma- 
nęs ją jums pasakyti. 

— Na, ką gi, klausau jūsų, Ksari. 

— Tai štai, vade. Jie žino, kad jūs rengiatės vesti Hadžiną... 

— Žinoma, - su šypsena atsakė Anri d' Albarė. - Tai niekam ne 
paslaptis! 

— Taigi šie gerieji Žmonės būtų labai laimingi, jei galėtų daly- 
vauti jūsų vestuvėse! 

— Ir jie tikrai jose dalyvaus, Ksari, būtiniausiai, ką ir kalbėti. 
Jeigu būtų galima surinkti apie Hadžiną visus tuos, kuriuos ji iš- 
plėšė iš vergovės pančių, ji turėtų svitą, kokios dar nė viena jau- 
noji pasaulyje nesugebėjo surinkti! 

— Anri!.. - šūktelėjo šiek tiek priekaištingai mergina. 

— Vadas sako teisybę, — pritarė ir Ksaris. — Vienaip ar kitaip, 
bet korvetės keleiviai ten bus ir... 

— Kai tik pasieksime Graikijos žemę, - patvirtino Anri d'Al- 
barė, — aš juos visus pakviesiu į vestuves! 

— Puiku! — apsidžiaugė Ksaris. —- Bet pirmoji mintis neliko 
vieniša — ji prisišaukė ir antrąją! 

— Tokią pat gerą? 

— Dar geresnę. Jie prašo jus vestuves iškelti „Sifantoje“! Argi 
ši šaunioji korvetė, gabenanti mus į Graikiją, nėra jų gimtosios 


196 


žemės dalelė? 

— Tebūnie taip, Ksari, — atsakė Anri d' Albarė. — Ar sutinkate 
su tuo, brangioji Hadžina? 

Užuot atsakiusi, Hadžina ištiesė jaunuoliui ranką. 

— Puikus atsakymas, — pareiškė Ksaris. 

— Galite paskelbti „Sifantos“ keleiviams, - pridūrė Anri d'Al- 
barė, — kad jų noras bus įvykdytas. 

— Labai puiku, vade. Bet, — tęsė Ksaris kažko lyg delsdamas, — 
dar ne viskas! 

— Sakyk, Ksari, - pakėlė akis Hadžina. 

— Taigi. Šiems geriesiems žmonėms po pirmosios džiugios min- 
ties į galvas atėjo dar geresnė antroji, pagaliau juos aplankė ir 
trečioji, kurią jie laiko tiesiog nuostabia! 

— Tu tik pagalvok, dar ir trečia! - nustebo Anri d' Albarė. - Ir 
kokia gi ta trečioji mintis? 

— Kad vestuvės turi įvykti ne tiktai korvetėje, bet ir atviroje 
jūroje... jau rytoj! Laive plaukia senas šventikas... 

Netikėtai Ksario kalbą nutraukė marso budėtojo, stovinčio ant 
forsalingo (Salingas — rėmai iš tašų viršutiniame stengos gale 
viršutinėms virvėms geriau pritvirtinti. ), riksmas: 

— Laivai iš priešvėjinės pusės! 

Anri d' Albarė bemat pašoko ir nužingsniavo prie kapitono Tod- 
ro, kuris jau žiūrėjo nurodyta kryptimi. 

Arčiau negu už šešių mylių rytuose pasirodė flotilė, suside- 
danti iš tuzino įvairios vandentalpos laivų. Tuo metu, kai „Sifan- 
ta", patekusį į štilį, bemaž visai nejudėjo, flotilė, genama pasku- 
tinių vėjo gūsių, deja, nepasiekusių korvetės, nenukrypstamai ar- 
tėjo. 

Paėmęs žiūroną, Anri d'Albarė įdėmiai sekė anų laivų ma- 
nevrą: 

— Kapitone Todrai, — atsigręžė į savo padėjėją, - flotilė kol 
kas dar pernelyg toli, kad galėtume nustatyti jos ketinimus ir gink- 
luotę. 

— Teisingai, vade, - atsakė vyresnysis karininkas, - be to, šią 

tamsią naktį, kuri vis labiau artėja, mes nieko negalėsime nusta- 
tyti! Reikės laukti rytmečio. 

— Taip, reikės, — pakartojo Anri d'Albarė. - Kadangi šie van- 
denys gana pavojingi, įsakykite itin budriai stovėti sargyboje. Taip 
pat imkitės visų būtinų atsargumo priemonių, jeigu tie laivai pri- 
plauktų prie „Sifantos“. 

Kapitonas Todras davė būtinus nurodymus, kurie bemat buvo 
įvykdyti. Korvetėje nustatytas atidus flotilės stebėjimas turi būti 
tęsiamas iki aušros. 

Savaime suprantama, kad atsiradus tokioms nenumatytoms ap- 
linkybėms vestuvių klausimas, kurį iškėlė Ksaris, dabar buvo ati- 
dėtas. Paprašyta Anri d' Albarė, Hadžina nuėjo į savo kajutę. 

Visą naktį nei korvetės įgula, nei karininkai beveik nemiego- 
jo. Artėjanti anksčiau pastebėta flotilė galėjo kelti tik nerimą. Ne- 
nuleisdami akių „Sifantos“ jūreiviai sekė jos manevrus. Bet de- 
vintą valandą pakilo gana tirštas rūkas ir paslėpė flotilę. 

Kito ryto apyaušriu lengvas rūkas vis dar dengė rytų horizon- 
tą. Kadangi visiškai nebuvo vėjo, tai tas rūkas galėjo išsisklaidyti 
ne anksčiau kaip dešimtą valandą ryto. Per šią uždangą karinin- 
kai negalėjo įžvelgti nieko įtartina. Tačiau, kai jis išsisklaidė, ana 
flotilė jau plaukė mažiau kaip už keturių mylių nuo korvetės. Nuo 
vakar vakaro ji priartėjo per dvi mylias; matyt galėjo dar labiau 
priartėti, jeigu ne rūkas, trukdęs jai manevruoti. Flotilę sudarė 
dvylika laivų, draugiškai judančių pirmyn, nes įgulos juos varė 
ilgais galeriniais irklais; reikia pasakyti, kad sunkiai korvetei tie 
irklai nebūtų padėję. „Sifanta“ kaip ir pirma stovėjo nejudėdama. 
Jai liko tik laukti. 

Kita vertus, jau nebebuvo ko svarstyti, kokie artėjančios floti- 
lės ketinimai. 

— Kad ir ką sakytum, bet čia gana įtartinų laivų sambūris, — 
sumurmėjo sau kapitonas Todras. 

— Tuo įtartinesnių, — pritarė Anri d' Albarė, - kad aš atpažįstu 
tarp jų brigą, kurį mes nesėkmingai persekiojome prie Kretos krantų! 

„Sifantos“ vadas neapsiriko. Brigas, tąsyk paslaptingai din- 

gęs pakeliui į Skarpantą, dabar plaukė flotilės priešakyje. Jis taip 
manevravo, kad toli nepaliktų kitų laivų, slinkusių įkandin jo. 

Tuo metu iš rytų papūtė švelnus vėjelis. Jis padėjo judėti flo- 
tilei, tačiau jo gūsiai, sukėlę jūros paviršiaus raibuliavimą, už vieno 
ar dviejų kabeltovų iki korvetės vėl nurimo. 

Netikėtai Anri d' Albarė nuleido žiūroną, kurio visą laiką ne- 
atitraukė nuo akių. 

— Skelbti kovinę parengtį! - sušuko jis. 

„Sifantos“ vadas ką tik išvydo, kaip brigo priekyje pasirodė 
baltų dūmų debesėlis, ir tą akimirką, kai patrankos šūvio garsas 
pasiekė korvetę, ant brigo gafelio suplevėsavo vėliava. 

Jos juodoje drobėje liepsnojo ugnies raudonumo raidė „S“. 

Tai buvo pirato Sakratifo vėliava. 


Keturioliktasis skyrius 
Sakratifas 


Dvylikos laivų flotilė, vakar vakare paliko piratų lizdą netoli 
nuo Skarpanto. Ji norėjo primesti nelygų mūšį korvetei, atakuo- 
dama ją tiesiai arba apsupusi iš visų pusių. Tai buvo visiškai aiš- 
ku. Kadangi vėjo dar nebuvo, teko stoti į mūšį. Beje, jeigu Anri 
d'Albarė ir būtų turėjęs galimybę išvengti susirėmimo, būtų ja 
nepasinaudojęs. „Sifantos“ vėliava užsitrauktų didžią gėdą, jeigu 
bėgtų nuo piratų vėliavos. 

Iš dvylikos flotilės laivų keturi buvo brigai, turėję nuo šešioli- 
kos iki aštuoniolikos patrankų. Likusieji aštuoni laivai turėjo ma- 
žesnį tonažą, tačiau vis dėlto ginkluoti lengvąja artilerija; tai di- 
delės dvistiebės saikos, šniavos su stačiais stiebais, feliugos ir 
sakolevos, — visos neblogai ginkluotos. Kiek galėjo spręsti „Si- 
fantos" karininkai, flotilės laivuose stovėjo daugiau kaip šimtas 
pabūklų, į kurių šūvius korvetė galėjo atsakyti tik iš dvidešimt 
dviejų patrankų ir šešių patrankėlių. Prieš septynias ar aštuonias 
piratų šimtinės „Sifanta“ galėjo priešpastatyti viso labo tik du 
šimtus penkiasdešimt vyrų. Ką ir sakyti, laukė labai nelygus mū- 
šis. Ir vis dėlto kokybinis „Sifantos“ artilerijos pranašumas jai 
teikė tam tikrų šansų, bet tik tada, jeigu ji neprisileis priešininko 
pernelyg arti. Būtinai reikėjo šią flotilę laikyti tam tikru atstumu 
ir palengva tiksliais šūviais išvesti iš rikiuotės jos laivus. Žodžiu, 
reikėjo nieko nepaisant išvengti abordažo, tai yra susirėmimo šal- 
taisiais ginklais. Juk tokiu atveju kiekybinė persvara neišvengia- 

mai lemtų mūšio baigtį, nes ši aplinkybė turi dar didesnę reikšmę 
jūroje negu sausumoje: kadangi nėra kur trauktis, lieka vieninte- 
lė dilema - susprogdinti laivą arba pasiduoti. 

Praėjus valandai po to, kai išsisklaidė rūkas, flotilė aiškiai pri- 
artėjo prie korvetės, kuri stūksojo taip sustingusi vietoje, lyg bū- 
tų nuleidusi inkarą vidury reido. 

Tuo tarpu Anri d' Albarė nesiliovė sekti, kaip slenka ir manev- 
ruoja piratai. Korvetės įgula sparčiai pasirengė mūšiui: karinin- 
kai ir jūreiviai užėmė savo kovos postus. Galintys kautis kelei- 
viai panoro prisidėti prie įgulos, todėl jiems buvo išduoti ginklai. 
Baterijoje ir ant denio viešpatavo visiška tyla. Ją sudrumstė tik 
keli žodžiai, kuriais vadas pasikeitė su kapitonu Todru. 

— Neleisime mūsų paimti abordažu, - tarė d' Albarė. - Palauk- 
sime, kol pirmieji laivai priartės per patrankos šūvį, ir paleisime 
ugnį iš dešiniojo borto pabūklų. 

— Ar stengsimės juos skandinti, ar tik sugadinti jų rangautą? — 
paklausė padėjėjas. 

— Skandinsime, - atsakė Anri d' Albarė. 

Tai buvo geriausias būdas duoti atkirtį piratams, kurie be galo 
klastingai elgiasi puldami abordažu, ir konkrečiai Sakratifui, ku- 
ris įžūliai iškėlė savo juodąją vėliavą. Kadangi nedelsdamas ją iš- 
kėlė, vadinasi, yra visiškai įsitikinęs, kad korvetėje neliks nė vieno 
gyvo žmogaus, kuris galėtų vėliau girtis, kad regėjo patį Sakratifą. 

Per patį vidurdienį flotilė jau suposi ant bangelių truputį dau- 
giau kaip už mylios iš priešvėjinės pusės. Piratų irkluojami laivai 
slinko vis artyn ir artyn. „Sifanta“, atgręžusi priekį į šiaurės va- 
karus, sunkiai išlaikė šią padėtį. Piratai plaukė kovine rikiuote — 
du brigai vidury ir po vieną flanguose. Jie artėjo, aiškiai ketinda- 
mi apsupti iš visų pusių korvetę ir suimti ją į žiedą, kurį vėliau 
pamažu siaurins. Aišku, jų tikslas — iš pradžių sugniuždyti „Si- 
fantą" kryžmine ugnimi, o vėliau paimti abordažu. 

Anri d' Albarė bemat atspėjo šį pavojingą piratų manevrą, bet 
negalėjo jam sutrukdyti, nes korvetė nepajėgė pajudėti nė per pė- 
dą. Tačiau vadas vylėsi suardyti priešų rikiuotę patrankų šūviais 

anksčiau, negu jie spės apsupti iš visų pusių. Karininkai patys 
savęs klausė, kodėl jų vadas iki šiol nepradėjo komanduoti savo 
ramiu ir pasitikinčiu balsu: „Ugnis!“ 

Bet ne! Anri d' Albarė nutarė šaudyti tiksliai, be rizikos nepa- 
taikyti, todėl norėjo prisileisti piratus kuo arčiau. 

Praėjo dešimt minučių. Visi sustingo įtemptai laukdami: tai- 
kytojai prigludo prie savo pabūklų, baterijos karininkai pasiren- 
gė pakartoti vado įsakymą, denio jūreiviai atidžiai žvalgėsi per 
falšbortą. Ar tik pirmiau neprabils priešo patrankos, kai atstumas 
leidžia šaudyti prisitaikius? 

Andrė d'Albarė vis dar tylėjo. Jis atidžiai žvelgė į priešo lai- 
vų rikiuotę; piratai pradėjo supti korvetę. Brigai, plaukę centre, — 
virš vieno iš jų plevėsavo juodoji Sakratifo vėliava, - dabar atsi- 
dūrė arčiau negu už mylios. 

Kadangi „Sifantos“ vadas nesiskubino pradėti šaudyti, tai, re- 
gis, ir flotilės vadovas nejautė noro jį aplenkti. Galbūt jis net ti- 
kėjosi priplaukti prie pat korvetės neiššovęs nė vieno patrankos 
šūvio ir nedelsdamas mesti savo šimtines į abordažinę kovą. 

Pagaliau Anri d'Albarė nutarė, kad nebegalima ilgiau delsti. 
Paskutinis vėjo gūsis, pasiekęs korvetę, leido ją pasukti per vieną 
rumbą. Pasukęs „Sifantą' taip, kad abu brigai atsidūrė jos traver- 
se už pusmylio, vadas šūktelėjo: 

— Dėmesio visiems ant denio ir baterijoje! 

Korvetėje kilo nedidelis šurmulys, bet netrukus vėl įsivyravo tyla. 

— Ugnis! - sukomandavo Anri d' Albarė. 

Karininkai tuoj pat pakartojo vado įsakymą, baterijos taikyto- 
Jai rūpestingai nutaikė pabūklus į abiejų brigų korpusus, o denio 
patrankėlės taikėsi į jų rangautus. 

— Ugnis! 

Nuaidėjo salvė nuo korvetės dešiniojo borto. Vienuolika pa- 
trankų ir trys patrankėlės, šovusios iš baterijos ir nuo denio, pa- 
leido sviedinius, tarp jų keletą porinių su grandinėmis, pritaiky- 
tomis nukirsti stiebus. 

Kai horizonte išsisklaidė parako dūmai, iš sykio buvo galima 

išvysti rezultatą, kurį pasiekė pirmoji salvė. Ne visi sviediniai 
pataikė į taikinį, tačiau efektas buvo gan ryškus. 

Vienas iš dviejų centre plaukusių brigų buvo pramuštas virš 
vaterlinijos. Be to, matėsi, kad nutraukti daugelis jo vantų ir 
bakštagų, o fokstiebis, nukirstas per kelias pėdas virš denio, nu- 
virto pirmyn, kartu nulauždamas grotstiebio viršūnę. Taigi brigui 
kurį laiką teks šalinti sužalojimus, tačiau jis vis dar galėjo ata- 
kuoti korvetę. Net ir po tokios mūšio pradžios „Sifantai“ rimtai 
tebegrėsė apsupimo pavojus. 

Iš tikrųjų kiti du brigai, plaukiantys dešiniajame ir kairiajame 
flanguose, dabar susilygino su korvete. Netrukus jie pradėjo suk- 
tis, nepraleisdami progos pavaišinti ,,Sifantą“ išilginės ugnies sal- 
ve, nuo kurios ji negalėjo pasitraukti. 

Ši salvė buvo ypač skaudi. Sviediniai nukirto korvetės bizan- 
stiebį prie pat čiksų. Nuvirto visos laivagalio burės, laimei, nenu- 
tempdamos paskui save grotstiebio takelažo. Be to, sviediniai su- 
daužė plaustus ir vieną valtį. Bet liūdniausias rezultatas — pakirs- 
ti vietoje žuvo karininkas ir du jūreiviai, neskaitant trijų ar ketu- 
rių sunkiai sužeistų, kurie tuoj pat buvo nunešti į apatinį denį. 

Anri d' Albarė įsakė nedelsiant sutvarkyti jutą. Nuvirtusias bu- 
res, takelažą, rėjos nuolaužą — viską jūreiviai sutvarkė per kelias 
minutes. Denis vėl pasidarė laisvas. Visi suprato, kad negalima 
prarasti nė sekundės. Tuoj pat su nauja jėga turėjo prasidėti arti- 
lerijos dvikova. Korvetė, atsidūrusi tarp dviejų ugnių, rengėsi at- 
remti ataką nuo abiejų bortų. 

: Tą akimirką nuaidėjo nauja „„Sifantos“ salvė, šį sykį labai tiks- 
liai nutaikyta, todėl du flotilės laivai - šniava ir saika, - kurioms 
sviediniai pataikė tiesiog į korpusus žemiau vaterlinijos, po kelių 
minučių nugrimzdo į dugną. Jų įgulos vis dėlto spėjo sėsti į valtis 
ir pasukti prie centre esančių brigų, kurie tuoj pat juos priėmė. 

— Valio! Valio! 

Tai šūkavo korvetės jūreiviai po sėkmingo dvigubo smūgio, 
suteikusio didelę garbę pabūklo tarnybos vadui. 

— Jau dviem mažiau! - prašneko kapitonas Todras. 

— Taip, —- atsakė Anri d' Albarė, — bet jais plaukę niekšai suge- 
bėjo susiropšti į brigus, todėl aš visą laiką baiminuosi abordažo; 
Juk tokiu atveju vyrų peršvara bus jų pusėje! 

Susišaudymas tęsėsi dar ketvirtį valandos. Korvetė ir piratų 
laivai nuolatos slėpėsi už baltų parako dūmų uždangos, todėl te- 
ko laukti, kol ji išsisklaidys, kad galėtum nustatyti, kiek žalos 
padaryta laivams. Nelaimei, „Sifantos“ nuostoliai buvo gana di- 
deli. Žuvo nemažai jūreivių, dar daugiau gulėjo sunkiai sužeistų. 
Vienam prancūzui karininkui skeveldra pataikė tiesiai į krūtinę tą 
akimirką, kai vadas davė jam įsakymą. 

Užmuštuosius ir sužeistuosius jūreiviai nedelsdami nešė į apa- 
tų, kuriuos ant viršutinio denio arba baterijoje sužeidė sviediniai 
ar net medžio nuolaužos. Nors laivai, dabar atsidūrę per pusę pa- 
trankos šūvio atstumą, dar nepradėjo šaudyti iš šautuvų, o gydy- 
tojams kol kas neteko išiminėti iš kūnų kulkų, žaizdos vis dėlto 
buvo itin rimtos ir pavojingos. 

Reikia pasakyti, kad mūšio pradžioje pasislėpusios triume mote- 
rys nepamiršo savo pareigų. Hadžina Elizundo rodė joms pavyzdį. 
Visos jos skubiai teikė pagalbą nukentiejusiems, guodė ir drąsino. 

Kaip tik tada pagyvenusioji moteris iš Skarpanto nutarė nebe- 
sislapstyti. Kraujas nė kiek jos negąsdino; aiškiai matėsi, kad li- 
kimo vingiai jau ne sykį buvo ją atvedę į mūšio lauką. Dulsvoje 
žibintų šviesoje ji vaikščiojo tarp gultų, ant kurių gulėjo sužeis- 
tieji, padėjo gydytojams, darantiems sunkiausias operacijas, o kai 
eilinė salvė sukrėtė korvetę iki pačių kilsonų, jos veide nešmėkš- 
telėjo net baimės šešėlio. (Kilsonas — viendugnio laivo išilginė 
sija viršum špantų, lygiagreti su kiliu. ) 

Tuo tarpu artėjo valandėlė, kai „Sifantos“ įgulai norom nenorom 
teks stoti į durtynes su piratais vyras prieš vyrą. Piratų laivų apsiaus- 
ties žiedas vis siaurėjo ir kietėjo. Korvetę užgriuvo ugnies lavina. 

Tačiau „Sifanta“ deramai gynė savo vėliavos, kuri vis dar ple- 
vėsavo gafelyje, garbę. Korvetės artilerija tiesiog šluote šlavė flo- 
tilės laivų denius ir jų įrangą. Dar stipriai sužalojo du piratų lai- 

vus — saiką ir feliugą. Viena iš jų nuskendo, kita, nusėta įkaitusių 
sviedinių, netrukus dingo tarp ugnies liežuvių. 

Ir vis dėlto korvetė nebegalėjo išvengti abordažo. Ji galėtų 
išsisukti nuo šio antpuolio tik pralaužusi siaurėjantį priešo laivų 
žiedą. Deja, štilis nesuteikė jai tokio šanso, o piratų laivai, varo- 
mi galerinių irklų, slinko vis arčiau ir arčiau. 

Kai brigas su juoda vėliava atsidūrė viso labo per pistoleto 
šūvį, smogė į korvetę iš visų savo patrankų. Vienas sviedinys pa- 
taikė į „Sifantos“ achterštevenį ir į šipulius sudaužė jos vairą. 
(Achterštevenis - laivagalio števenis.) 

Anri d' Albarė pasirengė sutikti piratų ataką ir įsakė pakelti 
abordažinius tinklus. Dabar abi kovojančios pusės jau pliekė iš 
šautuvų. Karabinai ir muškietonai, šautuvai ir pistoletai apipylė 
„Sifantos“ denį kulkų kruša. (Muškietonas - XVII -XIXa. negraiž- 
tvuotas trumpavamzdis šautuvas, užtaisomas iš laibagalio, įske- 
liamas titnago skiltuvu.) Vėl krito daugybė žmonių, ir beveik visi 
mirtinai. Apie Anri d' Albarė švilpte švilpė kulkos, bet jis stovėjo 
ant juto nejudėdamas ir ramus, įsakinėdamas taip šaltakraujiškai, 
tarsi vadovautų artilerijos saliutui eskadros apžiūros metu. 

Tuo laiku pro tarpus, atsiradusius dūmų uždangoje, priešai gavo 
progą geriau vieni kitus apžiūrėti. Anri d' Albarė bergždžiai sten- 
gėsi įžvelgti ant brigo, plaukusio su juoda vėliava, denio Sakratifą, 
kurio vardas kėlė siaubą visam Archipelagui. 

Netrukus du brigai — vienas iš centro, o kitas iš flango, - lydi- 
mi truputį atsilikusių kitų laivų, iš abiejų pusių priplaukė taip arti 
prie korvetės, kad net jos apkala sutraškėjo. Tą pačią akimirką 
piratų sviesti kabliai užsikabino už korvetės takelažo ir sujungė 
visus tris laivus. Patrankos turėjo nutilti; kadangi „Sifantos“ pa- 
būklų angos galėjo praversti piratams kaip pralandos, artilerijos 
tarnybos liko savo vietose, kad jas gintų alebardomis, pistoletais 
ir ietimis. Toks buvo vado įsakymas, kuris pasiekė bateriją tą aki- 
mirką, kai abu brigai priartėjo prie korvetės. 

Netikėtai iš visų pusių nuaidėjo tokie skardūs riksmai, jog ku- 
rį laiką net užgožė šautuvų šūvių tratėjimą. 

— Abordažas! Abordažas! 

Prasidėjo kruvinos kirstynės vyras prieš vyrą. Nei karabinų, 
muškietonų ir šautuvų šūviai, nei alebardų ir iečių smūgiai nebe- 
galėjo sutrukdyti įniršusiems, girtiems iki pamišimo ir kraujo 
trokštantiems piratams įsiveržti į korvetę. Nuo savo laivų marsų 
piratai apipylė „Sifantą“ granatų lietumi, kuris neleido ginti kor- 
vetės denio; korvetės jūreiviai nuo savo marsų irgi atsakė tuo pa- 
čiu; Anri d'Albarė apsidairęs išvydo, kad jis apsuptas iš visų pu- 
sių. Korvetės bortų užtvaras, nors jos buvo aukštesnės už brigų 
užtvaras, nubloškė atakuojantys piratai. Priešai kabarojosi pir- 
myn nuo rėjos ant rėjos ir, praplėšę abordažinius tinklus, šokinė- 
Jo ant denio. Kokią dabar galėjo turėti reikšmę tai, jog kai ku- 
riuos iš jų korvetės gynėjai užmušė dar nepasiekusius „Sifantos“! 
Piratų buvo tiek daug, kad žuvusieji nė kiek nesumažino jų galios. 

Korvetės įgulai, tuo laiku turėjusiai ne daugiau kaip du šimtus 
vyrų, teko grumtis su šešiais šimtais piratų. 

Abu brigai pasidarė tarsi tiltai naujai puolantiesiems, kuriuos 
arčiau plukdė flotilės valtys. Jų buvo tiek, jog priešintis atrodė 
tiesiog nebeįmanoma. Kraujas upeliais sruvo ant korvetės denio. 
Sužeistieji, tampomi agonijos traukulių, stojosi iš paskutiniųjų 
Jėgų, kad dar kartą iššautų iš pistoleto arba smogtų priešui durklu. 
Viskas skendo parako dūmuose. Bet Korfu vėliava nebus nuleis- 
ta tol, kol bent vienas jūreivis dar galės grumtis ir ją ginti! 

Pačioje šių baisių grumtynių tirštumoje kaip liūtas kovėsi Ksa- 
ris. Jis nepaliko juto. Gal dvidešimt sykių kirvis, kurio kotą jis 
gniaužė savo galinga ranka, leidosi ant kurio nors pirato galvos ir 
šitaip gelbėjo nuo žūties Anri d' Albarė. 

„Sifantos“ vadas, būdamas bejėgis dėl didelės priešo persva- 
ros, vis dėlto šioje sumaištyje išlaikė įprastą šaltakraujiškumą. 
Apie ką jis dabar galvojo? Gal manė pasiduoti? Ne. Prancūzas 
karininkas nepasiduos piratams! Tai ko gali imtis tokiu atveju? 
Gal pasekti didvyrišku pavyzdžiu Bisono, kuris prieš dešimtį mė- 
nesių tokiomis pat aplinkybėmis susprogdino savo laivą, kad tik 
nepakliūtų į turkų nagus? Ar kartu su korvete sunaikins ir abu 

brigus, prisišliejusius prie jos bortų? Bet tai reikštų, kad vadas 
iš Nikolo Starko, moteris, vaikus!.. Tai reikštų, kad jis paaukoja 
ir Hadžiną!.. Ir kaip šį sykį išvengtų vergijos siaubo tie, kurie 
liktų gyvi po sprogimo, net jeigu Sakratifas jų ir pasigailėtų? 

— Saugokitės, vade! - riktelėjo Ksaris puldamas pirmyn. 

Dar akimirka, ir Anri d'Albarė būtų užmuštas. Tačiau Ksaris 
abiem rankom griebė piratą, besirengiantį smogti „Sifantos“ ka- 
pitonui, ir sviedė jį į jūrą. Dar tris kartus kiti piratai mėgino pra- 
sibrauti prie Anri d' Albarė, bet kas sykį juos vieną po kito sudo- 
rojo Ksaris. 

Tuo metu beveik visą korvetės denį užplūdo puolančiųjų mi- 
nia. Tik vienur kitur dar aidėjo šūviai. Priešininkai daugiausia 
kovėsi šaltaisiais ginklais, o besigrumiančiųjų riksmai gožė retus 
šautuvų šūvius. 

Piratai, jau užėmę baką, bemat pasklido iki pat grotstiebio. 
Palengva jie vis stūmė korvetės įgulą prie juto. Geriausiu atveju 
jų buvo gal dešimt vyrų prieš vieną gynėją. Apie kokį pasiprieši- 
nimą dar verta kalbėti? Jeigu vadas d'Albarė dabar ir panorėtų 
susprogdinti laivą, jau nebegalėtų to padaryti, nes puolantieji jau 
užėmė liukų, vedančių į laivo vidų, įėjimus. Jie prasiskverbė ir į 
bateriją bei apatinį denį, kur mūšis taip pat atkakliai tebesitęsė. 
Todėl nebuvo ko ir galvoti prasibrauti iki sprogmenų patalpos. 

Beje, puolantieji visur laimėjo dėl savo didesnio skaičiaus; 
tiktai sužeistų ir užmuštų piratų kūnų barjeras juos dar skyrė nuo 
„Sifantos“ laivagalio. Pirmosios gretos, stumiamos užpakalinių, 
lipo per šį barjerą, vis paaukštindamos jį naujais kūnais. Bet kru- 
vinomis kojomis peržengę šią kliūtį, jie stengėsi užimti jutą. 

Ant juto susirinko gal penkiasdešimt jūreivių ir penki ar šeši 
karininkai kartu su kapitonu Todru. Jie apsupo laivo vadą, kupini 
ryžto kautis iki pabaigos. 

Šioje siauroje erdvėje grumtynės dar sustiprėjo. Kažkuris jū- 
reivis pagriebė ir vėl iškėlė vėliavą, kuri nukrito nuo gafelio kar- 
tu su nuvirtusiu bizanstiebiu. Ji buvo paskutinė atrama, todėl gar- 

bė reikalavo ją ginti iki paskutinio žmogaus. 

Bet ką gi galėjo padaryti (nors ir be galo ryžtingai nusiteikęs) 
šis mažas būrys prieš penkis ar šešis šimtus piratų, jau užėmusių 
baką, denio vidurį, marsus, iš kur be perstojo lėkė granatos? Flo- 
tilės laivų įgulos kaip ir anksčiau siuntė pastiprinimus puolantie- 
siems. Plėšikų gretos tankėjo, tačiau mūšis vis dar tęsėsi, nors 
juto gynėjų būrelis kas valandėlę tirpo. 

Vis dėlto jutas laikėsi kaip kokia tvirtovė! Piratams teko jį 
atakuoti net keletą sykių. Sunku pasakyti, kiek dėl jo buvo pralie- 
ta kraujo. Štai pagaliau jutas paimtas! Puolančiųjų spaudžiami, 
„Sifantos“ žmonės turėjo atsitraukti iki pat hakaborto. Čia jie su- 
sispietė apie vėliavą, pridengdami ją savo kūnais. Grupės centre 
Anri d'Albarė su durklu vienoje rankoje, o su pistoletu kitoje 
smogė ir atrėmė paskutinius smūgius. 

Ne! Korvetės vadas nepasiduos, nors ir bejėgis priešintis prieš 
daugybę puolikų! 

Ir tada jis nusprendė mirti! Bet veltui! Atrodo, puolantiesiems 
buvo duotas slaptas įsakymas nieko nepaisant paimti jį gyvą, įsa- 
kymas, kainavęs gyvybes dvidešimčiai pačių baisiausių galvažu- 
džių, kritusių nuo Ksario rankos. 

Galų gale Anri d' Albarė buvo suimtas kartu su šalia likusiais 
gyvais karininkais. Ksarį ir kitus jūreivius piratai nuginklavo. „Si- 
fantos" vėliava daugiau nebeplevėsavo virš laivagalio! 

Netrukus iš visų pusių pasigirdo laukiniai riksmai ir skanda- 
vimai „valio“! Tai šaukė nugalėtojai, garsiai sveikindami savo 
vadeivą: 

— Sakratifas!.. Sakratifas! 

Korsarų galva žengė ant „Sifantos“ denio. Minia prasiskyrė, 
duodama jam kelią. Vyriškis lėtai pėdino link laivagalio, abejin- 
gai mindžiodamas savo bendrininkų lavonus. Paskui, užlipęs kru- 
vinais juto laiptais, pasuko prie Anri d' Albarė. 

Pagaliau „Sifantos“ vadas gavo galimybę pamatyti paslaptin- 
gąjį Sakratifą, kurį piratų gauja audringai sveikino. 

Tai buvo Nikolas Starkas. 

Penkioliktasis skyrius 
Atomazga 


Mūšis tarp piratų flotilės ir korvetės tęsėsi daugiau kaip dvi su 
puse valandos. Puolantieji geriausiu atveju prarado apie šimtą 
penkiasdešimt užmuštų ir sužeistų vyrų, beveik tokius pat nuos- 
tolius patyrė ir „„Sifantos“ įgula, anksčiau turėjusi du šimtus pen- 
kiasdešimt jūreivių. Šie skaičiai rodo, kaip įnirtingai kovėsi abi 
pusės. Bet galų gale narsa turėjo nusileisti jėgai. Pergalę laimėjo 
piratai ne pagal teisybę. Anri d' Albarė, karininkai, jūreiviai ir 
keleiviai dabar atsidūrė negailestingojo Sakratifo naguose. 

Tikra teisybė — Sakratifas ir Nikolas Starkas buvo tas pats as- 
muo. Iki šiolei niekas nežinojo, kad šia pravarde prisidengia grai- 
kas, kilęs iš Mani, išdavikas, perėjęs į engėjų pusę. Taip! Šiai 
flotilei, kurios baisios Žiaurybės sėjo čionykštėse jūrose siaubą, 
vadovavo Nikolas Starkas: Jis sujungė šlykštų pirato amatą su 
dar bjauresniu užsiėmimu - vergų prekyba! Jis pardavinėjo bar- 
barams ir kitatikiams savo tėvynainius, išvengusius turkų sker- 
dynių! Jis, Sakratifas! Šią karinę, arba tiksliau, piratišką pravar- 
dę susigalvojo Andronikos Starkas sūnus! 

Sakratifas — taip dabar jau turėsime jį vadinti — prieš daugelį 
metų savo operacijų centru pasirinko Skarpanto salą. Ten, rytų 
pakrantės slaptų užutėkių gilumoje, buvo įrengtos jo laivų stovė- 
jimo vietos. Ten jo bendrininkai, žmonės be garbės ir sąžinės, 
aklai jam paklusę, pasirengę pagal jo įsakymą griebtis bet kokios 
prievartos, pačios įžūliausios avantiūros, sudarė dviejų dešimčių 


1“ 211 


laivų įgulas, o joms be jokių ginčų vadovavo pats Sakratifas. 

Išplaukęs iš Korfu „Karistos“ sakoleva, Sakratifas patraukė 
tiesiai į Skarpantą. Čia jis ketino atnaujinti savo operacijas Ar- 
chipelago jūrose, vildamasis susitikti su korvete, kurios paskirtį 
žinojo ir kuri jo akyse pakėlė inkarą. Tačiau persekiodamas „Si- 
fantą" jis neatsisakė minties surasti Hadžiną Elizundo ir užvaldy- 
ti jos milijonus, taip pat nepamiršo, jog privalo atkeršyti Anri 
d' Albarė. 

Piratų flotilė puolė ieškoti „Sifantos“; nors Sakratifą dažnai 
pasiekdavo žinios apie ją ir apie jos baudžiamąsias operacijas 
prieš šiaurinės Archipelago dalies piratus, jam vis nesisekė už- 
klupti šios korvetės pėdsakų. Priešingai, negu teigiama, Sakratifas 
nevadovavo piratams mūšyje prie Limno, kur žuvo kapitonas Stra- 
dena; bet tai jis spruko su sakoleva iš Taso uosto, pasinaudoda- 
mas kautynėmis, kurias pradėjo korvetė uoste su piratais. Tiktai 
tuo metu jis dar net nenumanė, kad korvetei pradėjo vadovauti 
Anri d'Albarė: apie tai piratas sužinojo, tik išvydęs jaunąjį kari- 
ninką Skarpanto turguje. 

Palikęs Tasą, Sakratifas vėliau nuleido inkarą prie Syro salos, 
iš kur išsinešdino tik prieš dvi dienas iki korvetės atvykimo. Spė- 
jimas, kad sakoleva patraukė prie Kretos, buvo teisingas. Ten, 
Grabūzos uoste, jos laukė brigas, kuris turėjo nuplukdyti Sakratifą 
į Skarpantą ruoštis naujai kampanijai. Korvetė pastebėjo šį brigą 
netrukus po to, kai jis išplaukė iš Grabūzos uosto, bet, mėginda- 
ma jį pasivyti, nesugebėjo priartėti, nes piratų laivas plaukė pašė- 
lusiu greičiu. 

Sakratifas kuo puikiausiai atpažino „Sifantą'. Pirmiausia jis 
norėjo ją atakuoti, pamėginti paimti abordažu ir nuskandinti, pa- 
galiau šitaip numalšindamas savo neapykantą. Bet pagalvojęs nu- 
tarė geriau leisti korvetei save persekioti palei Kretos pakrantę, 
nuvilioti „Sifantą“ prie Skarpanto krantų, o paskui dingti vienoje 
iš slaptaviečių, kurias Žinojo tik jis vienas. 

Taip ir padarė. Paskui piratų vadeiva neskubėdamas ėmė rengti 
savo flotilę, kad užpultų korvetę, bet aplinkybės privertė pagrei- 

tinti šios dramos atomazgą. 

Skaitytojas jau Žino, kas atsitiko, dėl ko Sakratifas atvyko į 
Arko turgų, kaip, iš pradžių išvydęs tarp batistano vergų Hadžiną 
Elizundo, vėliau susidūrė akis į akį su „Sifantos“ vadu Anri d'Al- 
barė. 

Vildamasis, kad Hadžina Elizundo vis dar tebėra turtinga Korfu 
salos bankininko paveldėtoja, jis panoro, nieko nepaisydamas, 
pasišildyti rankas tais jos milijonais... Tačiau Anri d' Albarė įsi- 
kišimas suardė jo planus. 

Pajutęs didesnį negu kada nors anksčiau ryžtą pajungti savo 
valiai Hadžiną Elizundo, atkeršyti savo varžovui ir paskandinti 
jo korvetę, Sakratifas pasišaukė Skopelą ir grįžo į rytinę salos 
pakrantę. Negalėjo būti jokių abejonių, jog Anri d'Albarė sku- 
biai išplauks iš Skarpanto, norėdamas kuo greičiau pargabenti 
buvusius vergus į tėvynę. Todėl kitą dieną beveik visa flotilė iš- 
plaukė į jūrą. Aplinkybės buvo jai palankios, todėl, kaip žinome, 
„Sifanta“ netrukus atsidūrė korsarų valdžioje. 

Sakratifas žengė ant korvetės denio trečią valandą po pietų. 
Vėjas sustiprėjo, ir tai leido kitiems flotilės laivams užimti tokią 
poziciją, iš kurios jie galėtų laikyti „Sifantą“ po savo patrankų 
ugnimi. Kai dėl dviejų brigų, prigludusių prie korvetės bortų, tai 
jiems teks laukti, kol vadeiva pagaliau malonės persikelti į vieną 
iš jų. 

O kol kas Sakratifas dėl to visiškai nesuko sau galvos; kartu 
su juo korvetėje pasiliko apie šimtas piratų. 

Sakratifas kol kas netarė nė žodžio Anri d' Albarė. Jis pasiten- 
kino tik tuo, kad pasikeitė keliais žodžiais su Skopelu, įsakiusiu 
nuvesti žemyn buvusius vergus, karininkus ir jūreivius. Ten juos 
privarė prie tų, kurie buvo sučiupti baterijoje ir apatiniame deny- 
je, paskui visus privertė nusileisti į triumą; negaišdami tuoj pat 
užtrenkė visus liukų dangčius. Kas jų laukė? Be abejonės, siau- 
binga mirtis sunaikins juos kartu su „Sifanta“! 

Dabar ant juto liko tik Anri d'Albarė ir kapitonas Todras — 
nuginkluoti, surišti, saugomi sargybos. 

Sakratifas, apsuptas dešimties pačių klastingiausių piratų, žen- 
gė prie jų. 

— Man net į galvą nešovė, - tarė jis, - kad „Sifantai'“' vadovau- 
ja Anri d'Albarė. Būčiau apie tai anksčiau žinojęs, būčiau pasku- 
bėjęs stoti į mūšį Kretos vandenyse, ir jam nebūtų buvę progos 
Skarpanto turguje suvaidinti Gailestingumo ordino tėvą! 

— Jeigu Starkas būtų malonėjęs palaukti mūsų prie Kretos, — 
atsakė vadas Anri d' Albarė, - jis jau seniausiai būtų kabojęs ant 
„Sifantos“ grotstiebio rėjos. 

— Iš tikrųjų? — paklausė Sakratifas. - Koks greitas ir ryžtingas 
teismas! 

— Taip, piratų vadeivos vertas teismas! 

— Saugokis, Anri d' Albarė, - supyko Sakratifas, — saugokis! 
Jūsų fokstiebio rėja dar sveika! Tereikia man tik duoti ženklą... 

— Ką gi, duokite! 

— Karininko negalima karti! - garsiai pareiškė kapitonas Tod- 
ras. — Jis sušaudomas! O ši žeminanti bausmė... 

— Kaip tik tokia, kokią ir tegali sugalvoti žemas žmogus! — 
pritarė jam Anri d'Albarė. 

Išgirdęs šiuos Žodžius, Sakratifas mostelėjo; šio mosto reikš- 
mę puikiausiai išmanė piratai. Tai buvo mirties nuosprendis. 

Penki ar šeši piratai puolė prie Anri d' Albarė, o tuo metu kiti 
laikė kapitoną Todrą, besistengiantį nutraukti savo virves. 

Bjauriai stūgaujant piratams, „Sifantos“' vadas buvo nutemp- 
tas į korvetės priekį. Nuo rėjos vienas piratas nuleido gordenį; 
dar keletas sekundžių, ir su prancūzų karininku būtų buvę niek- 
šiškai susidorota. (Gordenis — virvė burei pritraukti prie rėjos.) 
Bet tą akimirką ant denio pasirodė Hadžina Elizundo. 

Jaunąją merginą čia atvedė piratai, vykdydami Sakratifo įsa- 
kymą. Ji jau žinojo, jog piratų vadeiva yra Nikolas Starkas. Ta- 
čiau narsioji belaisvė neprarado nei ramybės, nei išdidumo. 

Akimis ji ieškojo Anri d' Albarė. Mergina nežinojo, ar jis liko 
gyvas, ar žuvo kartu su kitais „Sifantos“ gynėjais. Ir štai jį išvy- 
do! Anri buvo gyvas... gyvas, bet rengėsi paskutiniam gyvenime 

žingsniui! 

Hadžina Elizundo puolė prie jo šaukdama: 

— Anrti!.. Anri! 

Piratai jau norėjo ją atplėšti nuo jaunojo karininko, bet tą va- 
landėlę Sakratifas, irgi atžingsniavęs į laivo priekį, sustojo už ke- 
lių žingsnių nuo Hadžinos ir Anri d' Albarė. Jis įsispoksojo į juo- 
du, Žiauriai ir pašaipiai išsiviepęs. 

— Ką gi, štai Hadžina Elizundo ir atsidūrė Nikolo Starko ran- 
kose! - tarė jis, sukryžiavęs rankas ant krūtinės. — Taigi turtingoji 
Korfu bankininko paveldėtoja mano valdžioje! 

— Paveldėtoja, bet ne paveldėjimas! — šaltai atšovė Hadžina. 

Šio atsakymo prasmės Sakratifas nepajėgė suvokti. Todėl ra- 
miai tęsė: 

— Labai noriu manyti, jog Starko sužadėtinė neatsakys jam 
savo rankos, kad ir sutikusi jį dabar vadinamą Sakratifu! 

— Ar aš? — klyktelėjo Hadžina. 

— Jūs! — atkirto Sakratifas su dar didesne pašaipa. - Jūs jaučia- 
te palankumą kilniajam „Sifantos“ vadui, kuris jus išpirko, ir tai 
labai pagirtina. Bet juk ir aš stengiausi tą patį padaryti! Dėl jūsų 
vienos, o ne iš meilės tiems vergams, dėl kurių man visai neskau- 
da galvos! Dėl jūsų vienos aš buvau pasirengęs paaukoti visą sa- 
vo turtą! Dar akimirka, puikioji Hadžina, ir aš būčiau tapęs jūsų 
šeimininku... tiksliau, jūsų vergu! 

Tai pasakęs Sakratifas žengė žingsnį pirmyn. Mergina dar stip- 
riau prisiglaudė prie Anri d' Albarė. 

— Menkysta! - sušuko ji. 

— O taip! Žinoma, menkysta, Hadžina, - atsakė Sakratifas. — 
O kad daugiau nebebūčiau menkysta, man ir reikia jūsų milijo- 
nų! 

Po šių žodžių jaunoji mergina žengė prie Sakratifo. 

— Starkai, - tarė ji ramiu balsu, —- Hadžina Elizundo daugiau 
nieko nebeturi iš tų turtų, kurių taip trokštate! Ji išleido juos, kad 
išpirktų blogį, kurį padarė jos tėvas vaikydamasis pinigų! Nikolai 
Starkai, Hadžina Elizundo dabar kur kas didesnė vargšė net už 

tuos nelaiminguosius, kuriuos „Sifanta“ gabeno į tėvynę! 

Ši netikėta naujiena tiesiog sukrėtė Sakratifą. Jo elgesys be- 
mat pasikeitė. Akyse plykstelėjo įniršis. Taip! Jis vis dar tikėjosi 
milijonų, kuriuos Hadžina Elizundo mielai atiduotų, kad tik iš- 
gelbėtų Anri d'Albarė gyvybę! Bet štai, pasirodo, iš tų milijonų, 
— mergina apie tai ką tik pasakė taip nuoširdžiai, jog negalėjo 
likti net šešėlio abejonių dėl jos žodžių, - jam, deja, nieko ne- 
teks! 

Sakratifas nukreipė akis nuo Hadžinos į Anri d' Albarė. Sko- 
pelas, atidžiai sekęs savo vadeivą, gana gerai jį pažinojo, kad nu- 
spėtų šios dramos atomazgą. Beje, įsakymas po visko susprog- 
dinti korvetę jam jau buvo duotas, todėl padėjėjas laukė tik ženklo, 
kad galėtų griebtis darbo. 

Sakratifas atsisuko į jį. 

— Eik, Skopelai! - iškošė pro dantis. 

Lydimas kelių piratų, Skopelas nusileido trapu, vedančiu prie 
baterijos, ir patraukė prie parako rūsio, įrengto „Sifantos“ užpa- 
kalyje. 

Tuo metu Sakratifas įsakė piratams grįžti į brigus, vis dar pri- 
sikabinusius prie korvetės bortų. 

Anri d' Albarė suprato: kad patenkintų savo kerštą, Sakratifui 
nepakako jo vieno žūties. Šimtai nelaimingųjų buvo pasmerkti 
apykantą! 

Abu brigai netrukus nuėmė savo abordažinius kablius ir pa- 
mažu ėmė tolti nuo korvetės, prie galerinių irklų pridėję kelias 
bures. Korvetėje pasiliko ne daugiau kaip dvidešimt piratų. Prie 
„Sifantos“ vandenyje suposi valtys, laukdamos, kol Sakratifas įsa- 
kys piratams lipti į jas kartu su juo. 

Tą valandėlę ant denio vėl pasirodė Skopelas ir jo vyrai. 

— Į valtis! — riktelėjo Skopelas. 

— Į valtis! — baisiu balsu pakartojo Sakratifas. - Po kelių mi- 
nučių iš šio prakeikto laivo nieko nebeliks! Ak, tu, Anri d'Alba- 
rė, nenorėjai žeminančios mirties! Tebus tavo valia! Sprogimas 

nepagailės nei buvusių belaisvių, nei įgulos, nei „Sifantos“ kari- 
ninkų! Pasakyk man ačiū, kad atiduodu tave mirčiai tokioje šau- 
nioje kompanijoje! 

= Taip, Anri, padėkok jam, — sušuko ir Hadžina, — padėkok! 
Siaip ar taip, abudu mirsime kartu! 

— Tau negalima mirti, Hadžina! — paprieštaravo Sakratifas. — 
Ne! Tu gyvensi ir tapsi mano verge... mano verge, ar girdi? 

— Niekše! - suriko Anri d' Albarė. 

Jaunoji mergina dar stipriau prisiglaudė prie laivo vado. Ne- 
jaugi ji atsidurs pirato valioje? 

— Suimkite ją! — įsakė Sakratifas. 

— Ir kuo greičiau į valtis! - subliuvo ir Skopelas. — Pats laikas! 

Du piratai griebė Hadžiną ir nutempė ją prie išorinio trapo. 

— O dabar, - riktelėjo Sakratifas, - tegu „Sifantoje“ Žūna visi, 
VISI... 

— Taip!.. Visi... ir tavo motina kartu su visais! 

Tai prabilo senoji belaisvė, ką tik pasirodžiusi ant denio, šį 
sykį atidengus: savo veidą. 

— Mano motina!.. Šiame laive! - apstulbo Sakratifas. 

— Taip, tavo motina, Starkai! - atsakė Andronika. — Ir žūsiu 
nuo tavo rankos! 

— Išvesti ją! Išvesti ją!.. - suriaumojo Sakratifas. 

Keletas jo bendrininkų prišoko prie Andronikos. 

Bet tą valandėlę į denį pasipylė likę gyvi „Sifantos“ jūreiviai 
ir keleiviai. Jiems pasisekė pralaužti triumo liukų dangčius ir pra- 
siveržti ant bako. 

— Pas mane!.. Pas mane! — suriko Sakratifas. 

Piratai, dar buvę ant denio kartu su Skopelu, mėgino prasi- 
brauti jam į pagalbą. Bet jūreiviai, apsiginklavę kirviais ir durklais, 
sunaikino visus iki vieno. 

Sakratifas suprato, kad nebeišsigelbės. Bet, šiaip ar taip, ir 
visi, kurių jis nekentė, taip pat žus sykiu su juo! 

— Išlėk pagaliau į orą, prakeikta korvete! — subliuvo jis. - Išlėk 
greičiau! 

— Išlėkti į orą!.. Mūsų „Sifantai“!.. Niekada! 

Tai suriko Ksaris, kuris pasirodė rankose laikydamas uždegtą 
deglą, ištrauktą iš parako statinės parako rūsyje. Paskui prišokęs 
prie Sakratifo paklojo jį kirvio smūgiu. 

Andronika tik beviltiškai sudejavo. Paskutinės motiniškos mei- 
lės kibirkštys, vis dar rusenusios jos širdyje, nepaisant visų sū- 
naus nusikaltimų, ūmai suliepsnojo. Ji nenorėjo tikėti savo aki- 
mis ir tuo realiu smūgiu, kuris ką tik nugalabijo Sakratifą... 

Visų akivaizdoje ji prisiartino prie Nikolo Starko kūno, atsi- 
klaupė tarytum norėdama prieš amžinąjį išsiskyrimą jam pado- 
vanoti savo motinišką atleidimą... Paskui ir pati sukniubo. 

Anri d' Albarė puolė prie Andronikos... 

— Ji numirė! - sušuko nustebęs. — Teatleidžia Dievas jos sūnui 
iš gailestingumo motinai! 

Tuo laiku keli piratai, sėdėję valtyse, skubiai nusiyrė prie vie- 
no brigo. Žinia apie Sakratifo mirtį bemat pasklido po flotilę. 

Piratai nutarė atkeršyti už vadeivą, todėl flotilės laivai vėl pa- 
leido ugnį į „Sifantą“. 

Bet šį kartą jie nieko gera nelaimėjo. Anri d' Albarė vėl ėmė 
vadovauti korvetei. Visi, kurie dar buvo gyvi, - apie šimtas jūrei- 
vių, — puolė prie patrankų bei denio patrankėlių ir sėkmingai at- 
sakė į korsarų salves. 

Greitai vienas brigas — tas pats, kuriame Sakratifas buvo iškė- 
lęs savo juodąją vėliavą, — buvo pramuštas prie vaterlinijos ir 
bemat nuskendo, aidint siaubingiems prakeiksmams, kuriuos pa- 
sauliui siuntė jame buvę piratai. 

— Drąsiau, bičiuliai, drąsiau! - šaukė Anri d'Albarė. — Išgel- 
bėkime savo „Sifantą'! 

Mūšis atsinaujino, bet jau nebebuvo nesutramdomojo Sakra- 
tifo, gebėjusio patraukti paskui save piratus, todėl plėšikai nebe- 
drįso pakartoti abordažo. 

Netrukus iš visos flotilės liko tik penki laivai. ,Sifantos“ pa- 
trankos, šaudydamos iš gana nedidelio atstumo, galėjo juos nu- 
skandinti. 

Todėl, vos tik sustiprėjo vėjas, korsarai nebegaišo ir paspruko. 

— Tegyvuoja Graikija! - sušuko Anri d' Albarė, kai „Sifantos* 
vėliava pakilo į grotstiebio viršūnę. | 

— Tegyvuoja Prancūzija! - atsakė visa įgula, šitaip sujungda- 
ma abi šalis, labai glaudžiai bendradarbiavusias Elados nepriklau- 
somybės karo metu. 

Buvo penkta valanda vakaro. Nepaisydamas nuovargio, nė vie- 
nas Žmogus nepanoro ilsėtis tol, kol korvetė nebus sutvarkyta ir 
vėl galės leistis į kelionę. Įgula iškėlė atsargines bures, sutvirtino 
stiebus atramomis, pastatė vieną laikiną stiebą vietoj bizanstiebio, 
pririšo naujus falus ir įtempė vantus, sutaisė vairą; tą patį vakarą 
„Sifanta“ vėl leidosi į kelionę, pasukusi į šiaurės vakarus. 

Andronikos Starkas kūnas, pašarvotas laivagalyje, saugotas 
su pagarba, verta jos didelio patriotizmo. Anri d' Albarė norėjo 
palaidoti šią narsiąją moterį jos tėvynėje. 

Kai dėl Starko kūno, tai su sviediniu, pririštu prie kojų, jis 
dingo vandenyse to paties Archipelago, kuriam piratas Sakratifas 
savo negarbingais nusikaltimais padarė daugybę skriaudų. 

Po paros, rugsėjo 7 dieną, apie šeštą valandą vakaro „Sifanta“ 
priplaukė prie Egino salos ir nuleido inkarą jos uoste, šitaip už- 
baigdama kampaniją, besitęsusią visus metus ir grąžinusią ramy- 
bę Graikijos jūroms. 

Čia „Sifantos“ keleiviai sudrebino orą daugkartiniais „valio“. 
Paskui Anri d'Albarė atsisveikino su savo laivo karininkais ir 
Jūreiviais ir perdavė korvetės vadovavimą kapitonui Todrui; Ha- 
džina Elizundo „Sifantą“ padovanojo naujajai vyriausybei. 

Po kelių dienų, gausiai dalyvaujant daugybei Žmonių, kari- 
ninkams, jūreiviams ir dar ką tik buvusiems belaisviams, kuriuos 
„Sifanta“ pargabeno į tėvynę, buvo atšvęstos Hadžinos Elizundo 
ir Anri d' Albarė vestuvės. Kitą rytmetį jaunavedžiai išvyko į Pran- 
cūziją, juos lydėjo Ksaris, kuris nepanoro išsiskirti; 0 jie patys 
planavo grįžti į Graikiją, kai tik leis aplinkybės. 

Tuo tarpu Archipelago jūrose palengva įsigalėjo ilgai laukta 
ramybė. Dingo paskutinieji piratai, o „„Sifanta“, dabar vadovau- 

jama kapitono Todro, jau niekur nebesutiko juodos vėliavos, tar- 
si pragaišusios kartu su Sakratifu. Liepsnojantis Archipelagas da- 
bar virto Archipelagu, kuriame užgeso paskutiniai ugnies blyks- 
niai, Archipelagu, vėl atviru prekybai su Rytais. 

Graikijos karalystė, dėkinga savo sūnų didvyriškai kovai už 
nepriklausomybę, netrukus užėmė prideramą vietą tarp nepriklau- 
somų Europos valstybių. 1829 metų kovo 22 dieną sultonas pasi- 
rašė taikos sutartį su sąjungininkėmis valstybėmis. Rugsėjo 22 
dienos mūšis prie Patrų sutvirtino graikų pergalę. 1832 metų Lon- 
dono konferencijos nutarimu, Graikijos karūna buvo suteikta prin- 
cui Otonui Bavariečiui. Šitaip galutinai susikūrė Graikijos kara- 
lystė. 

Maždaug tuo laiku į Graikiją grįžo Anri ir Hadžina d'Albarė, 
kad visiems laikams apsigyventų šioje šalyje. Tiesa, juodu dabar 
turėjo gana kuklias lėšas; bet ko gi daugiau reikėjo jų laimei, jei- 
gu ji buvo jų pačių širdyse! 

